
Cartea apare cu sprijinul Arhiepiscopiei 
Romano-Catolice de Bucureşti 


Notă asupra ediţiei 


Volumul de faţă îşi propune să lărgească 
pentru cititor perspectiva deschisă cu câţiva ani în 
urmă de prima biografie a Monseniorului Vladimir 
Ghika scrisă de un martor ocular din România. 

1. Monseniorul 

Această primă biografie românească, 
intitulată Monseniorul, a fost scrisă de fiul său 
spiritual Horia Cosmovici, care l-a cunoscut şi 
frecventat pe Monseniorul Ghika între 1 iulie 1943 
şi 12 mai 1948, data când l-a văzut ultima oară 
înainte de propria sa arestare. 

Imediat după ce a ieşit din închisoare, la 9 
mai 1964, autorul a completat două caiete 
manuscrise cu tot ce îşi amintea despre 
Monseniorul Ghika, temându-se că ar putea fi din 
nou arestat. După evenimentele din decembrie 
1989, pe baza acestor două caiete de însemnări, el 
a pregătit pentru tipar aceste amintiri de martor 
direct, publicate în 1996 sub titlul Monseniorul. 

Republicăm acum această carte cu o serie de 
note, care aduc informaţii suplimentare despre 
persoane sau situaţii mai puţin cunoscute 
cititorului de azi. 


2. Continuarea cercetarii 

În aceeaşi perioadă, la cererea şi îndemnul 
Arhiepiscopului Romano-catolic de Bucureşti, Dr. 
loan Robu, soţii Horia şi Helga Cosmovici s-au 
implicat intens în strângerea de mărturii în 
vederea deschiderii procesului de beatificare al 
Monseniorului Vladimir Ghika. Au cules astfel 


mărturii capitale de la Prof. Florea Costache din 
Roşiorii de Vede, de la Dr. Grigore Ghyka, de la 
preoţii Hieronymus Menges din Germania, Petru 
Pecican din Arad, Iosif Gonciu, fost paroh de 
Sinaia, pe atunci la Timişul de Sus şi de la 
numeroşi alţi martori oculari. 

Emanuel şi Mihaela Cosmovici, editori ai 
primei ediții a volumului Monseniorul, am 
continuat în decursul anilor să facem, la rândul 
nostru, înregistrări de istorie orală cu alţi martori 
ai perioadei comuniste, mai ales în legătură cu 
Biserica Greco-Catolică şi Biserica Romano- 
Catolică. 

În toamna anului 2006, istoricul Dănuţ Doboş, 
aflat în sala pentru cercetare de la CNSAS, i-a 
arătat subsemnatului Emanuel Cosmovici cele 
două fotografii faţă-profil ale Monseniorului Ghika 
din timpul anchetei de la închisoarea Uranus. În 
acea clipă pur şi simplu am încremenit. Din acea 
zi n-am mai putut lăsa din mână cele 26 de dosare 
ale Securităţii (dosarele  „lotului” Menges) în 
cadrul căruia, iată, fusese arestat Monseniorul 
Ghika. 

La chemarea încrezătoare a părintelui loan 
Ciobanu, pe atunci paroh al bisericii Sacre-Coeur, 
confirmată apoi de Arhiepiscopul loan Robu, am 
continuat studierea multor altor dosare de la 
CNSAS care urmau să clarifice cauza şi 
împrejurările arestării şi morţii în închisoare a 
Monseniorului Ghika. 

Surprinzător, după această chemare au 
început să apară zeci de noi arhive şi de fonduri 
Ghika. Aşa se face că azi suntem pur şi simplu 


copleşiţi de cantitatea de documente nou apărute. 

Tot de atunci, am început să descoperim, într- 
un ritm neaşteptat, martori în viaţă care l-au 
cunoscut pe Monseniorul Ghika, atât în libertate, 
cât şi în celulele de la Jilava. Nu putem spune ce 
emoție am simţit când am aflat că una din tinerele 
arestate în lotul  Monseniorului, Elisabeta 
Postolache Kastel, era încă în viaţă. 

3. Anii de rezistență şi închisoarea 1948 - 
1954 

Cu ocazia republicării biografiei Monseniorul 
ne-am gândit să continuăm lucrarea începută de 
autor şi de soția acestuia, Helga, şi anume aceea 
de a face cât mai cunoscută, în cât mai multe 
dimensiuni relevante, figura şi personalitatea 
Monseniorului. 

Astfel, folosind o parte doar din imensul 
material documentar şi de istorie orală pomenit 
mai sus, am redactat o continuare a biografiei 
iniţiale, pe care am intitulat-o Anii de rezistenţă şi 
închisoarea (1948 - 1954). Această întregire 
cuprinde o multitudine de extrase din diverse acte 
şi documente, de aceea am plasat-o într-un capitol 
separat, Documente. 

La redactarea acestei părţi ne-am propus să 
urmărim, pas cu pas, firul vieţii Monseniorului 
Vladimir Ghika, ca şi cum cineva l-ar fi filmat în 
permanenţă. Am făcut aceasta fără a introduce o 
descriere exhaustivă a contextului persecuției 
Bisericii din acei ani. Am schiţat doar acele 
împrejurări de istorie recentă care au fost 
necesare pentru a i se putea urmări acţiunea. 

E vorba, în cazul lui Vladimir Ghika, de un 


preot arestat, torturat, condamnat şi exterminat 
într-o închisoare comunistă. Actele unui proces 
comunist sunt, se ştie, falsificate. Folosind totuşi, 
cu prudență, actele persecutorului, dar şi 
mărturiile celor care au luat parte la evenimente, 
credem că s-a evidenţiat cu claritate faptul că 
Monseniorul s-a implicat, asumându-şi în mod 
conştient riscurile, în apărarea Bisericii lui Hristos 
într-o perioadă de maximă persecuție stalinistă 
dezlănţuită în România anilor cincizeci. 

4.  Agendele zilnice ale  Monseniorului 
Vladimir Ghika 

Ele constituie o altă surpriză documentară. 
Cine le parcurge poate simţi şi intui, în frânturi 
lapidare, câte ceva din delicata lui pedagogie 
spirituală, din practica lui cotidiană a virtuţii 
carităţii, din suflul unei vieţi închinate zi de zi lui 
Dumnezeu şi aproapelui. Agendele au fost ţinute 
ascunse de familia Carmen şi Florin Murgescu. 

Pentru perioada din România există agendele 
anilor 1939 - 1947. 

Prezentăm câteva facsimile ale unor pagini 
din agende, precum şi o sinteză a activităţilor 
publice la care a luat parte Monseniorul Ghika în 
anii 1945 - 1946 - 1947, aşa cum rezultă din 
parcurgerea acestor preţioase însemnări zilnice. 

5. Curriculum vitae din Arhivele Vaticanului 

Am introdus în volum şi o scurtă 
autobiografie a Monseniorului Vladimir Ghika, 
aflată azi în Arhivele Vaticanului, redactată cel mai 
probabil de el însuşi în anul 1930. Este un 
document important, care clarifică definitiv 
diverse aspecte ale vieţii sale. 


6. Fotografii şi facsimile 

Fotografiile de la sfârşitul acestui volum, în 
majoritate inedite, încearcă să redea câte ceva din 
fiecare etapă a vieţii lui Vladimir Ghika, de la 
naştere şi până la descoperirile pe care le facem 
azi în celulele închisorii Jilava. 

x kx x 

Volumul a fost pregătit cu o oarecare urgență 
în vederea publicării lui cu ocazia aniversării 
morții Monseniorului (16 mai 1954). Mulţumim 
părintelui Francisc Ungureanu, postulator al 
cauzei de beatificare a Monseniorului Vladimir 
Ghika, pentru lansarea acestui proiect. 

La realizarea lui au contribuit cu dăruire, 
competenţă şi spirit de sacrificiu: Francisca 
Băltăceanu, Andrei Brezianu, Monica Broşteanu şi 
Luc Verly, care au citit textele din volum, aducând 
modificările şi completările necesare. Aceeaşi 
echipă a verificat traducerile din franceză utilizate 
în această carte şi a redactat o parte din note. 

Iulia Cojocariu a participat în modul cel mai 
direct la redactarea textelor şi a sintezelor din 
agendele Monseniorului Ghika, precum şi la toate 
activităţile legate de organizarea Arhivei Ghika de 
la ARCB. 

Mulţumim lui Madleine Karp, care ne-a trimis 
din Franţa, prin familia Jean Năsturel, semnul de 
carte cu păun din pagina de titlu, ce a fost desenat 
de Monseniorul Ghika în 1946 pentru o vânzare cu 
scop caritativ. 

Mulţumim Cătălinei Cărăâbaş pentru 
traducerea din maghiară a tuturor paragrafelor 
care provin din lucrările lui Imre Tempfli şi Godo 


Mihăly S.J. ce vor fi citate în această carte. 

Mulţumim Aurorei şi lui Andrei Murgescu, 
precum şi lui Mihai Cosmovici pentru scanarea a 
mii de pagini din agendele Monseniorului şi a altor 
documente din arhiva Ghika. 

Mulţumim directorului tipografiei Vizual- 
Graph, Dan Holban, pentru disponibilitatea de a 
prelua, în ajunul Paştelui 2011, cu toată 
competenţa şi experienţa sa, tehnoredactarea 
acestei cărţi, cu un termen de finalizare atât de 
strâns. 

Mulţumim familiei părintelui Silviu Hodiş, 
care a primit cu bucurie rugămintea noastră ca 
această carte să apară sub sigla editurii Galaxia 
Gutenberg, pentru a fi apoi difuzată la cititorii din 
toată ţara. 

Volumul de faţă nu ar fi putut apărea fără 
îndemnul, încurajarea şi sprijinul generos al 
Arhiepiscopiei Romano-Catolice de Bucureşti. 

Ca îngrijitori ai acestei ediţii, le aducem 
tuturor cele mai calde mulţumiri. 

Emanuel şi Mihaela Cosmovici 

Cuvânt înainte în iarna anilor 1926 - 1927, la 
sfârşitul unei Sfinte Liturghii, Monseniorul Ghika 
îi mărturisea unei călugăriţe, Suzanne-Marie 
Durând, autoarea cărţii „Vladimir Ghika, Prinţ şi 
Păstor” 1: „Mă stăpâneşte gândul şi dorinţa 
martiriului. Oare Domnul îmi va acorda, într-o zi, 
acest har pe care mă face să-l doresc?" 
Entuziasm? Zel apostolic? Generoasă înălţare 
sufletească? Greu de spus. Oricum trebuiau să 
treacă circa 25 de ani până când această 
premoniţie profetică avea să capete un anume 


contur. 

La 18. XI.1952 a avut loc arestarea 
Monseniorului; şi, aşa cum atestă procesul-verbal, 
la percheziția corporală s-au găsit asupra lui „785, 
57 lei, două portfeuripele [şic!], un ceas de 
buzunar fără marcă, un inel cu piatră, ochelari de 
vedere, patru chei, Bul. Populaţie, un paşaport 
vechi, 1 brâu, 1 manta popească, 2 cărţi 
bisericeşti”12 


La 19. XI.1952 a fost anchetat pentru prima 
oară la închisoarea Uranus de către Direcţia a 
VIll-a a Securității. Astfel au început cele 
unsprezece luni de anchete şi torturi la Uranus, 
urmate de alte şapte luni la închisoarea Jilava. Şi 
astăzi ştim că ar fi putut la un moment dat să 
scape de toate aceste chinuri; ar fi putut să plece 
din ţară, dar nu a vrut. 

Nu vom înţelege martiriul Monseniorului 
dacă nu ţinem seama de cadrul general de 
persecuție a Bisericii Catolice din România în anii 
’50. 

Biserica Greco-Catolică a fost scoasă în afara 
legii prin decretul nr. 358 de la 1. XII.1948, iar 
Bisericii Romano-Catolice i s-a pregătit un plan de 
aservire, concomitent cu blocarea legăturilor sale 
cu Roma. 

Din etapele persecuției menționăm: 

— O campanie virulentă de presă declanşată 
în octombrie 1947, ziarele incitând contra Bisericii 


1 Suzanne-Marie Durand, Vladimir Ghika, Prince et Berger, 
Casterman, 1962. 
2A CNSAS, dosar P1109/18, f 2. 


Catolice cu articole despre „furioasa activitate 
reacționară şi proimperialistă a Vaticanului”; 

— Punerea sub urmărire a preoţilor şi laicilor 
activi; 

— Denunţarea Concordatului (17. VII.1948); 

— Desființarea învăţământului confesional şi 
a instrucției religioase în şcoli (3. VIII. 1948); 

— Legea cultelor după modelul sovietic (4. 
VIII. 1948); 

— Interzicerea publicaţiilor catolice; 

— Interzicerea asociaţiilor preoţilor şi laicilor 
catolici; 

— Desființarea a patru dieceze romano- 
catolice (Oradea, Satu Mare, laşi şi Timişoara); 

— Naţionalizarea spitalelor şi a institutelor de 
asistenţă socială; 

— Desființarea ordinelor şi congregaţiilor 
călugăreşti; 

— Arestarea unor preoţi romano-catolici pe 
motive aşa-zis economice sau de spionaj; 

— Arestarea tuturor episcopilor romano- 
catolici rezidenţi sau clandestini, precum şi a 
vicarilor generali în funcţie; 

— Încercarea de înfiinţare a unei Biserici 
Catolice despărțite de Roma, nesupusă Papei. 

Acesta este climatul în care a acţionat 
Monseniorul Ghika din 1947 până când a intrat în 
cursa anchetelor şi torturilor. El a avut simţul 
unităţii Bisericii şi legăturii cu simbolul acestei 
unităţi, Sfântul Părinte Papa de la Roma. 

Sentința nr. 1234 din  24.X.1953 a 
Tribunalului Militar Bucureşti stabileşte pentru 
Vladimir Ghika trei ani de temniţă grea, 


confiscarea averii personale (probabil „mantaua 
popească”!) şi 200 de lei cheltuieli de judecată 
pentru „complicitate la crimă de înaltă trădare”. 
Procesul a fost o farsă judiciară, iar condamnările 
s-au dat pentru „spionaj în favoarea Vaticanului”. 

La 8 iunie 1954 sosea la Bucureşti o scrisoare 
de la penitenciarul Jilava: „Vă facem cunoscut că 
în ziua de 16 mai 1954 a decedat în acest 
penitenciar numitul Ghika Vladimir, care a avut 
domiciliul în Bucureşti, str. Generalissimul Stalin, 
nr. 34, Raion Stalin, fiul lui loan şi Alexandrina, de 
profesie preot. Vă rugăm să înştiinţaţi familia 
defunctului pentru a se prezenta să-i ridice actele 
şi obiectele rămase la unitatea noastră”. 

Astfel s-a săvârşit martiriul Monseniorului 
Ghika. Ura împotriva credinţei şi Bisericii a răpus 
aici şi în lume multe vieţi: cea a lui Vladimir Ghika 
e una dintre ele, dar nouă ne spune mult ca om, ca 
român, ca preot, ca martor al lui Dumnezeu. 

Amintirea  Monseniorului Ghika şi cele 
învățate de la ei au rămas foarte prezente în 
sufletul celor care l-au cunoscut în libertate şi în 
sufletul colegilor de celulă. Pornind de la această 
realitate, s-a iniţiat strângerea de dovezi şi 
mărturii în vederea procesului său de beatificare. 
Rezultatele au depăşit aşteptările. Am descoperit 
cu toţii o figură emblematică, ce şi-a iubit ţara şi 
Biserica, ce a luptat pentru unirea Bisericilor 
surori, într-o vreme în care barierele erau încă 
lăsate. El a încercat să schimbe optica asupra 
Bisericii Catolice din propria lui ţară, să-i dea 
statut de împământenire. A luptat de multe ori 
singur pentru apropierea şi cunoaşterea reciprocă 


dintre creştini. Iar în ziua marii încercări, a intrat 
în luptă, fără şovăire. 

In lotul din care a făcut parte, cunoscut sub 
numele de „lotul Menges”, mai sunt doi preoţi 
care şi-au pierdut viaţa, în anchetă sau imediat 
după, părintele Cornel Chira şi părintele Xaveriu 
Halder, iar ceilalţi au ieşit cu sănătatea distrusă şi 
au purtat semnele suferințelor îndurate până la 
moarte. 

Biserica îi primeşte azi cu recunoştinţă în 
patrimoniul ei de aur. Ea l-a propus pe 
Monseniorul Ghika în calitate de model al său, aşa 
cum l-au văzut preoţii şi laicii din lot, aşa cum au 
mărturisit şi toţi colegii de celulă. 

Sperăm ca această carte să fie începutul unei 
serii bogate de publicaţii cuprinzând mărturii şi 
documente identificate şi studiate între timp. 
Pentru a ne concentra eforturile în acest sens am 
creat Arhiva Ghika de pe lângă Arhiepiscopie, în 
care se păstrează în copie şi materiale de la zeci 
de alte arhive descoperite în ultimii ani, ce conţin 
documente legate de Vladimir Ghika. 

Ne asociem în deplină cunoştinţă îndemnului 
lui loan Paul al Il-lea de la 7 mai 2000 rostit cu 
ocazia comemorării ecumenice a martorilor 
credinței din secolul al XX-lea: „A ne aduce aminte 
de martorii eroici ai credinței din secolul al XX-lea 
înseamnă a pregăti viitorul, asigurând temeiuri 
solide speranţei. Noile generaţii trebuie să ştie cât 
a costat credinţa pe care au moştenit-o, pentru a 
primi cu recunoştinţă făclia evangheliei şi pentru 
a lumina cu ea noul secol şi noul mileniu”. 

loan Robu 


Arhiepiscop Mitropolit de Bucureşti 

Cuvânt înainte la prima ediţie 

(extras) 

S-au tipărit până acum mai multe biografii ale 
lui Vladimir Ghika. Cu toate acestea, s-a scris 
puţin despre ultimii săi ani de viaţă petrecuţi în 
România. La 16 mai 1954 el murea în închisoarea 
Jilava. 

Mi-am propus să consemnez numai întâmplări 
la care am participat direct, sau fapte povestite 
mie de Monsenior. De aici, concizia şi întinderea 
modestă a lucrării. 

De fapt, în „MONSENIORUL” sunt descrise 
întâmplări polarizate în jurul convertirii şi formării 
spirituale ale unui singur suflet. Am încercat să nu 
vorbesc despre mine, dar nu s-a putut. Am fost 
obligat să o fac, şi pentru aceasta cer scuze. 

Câteva capitole din lucrare au apărut în 
revista «Verbum», a Arhiepiscopiei Romano- 
Catolice din Bucureşti. În volumul de faţă public 
forma definitivă. 

Am avut dificultăţi în ceea ce priveşte titlul. 

Obosisem în căutări sterile. Într-una din zile, 
am primit răspunsul în mod cu totul neaşteptat. A 
venit la mine un bun prieten care dorea să viziteze 
mormântul lui Vladimir Ghika. Explicaţiile mele nu 
i-au prea folosit aşa că, ajuns la Cimitirul Bellu 
Ortodox, el a fost nevoit să caute. 

Pentru început nu a găsit pe nimeni care să-l 
poată informa. La un moment dat, pe una din alei 
s-a apropiat o femeie care părea a fi o îngrijitoare 
a cimitirului. A oprit-o şi a întrebat-o: 

— Vă rog, ştiţi cumva care sunt mormintele 


familiei Ghika? 

Dialogul s-a legat: 

— Care Ghika? Deoarece sunt mai multe 
morminte Ghika aici: lon Ghika, Principele 
Ghika... 

— Eu caut un preot. 

— A! Pe Monseniorul! Păi l-au adus într-o 
cutie mică de lemn. Am fost şi eu de faţă şi am 
ajutat să se ducă lădiţa în care erau puse 
osemintele lui. 

De aici, originea titlului, pe care-l consider 
inspirat chiar de Monsenior. lar ceea ce a urmata 
fost o confirmare a acestui gând. Prietenul meu, 
de religie ortodoxă, excelent inginer constructor, a 
continuat povestirea astfel: „Am găsit mormântul. 
Ce fericire şi ce pace am simţit! Din senin, am 
început să plâng. Nu mă mai puteam opri. Am 
trăit adevărata plinătate sufletească!" 

De atunci el se duce mereu la mormântul 
Monseniorului şi-i duce flori. Mi-a spus, de altfel: 
„Tare mă Simt bine acolo!” 

beal 

Multumesc copiilor mei Mihaela şi Emanuel 
Cosmovici pentru ajutorul competent în realizarea 
acestei ediții. 

Horia Cosmovici Bucureşti, 5 februarie 1996 

Monseniorul 

Horia Cosmovici 

1. Prima întâlnire 

Era o dimineaţă frumoasă de primăvară a 
anului 1943. Intrasem de pe strada Paleologu pe 
strada Negustori. Un gard de lemn vechi, o 
grădină destul de mare, lăsată mai mult în 


îngrijirea naturii, care avea însă şi colţuri, ici şi 
colo, unde se vedea o timidă intervenţie a mâinii 
omeneşti, dar cu elanuri modeste. Mă întrebam 
cine poate fi proprietarul a ceva atât de rar şi de 
pitoresc, când am zărit la umbra unui pom uriaş 
un şezlong ocupat. O fi desigur proprietarul, mi- 
am spus şi, spre surprinderea mea, m-am auzit 
strigat pe nume de persoana din şezipng. Ba chiar 
mi-a făcut semn să intru şi să mă apropii. Bucurie 
mare. Era Mila Zbiera’. 

N-o mai văzusem de multă vreme. Fusese 
bolnavă, dar acum era restabilită, într-un fel de 
convalescenţă. Noi am avut întotdeauna să ne 
spunem multe, bineînţeles nu de categoria lui „ce 
mai faci?” 

Cu felul ei direct de a fi, m-a întrebat: 

— L-ai văzut pe Monseniorul? 

— Dar ăsta cine e? 

— Cum cine? E Vladimir Ghika, una din 
marile figuri contemporane. 

— Foarte bine, dar cum să-l văd? 

— Te duci la el şi te prezinţi. 

— Asta-i bună! Cum să te duci la un om în 
casă, fără să-l cunoşti? 

— Aşa se duc toţi cei care-l vizitează. Ca să-ţi 
spun pe scurt, este un nepot al Domnitorului 
Grigore Ghika Vodă, trecut de la Biserica 
Ortodoxă la cea Catolică. Apoi s-a făcut preot, a 


3 Mila Sbiera (născută Boroianu, în 1902, la Iaşi - decedată în 2002, la 
Bucureşti). Fiică spirituală a Monseniorului Ghika şi a Episcopului Ioan 
Suciu. A făcut 3 ani de închisoare pentru „răspândire de publicaţii 
interzise”. în realitate i-a vizitat pe episcopii greco-catolici arestaţi, 
atât la Dragoslavele, cât şi la Căldăruşani, asigurându-le comunicarea 
cu Nunţiatura şi cu exteriorul, în general. 


călătorit în toată lumea, cunoscând personal 
aproape tot ce a fost mai reprezentativ ca scriitori, 
savanţi, oameni politici, regi, împărați, dar ce zic 
eu! Du-te şi ai să vezi! 

— Bine, o să mă duc, o să mă duc. 

Am răspuns astfel ca să scap de insistenţele 
Milei. Ea însă m-a simţit şi a revenit la atac: 

— Da, dar să nu zici numai aşa. Să te duci! 
Profită că e în ţară. Asta este un lucru rar şi o 
ocazie unică. E de neiertat că n-ai fost pân-acum. 
Te rog, du-te, că n-o să-ţi pară rău. Primeşte în 
fiecare dimineaţă. De obicei deschide el personal 
uşa. 

I-am promis că aşa voi face. 

NU după multă vreme mi-am luat inima în 
dinţi şi m-am hotărât să mă duc. O vizită de acest 
gen nu mai făcusem până atunci. Dar ştiam că nu 
e de glumit cu Mila şi că mă va ţine sub control 
strict până va afla că am fost la Monseniorul. 

Cred că nu a trecut o săptămână şi sunam la 
blocul de pe Bulevardul Dacia nr. 2, etajul 1, unde 
locuia Monseniorul, la fratele său Demetre“ Ghika. 
Mi-a deschis. Avea un surâs amabil şi blând, era 


4 Privitor la numele fratelui său, facem următoarele precizări: în 
registrul de stare civilă de la Constantinopol a fost înscrisă naşterea 
lui Demetrius Ion Ghika. în familie i s-a spus Demetre, iar în viaţa 
politică a fost cunoscut sub numele de Dimitrie Ghika. Registrul 
original de stare civilă se află la Arhivele Naţionale ale României: MAI, 
Direcţia Generală a Arhivelor Statului, Direcţia Arhivelor Centrale, 
Serviciul II Acte administrative, FOND: Ministerul Afacerilor Externe, 
Acte civile 1873-1956, Nr. Inventar 1352. Acolo se află: Actul de 
naştere al lui Vladimir Jean Ghika, înscris în registrul de stare civilă al 
Agenţiei Române de la Constantinopol. 1873 decembrie 13/25. Actul 
de naştere al lui Demetrius Ion Ghika, înscris în registrul de stare 
civilă al Agenţiei Române de la Constantinopol. 1873 ianuarie 10/22. 


într-o sutană modestă, cu o talie pe care nu 
izbutea s-o umple în întregime. De aceea, toate 
păreau să curgă puţin pe el. 

Mi-a spus: „Poftiţi, vă rog!” Şi a pornit 
înaintea mea, cu pas mărunt, iar eu, după el. 

Am fost puţin surprins de faptul că nu m-a 
întrebat mai întâi pe cine caut. O ştia oare din 
cauza felului în care m-am prezentat sau poate din 
cauza anumitor daruri speciale de a discerne 
dincolo de ceea ce e firesc pentru un om obişnuit? 

Gândurile mi-au fost întrerupte când, după ce 
am intrat pe o uşă care fusese deschisă, m-am 
găsit în faţa câtorva fotolii ceva mai la o parte, în 
jurul unei mese, şi am fost invitat să iau loc. 

Eram tare curios să văd cum va proceda. Pe 
neaşteptate, ca şi cum ar fi continuat o convorbire 
întreruptă pentru câteva clipe, mi se adresă cu un 
aer de mare intimitate: 

— Acesta e salonul fratelui meu, pe care mi l- 
a pus la dispoziţie ca să-mi spun liturghia de 
dimineaţă şi să primesc eventualele vizite din 
timpul zilei. Aşa încât, ca şi mine, sunteţi invitatul 
fratelui meu în această cameră. 

O pauză. Nu ştiam ce să-i spun... Tot el 
înnodă firul convorbirii: 

— Ce profesie aveţi? 

— Sunt avocat. 

— Şi eu am studii juridice. Aveţi o profesie 
grea, dar frumoasă şi interesantă. 

— Am ales-o din vocaţie. 

— A! Vocaţia! Mare lucru! Lumea nu-şi dă 
seama ce importanţă are o profesie aleasă din 
vocaţie. 


Urmă o pauză, apoi o întrebare-cheie: 

— Sunteţi ortodox? 

— Da, sunt ortodox. 

— Sunteţi practicant? 

Aici am fost foarte încurcat, pentru că, oricât 
ar părea de curios, nu ştiam ce înseamnă a fi 
practicant. Mă duceam uneori să aprind o 
lumânare duminica, dacă-mi ieşea vreo biserică în 
cale. Ba, mai mult, ascultam câteva lecturi, şi 
chiar Evanghelia, şi încă în genunchi, după care, 
la cuvintele „Cei chemaţi, ieşiţi!” ieşeam şi eu, 
mulţumit că am fost şi la biserică. Acum mă 
întrebam: asta o fi însemnând a fi practicant? 

Monseniorul,  simţindu-mi jena, continuă 
ideea, fără a insista asupra cuvântului. De altfel, 
îşi dădu imediat seama de lipsa mea de instruire. 
Imi spuse: 

— Aveţi vreo biserică anumită la care vă 
duceţi? 

— Nul 

Negaţia mea era şi adevărată şi neadevărată. 
Era un fel de error fundamentalis, prin 
nespunerea completă a adevărului. Viciu foarte 
grav în logică. 

Monseniorul reluă: 

— În filosofie, care este poziţia 
dumneavoastră? 

— Cred că, fără a mă alătura unei anumite 
şcoli şi fără a adopta un anumit sistem, înclin 
către filosoful francez Bergson. 

— A! L-am cunoscut personal, l-am cunoscut 
foarte bine. A fost o minte luminată, şi, la sfârşitul 
vieţii, s-a apropiat mult de religia creştină. 


— În „Les deux sources...” 

— Poziţia lui finală nu reiese din cărţile lui. 
Sunt lucruri pe care nu le-a putut scrie. În ultima 
convorbire pe care am avut-o cu el mi-a spus 
lucruri foarte interesante. 

Şi a continuat: „Dar mai întâi trebuie să ştiţi 
că trăia retras, avea o îngrijitoare bătrână, care, 
înainte de a te conduce la el, te prevenea: 
«Domnul aude foarte greu; îi place foarte mult să 
vorbească. Lăsaţi-l să vorbească, pentru că-i faceţi 
mare plăcere». Cât de nepreţuiţi erau aceşti 
servitori, îmbătrâniţi la casa stăpânului, pe care l- 
au servit cu devotament o viaţă întreagă, şi care 
ajungeau să facă parte din familie! 

La un moment dat, Bergson mi-a spus că cele 
scrise de el cu privire la creştinism le socoteşte 
valabile şi azi. Ba, mai mult, dacă nu ar fi teama 
de a i se interpreta atitudinea ca o laşă lepădare 
de poporul evreu, pe atunci persecutat, el s-ar 
boteza. Şi, foarte la curent cu nuanțele de dogmă 
creştină, îmi spuse: «De altfel, dumneavoastră, 
catolicii, aveţi botezul de dorinţă, aşa că nu ar mai 
fi nevoie în cazul meu de nicio altă formalitate 
pentru a fi considerat creştin». Aici l-am întrerupt, 
spunându-i că în cazul lui nu e vorba de «botezul 
de dorinţă», ci de «dorinţa de botez», ceea ce e cu 
totul altceva. 

Imi propusesem să-l revăd, dar a trebuit să 
plec în Japonia”. 

ERA, aşa cum am arătat, în anul 1943, an cu 
noi orientări în viaţa politică a ţării. Şi era normal 
ca, tangenţial, să vină la rând şi problema politică. 
Atunci când Monseniorul a aflat că eu sunt cel 


menţionat în presă, porni o adevărată filipică 
împotriva mişcărilor totalitare şi, complet 
schimbat, nu m-a scutit de nicio invectivă, 
bineînţeles în termeni civilizaţi, sfârşind prin a mi 
se adresa ca şi cum eu aş fi reprezentat toate 
mişcările totalitare din lume. 

Îmi amintesc doar că m-am sculat foarte 
politicos din fotoliu şi, cu ochii în lacrimi, i-am 
spus: 

— Monseniore, nu v-aş dori să trăiţi vreodată 
în viaţă ce trăiesc eu în acest moment. Să vrei din 
toată inima să te dăruieşti pentru binele ţării, 
absolut fără niciun interes personal, şi să ţi se 
arunce în faţă acuzaţiile pe care le-am primit eu 
acum... 

Am salutat politicos şi am ieşit, însoţit de el, 
bineînţeles, până la uşă. 

Coborând, mi-am spus că pe aceste scări nu 
voi mai sui niciodată, şi că pe acest om l-am văzut 
atunci pentru prima şi ultima oară. 

2. „Victimă” a unei rugăciuni 

Seara şi apoi noaptea n-am avut tihnă. Oare 
bătrânul acesta să aibă dreptate? Oare m-a atacat 
pe mine personal sau sistemul în care a intuit că 
poate în mod subconştient mai credeam încă? 

Dar nici eu nu am greşit când i-am spus ceea 
ce i-am spus... 

Concluzia, oricât de curioasă ar părea, a fost 
că am socotit ca fiind de datoria unui om cinstit 
sufleteşte, cum pretindeam că sunt, să încerc să 
văd cine are dreptate. Am vorbit prea puţin şi 
unul, şi celălalt, iar întrevederea s-a întrerupt 
brusc. În această materie poziţia „spatelui întors” 


nu este bună. O să mă înapoiez, să văd ce 
gândeşte. Trebuia să o fac şi ca o reparaţie. 
Indiferent de poziţia socială pe care aş fi avut-o, 
eram un copil faţă de el şi era bine ca readucerea 
pe un făgaş normal a relaţiilor dintre noi să plece 
de la mine. 

De altfel, constatasem şi eu cu trei ani în 
urmă că greşisem. Mă cam rodea şi gândul că mă 
va primi ca un învingător. Şi iar nu mai voiam să 
mă întorc la el. 

AŞA m-au prins zorile şi, pe la ora zece 
dimineaţa, m-am mirat eu însumi văzându-mă că 
urc din nou scările din ajun. Cunoscându-mi firea, 
mi se părea tare curios ceea ce făceam. Dar am 
sunat. Şi deodată am devenit liniştit şi mulţumit că 
o fac. Simţeam că voi găsi un sprijin pentru 
alinarea unui zbucium care-mi tulbura adânc 
sufletul. 

Şi uşa iarăşi s-a deschis şi un bătrân cu barba 
albă de Moş Crăciun, în aceeaşi sutană uzată, mi-a 
deschis amabil, salutându-mă cu bucuria curată şi 
sinceră a unui om care-şi regăseşte un vechi 
prieten. 

Aceeaşi cameră m-a primit, cu  fotoliile 
demodate şi ospitaliere. Spre surprinderea mea, 
eu am fost primul care am deschis vorba: 

— Monseniore, ca să impui totuşi un punct de 
vedere creştin trebuie să ai puterea să o faci! 

— Dar ce-i puterea? 

Intrebarea lui m-a descumpănit, mi-a golit 
dintr-odată tot sacul cu răspunsuri juridice şi 
filosofice pe care le cunoşteam prea bine. Mă 
simţeam dezarmat şi, într-un fel, ridicol. Avusesem 


puterea şi nu-mi pusesem nicio clipă întrebarea: 
ce este puterea? Eram şi eu un domn Jourdain, în 
felul meu. 

NU m-a lăsat prea mult în încurcătură şi a 
continuat: „Omul cel mai puternic pe care l-am 
cunoscut a fost un tânăr, la Roma, care nu putea 
să mişte niciun deget fără a avea dureri atroce. 
Era fiul unui ateu, revoltat împotriva Bisericii şi 
mai ales împotriva preoţilor ei. Printr-un apel 
providenţial am fost chemat la căpătâiul acestui 
muribund. Tatăl său s-a înfuriat după ce a aflat de 
vizita mea. M-a pândit când am venit a doua oară 
şi, strigând la mine, mi-a spus să plec imediat, că 
altfel mă aruncă pe fereastră în stradă. A vrut să 
închidă uşa, dar, slab şi subţire cum sunt, până să 
închidă el uşa, eu, cu un gest brusc, m-am 
strecurat în casă. A mai bodogănit el, chiar cu 
ameninţări, dar m-a lăsat să intru la fiul său. Mai 
târziu, când mă găsea în camera bolnavului, se 
retrăgea discret. Drumul se eliberase cu totul. 
Devenisem un fel de obişnuit al casei. Eram 
acceptat şi chiar aşteptat. 

Am început să mă rog împreună cu tânărul. 
Într-o zi, după ce s-a mărturisit şi s-a împărtăşit la 
liturghia pe care am spus-o la el în cameră, 
tânărul a acceptat să mă ajute în apostolat. Îşi 
oferea suferinţa, în unire cu jertfa lui lisus, pentru 
intenţiile mele. Ori de câte ori i-am cerut o oră sau 
două din suferinţele lui pentru o anumită 
vindecare,  reuşeam. Atât de puternică era 
intervenţia acestui mare infirm, încât am obţinut 
şi o vindecare de cancer a unui profesor 
universitar. Şi nu numai că tânărul a murit în stare 


de sfinţenie, dar până la urmă tatăl lui s-a 
convertit. Ei da, acest mare infirm a fost omul cel 
mai puternic pe care l-am cunoscut vreodată”. 

ŞI s-a oprit, parcă aşteptând. Eu pricepeam 
acum că neînţelegerea de la început provenise din 
aceea că ne aflam pe două poziţii net deosebite ca 
optică a vieţii. Eu priveam din punct de vedere 
natural, iar el privea din punct de vedere 
supranatural. Eu contam pe efemer, iar el pe 
etern. Şi dintr-odată am înţeles că el avea 
dreptate, dreptate cu carul, şi că eu îmi pierdusem 
vremea în eforturi sterile. Dar învăţasem ceva de 
mare preţ, învăţasem ceea ce nu trebuie să fac. Şi 
asta era enorm! 

L-am întrebat brusc: 

— Acum ce trebuie să fac? 

— Nimic altceva decât să vă instruiți. 

— Cum? 

— Vom face împreună catehizarea. 

— Şi voi putea deveni catolic? 

— Dacă doriţi, se poate. 

— Şi când începem? 

— Veniţi mâine dimineaţă la ora zece, că vă 
aştept. 

— Trebuie să aduc ceva? 

— Da, o bunăvoință sinceră de a iubi şi servi 
pe Dumnezeu, că restul îl „aduce” El. 

Şi astfel, la interval de numai o zi au avut loc 
două întrevederi. Prima întrevedere, cu concluzia 
fermă pentru mine că nu voi mai reveni niciodată 
în acea casă, şi a doua întrevedere, cu concluzia 
că în ziua imediat următoare voi veni în aceeaşi 
casă pentru a învăţa să fiu creştin. Aşa am reluat 


urcuşul aceloraşi scări, sunând la aceeaşi oră, la 
aceeaşi sonerie binecuvântată, la care mulţi, 
sunând, şi-au aflat mântuirea sufletului. 

Mai târziu am înţeles că fusesem „victima” 
rugăciunii de o noapte a Monseniorului! 

3. Instruirea întrucât dimineţile Monseniorul 
le  rezervase pentru liturghie şi audiente, 
catehizarea mea a fost fixată pentru după-amiaza, 
ca să nu fim deranjaţi prea mult. A folosit 
catehismul lui Deharbe. Şedinţele se succedau cu 
regularitate, o zi da, o zi nu. 

Profesiunea de credinţă a fost fixată pentru 8 
septembrie, sărbătoarea Naşterii Sfintei Fecioare 
Maria. Unul din martori a fost cumnata lui, 
principesa Elizabeth Ghika, una din doamnele de 
onoare ale Reginei Elena. Era o fiinţă plină de 
caritate şi de o impresionantă modestie. Ea 
devenise catolică foarte greu. Nu putea să creadă. 
Monseniorul a convins-o să spună în fiecare zi un 
„Tatăl nostru” sub forma „condiţională”. Adică: 
„Tatăl nostru, dacă eşti în Ceruri, sfinţească-se 
numele tău...” Sfatul a fost inspirat pentru că, într- 
o bună zi, din proprie iniţiativă, a înlăturat pe 
„dacă” şi a trecut direct la „care”. Bineînţeles, 
angajându-se de îndată pe cea mai perfectă linie 
de spiritualitate şi devoțiune. 

La profesiunea de credinţă a asistat şi mama 
mea, care mi-a spus apoi că nu înţelege să se 
despartă de mine în lumea de dincolo şi că deci 
vrea să devină catolică. 

Ceremonia a fost scurtă. Am semnat 
„profesiunea de credinţă”, pe care am jurat. Mai 
târziu a trebuit să-i spun motivele care m-au 


determinat să fac trecerea, explicaţie pe care 
Monseniorul urma să o trimită la Vatican, anexată 
unui raport al său personal. 

După ceremonie mi-a spus: „Acum sunteţi 
copilul casei”. Mi-a dăruit o medalie miraculoasă 
şi m-a îmbrăţişat. Am fost reţinut apoi la micul 
dejun. 

LA micul dejun, nimic deosebit. Pentru toţi, 
ceai, unt şi gem. Monseniorul bea o cafea de 
cicoare îndulcită cu o bucată de zahăr, având 
alături o felie de pâine pe care o ciugulea aşa cum 
fac vrăbiile, folosind degetul mare şi arătătorul 
mâinii stângi. Introducea în gură bucățele 
minuscule. Când termina cafeaua, rămânea, de 
cele mai multe ori, un rotocol de coajă golit de 
miez. 

Convorbirea era plăcută şi uşoară, la 
îndemâna tuturor. Fratele lui intervenea deseori 
cu observaţii interesante. Nimeni nu vorbea 
despre el însuşi. Dacă uneori nu plecai sătul de la 
acest cu adevărat mic dejun, totdeauna însă plecai 
parcă aerisit, răcorit şi odihnit, ca după o vacanţă 
reuşită. 

Îmi amintesc o întâmplare mai puţin 
obişnuită, petrecută la un mic dejun. În ea se 
observă toată delicateţea sufletească a 
Monseniorului. 

Eu fusesem catehizat în condiţii optime, cu 
toate adevărurile de credinţă prezentate logic, 
filosofic şi teologic. Dar Monseniorul nu catehiza 
în mod obişnuit, deci nu avea o rutină de catehet, 
şi anumite precizări de detaliu nu-l preocupaseră 
la catehizarea mea. 


Astfel, într-o zi, la ora micului dejun, am spus 
cu mare candoare că înainte de a veni la liturghie, 
durându-mă tare capul, am luat un piramidon. Nu 
am terminat bine ideea, că Lydia Gavrilescu”, 
invitată şi ea la masă, mi se adresă cu un aer 
îngrozit: „Vai, ce-ai făcut?” Eu am îngheţat. Mi se 
spusese că nu am voie să mănânc înainte de 
liturghie, dar nu că nu am voie să iau nici 
medicamente. Probabil că mă schimbasem la faţă 
şi, cu un ton de om dezolat, m-am adresat 
Monseniorului: 

— E grav? 

După un scurt moment de gândire, el mi-a 
răspuns: 

— Nu-i tocmai în regulă! 

Demetre a schiţat un uşor surâs de diplomat. 

ACEASTĂ sufragerie îmi deveni curând foarte 
familiară, pentru că, neavând deocamdată curajul 
să mă duc într-o biserică, veneam zilnic la 
liturghie la Monseniorul, unde eram apoi reţinut la 
micul dejun. 

Apartamentul, deşi modern, era clădit mai 
demult, aşa că spaţiul încăperilor era mai generos 
ca de obicei. De această generozitate beneficia şi 
salonul. Când intrai în salon, imediat în stânga uşii 
se afla un scrin cu placă de marmură, având în 


5 Lydia Gavrilescu (născută la Galaţi în 1912, decedată în SUA, în 
1997). Fiica amiralului Mihai Gavrilescu şi a Alinei Rosetti. A studiat la 
Institutul Notre-Dame de Sion din Galaţi. în apartamentul ei din Str. 
Spătarului nr. 37 au avut loc întruniri la care au fost prezenţi 
Monseniorul Ghika şi Episcopul Suciu. După arestarea lui Horia 
Cosmovici ea a dat adăpost soţiei acestuia Helga şi celor doi copii ai 
lor. A fost arestată şi condamnată (1952-1955) pentru că a ascuns în 
casa ei preoţi greco-catolici fugari. 


stânga şi în dreapta câte un sfeşnic de argint, cu 
lumânările curățate îngrijit. În stânga scrinului se 
afla un scaun şi, alături de el, un geamantan de 
piele galbenă, patinat de vreme, care se deschidea 
la mijloc în două jumătăţi. În jumătatea stângă 
erau obiectele de cult, iar în cea dreaptă, 
veşmintele. Acest geamantan era un fel de 
sacristie, aşa că se îmbrăca lângă el. 

Monseniorul nu slujea nici repede, nici încet. 
Cu o voce egală. Pentru cuvintele consacrării 
vocea i se transforma, căpătând un uşor tremur 
care transmitea întregii asistenţe un sentiment de 
respectuoasă recunoştinţă. Predica întotdeauna. 
Foarte puţin, dar eStenţial şi profund. De fiecare 
dată aflai lucruri nebănuite din pasaje pe care le 
ştiai „de mult” şi „prea bine”. Prin el am înţeles ce 
înseamnă a scoate lucruri noi din cele vechi. 

Camera în care locuia Monseniorul era 
aşezată la capătul unui culoar pe care se aflau şi 
alte dormitoare. Culoarul fiind lung, conducea şi 
spre dependinţe. Camera era de circa 4/5 m, cu o 
masă simplă, de lemn. Pe ea se afla un crucifix de 
bronz a cărui istorie mi-a povestit-o. Reţin doar 
atât: că au fost turnate numai două exemplare. Pe 
unul l-a luat Charles de Foucauld, iar celălalt, 
printr-o succesiune de situaţii providenţiale, a 
ajuns în posesia lui. În timpul primului război 
mondial, când Charles de Foucauld a fost 
împuşcat de beduini, între lucrurile pierdute a fost 
şi crucifixul din capela pe care el şi-o improvizase 
în deşert. Aşa că acest crucifix al Monseniorului 
devenise unicat. 

Pe masă erau cărţi deschise, îngrămădite, şi, 


peste tot, „răvăşite”, bileţele, binecuvântatele lui 
bileţele, din care s-au închegat volumele „Pensées 
pour la suite des jours” şi „Demiers temoignages". 

Scaunul pe care stătea era foarte modest, un 
scaun de lemn obişnuit. Mai avea un scaun pentru 
un eventual vizitator, dacă s-ar fi întâmplat să-l 
primească în această cameră. Scaunul 
interlocutorului nu stătea vizavi, ci alături, parcă 
ar fi dorit să înlăture orice semn al vreunei 
deosebiri. Sprijinite de zid erau trei biblioteci-raft. 
Şi acestea, din lemn simplu, băiţuit. 

STAND doar la o distanţă de cinci minute de 
mers pe jos, am avut privilegiul de a-l vedea 
foarte des. Ce har! Acest om te îmbogăţea cu 
prezenţa lui. lar rodul meditaţiilor îl folosea 
pentru toată nevoia care bătea la uşa sa. 

Continuu solicitat, suporta rigorile soneriei 
de la intrare cu un deosebit respect. Se ducea 
personal să deschidă ori de câte ori era cu putinţă 
să o facă. Pentru el, aceste „sonerii intempestive”, 
cum le numea, erau socotite „chemări ale 
Providenţei”. „Hazardul nu există pentru omul de 
credinţă. Totul este ordonat de o ordine riguroasă, 
dar blândă”. 

Şi zi de zi, cu acelaşi zâmbet amabil, cu 
aceeaşi răbdare binevoitoare, deschidea şi 
închidea uşa după fiecare vizitator. Egal pentru 
toţi. Acelaşi, neobosit, egal tuturor. 


6 Horia Cosmovici a locuit cu mama lui, Hortansa, pe Intr. Romană nr. 
1, la demisol. După căsătoria cu Helga Popa, la această adresă au 
locuit în continuare cei doi soţi, până la ultima arestare a lui Horia, 
care a survenit la 15 mai 1948. Helga a fost evacuată din apartamentul 
de pe Intr. Romană la 4 aprilie 1950, fiind primită în spaţiu de Lydia 
Gavrilescu. 


4. Cele două camere 

S-ar putea spune că o bună parte din viaţa 
Monseniorului Ghika se desfăşura în aceste două 
camere: salonul şi dormitorul. 

Camera cu scrinul, este lesne de înţeles că-i 
adăpostea o bună parte din activitate. Aici, pe 
lângă „altar”, era şi „scaunul de spovadă”, scaun 
care putea fi oricare din fotelurile sau scaunele 
salonului. 

La liturghie veneau zilnic 4 - 5 persoane; de 
sărbători numărul lor putea să crească până la 
zece. Dacă erau spovezi, atunci holul de la intrare 
era camera în care se aştepta. 

Dar dormitorul? Dormitorul era în primul 
rând locul în care citea cu predilecție. Era 
totdeauna la curent cu ce apărea mai recent în 
toate domeniile. Darul „ochiului fotografic” îl ajuta 
să citească cu o viteză de câteva volume pe zi. L- 
am văzut citind. Era impresionant. La 3 - 4 
secunde întorcea o pagină. Şi tot ce citea reţinea, 
datorită unei memorii prodigioase. 

IMI amintesc de o scenă pe care am trăit-o. 
Luam parte la nişte cursuri de filosofie tomistă pe 
care le ţinea la el acasă pentru un grup foarte 
restrâns de fii ai săi spirituali. El socotea filosofia 
tomistă ca singura filosofie demnă de a purta 
acest nume şi o denumea „adevărata filosofie”. În 
ziua respectivă, doi din cei care participau la 
aceste cursuri au venit ceva mai devreme decât 
ora fixată. Întâmplător am venit şi eu mai din 
timp. Reţin numele acestora: Mircea Oşianu, 
student în ultimul an la drept, şi Nicu Marcu, 
student la filosofie. Când au sosit, unul din ei avea 


o carte în mână. Monseniorul avea obiceiul ca ori 
de câte ori vedea pe cineva cu o carte în mână să-i 
ceară permisiunea să o vadă şi el pentru câteva 
clipe. Mai târziu am aflat că o făcea pentru a 
recomanda ce este important în ea şi totodată 
pentru a atrage atenţia asupra eventualelor erori 
sau imprudenţe pe care le-ar putea cuprinde. Dar 
de data aceasta Monseniorul a rămas surprins 
pentru că era vorba de o lucrare recent apărută, 
doar de câteva zile, a lui Jacques Maritain. Nu ştia 
încă nimic despre această carte. Monseniorul îi 
rugă să i-o lase „pentru a-şi arunca ochiul asupra 
ei”, cum avea obiceiul să spună. Tinerii se scuzară 
că nu i-o pot lăsa, întrucât la ora 6 seara trebuiau 
să o restituie la Gara de Nord persoanei care le-o 
împrumutase. Monseniorul le răspunse calm că 
este perfect şi că le-o va restitui la ora trei după- 
amiaza, rugându-i să treacă pe la el să o ia. Era 
ora 11 dimineaţa. Cei doi au căzut de acord. Până 
la ora 12 a avut loc lecţia de filosofie. La ora 12, în 
mod obişnuit îşi lua masa, care dura vreo jumătate 
de oră. Deci îi rămâneau pentru citit vreo două ore 
şi jumătate. 

Seara am chemat pe unul din tineri la telefon 
şi am aflat că Monseniorul citise cartea în 
întregime, iar la anumite explicaţii cerute de ei, cu 
privire la nişte adnotaţii cu totul secundare, 
răspunsul lui a fost de aşa natură încât şi-au dat 
seama că reţinuse cuprinsul cărţii în toate 
detaliile. 

MONSENIORUL avea un anumit fel de a ţine 
în mână o carte, determinat de faptul că ţinea tot 
timpul degetul mare unit cu arătătorul, ca la 


Sfânta Liturghie, după consacrare. Cred că era un 
omagiu în plus pe care voia să-l aducă Sfintei 
Euharistii. 

Când citea apropia volumul la o distanţă de 
circa 5 - 6 cm de ochi (pentru că era foarte miop), 
plimba de câteva ori capul deasupra unei pagini şi 
în câteva secunde pagina era întoarsă. 

DAR să revenim la camera lui. Patul era 
folosit foarte rar şi puţin. La masa pe care se afla 
crucifixul îşi petrecea nopţile în rugăciune şi 
meditaţie. Era fixat pe o cruce nevăzută, cu două 
piroane înfipte noapte de noapte în trupul său: 
insomnia şi nevralgia. Nu putea să doarmă, iar 
când îi era somn, capul părea că i se sparge de 
durere. Aceste lucruri le-am aflat de la fratele său, 
Demetre, care mi se plângea că nu voia să se 
îngrijească nicicum, nu voia să încerce niciun 
tratament. Noi, cei din afara vieţii lui particulare, 
de unde să fi ştiut acest lucru? Mai ales că 
totdeauna figura îi era destinsă şi cu un surâs 
discret de stare bună. 

Da, omul acesta nu vorbea niciodată despre 
el. O singură dată mi-a făcut o destăinuire, 
datorită unei intervenţii bruşte din partea mea, 
care l-a luat prin surprindere. 

Îl auzeam deseori spunând: „Omul acesta are 
ochi buni” sau invers: „Nu are ochi buni”. Într-o zi, 
cu temperamentul meu, l-am întrebat brusc: „Ce 
înţelegeţi dumneavoastră prin ochi buni?” 
Răspunsul lui m-a uluit: „Ori de câte ori sunt în 
faţa unei persoane în păcat de moarte, în locul 
ochilor văd două găuri mari negre. Nu vă puteţi 
închipui ce durere este aceasta pentru mine. Să ai 


în faţa ta un suflet care, dacă ar muri în clipa 
imediat următoare, ar fi condamnat în veşnicie. 
Nu m-am înşelat decât de două ori în viaţa mea...” 
M-a privit lung şi afectuos. N-am ştiut niciodată 
când a fost prima oară. 

DE asemenea, am înţeles odată că a 
beneficiat de harul levitaţiei. Dar nu mi-a spus-o 
direct. Redau: „Monseniore, mi se pare că levitaţia 
este un mare har”. Mi-a răspuns: „Nu! nu este 
ceva rar. Dar e foarte dezagreabil, pentru că într-o 
oarecare măsură îţi pierzi echilibrul”. 

UNEORI i se întâmpla să vorbească despre el 
fără să vrea. Astfel, în anul 1943, Monseniorul a 
fost rugat să ţină o conferinţă în casa Pâclişanu”, o 
clădire veche şi spațioasă. Auditoriul, care la 
început se anunţase restrâns, a ajuns până la 
urmă la vreo 30 de persoane. 

Conferinţa a avut ca obiect devoţiunea către 
îngerul păzitor, o forţă excepţională pusă la 
dispoziţia fiecăruia dintre noi prin bunătatea lui 
Dumnezeu, şi pe care nu ştim să o folosim cum s- 
ar cuveni. 

Ca să ilustreze cele spuse, a început să 
povestească întâmplarea unui preot din Paris care 
înființase un cămin pentru adăpostirea femeilor 
revenite din viaţa de moravuri uşoare. Preotul 
avea greutăţi inerente unei astfel de acţiuni. Dar 
ori de câte ori avusese nevoie de bani Providența 
îi trimisese până la urmă cele necesare. La un 
moment dat nu a mai avut cu ce să plătească 
chiria şi cheltuielile zilnice, care se decontau la 


7 Str. General Ipătescu, paralelă cu Calea Moşilor, lângă Biserica 
Olari. 


sfârşit de lună. Situaţia era foarte gravă, pentru că 
proprietarul, care era un om avid de bani, de-abia 
aştepta să-i rezilieze contractul. Preotul epuizase 
toate resursele băneşti. Fiind perioadă de vacanţă, 
cei care-l ajutau în mod obişnuit erau plecaţi. 

El avea o mare devoțiune faţă de îngerul său 
păzitor, cu care vorbea aşa cum ar vorbi cu un 
prieten. Se adresă atunci îngerului păzitor, 
întrebându-l: „Acum ce să fac?” 

Îngerul îi răspunse: „Hai să ne rugăm 

Au intrat în prima biserică şi, de la intrare, 
îngerul i-a spus să se aşeze în genunchi. La o 
distanţă oarecare a văzut şi pe înger 
îngenunchind. Când au ieşit din biserică, coborau 
nişte scări. În sens opus urca o doamnă din 
nobilimea franceză, o bună cunoştinţă a preotului, 
care, văzându-l cu o figură atât de îngrijorată, l-a 
întrebat: „Ce necazuri aveţi?” După ce preotul îi 
prezentă situaţia, doamna îi spuse: „Treceţi mâine 
pe la mine ca să vă dau suma de care aveţi nevoie. 
Veniţi pe la ora două după-amiaza”. 

A doua zi, la ora fixată, preotul suna cu 
disperare în faţa unei uşi la care nimeni nu venea 
să-i deschidă. O doamnă care locuia peste drum îi 
strigă: „Nu mai sunaţi, că doamna contesă a 
trebuit să plece în grabă în provincie, la 
înmormântarea unei rude”. Din păcate, această 
vecină nu cunoştea adresa rudei. 

Din nou, dezolare pentru preot. Îngerul 
păzitor îi spuse: „Haideţi la poştă, să dăm o 
telegramă”. „Nu cunosc adresa”, îi replică preotul. 
Îngerul îi zise: „V-o dau eu”. 

Desigur că preotul a fost foarte surprins, dar, 

fiind învăţat să asculte de înger, s-a dus la poştă, a 
luat un formular de telegramă şi a aşteptat, 
îngerul, aşa cum promisese, i-a dictat adresa. 
Banii au sosit la timp pentru ca preotul să poată 
face plata la termen. 

După o săptămână a reîntâlnit-o pe doamna 
care-i trimisese banii. Ea se scuză că uitase de el, 
în necazul decesului atât de neaşteptat din familie. 
El i-a mulţumit pentru bani, dar ea l-a întrebat: 
„Ceea ce m-a mirat şi m-a tulburat este cum de aţi 
aflat dumneavoastră adresa pe care eu nu o 
dădusem nimănui?” 

Monseniorul a oprit pentru o clipă povestirea 
şi apoi a continuat: „Vă daţi seama că mi-a fost 
greu să-i spun că adresa mi-a fost dictată de 
îngerul păzitor...” 

Fără să-şi dea seama, trecuse de la persoana 
a treia la persoana întâi. 

Auditoriul a izbucnit în râs. Monseniorul, 
foarte mirat, s-a întors speriat către părintele 
Todericiu, care stătea lângă el, întrebându-l: „De 
ce râde lumea, am spus poate ceva ce nu trebuia 
spus?"-Părintele  Todericiu a răspuns: „Nu, 
Monseniore, nu s-a întâmplat nimic”. 

5. Prietenia cu îngerul păzitor 

Monseniorul avea, aşadar, o mare devoțiune 
pentru îngerul păzitor, pe care-l numea „cel mai 
bun prieten al nostru”. 

Această prietenie îi era chiar foarte „utilă”, 
ţinând cont de miopia lui foarte avansată. 

DACĂ dimineaţa primea acasă, după-amiaza 
avea ore rezervate pentru vizite la marii lui 
bolnavi de care se ocupa, pe cât de devotat, pe 


atâta de discret. De obicei, le povestea sau juca 
şah cu ei. Bineînţeles că se şi rugau împreună 
atunci când socotea că este cazul. Ne cerea 
deseori şi nouă, celor sănătoşi, să ne rugăm 
pentru intenţiile lui. 

În anul convertirii mele era foarte preocupat 
de un ofiţer de aviaţie, accidentat şi complet 
paralizat. Se ducea des la el. Stăteau de vorbă, 
Monseniorul îi povestea din amintirile lui, jucau 
şah, aşa că aceste vizite îi aduceau o oarecare 
alinare şi destindere ofițerului paralizat. 
Monseniorul îi cerea şi lui rugăciuni pentru alți 
bolnavi. 

Acest ofiţer a luat într-o zi o cantitate mare 
de calmante şi nu a mai putut fi salvat. Imi 
amintesc perfect  dezolarea  resemnată a 
Monseniorului: „Providența a voit să-mi rezerve 
această cruce foarte greu de purtat: contactul cu 
sinucigaşi potenţiali”. 

TOATE aceste drumuri la bolnavi, ca şi orice 
alte drumuri, le făcea pe jos, indiferent de 
distanţe. Nu lua niciun mijloc de transport. Foarte 
rar, din caritate, admitea să se suie în maşina 
cuiva, ca să nu fie obligat să-i explice că îşi 
impusese această mortificaţie. El trăia realităţile 
credinţei în viaţă. Ştia că servitorul nu este mai 
mare decât stăpânul. Or, Stăpânul nu a mers decât 
pe jos, şi atunci cum ar putea el să umble purtat 
de un vehicul? 

Dar uneori distanţele erau foarte mari. Şi nu 
numai atât! Deseori se ducea să spună liturghia la 
vreun bătrân, pentru că Monseniorul avea 
privilegiul altarului mobil. Se ducea uneori să 


spună liturghia la bolnavi. Îşi lua geamantanul de 
lângă scrin şi pleca pe jos. Acest geamantan 
cântărea câteva kilograme bune. In plus, din 
cauza formei foarte bombate, era greu de dus. 

O singură dată l-am văzut ducându-şi 
geamantanul şi nu l-am mai putut uita. 
Monseniorul era foarte slab. Din această cauză 
brâul nu-i stătea niciodată drept, totdeauna 
aluneca într-o parte. Călca cu pas mărunt şi 
grăbit. Geamantanul, fiind foarte greu, îl trăgea 
puternic într-o parte şi, ca să-şi ţină echilibrul, 
trebuia să se aplece mult în partea opusă. 
Umblatul lui cu geamantanul pe distanţe de 
kilometri nu se putea explica după legile fizicii. Nu 
ştiu dacă el îşi dădea seama, dar când l-am văzut, 
am avut imaginea copilaşului care propune mamei 
să o ajute să-i ducă sacoşa încărcată cu alimente. 
In realitate, el se ţine de sacoşă, mama ajutându-l 
să meargă. 

Ei bine, veţi crede sau nu, Monseniorul nu-şi 
ducea el geamantanul, ci geamantanul îl ducea pe 
el. Sunt sigur că „bunul lui prieten” îl ajuta 
substanţial la transport. Părea că un vânt 
misterios îi împingea geamantanul înainte, în aşa 
fel încât îl vedeam pe el ceva mai în urmă decât 
geamantanul. Toate legile fizicii erau răsturnate. 
Sunt sigur că el nu şi-a dat niciodată seama de 
acest lucru. 

Dar ajutorul îngerului păzitor îi era necesar 
îndeosebi pentru a-l feri de obstacolele care-i 
apăreau în drum; din cauza miopiei nu vedea 
decât destul de aproximativ pe unde mergea. În 
niciun caz nu vedea detaliile. Astfel, o denivelare 


nu o putea observa. Or, Bucureştiul a fost 
întotdeauna împănat cu asemenea obstacole. Nici 
cartierele centrale nu făceau excepţie. 

Cât timp am stat în apropierea lui nu mi-a 
spus că ar avea dificultăţi în acest sens. De altfel, 
mergând alături de el pe stradă, l-am văzut 
ocolind în mod miraculos toate obstacolele pe care 
el n-avea cum să le vadă. Cu toate acestea mi-a 
mărturisit o dată că, întorcându-se târziu acasă şi 
fiind întuneric, a căzut într-un şanţ, dar că n-a fost 
nimic grav şi a putut ieşi uşor pentru a-şi continua 
drumul fără nicio dificultate. 

ERA un mare expert în a recunoaşte 
intervenţiile îngerului păzitor, mergând până acolo 
încât îţi descria cu precizie ce ai simţit tu. 

Voi lua ca exemplu un fapt petrecut cu mine. 
I-am spus într-o zi că părintele Laurent, la sfârşitul 
liturghiei - suntem în anul 1943, când se spunea 
liturghia după regula veche - a închis liturghierul. 
Aceasta însemna că nu trebuia să se citească 
ultima Evanghelie pentru liturghia zilei. Or eu - 
complet absent - m-am dus şi am luat liturghierul 
din partea dreaptă, am îngenuncheat şi l-am pus 
în partea stângă. După ce am făcut acest lucru, 
parcă m-am trezit şi m-am simţit foarte încurcat. 
Mare mi-a fost însă uimirea când l-am văzut pe 
Părintele Laurent trecând în partea stângă a 
altarului, deschizând liturghierul şi citind prologul 
ultimei evanghelii a lui loan: „La început era 
Cuvântul...” Monseniorul mi-a spus că a fost bine, 
pentru că trebuia citită în final Evanghelia 
Sfântului Ioan. Apoi a adăugat ceva ce am simţit şi 
eu, dar nu reţinusem: „Nu-i aşa că aţi simţit că vă 


ia cineva de ceafa şi că vă mută?” Când i-am spus 
că aşa am simţit, mi-a răspuns: „A fost îngerul 
dumneavoastră păzitor”. 

6. Taina căilor Providenţei 


La Monseniorul învăţai, ca să zicem aşa, pe 
viu, pentru că învăţai din diferitele situaţii ce se 
iveau. 

Metoda era extraordinară. Teologia devenea 
sprijin vieţii zilnice şi confirmare a ceea ce este 
bine. În plus, dacă o regulă se lega de un fapt 
petrecut în viaţa ta personală, atunci memoria 
reţinea mai uşor şi mai fidel. 

Astfel, când i-am vorbit de dorinţa mamei 
mele de a deveni catolică, am adăugat că lucrul se 
va petrece fără grabă, pentru că nimic nu 
presează. Mi-a răspuns: „Ba presează, pentru că 
harul nu este o stare permanentă, iar mâine poate 
Dumnezeu să-l retragă şi atunci chemarea este 
ratată. Noi, pentru a nu greşi, avem datoria să 
acţionăm imediat, deşi fără precipitare. Iar primul 
pas este rugăciunea şi mai ales suferinţa unită 
rugăciunii”. Numea suferinţa „rugăciunea fără 
distracţii”, pentru că nu-ţi dă răgaz. 

Pentru orice situaţie în care i se cerea sfatul, 
mai ales în chestiuni mai delicate, îţi răspundea 
invariabil: „Să ne rugăm, să vă rugaţi şi 
dumneavoastră ca Sfânta Providenţă să ne arate 
ce este bine să facem, ce trebuie să alegem”. 

În urma unor repetate experienţe pot afirma 
că prudenţa îl însoțea întotdeauna în aceste 
situaţii. Astfel, îmi spunea: „Niciodată să nu te 
limitezi la primul răspuns pe care socoteşti că ţi l- 


a dat Providența. Fii foarte prudent şi mai 
aşteaptă şi alte indicii, pentru că Providența îşi va 
completa răspunsul cu alte semne. Şi de abia 
atunci să acţionezi, dar foarte atent”. 

UITĂM mult prea uşor cuvintele lui 
Dumnezeu către prorocul Isaia: „Căile mele nu 
sunt căile voastre”. De aceea, sunt chemări ale 
Providenţei care trebuie primite aşa cum vin. 

În această privinţă viaţa şi moartea lui 
Charles de Foucauld sunt un exemplu grăitor. 
Oricât s-a rugat Foucauld lui Dumnezeu ca să-i 
dea şi lui un semn care să depăşească naturalul, 
Dumnezeu nu i-a dat acest semn. Această linie a 
fost păstrată, într-un anumit fel, şi după moartea 
lui. 

Monseniorul mi-a povestit următoarele: 

„Episcopul de Cartagina, imediat ce a aflat de 
moartea lui Foucauld, s-a deplasat la locul unde 
ştia că a trăit fratele Charles. Numai cu multă 
trudă a putut descoperi preţiosul trup pe care-l 
căuta. Ajutat de câţiva oameni a scos cămaşa 
pătată de sânge şi a pus-o în valiza lui personală, 
apoi a reîngropat trupul, cu gândul de a reveni 
ulterior cu specialişti, şi s-a întors în Cartagina, 
unde a fost imediat prins în vâltoarea îndatoririlor 
diecezei sale. 

După vreo două zile a luat act cu groază de 
ceea ce se întâmplase. Surorile care-l îngrijeau i- 
au deschis ca de obicei bagajele şi au gasit o 
bucată mare de cârpă murdară şi pătată, rătăcită 
printre rufele curate ale episcopului, care era un 
mare distrat. Şi, ca să nu-l pună într-o situaţie 
jenantă, nu l-au mai întrebat nimic, ci pur şi 


simplu au aruncat cârpa la gunoi. Când s-a 
descoperit faptul, cu toate eforturile făcute, 
relicva nu a mai putut fi găsită. 

După război, o echipă specială s-a deplasat la 
mormântul lui Foucauld, a deschis groapa, dar a 
urmat o nouă deziluzie: trupul scos la aer s-a 
pulverizat în câteva clipe şi nu a mai rămas nimic. 
Deţin aceste lucruri de la Rene Bazin, care a 
asistat personal la cea de-a doua deshumare”. 

7. Biserica din strada Polonă într-o zi foarte 
caldă, când geamurile erau deschise şi eu eram la 
Monseniorul, s-a auzit pe stradă strigătul unui 
geamgiu. 

La noi  geamgiii sunt aproape toţi 
transilvăneni. Când au venit în „Regat”, cum 
ziceau ei după primul război mondial, au practicat 
comerţul cu geamuri şi cu rame de tablouri. Nu 
am ştiut niciodată de ce, dar aveau de fapt acest 
monopol. Erau foarte solidari între ei şi foarte 
corecţi în exercitarea profesiei. Strigătul le era 
caracteristic şi fusese adoptat de toţi aceia care 
străbăteau străzile oraşului respectiv strigând: 
„jamuri”,  prelungind litera „a”. Cam aşa: 
„jaaamuri”, cântând cuvântul la unison. 

Parcă-l văd pe Monseniorul, care sesizase 
gestul meu discret de jenă la auzul strigătului 
geamgiului. Şi-mi spuse: „Pe aceşti geamgii i-am 
folosit mai demult ca apostoli”. Am întrebat 
aproape fără să vreau: „Sunt instruiți?” Mi-a 
răspuns: „Nu! Dar pentru apostolatul la care i-am 
folosit nu era nevoie de prea mare instrucţie. 
Biserica din Strada Polonă este prima biserică 
română unită din Bucureşti. Am contribuit şi eu cu 


câte ceva”. Mai târziu am aflat că totul? aproape s- 
a datorat lui. Până şi veşmintele le-a comandat 
personal în străinătate. A continuat: „Românii 
uniţi nu veneau însă la această biserică, pentru 
simplul motiv că nu aflaseră de existenţa ei. 
Atunci ce am făcut? Cum auzeam pe unul strigând 
«jamuri», mă repezeam afară şi-l chemam. Știind 
că era aproape sigur catolic de rit oriental, îi 
vorbeam de Biserica din Polonă şi-l sfătuiam să 
vină la slujbă cu toată familia şi cu toţi prietenii, 
pentru că lucrul acesta ar fi plăcut lui lisus. Am 
procedat aşa timp de vreo lună. Rezultatul a 
dovedit că inspiraţia mea a fost bună. Biserica a 
început să se populeze şi să devină, încetul cu 
încetul, o parohie de o oarecare însemnătate”. 

In anul 1943 paroh era părintele Mircea 
Todericiu. Parohia a luat, datorită Monseniorului, 
un mare avânt. Astfel, între altele, s-a întărit 
„Buletinul Parohial”, care până atunci mai mult nu 
apărea, decât apărea. La cererea Monseniorului 
au început să colaboreze la această revistă catolici 
cu o oarecare deschidere intelectuală. Fiecare 
număr era axat pe o anumită problemă şi 


8 în acest paragraf Horia Cosmovici arată clar că Monseniorul Ghika a 
făcut „aproape totul” pentru construirea comunităţii greco-catolice de 
la biserica de pe Str. Polonă, în anul 1904, aflat la Roma, laicul 
Vladimir Ghika a contribuit mult şi la urgentarea luării deciziei de 
construire a unei biserici unite la Bucureşti. Cel care a venit cu 
mandat imperativ de la Roma, în 1905, pentru a ridica o asemenea 
biserică a fost noul Arhiepiscop de Bucureşti, Raymund Netzhammer. 
Iată câteva extrase care dovedesc rolul lui Vladimir Ghika în 
construirea comunităţii greco-catolice de la biserica din str. Polonă. E 
vorba de trei scrisori adresate laicului Vladimir Ghika de către 
părintele Ioan Bălan, viitorul episcop greco-catolic martir. Scrisorile 
provin de la Institutul „Vladimir Ghika" din Paris. 


cuprindea biografia unui sfânt, un articol teologic 
şi altul de viaţă spirituală. 

De exemplu, un număr din 1944, din luna 
martie, era axat pe sfinţenie şi cuprindea biografia 
Sfintei Tereza a Pruncului lisus, un articol despre 
sfinţenie din punct de vedere teologic şi un altul, 
din punct de vedere al vieţii spirituale. Acest 
articol arăta cum trebuie transpusă sfinţenia în 
viaţa noastră zilnică. Numărul următor, axat pe 
suferinţă, cuprindea, în afară de consideraţii 
teologice cu privire la suferinţă, biografia 
Sfântului Damian Leprosul precum şi un articol în 
care suferinţa era prezentată din punct de vedere 
paulin şi ca factor esenţial de luptă al vieţii 
creştine. 

Curând însă, cenzura a suprimat apariţia 
revistei. Ea ajunsese să fie căutată şi de 
credincioşii altor parohii. Părintele Schorung* 
avea întotdeauna revista expusă spre vânzare la 
intrarea bisericii sale din Str. Sofia. 

TOT aici, în Polonă, îşi avea sediul Asociaţia 


9, /... |] venirea mea aici [la biserica din Str. Polonă] e datorită 
chemării ce mi-ai făcut înainte cu şase ani de zile. Dacă nu veniai DTa 
să mă ceri, eu nu eram azi aici, căci Blăjenii nu mă lăsau la nici un caz. 
Am venit în ţară, crezând, că prin glasul Prințului Ghika mă cheamă 
Dumnezeu. în zilele acelea, cât ai stat DTa în Blaj, eu mă gândisem la 
greutăţile de aici, şi doream aşa de mult să fac ceva, cerând de la 
Dumnezeu cununa muceniciei, nu pentru fericirea mea, ci pentru a 
semăna bine darul lui Dumnezeu, gândindu-mă cu atâta drag la marele 
meu sprijin şi viitorul frate Principele Vladimir Ghika. ” (5.11.1914) 


„Jtă voi ruga atunci la Domnul, şi voiu cere să-Ţi dea toate darurile 
spre mântuire, dar mai cu seamă un lucru, ce-l aşteaptă dela DTa 
Preafericitul Părinte dela Roma, blăjenii noştri, şi mai cu seamă 
mica turmă a uniţilor din Bucureşti: să poţi face cât mai mult pentru 
consolidarea si înaintarea acestei sfinte uniri în tara românească. ” 
(29.11.1914) 


Studenţilor Români Uniţi (ASTRU), care-şi ţinea 
cu regularitate şedinţele publice duminică după- 
amiază. Aceste şedinţe erau prezidate de 
Monsenior, care le urmărea cu foarte multă 
atenţie. Ori de câte ori era cazul să facă anumite 
completări, le făcea cu multă generozitate şi 
delicateţe. In acest fel, autoritatea şedinţelor 
decurgea din prezenţa lui. Niciodată n-a lipsit de 
la aceste şedinţe. Iar la terminarea lor stătea la 
dispoziţia oricui dorea să-i vorbească. Monseniorul 
pleca cel din urmă. 

Şedinţele aveau loc în birourile de la parterul 
casei parohiale care, având glasvanduri, deveneau 
o singură mare sală. Prelegerile erau în număr de 
trei. Fiecare prelegere trebuia să se încadreze 
strict în cadrul a 20 de minute. Prima se referea la 
filosofia tomistă, şi era ţinută de episcopul Liviu 
Chinezu, pe atunci preot, paroh al bisericii; a 
doua, despre dogme, pe care şi-o rezerva 
Monseniorul; iar ultima se referea la viaţa 
spirituală. 

In anul 1945 se ajunsese la un auditoriu de 
circa 100 de studenţi de la diverse facultăţi. Ei 
erau de religii sau confesiuni diferite. Era o 
atmosferă foarte plăcută, unde sufletele se 
împrospătau pe nesimţite şi îşi schimbau optica 
din zilele consumate cu preocupări banale. Tot 


„Eu am fost adus la Blaj, în calitate de canonic şi rector la seminarul 
mare, în care avem 130 de teologi. De aceea nu mai sunt pe la 
Bucureşti, şi de aceea, această scrisoare de urări de bine nu e 
acoperită cu sute de scrisori de ale credincioşilor noştri de la 
Bucureşti, cari sunt aşa de dornici să Te vadă ca pe preotul lor!" 
(18.10.1923). 

Pentru Pr. Georges Schorung v. nota 12 din Anii de rezistenţă... 


aici, în Polonă, aveau loc şedinţe practice pentru a 
învăţa pe studenţi arta de a citi, de a scrie şi dea 
vorbi. La aceste şedinţe veneau şi colaboratorii de 
la „Buletinul Parohial” pentru a se perfecționa şi 
ei şi pentru a obţine omogenitatea aceea atât de 
necesară eficacităţii oricărei colaborări. Totodată, 
se şi controlau articolele prezentate, pentru a 
vedea dacă ele corespund cu poziţia magisteriului 
Bisericii. 

Astfel că biserica aceasta din Polonă devenise 
un focar de lumină şi de îndrumare, nu numai 
pentru catolici, ci şi pentru tineri în general. Asta 
însă nu însemna că ar fi fost excluşi cei maturi sau 
cei bătrâni. Dimpotrivă, luau şi ei parte cu mult 
interes la aceste şedinţe. 

Pe Monseniorul, activitatea Astrului îl solicita 
şi dincolo de şedinţele duminicale, pentru că mulţi 
din studenţii care luau parte la activitatea din 
Polonă doreau să-l cunoască mai îndeaproape sau 
să-i ceară un sfat ori rezolvări în probleme 
personale. 

DUPĂ cum odinioară Filip şi Andrei au venit 
la lisus rugându-l să primească nişte pelerini care 
voiau să-l vadă, aşa şi din studenţii catolici erau 
unii care aduceau la Monseniorul studenţi de alte 
credinţe sau confesiuni. 

Mi-a spus odată Monseniorul, cu umorul său 
obişnuit: „Ştiţi că nu vin la mine oricum. 
Providența şi-a spus cuvântul, cum era firesc, şi 
aici. De exemplu, Oşianu are specialitatea evreilor, 
Marcu pe a mahomedanilor. Niciodată, fie evrei, 
fie mahomedani, nu au venit la mine altfel. Astfel 
că, atunci când îl vedeam pe Marcu intrând pe uşă 


însoţit, ştiam că este vorba de un mahomedan, 
după cum la Oşianu, ştiam că iar îmi va prezenta 
un evreu”. 

Curând însă avea să „cadă” şi această 
binecuvântată biserică din Polonă, dar eforturile ei 
nu au fost zadarnice. In vremurile grele care au 
urmat, suferinţa a fost primită de cei crescuţi la 
umbra ei cu înţelegere şi iubire de Dumnezeu. 
Fără îndoială că ea va aduce roade într-un viitor 
pe care numai Dumnezeu îl ştie. 

8. „Poziţia cea mai nobilă”. 

Pentru Monseniorul, credinţa era „poziţia cea 
mai nobilă”. Această formulă mi-a repetat-o 
deseori. Suprema realitate pentru el o constituia 
articolul de credinţă. 

Aceste articole le numea realităţi şi le 
considera ca fiind de o cu totul altă consistenţă 
decât realităţile „omeneşti”, chiar cele aşa-zise 
„Ştiinţifice”, pe care le socotea o categorie minoră, 
faţă de realităţile credinţei. Astfel, numea Crezul: 
„O declaraţie de realităţi”. 

Spiritualitatea lui se explică prin aceea că, 
fără nicio excepţie, raporta mereu întreaga viaţă 
omenească la aceste realităţi, pe care le socotea 
ca fiind singura viaţă adevărată. 

In lucrările sale editate la Beauchesne se 
găsea scris, ca un chenar care înconjura titlul: 
„Les realites de la Foi dans la vie. Les realites de 
la vie dans la Foi”. 

Aşa se explică de ce nu lăsa aceste realităţi să 
zacă într-un colţ de carte, ci lucra cu ele, le 
aducea în viaţa de zi cu zi, cu o mare eficacitate. 

I-am spus odată că am încercat un sentiment 


de vinovăţie pentru că fusesem într-o societate 
unde nu am putut vorbi nicicum despre 
Dumnezeu. M-a liniştit spunându-mi: „Nu vă faceţi 
griji, eraţi în stare de har şi deci prin prezenţa 
dumneavoastră acolo ei s-au aflat în faţa lui lisus 
din sufletul dumneavoastră. Fiţi sigur că El a 
vorbit mai bine decât aţi fi vorbit personal”. 

Tot astfel, se apleca asupra pruncilor din 
leagăn şi le săruta pieptul în dreptul inimii, ca un 
omagiu adus prezenţei Sfintei Treimi în sufletul 
micilor botezați. 

În aceeaşi ordine de idei, cred că e bine să 
mai povestesc câte un fapt la care am asistat 
personal. 

MONSENIORUL m-a rugat să merg cu el într- 
o casă particulară unde se reunea, sub conducerea 
episcopului  Aftenie, Asociația Generală a 
Românilor Uniţi (AGRU). Monseniorul urma să 
țină o serie de prelegeri. Din asociaţie făceau 
parte oameni de mare reputaţie profesională şi 
socială. Auditoriul s-a aşteptat la dezvoltări 
savante şi mai ales la „noutăţi”, cu care, de altfel, 
Monseniorul era totdeauna la curent. 

Parcă-l aud şi acuma pe Monseniorul 
începându-şi expunerea cu cuvintele: „Ne vom 
ocupa de Crez”, dezvoltând apoi: „Cred într-unul 
Dumnezeu”. Asistenţa a rămas foarte indispusă şi 
oarecum „jignită” că i se poate vorbi despre Crez, 
ca unor catehumeni. 

Cred că e bine să menţionez că unul dintre 
cei mai supăraţi, şi oarecum purtătorul lor de 
cuvânt, mi-a spus: „D-apoi nici aşa, să ne trateze 
ca pe nişte copii începători”. Acest „purtător de 


cuvânt”, după o căsătorie de vreo douăzeci de ani, 
şi-a părăsit soţia şi copilul, plecând cu o femeie 
oarecare. Ce bine ar fi fost să fi primit atunci cu 
mai multă umilinţă şi încredere dezvoltarea 
adevărurilor fundamentale ale vieţii noastre 
creştine, făcută de Monseniorul Vladimir Ghika! 
Cine ştie? Poate s-ar fi oprit la timp. Epilogul a 
fost că acest om s-a întors după câţiva ani acasă. 
Soţia l-a iertat. Iar nu după mult timp a murit într- 
un tramvai, din cauza unui stop cardiac. 

NU pot termina acest capitol fără a vorbi de 
poziţia Monseniorului faţă de Dumnezeu. Şi, oricât 
ar părea de curios acest lucru, poziţia lui avea 
ceva unic. Şi anume: principial, nu admitea că 
ceva ar putea fi pus pe picior de egalitate cu 
Dumnezeu. Până aici lucrul este obişnuit pentru 
orice credincios. Într-o zi, i-am formulat un gând 
care suna astfel: „Dumnezeu, care este infinit...” 
M-a oprit brusc şi, puţin încruntat (când se 
încrunta, în realitate nu se întâmpla nimic, decât 
că-i dispărea surâsul discret şi blând de pe figură, 
pentru că el nu ştia să se încrunte), a precizat: 
„Dumnezeu este mai mare decât infinitul”. 

Tot astfel, într-o zi, prezentându-i concluzia 
unei meditații personale, formulată astfel: „Pentru 
Dumnezeu noi nu suntem decât un pretext”, a 
adăugat şoptit: „Mai puţin decât un pretext”. 

Nu pot uita gravitatea pe care o lua vocea lui 
când îmi spunea: „Ori de câte ori pronunţăm 
numele lui lisus, se modifică ceva în univers”. 

Prin această poziţie faţă de realitățile 
credinţei, el te făcea să înţelegi lucruri pe care 
altfel le-ai fi privit cu  superficialitate sau 


nepăsare. 

Mentionez şi faptul că într-o zi mi-a dat un 
pliant despre Sfântul Giulgiu, cu reproduceri şi 
explicaţii. Când am ajuns la Faţa Sfântă, mi-a 
spus: „Nu mi-aş fi putut închipui o figură mai 
frumoasă ca aceasta”. Această afirmaţie implica 
opinia Monseniorului că Sfântul Giulgiu este 
autentic. 

În fine, un ultim exemplu, foarte profund în 
simplitatea lui. În 1941, când am intrat în 
Basarabia, aşa cum se petrec lucrurile în război, a 
fost bombardată şi o sinagogă din oraşul Tighina. 
În urma bombardamentului se distruseseră şi 
obiectele de cult. Spectacol impresionant. Ca prin 
minune, am zărit printre ruine un Sul Sfânt ferit, 
nevătămat. L-am luat şi l-am purtat multă vreme 
în lada mea de campanie. Într-un concediu de pe 
front l-am adus cu mine şi nu după multă vreme l- 
am remis rabinului Dr. Safran!0. Mi s-a confirmat 
ulterior că sulul a fost supus unui control riguros 
şi că a fost găsit în perfectă stare. 

Când i-am povestit Monseniorului această 
întâmplare, mi-a spus: „Aţi făcut foarte bine, 
pentru că într-un Sul Sfânt se află Cuvântul lui 
Dumnezeu”. lată ce nu am ştiut să înţeleg din ceea 
ce vedeam, pentru că, fără să-mi dau seama, 


10 în arhiva lui Horia Cosmovici s-a păstrat o carte de vizită a 
Rabinului Dr. David Safran, Calea Griviței 170, Bucureşti, pe care e 
scris următorul text: „în semn de sinceră preţuire, primiţi Dle H. 
Cosmovici aceste frânturi din permanenta credinţei. Căile Domnului 
apropie mereu şi totdeauna pe adevărații mesageri ai spiritului. 
Suntem pe drumul căutării noastre. Să fim curaţi înaintea Creatorului 
şi faţă de conştiinţa noastră. Numai astfel, viaţa îşi va păstra farmecul 
şi neprihănirea ei. Al Dv, Rabin Dr. D. Safran”. 


separam viaţa zilnică de realităţile credinţei. 

9. Biserica 

Aşa cum am mai spus, de la Monseniorul 
învăţai  esenţialul privind viaţa spirituală cu 
prilejul diferitelor situaţii care se iveau atunci 
când erai în preajma lui. Acesta era câştigul 
deosebit în urma întâlnirilor frecvente cu el. Şi voi 
lua ca exemplu un fapt. 

La catehizare îmi dăduse, desigur, pe larg, 
textele şi argumentele necesare privind 
magisteriul Bisericii şi infailibilitatea papală. Dar 
ce diferenţă mare între „a şti” şi „a folosi”! „A şti” 
se învaţă; „a folosi” se deprinde. Iar deprinderea 
reclamă un timp al ei aparte, de cele mai multe ori 
îndelungat. 

MI-A spus într-o zi că a fost la Nunţiatură şi 
că, venind vorba despre mine, nunțiul Andrea 
Cassulo şi-a manifestat dorinţa de a mă cunoaşte. 
Delicat cum era, Monseniorul m-a întrebat dacă aş 
avea ceva împotrivă să mergem la el joia 
următoare. Desigur, am acceptat. Monseniorul, 
prudent, m-a prevenit că voi găsi un om de peste 
80 de ani, însă foarte tânăr ca aspect, de statură 
mijlocie, puţin corpolent şi care are obiceiul de a 
binecuvânta foarte des. Ca diplomat, era un om 
foarte priceput şi cu o viaţă sfântă, sub toate 
aspectele. 

Joi, la ora fixată, ne-am prezentat la 
Nunţiatură. Am fost primiţi cu multă căldură. Am 
rămas cu impresia că nunțiul era mulţumit de 
activitatea mea pe lângă Monseniorul. După o 
conversaţie cu aspect mai mult sau mai puţin 
protocolar, ne-am despărţit şi... ne-a binecuvântat. 


Notez că Monseniorul a sărutat mâna 
nunţiului la venire şi la plecare. Lucrul acesta m-a 
rănit puţin sufleteşte şi gândeam: „Ce atitudine 
necorespunzătoare!” lată un fapt care confirmă 
diferenţa între „a şti” şi „a folosi”. Ştiam ce sunt 
ascultarea şi umilinţa, dar nu cum se practică, de 
vreme ce nu înţelesesem atunci că gestul 
Monseniorului a fost plăcut lui Dumnezeu şi 
instructiv pentru oameni. 

LA întoarcere am luat acelaşi drum ca la 
venire, bineînţeles pe jos. Am traversat Strada 
Schitu Măgureanu, am intrat apoi pe Ştirbei Vodă, 
pe Spiru Haret, pe lângă Catedrală şi am urcat 
puţin pe Calea Victoriei, după care ne-am angajat 
pe strada Biserica Amzei. In acest timp i-am vorbit 
cu mare entuziasm de Sfântul Apostol Pavel, ale 
cărui Epistole începusem să le recitesc, şi 
atribuiam Sfântului Apostol toate superlativele 
posibile. Când, deodată, l-am auzit întrerupându- 
mă: 

— Care Sfânt Pavel? 

M-am oprit, l-am privit pentru o clipă încurcat 
şi am repetat: „Cum care Sfânt Pavel?! Sfântul 
Pavel!!”, şi am accentuat pe ultimul cuvânt. 
Monseniorul mi-a replicat: „Bine, dar care Sfânt 
Pavel?” De data asta, puţin enervat, am răspuns: 
„Ei bine, Sfântul Pavel care a scris Epistolele către 
Romani, către Corinteni, către Efeseni, către 
Galateni şi aşa mai departe”. 

Atunci calm, dar cu surâsul dispărut de pe 
faţă, şi-a precizat gândul: „A vreţi să vorbiţi de 
Saul din Tars, confirmat de Biserică? Să nu uităm 
că dacă avem un Sfânt Apostol Pavel, aceasta se 


datorează faptului că Biserica l-a confirmat”. 

O bună bucată de drum nici el, nici eu nu am 
mai spus nimic. Eu însă am priceput şi am reţinut. 
Fusese o „prelegere” care durase câteva minute, 
legată de o situaţie creată de Monseniorul, cu arta 
lui de a conduce sufletele pe drumul corect al 
credinţei. 

El avea un respect deosebit pentru Biserică şi 
pentru infailibilitatea papală, pe care le socotea 
strâns şi nedespărţit legate una de alta, căci, fără 
infailibilitate, aderarea noastră prin credinţă la 
adevăr devine fantezistă şi chiar nejustificată. Noi 
nu suntem chemaţi să aderăm la orice fel de 
adevăruri, ci numai la acelea propuse de lisus. Şi 
lisus ne-a promis că-l vom găsi, pe parcursul 
secolelor, în persoana lui Petru. Il aud şi acuma 
încheind convorbirea noastră: „Pentru definirea 
adevărului, în funcţia papei nu se află un om, ci 
însuşi Cristos”. 

AŞA se explică şi străduinţa pe care o 
depunea pentru unirea Bisericilor. Oriunde şi 
oricând a avut ocazia, a căutat să obţină ceva care 
să reprezinte un pas înainte. 

A luat parte personal la eforturile cardinalului 
Mercier şi ale lordului Halifax pentru unirea 
Bisericii Anglicane cu Roma. Mi-a spus că 
tratativele erau la un moment dat foarte avansate 
şi se spera într-o reuşită, când, ajungându-se la 
problema spinoasă a apostolicităţii, tratativele s- 
au întrerupt. 

Era vorba despre consecințele care 
decurgeau din lipsa de apostolicitate a Bisericii 
Anglicane. Prin ruptura lui Henric al VIII-lea, tot 


ce a urmat nu a mai fost legal din punct de vedere 
canonic. Trebuiau să fie refăcute o bună parte din 
sacramente, în special sacramentul preoţiei şi al 
căsătoriei. Or, îmi spuse Monseniorul, oricât de 
prieten a fost lordul Halifax cu cardinalul Mercier, 
oricât a insistat şi Monseniorul personal, întrucât 
avea cu Halifax strânse şi vechi legături de 
amiciţie, totul a fost zadarnic. La acest punct, 
Halifax le-a explicat că nu se poate obţine nimic 
de la englezi. Englezii nu vor admite niciodată 
faptul că, începând cu Henric al VIII-lea, regii 
Angliei, care deveniseră şi şefi ai Bisericii 
Anglicane, au avut legături libere, căsătoriile lor 
nefiind valabile. „Cum să admită, de exemplu, 
englezii azi, le spunea lordul Halifax, să se refacă 
ceremonia căsătoriei regelui cu regina?” 

Dar nici Biserica Catolică nu a putut face 
concesii într-o problemă esenţială privind 
sacramentele. 

MONSENIORUL ţinea regulat şedinţe în care 
participau atât laici, cât şi preoţi ortodocşi, pentru 
a se ruga împreună şi a căuta cele mai adecvate 
mijloace de apropiere. Monseniorul nu denumea 
aceste şedinţe ca fiind „ecumenice“; el le zicea 
doar „încercări de a se ajunge la o singură turmă 
şi un singur păstor”. 

Şedinţele aveau loc pe strada Batistei, la 
sediul episcopului Aftenie. 

Nu pot încheia acest capitol fără a spune că, 
ori de câte ori dorea Monseniorul să dea cuiva să 
citească o carte care trata problema Bisericii, 
recomanda volumul al II-lea al lucrării „Le 
Christianisme et les temps presents” de Bougaud. 


Cartea lui Bougaud a fost scrisă pe la 1873. 
Consemnez aceasta pentru a marca o dată mai 
mult poziţia Monseniorului. El însuşi om de ştiinţă 
şi mereu la curent cu ce era nou, recomanda 
totuşi o carte scrisă cu vreun secol în urmă. De 
ce? Mai întâi, pentru că e bine scrisă, şi o carte 
bine scrisă rămâne totdeauna actuală. În al doilea 
rând, pentru că lisus este începutul şi sfârşitul 
tuturor lucrurilor, alfa şi omega. Şi modernismul, 
oricât de modern ar vrea să fie, va trebui să se 
încadreze, în mod inevitabil, în coordonatele alfa 
şi omega, trasate de lisus o dată pentru 
totdeauna. 

10. Câte ceva despre diavol 

Cu privire la diavol Monseniorul ştia cu mult 
mai multe lucruri decât mi-a destăinuit. Nu vorbea 
cu plăcere despre ele, dar nu le evita atunci când 
socotea că erau necesare pentru a edifica un 
suflet. 

Dar voi reda mai întâi ce am trăit lângă el în 
această privinţă. 

Intr-o zi de vară, mergeam împreună pe 
bulevardul Lascăr Catargiu, cum se numea atunci. 
Ca de obicei, mergeam pe jos. La un moment dat, 
văd apărând, aşa ca din senin, un bărbat ca la 
vreo 40 de ani, îmbrăcat elegant, care, apropiindu- 
se agresiv de Monseniorul, a început cu o voce 
aspră, răguşită, sacadată şi într-o cadență 
accelerată să-l certe şi să-l amenințe, gesticulând 
puternic. Vorbea franţuzeşte. Am clar în minte 
începutul apostrofării: „Ştiu cine sunteţi, sunteţi 
Monseniorul Vladimir Ghika...” Apoi pentru mine 
cuvintele s-au amestecat. Auzeam, dar nu 


înţelegeam nimic. Monseniorul părea însă că le 
înţelege. Dar, fără a întoarce capul, mergea 
înainte. Scena m-a revoltat şi am făcut gestul că 
vreau să mă opresc şi să-l alung pur şi simplu. 
Monseniorul m-a apucat de braţ cu hotărâre şi mi- 
a spus: „Lăsaţi-l, haideţi repede!”, şi a continuat 
să meargă cu pas grăbit. Personajul continua să 
meargă în rând cu noi şi să vorbească. Am privit 
faţa Monseniorului şi mi-am dat seama că el se 
ruga. După vreo câteva zeci de metri, am simţit că 
bărbatul s-a retras. Nu ştiu cum a plecat. 
Monseniorul nu a comentat niciodată incidentul. 
Întâmplarea a deschis însă drumul anumitor 
destăinuiri ulterioare. 

Redau trei dintre ele, aşa cum mi le 
reamintesc. Mai întâi o scurtă explicaţie. 
Monseniorul s-a ocupat îndeaproape de aceia 
care, în schimbul anumitor satisfacţii pământeşti, 
n-au ezitat să se consacre diavolului, vânzându-şi 
sufletul, căci fără asta nu se putea. Repet că era 
foarte prudent când trebuia să vorbească despre 
aceste lucruri, dar, când socotea că trebuia să 
vorbească, vorbea fără nicio teamă. Într-o zi, mi-a 
spus că era folosit de Biserică împotriva lojilor 
satanice. 

Să încep cu prima întâmplare. 

ERA la Paris. O fată tânără, care era un copil 
de-al său spiritual, căuta de lucru de mai multă 
vreme fără a reuşi să găsească nimic care să-i 
convină. Era o fată instruită, plăcută ca fizic şi 
provenind dintr-o familie onorabilă, dar modestă. 

Într-o zi, fata citi într-un jurnal un anunţ 
pentru un post de secretară. Imediat se porni la 


drum şi, ajunsă la adresa indicată, se găsi în faţa 
unui adevărat palat. Sună şi uşa îi fu deschisă de o 
doamnă în vârstă care, după ce o întrebă ce 
doreşte, o pofti înăuntru şi o rugă să ia loc până va 
veni stăpânul ei. După câteva minute intră un 
domn de vreo 50 de ani care se prezentă şi, foarte 
politicos, îi descrise ce anume ar avea de făcut ca 
secretară. Dorea să-şi scrie memoriile. Salariul 
fiind destul de atrăgător, tânăra fată căzu de 
acord. Lucrul urma să înceapă săptămâna 
următoare. 

Câteva luni lucrurile au mers normal, dar, 
curând, fata îşi dădu seama că patronul se 
amorezase de ea. Cu fiecare zi în plus, serviciul 
devenea mai penibil. Într-una din zile, aproape că 
a cerut-o în căsătorie. Fata realiza că nici nu putea 
fi vorba de căsătorie din cauza diferenţei de 
condiţie socială. Ea era de origine modestă, iar 
patronul ei era nobil, era cavaler. Atunci, fără a-şi 
anunţa hotărârea, plecă brusc, luându-şi de la 
gazda unde stătea cele câteva lucruri pe care le 
avea, şi se mută în altă parte, fără a lăsa noua 
adresă nimănui. Dar plecarea ei fusese 
determinată şi de o anumită atmosferă 
nesănătoasă, un fel de apăsare sufocantă care 
plana în jurul acestui om, deşi el fusese totdeauna 
foarte corect. Nu-şi putea explica despre ce 
anume era vorba, dar în el mai multe lucruri o 
speriau. 

Astfel, după ce părăsi serviciul, tânăra îşi 
reaminti de anumite porniri de furie ale celui ce o 
angajase. Până la urmă el izbutea să le învingă, 
dar aceste accese lăsau totuşi urme în starea lui 


generală. Tot aşa, îşi aminti acum, odată plecată, 
că bătrâna menajeră îi sugerase de mai multe ori 
să-şi găsească un alt loc, care să o solicite mai 
puţin. Căci pentru ea, spunea bătrâna, atmosfera 
de aici poate că nu este prea prielnică. 

Tânăra secretară, socotind că toate aceste 
lucruri sunt destul de curioase, vorbi despre ele 
Monseniorului Ghika, arătându-i că, deşi nu avea 
nicio probă, era îngrijorată de starea sufleteascăra 
fostului ei patron, şi-l rugă să încerce să-l vadă. [i 
dădu adresa. 

Foarte curând, Monseniorul s-a prezentat la 
uşa clădirii respective. A sunat. Era, ca de obicei, 
în reverendă. Când se deschise uşa, în cadrul ei 
apăru figura speriată a bătrânei menajere, care îi 
spuse pe un ton de comandă: „Vă rog, plecaţi!” şi 
voi să închidă uşa. Cu un gest brusc, Monseniorul 
a pus piciorul în deschizătura uşii şi s-a strecurat 
înăuntru. De data aceasta bătrâna menajeră i se 
adresă ceva mai blând, dar insistând: „Stăpânul 
meu nu vă va primi niciodată, aşa că, vă rog, 
plecaţi!” 

Monseniorul şi-a repetat însă cererea de a-l 
vedea pe stăpânul ei, spunându-i să-i transmită că 
prinţul Vladimir Ghika doreşte să-i vorbească. A 
făcut acest lucru gândind că un cavaler va fi ispitit 
să primească un prinţ. Şi a avut dreptate. După 
câteva minute, într-un halat foarte elegant, 
pretextând că este suferind, şi scuzându-se de 
ţinuta lui, a apărut stăpânul casei, care se interesă 
pe un ton foarte amabil de scopul vizitei 
Monseniorului. 

Când a aflat că vine din partea domnişoarei 


ex-secretare deveni dintr-odată atent şi puse fel de 
fel de întrebări. În final îi ceru adresa. Bineînţeles 
că Monseniorul a refuzat să i-o dea. S-au succedat 
câteva minute în care fostul patron insista cerând 
adresa, iar Monseniorul refuza de fiecare dată să-i 
satisfacă cererea. Acest refuz ferm provocă o 
manifestare cu totul ieşită din comun. Fostul 
patron intră într-o stare îngrozitoare de furie, cu 
oribile torsionări ale membrelor, şi începu să facă 
nişte salturi incredibile. Sărea până la plafon, şi 
era vorba de o casă veche cu plafonul foarte înalt. 
Monseniorul a început să se roage, fără să se 
mişte de pe locul său. Nu după multă vreme, cel 
intrat în criză se prăbuşi pe un fotoliu şi, cu 
obrazul îngropat în palme, începu să plângă ca un 
copil. Monseniorul aştepta, rugându-se în 
continuare. După un timp încetă şi plânsul. Cu o 
figură răvăşită, cu o voce stinsă, stăpânul casei 
spuse: „Plecaţi, nu aveţi ce căuta în această casă. 
Vă rog, plecaţi!” 

Bineînţeles că Monseniorul a cerut explicaţii 
pentru această conduită, deşi era complet edificat. 
Atunci interlocutorul i-a  mărturisiţ: „M-am 
consacrat diavolului, şi dumneavoastră nu puteţi 
schimba nimic! Soarta îmi este definitiv pecetluită. 
Sunt condamnat în veşnicie”. 

Monseniorul a început să-i vorbească despre 
bunătatea atotputernică a lui Dumnezeu, 
arătându-i că, atâta vreme cât există o căinţă 
sinceră, totul poate fi schimbat, nimic nu este 
pierdut. 

Convorbirea nu a durat mai mult decât o 
jumătate de oră şi proprietarul casei se hotări să 


se mărturisească. Dar spuse imediat că va veni el 
la Monseniorul pentru că toate camerele erau 
murdărite de orgii şi profanări. Deodată însă se 
opri, se lumină puţin la faţă şi zise: „Există totuşi o 
cameră păstrată curată, cea în care a murit mama 
mea. Am lăsat această cameră aşa cum era la 
moartea ei”. Monseniorul a cerut să vadă camera. 
Nu a fost refuzat şi au trecut prin fel de fel de 
culoare şi galerii până ce au ajuns în faţa uşii 
camerei mamei. Cu o oarecare reţinere în mişcări, 
domnul deschise uşa. In cameră domnea o 
atmosferă limpede, senină, odihnitoare. 
Monseniorul privi în jur şi observă o canapea într- 
un colţ al odăii. li spuse: „Să mergem acolo şi vă 
veţi mărturisi. Nu este bine să amânaţi. Dumnezeu 
vă cere să vă curăţiţi sufletul. Dumnezeu vă 
aşteaptă cu iubire de prea multă vreme, ca să mai 
amânaţi”. 

Fără nicio rezistenţă, ca un copil, omul îşi 
începu mărturisirea, care a durat un timp mai 
îndelungat. La sfârşit, după dezlegare, 
Monseniorul i-a spus că va veni a doua zi, la 
aceeaşi oră, ca să spună Liturghia în această 
cameră în care s-a mărturisit. 

A doua zi, la ora fixată, Monseniorul s-a 
prezentat. Bătrâna menajeră, după ce s-a 
mărturisit şi ea, a asistat la Sfânta Liturghie şi s-a 
împărtăşit în rând cu stăpânul ei. 

După slujbă, Monseniorul a făcut tot ce era 
necesar pentru purificarea casei, cameră de 
cameră. Cavalerul nu mai era de recunoscut. Şi 
mai ales ochii, ochii i se schimbaseră complet. 

După ce a fost împlinit tot ce era necesar, 


dând o ultimă binecuvântare, Monseniorul s-a 
îndreptat spre uşa de intrare. La uşă, bătrâna 
menajeră îi spuse: „Sunt ani de zile de când mă 
rog lui Dumnezeu pentru această clipă. Dumnezeu 
să vă binecuvânteze”. Şi, cu aceste cuvinte, a 
închis uşa. 

Monseniorul, după ce a terminat povestirea, a 
adăugat: „Personal, cred că rugăciunea 
stăruitoare a acestei femei a salvat sufletul 
stăpânului său”. _ 

ACUM voi trece la a doua întâmplare. Într-o 
zi, prin intermediul Surorilor de Caritate ale 
Sfântului Vincențiu de Paul, a fost rugat să treacă 
pe la spitalul în care lucrau aceste surori, fără 
nicio altă explicaţie decât că e vorba de un caz 
urgent. Bineînţeles că a acceptat de îndată 
invitaţia. Ajuns la spital, a fost condus la căpătâiul 
unui bărbat tânăr, grav bolnav, care, primindu-l cu 
ochii în lacrimi, l-a rugat să-i asculte povestea ca 
să afle scopul cererii sale de a fi vizitat. lată 
povestea: 

Dornic de a-şi „trăi viaţa”, neavând decât un 
modest bagaj de cunoştinţe, cu ajutorul unor 
relaţii destul de dubioase şi trecând prin lojile 
masonice, a fost recrutat de servicii secrete, 
ajungând în final, ca o ultimă etapă, într-o lojă 
satanică. Ştia că nu mai este salvare posibilă 
pentru el, dar dorea să facă în finalul vieţii lui 
ceva util pentru salvarea acelora care ar fi ispitiţi 
să urmeze calea pe care îşi angajase el viaţa. 
Astfel, dorea să aducă o probă, care i se părea 
evidentă, privind existenţa lui Dumnezeu. 

Înainte de a fi primit în lojă, tânărul a trebuit 


să participe la un ceremonial complicat, ceva 
invers botezului, ideea centrală a acestui 
ceremonial constând în repudierea lui Dumnezeu 
şi consacrarea către diavol. După ce a fost primit, 
trebuia să participe cu regularitate la şedinţele 
lojii şi la fel de fel de manifestări specifice cultului 
satanic. În loja de care aparţinea, membrii erau 
obligaţi să aducă ostii consacrate, pentru ca 
acestea să fie apoi profanate. Tânărul nostru, după 
ce a primit ostia şi s-a întors în banca sa, nu a avut 
curajul să o aducă la lojă, ci a înghiţit-o pur şi 
simplu. Or, dacă Dumnezeu nu ar exista în ostia 
consacrată, de ce era nevoie de un întreg 
ceremonial de profanare? s-a întrebat tânărul. 

După această destăinuire, Monseniorul a 
trebuit să lupte din răsputeri pentru a-l convinge 
că noi nu trebuie să disperăm niciodată şi nici să 
ne îndoim vreodată de bunătatea lui Dumnezeu, 
care nicicând nu respinge o întoarcere totală şi 
sinceră. Cât priveşte judecata sufletului nostru, 
Dumnezeu şi-a rezervat-o cu stricteţe Lui 
personal. 

Bineînţeles, îmi adăugă Monseniorul, i-a adus 
la cunoştinţă că Biserica nu admite să dovedeşti 
existenţa lui Dumnezeu prin uneltirile diavolului. 
Totuşi, această idee greşită a lui îi poate folosi 
personal, ca un început de dovadă a sincerităţii cu 
care regretă fapta comisă. 

Monseniorul i-a primit mărturisirea, pe cât de 
simplă pe atât de tragică, i-a dat dezlegarea şi, 
având în vedere starea sănătăţii sale, i-a dat şi 
Sfânta împărtăşanie. A mai trăit doar câteva zile, 
murind în stare de har. Şi Monseniorul şi-a 


încheiat povestirea cu afirmaţia că el personal a 
crezut întotdeauna că tânărul a primit harul 
întoarcerii finale datorită împărtăşirii sale de 
atunci, cu toate că, din punct de vedere teologic, a 
fost o împărtăşire profanatoare. 

A treia întâmplare este poate mai dureroasă 
decât primele două, dintr-un anumit punct de 
vedere. 

O redau aşa cum mi-a fost povestită. 

Monseniorul, pe când era tânăr, fusese invitat 
să ia parte la o excursie particulară pe un iaht, în 
fiordurile Norvegiei. Aşa cum se întâmplă în astfel 
de ocazii pe un iaht, din când în când aveau loc 
diferite manifestări distractive, precum mici 
serate dansante, recitaluri, conferinţe etc. 

Pe vapor se afla şi doctorul Richeti!!, care a 
fost solicitat să contribuie şi el cu o conferinţă. 
Richet a făgăduit că va căuta printre invitaţi un 
„mediu” cu care să facă anumite experienţe. Toată 
lumea a fost foarte bucuroasă. După puţină vreme, 
Richet a propus unui tânăr invitat să-i fie mediu. 
Tânărul a refuzat categoric. Richet plecă foarte 
contrariat şi iritat. Peste vreo două zile, când 
aproape toţi invitaţii erau din nou adunaţi pe 
punte, Richet a prins pentru o clipă privirea 
tânărului care-l înfruntase şi a izbutit să-l ia în 
stăpânirea hipnozei. Pe punte s-a făcut tăcere. 
Invitaţii s-au adunat imediat în jurul unei mese, 
adusă de un matelot tânăr şi puternic. Pe masă s-a 
aşezat un vas cu flori. Richet ceru tânărului să se 


11 Pe Internet se găsesc detalii despre Charles Robert Richet, care 
confirmă tot ceea ce 
se menţionează în text. în special fotografia lui Richet este elocventă. 


apropie. Tânărul a executat fără nicio ezitare. 
Richet a scos o floare din vas, i-a arătat-o şi i-a 
spus: „Această floare este floarea fericirii tale. 
Caută să o obţii”. Şi, cu un gest brusc, îi dădu 
matelotului floarea. Matelotul a luat floarea şi a 
început să fugă pe covertă. După el, cu disperare, 
alergă şi tânărul hipnotizat, căutând să-şi obţină 
„fericirea”. Matelotul se căţăra ca o maimuţă pe 
scări, pe frânghii, trecând prin lucarne, prin uşi pe 
care le închidea după el, ca să oprească pe tânărul 
care-l urmărea din ce în ce mai aprig şi mai decis 
să ajungă floarea. Din lipsa de ezitare a 
matelotului se vedea că traseul fusese ales 
dinainte. Fuga a durat cam zece minute. Matelotul 
alergase în cerc şi, ajuns la Richet, îi dădu floarea. 
Tânărul, palid, cu faţa asudată şi plină de 
zgârieturi, gâfâind, se repezi la mâna care ţinea 
floarea. Richet, foarte calm, o aruncă peste bord. 
Datorită iuţelii şi prezenţei de spirit a matelotului, 
care a prins în ultima clipă pe cel hipnotizat, s-a 
putut evita o nenorocire, încetul cu încetul s-au 
retras cu toţii, tăcuţi, unul câte unul, spre cabinele 
lor. „În tot acest timp, mi-a povestit Monseniorul, 
l-am urmărit mai ales pe Richet, care avea o 
înfăţişare  înfiorătoare şi o satisfacţie sadică. 
Pentru cei mulţi, desigur că cele văzute erau 
inexplicabile”. 

L-am întrebat: „Dar pentru dumneavoastră?” 

Îmi răspunse calm: „Pentru mine, mai târziu, 
totul s-a clarificat, întrucât am aflat din anumite 
destăinuiri că Richet era şeful lojilor satanice din 
Franţa. Da! Acesta era marele Richet!” 

ÎNTR-O altă conversaţie, Monseniorul mi-a 


povestit direct de la cineva care fusese de faţă la 
scenă că, atunci când Chamberlain a fost primit de 
Hitler şi i-a comunicat că Guvernul Britanic nu 
poate admite mai departe politica de forţă a 
Germaniei, Hitler a intrat într-o criză oribilă şi s-a 
repezit la o canapea unde erau mai multe perne, a 
luat una din ele şi a început să o muşte cu furie. 
Ce a urmat, ştie toată lumea, pentru că este 
istorie contemporană. 

11. Scaunul de spovadă - loc de iertare şi de 
orientare 

x 

Monseniorul avea o mare experienţă în a 
conduce sufletele, experiență dublată de harul 
special de a se putea adapta la diferite situații. 

O direcție spirituală este ceva foarte delicat, 
îmi spunea deseori Monseniorul, pentru că, în 
afara liniilor mari care trebuie să convină tuturor 
în ceea ce priveşte conținutul, directorul spiritual 
trebuie să găsească forma adecvată fiecărui suflet. 
Fiecare suflet este un univers aparte, care nu se 
mai repetă niciodată. De aici, necesitatea pentru 
un director spiritual de a avea o vastă experienţă 
şi o viaţă interioară proprie, profund ancorată într- 
o spiritualitate sănătoasă. 

PENTRU edificare, voi povesti o întâmplare 
trăită de Monseniorul la Paris. 

Se întorsese de la o conferinţă pe care o 
ţinuse la invitaţia unei congregaţii. Locuia într-o 
cameră pe care i-o dăduseră spre folosinţă 
călugării dominicani!?. De abia se aşezase la masa 


12 Datorită intervenţiei prietenului său Jacques Maritain, Vladimir 
Ghika este găzduit, în martie 1922, de părintele Joseph Gabarra, 


de lucru, când auzi o bătaie în uşă. Răspunse 
afirmativ. Uşa s-a deschis şi a văzut intrând un 
tânăr de vreo 30 de ani, un bărbat înalt şi frumos, 
care l-a întrebat destul de amabil: „Sunteţi 
Monseniorul Vladimir Ghika?” Monseniorul a 
răspuns, bineînţeles, că el este. Tânărul s-a 
prezentat la rândul lui. Apoi, brusc, vocea i se 
schimbă ca ton şi modulație şi el dezvălui scopul 
vizitei. Redau, cred, cu fidelitate scena care a 
urmat. Tânărul a început prin a-i repeta în linii 
mari conferinţa pe care o ţinuse, şi la fiecare idee 
începea cu vorbele: „Aţi spus că... aţi spus că... aţi 
spus că...” Monseniorul îl asculta, rugându-se tot 
timpul pentru el. După ce tânărul a terminat 
rezumatul, s-a oprit şi, cu o voce agresivă, începu: 
„Acum zic şi eu, la rândul meu”, după care porni 
să descrie detaliat toate ororile pe care le 
comisese în viaţă, lucruri de neimaginat, pe care 
memoria lui le reţinuse în toate detaliile; iar ceea 
ce era mai înfiorător era chiar limbajul murdar pe 
care-l folosea. Aproape o jumătate de oră a descris 
câte făcuse şi a conchis: „Unde este Dumnezeul 
tău, de care tot vorbeşti? Uite-mă tânăr şi 
puternic! Unde-ţi este Dumnezeul?” 

Monseniorul, care până atunci tăcuse, văzând 
că tânărul îşi golise tot sacul de murdării, s-a 


superiorul mănăstirii benedictine Sainte-Marie, rue de la Source, 
Paris, arondismentul XVI. Mutarea aceasta a avut loc atunci când 
fratele lui, Dimitrie, la care locuise până atunci, a fost rechemat în 
România. Vladimir rămâne aici până în martie 1927, când se instalează 
la Villejuif, de unde face regulat naveta până la Auberive. în 1929, din 
motive de sănătate, a trebuit să părăsească baraca de la Villejuif, 
revenind tot la rue de la Source. Aceasta va fi adresa lui de la Paris 
până la plecarea spre România în august 1939. 


sculat, l-a apucat de braţ şi i-a spus cu o voce 
liniştită, dar pe un ton ferm: „Acum, aşezaţi-vă în 
genunchi şi faceţi actul de căinţă ca să vă dau 
dezlegarea”. 

Tânărul, fără nicio rezistenţă, a îngenuncheat 
şi a început să plângă cu amar. Acest tânăr a 
devenit ulterior un model de viaţă creştină în 
parohia de care aparţinea şi un element util 
întregii societăţi. 

MONSENIORUL folosea ocazia spovezii nu 
numai pentru dezlegare, ci şi pentru lecţii de viaţă 
spirituală. Eu personal plecam întotdeauna din 
scaunul său de spovadă cu o soluţie pentru 
concilierea vieții de pe pământ cu viaţa 
supranaturală, căci aceasta este în fond problema 
vieţii spirituale. 

Era foarte discret privind persoana lui şi nu 
vorbea aproape niciodată despre el. Totuşi, în 
situaţii excepţionale, în care socotea că era util să 
o facă pentru instruirea penitentului, călca fără 
nicio ezitare regula pe care şi-o impusese. 

I-am mărturisit odată îngrozitoarele 
distrageri ale atenţiei pe care le trăiam atunci 
când mă rugam. Şi când spuneam 
„îngrozitoarele”, nu exageram cu nimic. Parcă-l 
aud: „Am să vă dezvălui un lucru intim. Niciodată, 
dar absolut niciodată, nu mi-am cumpărat o 
pereche de pantofi. De obicei, port ceea ce-mi dă 
fratele meu când vrea să scape de o pereche de 
pantofi care nu-i mai convin. Deci este ultimul 
lucru la care m-aş putea gândi. Şi totuşi, ieri 
dimineaţă, după liturghie, când îmi spuneam 
rugăciunile de mulţumire, gândul îmi revenea 


mereu la pantofii mei, cu întrebarea dacă nu 
cumva îmi sunt tălpile găurite. 

Aceasta este preocuparea diavolului, care 
vrea cu orice chip să ne sustragă de la rugăciune 
şi să ne tulbure. El o face fără nicio ruşine. Nu 
degeaba Sfânta Scriptură îl denumeşte Belzebut, 
care înseamnă «regele muştelor», acele insecte 
insuportabile care nu se satură niciodată de a te 
sâcâi”. 11 

În materie de ispite ale penitenţilor săi era 
extraordinar. Mergea înaintea confesiunilor, 
descriindu-le fără cruţare, în toate cutele lor 
ascunse, atât de primejdioase în generoasa lor 
discreţie. 

lau un exemplu. Foarte jenat, i-am mărturisit 
odată că, deşi respectuos faţă de icoana Inimii 
Preasfinte a lui lisus, nu pot să nu o găsesc 
inestetică, îl aud şi acum continuându-mi gândul 
ca şi cum el ar fi rostit cuvintele mele: „Da, icoana 
este inestetică. Inima pare ca o «ridiche». Dar noi 
suntem autorii ei, pentru că atâta timp cât a ţinut 
Inima în piept, prea puţini se gândeau la ea. 
Atunci, a socotit că e bine să o scoată afară, să o 
aşeze pe piept, într-un contrast izbitor cu 
realitatea, pentru ca noi să fim îndemnați să ne 
gândim la ce a fost şi ce este iubirea sa de oameni. 
Şi binecuvântata stratagemă a reuşit. Nesfârşite 
şiruri de suflete au urcat la Cer prin această 
devoțiune.” 13 


13 Belzebut era numele unei zeități păgâne, iar evreii îi ziceau în 
derâdere Belzebub, 


care avea sensul de „regele muştelor”. Când s-a dezvoltat o 
demonologie, acest nume 


MONSENIORUL mi-a spus odată că nu e bine 
să mergem la spovadă cu fapte care nu trebuie 
mărturisite, fiind numai nişte greşeli minore, 
deoarece la spovadă are loc într-un chip nevăzut, 
dar real, o efuziune a sângelui lui Cristos, şi nu e 
bine să o provocăm pentru orice nimic, printr-o 
devoțiune rău înţeleasă. Desigur, dacă e vorba de 
o tulburare a conştiinţei, atunci trebuie să ne 
mărturisim cât mai repede cu putinţă. 

Sfaturile lui de la spovadă erau rezultatul 
unor lungi meditații şi atingeau exact punctul 
vulnerabil al  penitentului, arătându-i şi 
explicându-i ce are de făcut. Cu titlu de exemplu, 
voi reda câteva gânduri cu care am plecat din 
scaunul său de spovadă, gânduri pe care le 
folosesc şi astăzi atât pentru mine, cât şi pentru 
alţii. 

Mărturisindu-i că am fost lipsit de „spiritul de 
sărăcie”, m-a sfătuit ca în această privinţă să mă 
gândesc mai insistent şi mai profund la lisus, care 
nu a avut niciodată ceva care să-i aparţină 
personal, şi a adăugat: „Pentru El folosea strictul 
necesar, pe care-l lua din cele ce i se ofereau zi de 
zi”, şi a încheiat: „Da! nu a avut niciodată ceva al 
Său. Nici măcar Crucea pe care a fost pironit nu a 
fost a Sa, căci foarte probabil au mai fost şi alţii 
pironiţi pe această Cruce înaintea Lui”. 

I-AM mărturisit odată că m-a tulburat puţin 
formula lui Tertulian: „Credo quia absurdum”. Il 
aud şi acum, cu voce blândă, completând: „quia 
absurdum est non credere”. 


s-a folosit pentru a-l numi pe diavol. 


MĂ acuzam odată de timpul pe care îl 
iroseam uneori cu nimicuri, fapt pentru mine cu 
atât mai grav, cu cât mă speriam mereu de viteza 
cu care trecea timpul. Mi-a replicat: „Veţi vedea 
atunci când veţi îmbătrâni că timpul vă va trece şi 
mai repede. Nu mă refer la o impresie, ci la o 
realitate: un an este mai scurt pentru un bătrân 
decât pentru un tânăr”. M-am întrebat atunci şi 
mă întreb şi azi dacă nu o fi ceva analog cu teoria 
relativităţii. Fapt este că astăzi, când m-am 
apropiat de vârsta sfârşitului său de viaţă, 
săptămâna de şapte zile pe care o trăiesc copiii 
mei nu are pentru mine decât luni, joi sau vineri, 
duminică şi iar luni. 

ALTĂDATĂ i-am mărturisit că am fost cam 
prea aspru cu o persoană care voia să formeze un 
„partid catolic”, socotind că se cobora prestigiul 
Bisericii într-o lume care se mişcă pe coordonate 
ce sunt departe de cele ale legii lui lisus. „Nu 
numai atât, mi-a adăugat, dar unirea acestor două 
noţiuni: «partid» şi «catolic» este stranie, pentru 
că ele se exclud prin definiţie. Atunci când spui 
«partid», spui «parte», şi când spui «catolic», spui 
«universal». 

12. Un lucru consolant 

Monseniorul îmi spunea întotdeauna că 
puterea de ispită a diavolului este limitată de 
Dumnezeu şi că sunt chiar anumite 
compartimente ale sufletului nostru la care 
diavolul nu are în niciun fel acces. 

Pentru a fixa acest adevăr mi-a povestit o 
întâmplare pe care a trăit-o prietenul său, amiralul 
japonez Yamamoto. 


Amiralul, deşi un apropiat al Casei Imperiale, 
era catolic. Om de o integritate deosebită, se 
găsea de mai multă vreme în faţa unei dileme pe 
care nu ştia cum să o rezolve. Plin de încredere în 
Dumnezeu, a început să se roage în mod insistent 
ca să fie ajutat să facă ceea ce este bine, atât 
pentru el, cât şi pentru ţara lui. În decurs de o 
săptămână, ca om de acţiune ce era, s-a hotărât să 
vină în Europa, într-o vizită particulară, mai întâi 
la Paris unde avea prieteni, şi apoi la Roma. 

Monseniorul nu mi-a precizat dacă venise la 
Paris special pentru a-l consulta pe el, şi nici nu m- 
a lăsat să înţeleg aşa ceva. Totuşi, continuând să 
povestească, fără să-şi dea seama, întâlnirea cu 
Yamamoto! apărea drept ceva aşteptat, ceva 
stabilit mai dinainte. Dar să redau mai departe 
povestirea. 

Amiralul a venit să-l vadăşi să-i expună cazul 
care-l preocupa. Monseniorul, după ce l-a ascultat 
cu atenţie, i-a spus: „Excelenţă, ar fi bine ca 
dumneavoastră să mergeţi să vedeţi o fată 
bolnavă, care trăieşte acuma la Paris sub o strictă 
îngrijire şi cu asistenţă permanentă din partea 
Bisericii. Această fată a jucat un rol hotărâtor în 
hirotonirea mea ca preot. Eu ezitam, neştiind ce 
este bine să fac, să rămân laic sau să devin preot. 
Auzisem despre această persoană că avea o viaţă 


14 Shinjiro Yamamoto (1877-1942), contra-amiral în flota japoneză; nu 
trebuie confundat cu amiralul Isoroku Yamamoto. în post la Roma, ca 
ataşat naval în timpul Primului Război Mondial, apoi membru al 
delegaţiei japoneze participante la Conferinţa de Pace de la Paris din 
1919, îl însoţeşte pe prinţul Hirohito, viitorul împărat, într-o călătorie 
prin Europa. Este catolic fervent. L-a cunoscut la Roma pe Vladimir 
Ghika din 1914. A fost prieten cu Paul Claudel. 


cu totul deosebită, avea haruri speciale, dar avea 
şi încercări îngrozitoare din partea diavolului. De 
aceea Biserica hotărâse că e bine să-i desemneze 
în mod special un preot cu experienţă, care să o 
aibă permanent în grijă. 

Tânăra nu a fost surprinsă atunci când m-a 
văzut intrând la ea, pentru că era obişnuită cu fel 
de fel de vizite. La început am discutat chestiuni 
cu caracter general. M-a impresionat bunul ei simt 
în a păstra măsura, dar m-a impresionat mai ales 
siguranţa şi corectitudinea răspunsurilor pe care 
le dădea, totul cu o mare simplitate. Vorbea 
despre subiecte delicate având liniştea unui 
cunoscător, deşi instruirea ei era destul de 
modestă. Foarte repede mi-a câştigat încrederea 
şi, nu ştiu cum, dar am ajuns să o întreb despre 
dilema mea personală. Nicio clipă nu a ezitat şi 
mi-a răspuns că deja de mai multă vreme trebuia 
să mă fac preot şi că e păcat să mai întârzii, 
întrucât valoarea unei liturghii depăşeşte cu mult 
orice altă activitate de apostolat. După ce am 
plecat de la ea, am simţit în sufletul meu că 
această tânără avea dreptate”. 

După această povestire a întrebat pe amiral 
dacă nu socoteşte că ar fi cazul să se ducă şi el să 
o vadă, adăugând că se poate s-o găsească în 
zilele ei grele, de încercări, când nu e posibil să te 
înţelegi cu ea. 

Amiralul s-a dus. A doua zi, la ora fixată, s-a 
reîntâlnit cu Monseniorul şi i-a spus: „Aţi avut 
dreptate. În genul ei este o persoană remarcabilă, 
dar, spre deosebire de dumneavoastră, eu am 
plecat de acolo cu o îndoială şi vă rog să mă 


ajutaţi. lată despre ce este vorba. Atunci când am 
plecat din Japonia am rugat pe Dumnezeu, cu 
toată căldura sufletului meu, să mă ajute şi într-o 
altă chestiune, atât de delicată şi importantă încât 
nu am îndrăznit vreodată să pronunţ vreun cuvânt 
în această privinţă; mă feream de cea mai mică 
indiscreţie posibilă. Or, vă închipuiţi surprinderea 
mea când persoana la care m-aţi trimis mi-a arătat 
la un moment dat care trebuie să-mi fie hotărârea 
în această problemă. Tulburarea de care v-am 
vorbit este provocată de faptul că nu ştiu dacă ce 
mi-a spus este de la Dumnezeu sau de la diavol. 
Cum pot şti asta?" 

Atunci Monseniorul i-a spus că poate fi 
liniştit, pentru că diavolului îi este interzis să 
cunoască ceea ce se petrece între Dumnezeu şi 
sufletul nostru în rugăciune. 

Amiralul s-a luminat dintr-odată, deoarece a 
înţeles că avem un refugiu al gândurilor noastre, 
la adăpost de diavol, avem rugăciunea. 

ACEASTĂ situaţie privilegiată este rezervată 
exclusiv sufletului nostru în rugăciune. De aceea, 
pentru toate celelalte activităţi ale noastre 
Monseniorul recomanda maximum de discreţie în 
vorbire. Îmi reamintesc perfect că, vrând să-i 
prezint odată un plan de acţiune într-o anumită 
chestiune, m-a oprit brusc, spunându-mi: „Nu-mi 
spuneţi nimic, ca să nu vă creaţi dificultăţi”. 

Mi-a explicat apoi că nu trebuie să vorbim 
înainte de a acţiona, pentru că diavolul ne va 
ridica fel de fel de piedici. Singura armă este 
discreţia absolută. Insista asupra experienţei lui 
proprii, precizând că ori de câte ori a vorbit 


despre ceea ce avea de gând să facă, dintr-odată, 
ca o furtună, se porneau fel de fel de 
impedimente, piedici absolut insolite, complicaţii 
care nu-şi aveau nicio justificare. Cu vremea, a 
înţeles că erau scorniri ale diavolului, pentru că 
avusese imprudenţa să vorbească despre planurile 
sale de viitor. Şi astfel, de îndată ce şi-a impus 
tăcerea, dificultăţile s-au redus la cele pe care e 
firesc să le avem aici pe pământ, oricând şi 
oriunde. 

CA un copil căruia i se povesteşte ceva, am 
vrut şi eu să ştiu mai multe şi am întrebat: „Aţi 
mai văzut-o pe fata aceea?” Mi-a răspuns: „Da, şi 
într-o situaţie cu totul surprinzătoare”. Mi-a 
povestit că, după câtva timp, tânăra, însoţită de 
către preotul care o asista, a fost dusă la Roma. 
Ocupa o cameră la etaj, într-o clădire care avea şi 
multe alte încăperi. La început viaţa i s-a 
desfăşurat oarecum normal, adică stătea tot 
timpul culcată în pat, neputându-se scula singură 
şi având drept infirmieră o soră, care o îngrijea. 
Avea în continuare aceeaşi clarviziune şi suferea 
aceleaşi atacuri din partea diavolului. Intr-o zi a 
auzit că o strigă cineva la geam şi, fără să-şi dea 
seama de ce face, s-a ridicat din pat şi s-a dus la 
geam, l-a deschis larg, dar n-a văzut nimic. Toate 
acestea le-a făcut ca într-un somn adânc. Dintr- 
odată şi-a dat seama că se ridicase singură din pat 
şi, nu numai atât, a simţit că este vindecată. Şi 
vindecată a rămas de atunci. „După câţiva ani am 
reîntâlnit-o într-un ordin religios din Japonia. Ne- 
am bucurat reciproc, dar de data aceasta ea a 
avut nevoie de mine, pentru că devenise persoana 


cea mai dezorientată pe care mi-a fost dat 
vreodată să o întâlnesc. După vindecare toate 
manifestările speciale din viaţa ei dispăruseră.” 

ESTE de datoria mea să precizez că 
Monseniorul avea oroare de înclinarea oamenilor 
de a dori să cunoască viitorul. Considera această 
poziţie ca fiind foarte primejdioasă, pentru că de 
ea profită totdeauna diavolul ca să rătăcească 
sufletele. 

Aşa am ajuns într-o zi să vorbim despre 
spiritism, de care mă voi ocupa într-un capitol 
separat. 

13. Despre spiritism 

Monseniorul îmi spunea că spiritismul este 
incontestabil folosit de diavol pentru a rătăci 
sufletele, dar că totuşi se impun anumite distincţii. 

Dintr-un început trebuie ştiut că Biserica 
interzice practicarea spiritismului şi, de vreme ce 
Biserica interzice, orice argument contrar e inutil, 
pentru că este inoperant. Într-o zi, am abordat cu 
el această problemă şi, dintre multele cazuri şi 
situaţii pe care le-a trăit, cea mai impresionantă şi 
mai elocventă i s-a părut întâmplarea unui preot 


15 Există mai multe izvoare care vorbesc de Violet Susman şi de rolul 
ei în materializarea dorinţei dintotdeauna a lui Vladimir Ghika de a 
deveni preot. Printre ele menţionăm: Jurnalul Raîssei Maritain, 
Scrisorile lui Vladimir Ghika adresate lui Louis Massignon, dar şi două 
mărturii ale fiilor săi spirituali: Horia Cosmovici şi Agenor (Bob) 
Danciul. Acestea două din urmă sunt complementare şi aduc informaţii 
necunoscute de celelalte izvoare. Comparând secvențele descrise, 
apare totuşi o inadvertenţă în relatarea lui Horia Cosmovici, şi anume: 
pe Violet Susman a cunoscut-o mai întâi amiralul Yamamoto şi apoi 
Vladimir Ghika. Nu i se poate imputa această inadvertenţă, ţinând cont 
de timpul trecut de la discuţiile sale cu Monseniorul până la scrierea 
cărţii. 


paroh din jurul Parisului. 

Primi odată vizita acestuia. Foarte agitat şi 
tulburat, îi solicita ajutorul de care avea mare 
nevoie într-o problemă legată de parohia sa. Şi 
anume, parohia aceasta îi dăduse mult de suferit, 
ca preot. Oamenii nu veneau la biserică. A 
încercat fel şi fel de mijloace, dar toate încercările 
sale au rămas zadarnice. Duminica şi sărbătorile 
de poruncă nu erau în biserică mai mult de câteva 
persoane, mereu aceleaşi. Într-o zi, veni la el un 
domn foarte prezentabil, tată a trei copii, şi-i 
spuse că, începând cu prima duminică, atât el, cât 
şi câţiva prieteni ai săi vor veni cu regularitate la 
liturghie, conform poruncii Bisericii. A venit la 
paroh pentru că i s-a spus să-i comunice acest 
lucru. Când preotul a întrebat din partea cui este 
mesajul, vizitatorul i-a răspuns că este de la 
spiritul cu care a vorbit în seara anterioară, iar 
acesta l-a sfătuit să asculte de Dumnezeu şi să 
meargă la biserică. Preotul a rămas uluit şi i-a 
atras totuşi atenţia că Biserica interzice această 
practică, pentru că, în realitate, vorbeşti fără să 
ştii cu cine anume vorbeşti. Interlocutorul, fără a 
se lăsa impresionat de cele spuse de preot, 
conchise: „Veţi vedea că spiritele ajută Biserica”. 

În prima duminică, persoana respectivă a 
venit la Sfânta Liturghie, împreună cu întreaga 
familie, aşa după cum promisese. De atunci 
întreaga familie a început să ducă o viaţă 
creştinească normală şi foarte frumoasă. După 
vreo jumătate de an, duminica şi sărbătorile 
biserica ajunsese să fie plină de credincioşi. Dar 
tulburarea preotului era mare, pentru că ştia că 


aproape toată această lume transformată îşi 
datorează întoarcerea  spiritismului, pe care 
Biserica îl interzice. Venise acum la Monsenior ca 
să-i ceară să-i clarifice situaţia. Răspunsul 
Monseniorului a fost că nu are de ce să fie 
tulburat. Biserica are dreptate şi ceea ce se vede 
nu este decât o fază intermediară, care, în final, va 
conduce în mod dureros la rătăcire. Preotul a 
plecat mulţumind, dar se vedea din 
comportamentul său că răspunsul Monseniorului 
nu-l prea convinsese. În fond era vorba să opui 
unui fapt, un act de credinţă. 

După aproape un an, preotul a revenit cu 
figura  răvăşită la  Monsenior spunându-i că 
duminica biserica lui este goală, că nu mai vine 
absolut nimeni. Între toţi enoriaşii se întinsese ca 
o molimă desfrâul, apăruseră certuri groaznice, 
acte de răzbunare, etc. 

MONSENIORUL încheie povestirea precizând 
că spiritismul este de trei categorii. Prima este 
aceea când spiritismul e folosit de anumiţi escroci 
pentru a trage foloase nejustificate, sau de 
anumiţi oameni care fac farse, pur şi simplu. 
Această categorie este cea mai puţin primejdioasă. 

În a doua categorie intră aceia care se 
autosugestionează şi nu-şi dau seama că ei sunt 
aceia care acţionează, fără nicio altă intervenţie. 
Această categorie este ceva mai primejdioasă 
decât prima, pentru că poate duce la zdruncinarea 
sistemului nervos şi la o detaşare treptată de ceea 
ce e firesc pentru o viaţă normală. 

În fine, există a treia categorie, care este 
foarte primejdioasă, pentru că în ea acţionează 


direct diavolul. Dar este de notat că nu toţi diavolii 
se ocupă cu spiritism, care e socotit în lumea lor 
un mijloc minor de a rătăci oamenii. Nu se ocupă 
de spiritism decât diavolii de „rang” inferior, dacă 
poate fi vorba de rang într-o lume a răului. Şi 
Chiar aceştia, mai mult se amuză de naivitatea 
oamenilor. 

Ceea ce ti impresionează pe mulţi care 
practică spiritismul sunt anumite fenomene care 
se produc şi care depăşesc puterea noastră 
omenească. ÎInsistăm asupra faptului că unele 
fenomene se produc cu adevărat. Dar nu aceasta 
este problema. Problema este: cine provoacă 
aceste fenomene? Căci nu trebuie uitat niciodată 
că diavolului i s-au lăsat anumite puteri. Şi 
diavolul poate face minuni. Puterea lui de 
cunoaştere se referă mai ales la ce se petrece în 
spaţiu. Diavolul se poate referi la un eveniment 
petrecut la mii şi mii de kilometri, poate apărea cu 
chip luminos de înger, etc. Astfel că o minune nu 
dovedeşte divinitatea sursei. Numai acele minuni 
care sunt confirmate de Biserică trebuie 
acceptate, pentru că numai Biserica are puterea 
legitimă şi competenţa corespunzătoare să o facă. 

O singură armă avem la îndemână pentru a 
nu fi înşelaţi: ascultarea de Biserică. 

De altfel, minunea şi stările excepţionale nu 
trebuie să le dorim, ci dimpotrivă, să ne ferim de 
ele, pentru că în spatele lor se ascund deseori 
mari primejdii. Nu cu minuni ne sfinţim; sfinţirea 
noastră o realizăm prin îndeplinirea îndatoririlor 
stării în lumea căreia îi aparţinem şi cu rostul 
nostru firesc în ea. Aceste situaţii excepţionale, 


printr-un echilibru cerut de justiţia divină, implică 
şi încercări excepţionale, care sunt foarte greu de 
suportat. Aşa că poziţia corectă ne-o dă tot: „Facă- 
se voia Ta” din „Tatăl nostru”. 

14. Ispitele 

Răspunsurile pe care le dădea Monseniorul 
fiilor să-i spirituali erau de o mare eficacitate, mai 
ales atunci când era vorba de ispite. lar aceste 
răspunsuri aveau totodată o factură de uşoară 
ironie, atât de subtil folosită, încât întotdeauna 
instruia şi niciodată nu jignea. 

M-am întrebat deseori de ce Monseniorul 
combătea ispita cu o oarecare ironie şi într-o zi am 
înţeles de ce făcea acest lucru. Ispita, oricât de 
dăunătoare ar fi, poartă în sine urma camuflată a 
unei stupidităţi, dublată de o ridicolă infirmitate 
logică. Cel ispitit nu prea mai poate să judece 
normal şi deci nici să vadă ridicolul situaţiei în 
care se află. 

lau un exemplu pe care l-am trăit personal. 
Nu multă vreme după convertirea mea, am venit 
într-o zi la el cu o întrebare care mă sâcâia. l-am 
spus: „Monseniore, cum vom fi îmbrăcaţi în Cer?” 
M-a privit o clipă şi mi-a răspuns: „Ei bine, nu vă 
îngrijoraţi. Bunul Dumnezeu va avea grijă şi de 
asta şi, de altfel, esenţial este să ajungem în Cer, 
cât despre croitor ne vom descurca”. 

Monseniorul privea orice ispită cu egală 
atenţie, oricât de mică ar fi părut că este. Mai 
mult, cu cât părea mai mică, cu atât era mai 
circumspect. 

În exemplul de mai sus ispita a încercat să se 
strecoare pe lângă tendinţa noastră de a explica 


Cerul prin ceea ce se petrece pe pământ. Greşeala 
mea însă purta şi aspectul ridicol, pentru că nu 
numai că uitasem predica de pe munte, în care 
lisus ne sfătuieşte să nu ne îngrijorăm de ce vom 
îmbrăca, dar mă îngrijorasem chiar şi de ce o să 
îmbrac în Cer! 

În general, ispitele, fie mari, fie mici, au ceva 
în comun. Şi anume: tulburarea sufletului 
omenesc. Nu orice ispită te face să cazi, dar orice 
ispită te tulbură. Or, tulburarea sufletească este 
mediul cel mai propice pentru căderea unui suflet. 
De aceea Monseniorul recomanda totdeauna 
sfatul dat apostolilor de către lisus în Grădina 
Măslinilor: „Rugaţi-vă...”, făcând precizarea foarte 
utilă că lisus nu le-a zis apostolilor: „Rugaţi-vă, ca 
să nu fiţi ispitiţi”, ci le-a zis: „Rugaţi-vă, ca să nu 
cădeţi în ispită”. 

PENTRU a evidenția mai bine poziţia 
Monseniorului, voi reproduce aproape cuvânt cu 
cuvânt cele spuse mie personal de mai multe ori 
cu privire la prudenta pe care trebuie să o avem în 
faţa realităţii că diavolul, fiind spirit pur, nu 
doarme. 

lată despre ce este vorba. Se ferea 
întotdeauna să pună Sfânta Scriptură în mâna 
neofiţilor şi a noilor convertiți. Spunea că 
experienţa i-a arătat că demonul îi atacă pe 
aceştia imediat, cu violenţă. lar cum ei nu sunt 
pregătiţi să-i reziste, mai totdeauna cad, 
prăbuşindu-se în fel de fel de erezii sau, şi mai 
trist, într-o oboseală spirituală. Şi această idee o 
dezvolta cu exemplificări şi cu analize foarte 
aprofundate. Spunea că pui Sfânta Scriptură în 


mâna cuiva cu gândul de a-l face creştin şi obţii în 
realitate un eretic sau un necredincios. De aceea 
trebuie mai întâi o catehizare serioasă. Sfânta 
Scriptură trebuie rezervată pentru mai târziu, şi 
chiar atunci, sub o constantă asistenţă, ca să poţi 
dirija şi apăra. Un suflet este un lucru atât de 
frumos încât merită orice oboseală pentru a-i 
păstra intactă strălucirea. 

Şi insista că nimic nu este mai primejdios 
decât o interpretare  fantezistă. Asemenea 
interpretări se fac mai ales pentru Vechiul 
Testament. 

Cu această ocazie l-am întrebat care 
socoteşte el că este cea mai bună traducere în 
limba română a Sfintei Scripturi. Răspunsul a 
urmat prompt: „Biblia lui Şerban Cantacuzino”. 

Monseniorul îşi folosea toată experienţa 
pentru a preveni căderea în ispită. De aici efortul 
lui constant de a ne face să înţelegem toată 
adâncimea cuprinsă în cele câteva cuvinte spuse 
de Domnul profetului Isaia: „Gândurile voastre nu 
sunt gândurile mele, şi gândurile mele nu sunt 
gândurile voastre”. 

15. Umorul 

Umorul îl folosea tot ca mijloc de apostolat. 
Urmărea să aducă buna dispoziţie şi o anumită 
intimitate între el şi interlocutor. 

Mi-a povestit următoarea întâmplare pe care 
„o ştia el”, aşa cum l-a făcut Providența să ştie 
multe întâmplări folositoare altora. 

În timpul Primului Război Mondial, Rasputin, 
care era agent al Puterilor Centrale, s-a prezentat 
într-o dimineaţă la cartierul marelui duce, fratele 


ţarului. 

Desigur, a fost primit de îndată. După o 
scurtă conversaţie convenţională, Rasputin, cu 
obrăznicia care-l caracteriza, îi spuse marelui 
duce: „Frate, azi dimineaţă mi-a apărut Maica 
Domnului şi mi-a poruncit să-ţi comunic că voinţa 
Cerului este ca Marea Rusie să iasă din război şi 
să nu mai lupte împotriva Germaniei”. Marele 
duce îl întrebă foarte serios: „Când v-a apărut?” 
Rasputin, care era de o îndrăzneală fără pereche, 
răspunse: „Mi-a apărut astăzi la ora 6 dimineaţa”. 
Marele duce, cu un aer de confidenţă, îi şopti: 
„Mie mi-a apărut la ora 6 şi jumătate şi mi-a spus 
că, dacă va veni Rasputin să-mi spună ceva din 
partea ei, să-i dau un picior...” 

MONSENIORUL mi-a povestit această 
întâmplare pentru că avea o mare rezervă faţă de 
devoţiunile particulare neconfirmate de Biserică. 
Pentru el devoţiunile reprezentau un plus, şi orice 
plus este legitim doar după ce sunt îndeplinite 
cele care sunt obligatorii. 

Cu sfinţii îşi permitea anumite glume care 
dovedeau o tainică şi simplă legătură de iubire şi 
intimitate cu ei. Astfel, la canonizarea ce tocmai 
avusese loc, a unui sfânt, am venit, foarte „naiv”, 
să-l întreb dacă mă pot adresa acestui sfânt, 
rugându-mă lui pentru anumite nevoi ale mele, de 
viaţă spirituală. Îl văd şi azi cum, cu un uşor 
„surâs serios”, mi-a răspuns: „Sigur că da, şi mai 
ales acestor sfinţi nou ridicaţi la cinstea altarelor. 
Vedeţi, sfinţii vechi, nu mai vorbesc de cei foarte 
vechi, ca Sfântul Apostol Petru sau Paul, care sunt 
solicitaţi de secole, s-ar putea să fie sătui de atâta 


«cinstire», pe când sfinţii noi sunt foarte «flataţi» 
de cererile ce li se adresează şi foarte dornici să 
ne ajute. Aceştia sunt mult mai zeloşi decât cei 
vechi”. 

Îmi amintesc că am râs amândoi cu multă 
voie bună. 

POVESTEA cu plăcere despre intervenţia lui 
Avraam în favoarea Sodomei. Il amuza „târguiala” 
care, bineînţeles, avea la bază un act de caritate 
meritorie. „Avraam însă, mi-a precizat 
Monseniorul, la un moment dat nu şi-a mai dat 
seama că cererea lui era insolită, întrucât iubirea 
de aproapele nu poate să depăşească dreptatea 
divină. Dar ceea ce e minunat în această 
întâmplare e bunătatea lui Dumnezeu şi atenţia pe 
care o acordă rugăciunii noastre”. 

Nu m-am putut opri să nu-i spun că atunci 
când citesc acest text mă simt jenat şi enervat. 

Monseniorul mi-a replicat: „Noi, da! ne 
enervăm, dar Dumnezeu nu! Şi asta avem de 
învăţat: răbdarea, îndelunga răbdare a lui 
Dumnezeu!" 

În drumul său spre Japonia s-a oprit pentru 
câtva timp în China şi apoi în India. 

Privitor la India, mi-a spus că Mahatma Gândi 
era foarte apropiat de Biserica lui Cristos, dar că, 
oricât ar părea de curios, nu putea renunţa la 
ideea că vaca nu ar fi un animal sfânt. Să renunţi 
la lisus pentru o vacă, aşa cum odinioară evreii au 
renunţat la lisus pentru Baraba! 

DIN oprirea sa în China voi reda o întâmplare 
în care este marcată toată fineţea umorului său şi 
intimitatea, de care am vorbit, pe care o trăia cu 


sfinţii Bisericii. 

Şi-a început povestirea cu afirmația, 
cunoscută de altfel, că poporul chinez este mare 
maestru în ale bucătăriei, dar uneori cu gusturi 
foarte ciudate. Cu cât personajul este mai sus pus, 
cu atât fantezia culinară se simte mai în largul ei. 

Astfel, într-o zi a fost invitat la unul din 
mandarinii cei mai de vază ai ţării. O masă 
oarecum protocolară. Lucrurile mergeau destul de 
bine, dialogul era viu, când, Monseniorul a văzut 
apărând un servitor care ducea pe tavă ceva 
având o formă ovală şi purtând ici şi colo pete 
verzui şi galben ocru. Întrucât Monseniorul era 
destul de informat şi asupra gusturilor lor 
culinare, şi-a dat imediat seama că-l aştepta o 
grea încercare. La această masă i se servea un ou 
special alterat, pregătit pentru vizita vreunui mare 
personaj. Chinezii au obiceiul de a altera ouăle de 
găină în felurite chipuri, până ce capătă un miros 
cât mai „suav” şi „rar”! în realitate, ouăle sunt 
„ajutate” prin diferite procedee să se altereze, 
căpătând mirosuri care mai de care mai 
respingătoare. Un asemenea produs este socotit 
de chinezii „sus-puşi” ca o mare delicatesă. 
Monseniorul a privit spre mandarin, dar, după 
surâsul amabil al acestuia, a înţeles că pe plan 
natural nu putea conta pe niciun ajutor. Atunci a 
început să se roage, nu să fie scutit de ou, ci să 
aibă puterea de a-l mânca, pentru ca nu cumva să- 
l jignească pe amfitrionul său. Fără a-l fi tăiat, oul 
exala deja un miros înfiorător. Cu emoție, la 
evocarea acestei amintiri, conchise: „Ce sfinţi nu 
am invocat eu atunci! Dar totul a fost zadarnic, nu 


am putut să-l mănânc şi pace bună! Când mi s-a 
luat oul din faţă, asudasem complet”. 

Din caritate, Monseniorul a început să 
pledeze pentru a scuza şi explica lucruri atât de 
neobişnuite, spunând: „Ce vreţi, chinezii sunt un 
mare popor, cu foarte vechi tradiţii, păstrate cu 
stricteţe din generaţie în generaţie, şi care azi 
nouă ni se par anacronice, dar lor nu”. Mi-a citat 
ca exemplu una din formulele de mare 
consideraţie ale politeţii chinezeşti: 
„Dumneavoastră sunteţi pentru mine ca tatăl meu, 
iar eu sunt pentru dumneavoastră ca un 
excrement”. Şi Monseniorul adăugă: „Putem 
explica prima parte a formulei prin aceea că, 
pentru chinezi, tatăl este fiinţa cea mai respectată 
din lume. 

Cât priveşte partea a doua, şi zâmbi puţin, 
probabil că este pusă pentru a reliefa valoarea 
primei părţi. În orice caz, trebuie să recunoaştem 
că pentru noi acest lucru pare puţin straniu”. 

ODATĂ a fost invitat de maica stareţă!6 a unei 
mănăstiri ortodoxe din Moldova pentru a ţine o 
conferinţă. A găsit aici o atmosferă de reală 
pietate şi o bună organizare. 

Conferinţa a avut loc în biserica mănăstirii, 
care era destul de spațioasă. Neavând decât un 
plămân, Monseniorul avea o voce slabă. Lângă uşă 
se afla o călugăriţă bătrână, care l-a impresionat 


16 în anexă există facsimilul paginii din agendă, din 26 august 1946, 
în care sunt notate 


momentele uneia din cele două vizite făcute la Mănăstirea Văratec, 
unde a întâlnit 
pe maica stareță Lecca şi pe Mitropolitul Irineu. 


de la prima vedere. Şi mai târziu, în timp ce 
vorbea, se gândea: „Ce păcat că nu am o voce mai 
puternică, ca să audă bine şi călugăriţa aceea de 
lângă uşă”. După ce a terminat de vorbit a pornit 
spre ieşire şi, ajungând la uşă, călugăriţa bătrână 
s-a apropiat sfioasă de Monseniorul şi, cu voce 
caldă, îi spuse: „Eu sunt surdă şi nu am auzit 
nimic, dar cred tot ce aţi spus”. 

ADESEORI îmi spunea că elanurile evlavioase 
trebuie controlate foarte atent. lată un caz. Era pe 
vaporul ce-l ducea la Congresul FEuharistie din 
Buenos Aires. Într-o dimineaţă, o doamnă între 
două vârste i s-a adresat cu ochii în lacrimi: 

— Monseniore, n-am dormit toată noaptea, 
luptându-mă cu soţul meu! 

— S-a îmbolnăvit? 

— Nu, dar nu voia să recunoască divinitatea 
Sfintei Fecioare!! 

— Doamnă, face foarte bine şi, vă rog, lăsaţi-l 
la noapte să doarmă! 

DE la acest congres i-au rămas multe amintiri 
pe care le denumea „amintiri duioase”. 

Intre atâtea lucruri minunate care s-au 
petrecut acolo, unele erau pline de un sfânt umor, 
datorită felului specific de a fi al americanilor, fie 
ei de nord sau de sud. 

Monseniorul le povestea cu deosebită 
savoare. Redau un episod. La acest congres a fost 
impresionantă setea oamenilor de a-şi mărturisi 
păcatele. Scaunele de spovadă au fost atât de 
asaltate, încât bisericile nu mai puteau face faţă. 
Şi s-au improvizat scaune de spovadă în aer liber, 
făcându-se apel la toţi preoţii sosiți la congres. A 


văzut spovezi cu oameni care aşteptau să le vină 
rândul pe o bancă într-un parc sau chiar într-un 
colţ mai retras dintr-o piaţă. Lumea care avea 
drum pe acolo ocolea locul, cu profund respect. Şi 
dezlegările curgeau ca o ploaie binecuvântată. 

Totuşi, spiritul american a apărut şi aici. Şi 
nimeni nu se simţea stingherit, toate fiind 
acceptate ca fireşti. Astfel, într-o piaţă destul de 
centrală, unde erau două frizerii apropiate, în 
vitrina uneia din ele era scris cu litere mari, 
colorate ţipător: „Poftiţi la noi, avem cameră şi 
preot pentru spovadă”. Explicaţia: Patronul, 
văzând un preot care spovedea în aer liber, l-a 
chemat la el, oferindu-i o cameră. Şi lumea a 
intrat. 

AŞA cum se întâmplă în viaţa noastră, uneori 
mintea se lasă mânată de capricioase legături de 
idei şi ajungi să-ţi pui întrebări pe care în mod 
normal nu ai avea de ce să le pui. 

Astfel, ori de câte ori mergeam cu 
Monseniorul pe stradă, toţi trecătorii întorceau 
capul după el. Era subţire ca o trestie, cu plete 
albe, ondulate, date peste urechi, şi care se 
întorceau uşor pe ceafă. Purta o pălărie de 
monsenior pe vârful capului, iar iarna mai adăuga 
o simplă pelerină, fie că erau 10 sau 20 de grade 
sub zero. Era totdeauna fără mănuşi. Aveai şi de 
ce să întorci capul după el. Figura lui impresiona 
probabil şi prin reculegerea ei, întrucât de cele 
mai multe ori se ruga. Plecând de la impresia 
produsă de apariţia lui pe stradă, printr-o serie de 
legături de idei, am ajuns să mă întreb dacă el 
cheamă frizerul acasă sau se tunde în oraş. De aici 


mintea a fugit mai departe şi m-am gândit să-i 
recomand să-l cheme acasă pe coaforul Ionică, pe 
care-l avusesem client, de când recursese la mine 
ca avocat. Ionică era coaforul Casei Regale. 

A doua zi, fără să vreau, am primit răspunsul 
la întrebarea ce mi-o pusesem. Coafor îi era 
fratele său, Demetre Ghika, fostul nostru ministru 
de externe şi reprezentant al României la Liga 
Naţiunilor. 

Lucrul acesta nu l-aş fi putut şti dacă, intrând 
la el, nu l-aş fi găsit tuns, mai ales barba, într-un 
chip foarte năstruşnic. Nu că era prea scurt tăiată, 
dar era inegală ca lăţime, mai îngustă într-o parte 
decât în alta. Probabil că Demetre a încercat să o 
tot egalizeze şi depăşise o anumită limită 
convenabilă. Atunci Monseniorul a găsit că este 
prudent să oprească egalizarea în favoarea 
dimensiunii bărbii. 

Şi, cu firea sa glumeaţă, îmi spuse: „Figura 
mea este astăzi mai mult sau mai puţin modificată, 
pentru că fratele meu s-a lăsat depăşit de elanul 
său de coafor”. 

16. Umilinţa 

Mult a lucrat Providența prin acest om! Dar 
cu cât Providența îl folosea mai mult, cu atât 
umilinţa lui devenea mai profundă. 

Voi povesti doar patru situaţii dintre cele 
cunoscute de mine, pe care le socotesc mai 
semnificative. Şi voi începe cu aceea despre care 
nu am decât câteva detalii. 

INTR-O zi, într-un anumit context, mi-a spus 
că a avut dificultăţi la Catedrala Sfântul Iosif cu 


ocazia convertirii mele, în sensul că i s-a cerut să 
prezinte împuternicirea în baza căreia primeşte 
convertiri în Biserica Catolică fără a cere 
aprobarea Arhiepiscopiei. Bineînţeles că a 
prezentat toate împuternicirile pe care le avea, 
primite cu semnătura personală a papei Pius al XI- 
lea. Deşi nu mi-a spus nimic mai mult, am simţit 
cât l-a durut acest fapt. Dar, precizez, din 
atitudinea şi din cuvintele sale nu se putea 
întrezări nimic altceva decât un sincer respect 
faţă de Arhiepiscopia de Bucureşti. Menţionez că 
Monseniorul aparţinea clerului catolic francez”. 

TREC la a doua întâmplare, pe care sunt 
obligat în mod justificat, cum se va vedea, să o 
povestesc ceva mai pe larg. 

Primul meu copil avea de mic curiozităţi. 
Între ele era şi aceea că nu-l interesau celebrii 
ursuleţi, care au constituit desfătarea multora din 
noi până târziu, chiar după perioada copilăriei. [i 
cumpăraserăm şi noi un ursuleţ alb, drăgălaş foc! 
L-am denumit Teddy şi i l-am prezentat cu tot 
ceremonialul pe care l-am considerat necesar. Dar, 
decepţie! L-a luat în mânuţe, l-a privit o clipă 
contrariat şi l-a aruncat jos din pat. Zadarnic am 
continuat noi să i-l arătăm, spunându-i „Teddy”, cu 
mângâieri drăgăstoase. Totul era zadarnic. Cum 
punea mâna pe el, îl arunca jos. 

Într-o zi, când îl ştergeam după ce făcuse 
baie, a pus degeţelul pe zidul alb al băii şi ne-a 
spus: „leddy”. Deci pentru el „leddy” nu era o 
fiinţă, ci o culoare. „Teddy” însemna pentru el alb. 


17 V. informaţiile date în cap. 1 din Anii de rezistenţă..., cap. 1. 


Am povestit această întâmplare 
Monseniorului, care s-a amuzat copios. 

După câteva zile a venit să ne facă o vizită şi, 
bineînţeles, s-a dus de îndată la băieţaş. Ca de 
obicei, s-a aplecat şi i-a sărutat pieptul în dreptul 
inimii, ca respect faţă de prezenţa Sfintei Treimi 
în inima lui. 

Şi aici s-a produs neprevăzutul. Când copilul 
a văzut venind spre el barba albă a Monseniorului, 
a înşfăcat-o cu amândouă mânuţele, strigând: 
„Teddy, Teddy!” Noi, părinţii, eram tare încurcaţi. 
Dar Monseniorul stătea liniştit şi-l lăsa să tragă de 
barbă,  murmurând, destul de distinct: „Ai 
dreptate, ai dreptate!” 

Pot să spun că în viaţa mea nu am auzit un 
ton mai sincer în glasul cuiva! 

ATUNCI când trebuia să ia o hotărâre mai 
importantă nu ezita să ceară părerea şi sfatul 
altora, care adesea erau mult mai puţin pregătiţi 
decât el. Astfel, mi-a cerut părerea în cazul 
trimiterii la Roma, pentru doctorat, a Părintelui 
Mircea  'Todericiu. Problema era aceea că, 
trimiţându-l, Biserica Catolică din ţară pierdea un 
element de valoare. În final a prevalat trimiterea 
la Roma. Şi notez că nu s-a decis uşor, întrucât îşi 
dădea seama că Părintele 'Todericiu nu se va mai 
putea întoarce în ţară. Şi aşa s-a şi întâmplat. 

INTR-O seară, pe la ora opt, ceea ce era cu 
totul neobişnuit, a sunat la uşa mea. De cum a 
intrat, l-am simţit că i se întâmplase ceva cu totul 
deosebit. Am început să vorbim despre una, 
despre alta, când, ajungând să vorbim despre 
autoritatea Bisericii, am afirmat: „Ce uşor este să 


asculţi!” La care mi-a răspuns: „Dacă totdeauna 
trebuie să asculţi, nu este însă totdeauna uşor să 
asculţi”. Şi a început să-mi prezinte situaţia 
dificilă în care se afla şi mi-a cerut părerea. 

Doamna doctor  Băltăceanut, fiica sa 
spirituală, i-a spus că a rămas însărcinată şi că 
soţul ei, care era unul din marii noştri internişti, 
consultase toate somităţile ginecologice de la noi 
şi toţi au fost de acord, întrucât existau motive 
medicale bine întemeiate, că sarcina trebuia 
întreruptă pentru a salva viaţa mamei. Şi doamna 
a întrebat pe Monseniorul ce trebuie să facă. 
Sfatul lui a fost conform cu porunca Bisericii, care 
interzice avortul, dar şi conform cu ordinea firii, 
pentru că, dacă este cazul, şi cazul este 
întotdeauna, părinţii trebuie să se jertfească 
pentru copii şi nu copiii pentru părinţi. 

Doamna doctor Băltăceanu a rezistat tuturor 
argumentelor şi rugăminţilor soţului ei şi a păstrat 
sarcina. Monseniorul mi-a cerut să mă rog atât 
pentru mamă şi copil, cât şi pentru el personal, 
care trecea printr-o grea încercare. Eu ce sfat aş fi 
putut să-i dau? De altfel, simţisem că el venise nu 
atâta pentru sfat, cât pentru a obţine o uşurare a 
greutăţii care-l apăsa, împărtăşind-o unui suflet 
despre care ştia că-i este ataşat. l-am promis că 


18 Maria Băltăceanu, născută Ficşinescu (1901-1977). Botezată 
ortodox, dar nepracticantă, a cunoscut Biserica Catolică audiind 
cursurile de filozofie tomistă organizate la Catedrala Sfântul Iosif de 
către Mons. Anton Durcovici. A devenit catolică făcând profesiunea de 
credinţă cu Monseniorul Ghika - singurul care avea atunci facultatea 
de a o primi în ritul latin. Convertirea a stârnit supărarea familiei, 
fiindcă se considera că trecerea la catolicism echivalează cu „trădarea 
de neam”! 


mă voi ruga cu toată puterea. Apoi el s-a ridicat şi 
a plecat. 

La împlinirea termenului s-a născut o fetiţă 
voinică şi sănătoasă. Mama nu a avut nimic de 
suferit. Minunea se produsese! 

Pe când fetiţa avea vreo trei anişori, am 
întâlnit-o pentru prima oară într-un tramvai, cu 
mama ei. Era un îngeraş blond, cu bucle. M-a 
apucat de mână şi cât a durat călătoria nu mi-a 
mai dat drumul. Am înţeles că-mi mulțumea, fără 
să ştie, pentru rugăciuni. 

17. Indrăzneala, prudenţa 

Deşi foarte strict în ceea ce priveşte morala, 
nu era un puritan. Nu se speria de defectele 
oamenilor, dar se bucura nespus de calităţile lor, 
pe care căuta mereu să le dezvolte şi să le 
consolideze. 

La botezul primului meu copil, care a avut loc 
a doua zi după naştere, s-a petrecut ceva care m-a 
tulburat grozav. 

Socrul meu îşi dorea nespus să mai aibă un 
nepot. Or, acum se născuse încă un băiat în 
familie. Naşterea avusese loc la Sanatoriul Sfântul 
Vincențiu de Paul, de la şosea, iar botezul urma să 
se facă tot acolo. 

În ziua botezului, înainte de ceremonie, m-am 
repezit împreună cu socrul meu până acasă pentru 
a deschide o sticlă de şampanie. Şi, tot felicitându- 
ne şi turnând în pahare, la un moment dat am 
constatat că băuserăm în doi întreaga sticlă. Se 
apropia ora botezului; ne-am grăbit şi am ajuns şi 
noi la timp. Dar jumătatea de oră care a trecut de 
când goliserăm sticla de şampanie a făcut să mi se 


suie băutura la cap. Şi în această stare am asistat 
la botezarea copilului de către Monseniorul Ghika. 

A doua zi m-am dus alarmat la el la spovadă 
şi i-am mărturisit ce am păţit. Îl aud şi acum, cu 
vocea sa catifelată, spunându-mi: „Nu vă necăjiţi, 
Bunul Dumnezeu înțelege preabine bucuria 
năvalnică a unui tată la naşterea primului său 
băiat!” 

MONSENIORUL nu admitea deformarea 
aceea bigotă, care ne prezintă un Dumnezeu 
necruţător şi răzbunător, care stă mereu la pândă. 
lisus deschide o eră nouă, nouă mai ales prin 
aceea că ne-a adus vestea minunată că Dumnezeu 
este iubire. Şi în această iubire şi numai în această 
iubire căuta Monseniorul să înţeleagă tot rostul 
Creaţiei. 

In altă ordine de idei, nu trebuie să se creadă 
că el, care era un adevărat om de ştiinţă, ar fi 
desconsiderat datele ştiinţifice şi că nu le-ar fi 
folosit dacă i-ar fi fost necesare pentru apostolatul 
său. 

Pentru el, aşa cum am priceput eu, Sfânta 
Scriptură nu s-a coborât la alcătuirea îngustă a 
unui tratat oarecare de ştiinţă. Acesta ar fi fost 
legat de infirmitatea rămânerii la nivelul de 
dezvoltare al epocii respective, depăşind şi 
corectând epoca precedentă, fiind apoi la rându-i 
depăşit şi corectat de epoca următoare. Sfânta 
Scriptură a trebuit să vorbească în mod valabil 
pentru toate epocile şi pentru toţi oamenii, culţi 
sau ignoranţi. 

Numai Dumnezeu a putut gândi aşa ceva, atât 
de simplu şi de cuprinzător. 


lau câteva exemple în care se găsesc 
deopotrivă îndrăzneala de a folosi ultimele date 
ale ştiinţei, cât şi prudenţa de a le obliga să nu 
încalce domeniul adevăratei ştiinţe, care este voia 
lui Dumnezeu. 

L-AM întrebat într-o zi dacă la învierea din 
morţi vom avea chiar trupurile noastre. Mi-a 
răspuns: „Care este trupul dumneavoastră? Cel de 
la un an, de la 10 ani, sau cel pe care-l veţi avea la 
40 sau 80 de ani? Astăzi ştiinţa afirmă că din şapte 
în şapte ani toate celulele trupului nostru se 
înnoiesc. Din şapte în şapte ani am avea deci alt 
trup. Aşa că tot Sfântul Apostol Pavel tratează 
problema mai corect. Intoarceţi-vă la el, ca să nu 
greşiţi”. 

SAU, cu altă ocazie, mi-a spus: „Nu se poate 
şti dacă sfârşitul lumii, anunţat de Scriptură 
printr-o catastrofă universală, nu va fi opera 
ştiinţei omeneşti. Ea declanşează atât de 
imprudent forţe pe care omul, scoţându-le din 
armonia în care au fost închise de Creator, nu le 
mai poate stăpâni şi poate declanşa catastrofa 
anunţată. Credinţa nu se opune acestei ipoteze”. 

ÎMI spunea: „A! Materia aceasta, de care se 
face atâta caz! Se consideră astăzi că este mai 
mult mişcare şi că dacă am elimina spaţiile în care 
au loc rotirile, am ajunge la atât de puţin, încât ea 
ar putea fi socotită drept o cantitate neglijabilă”. 

Sau, altă dată: „Dacă s-ar dovedi că există şi 
alte planete cu viaţă, aceasta nu ar schimba cu 
nimic poziţia creştină”. 

MI-A povestit odată, atunci când discutam 
despre aşa-zisa certitudine a datelor ştiinţei, 


următoarele: 

„Eram la Paris şi mă dusesem în amfiteatrul 
mare de la Sorbona ca să asist la prezentarea de 
către Einstein a teoriei relativităţii. Deşi tânăr pe 
atunci, îi mersese faima în toată lumea şi era 
aşteptat cu mare interes. 

Einstein era un om mic, foarte simpatic, 
foarte volubil, cu voce piţigăiată. După aplauzele 
de rigoare a început conferinţa. Am asistat la un 
spectacol uluitor. Pe două table mari se succedau 
calcule după calcule, cu explicaţiile necesare, 
dacă era cazul. In amfiteatru era o tăcere 
mormântală. 

După două ore, calculele au început să se 
simplifice în mod miraculos, până când totul s-a 
redus şi s-a condensat într-o singură formulă. 
Einstein s-a oprit. Lumea era cu sufletul la gură, 
dorind să audă explicarea formulei. Şi, deodată, 
Einstein a rostit: «Mi-am dat seama că această 
formulă este greşită!» în sală s-a auzit un «O-o-o!» 
general şi apoi agitaţie. Vocea ascuţită a lui 
Einstein s-a auzit din nou: «Atunci am înmulţit cu 
radical din doi.» După aceste cuvinte a făcut 
operaţiile respective, s-a oprit din nou, şi aproape 
că a strigat: «Formula a devenit bună acum şi 
reprezintă baza teoriei relativităţii.» Cum era 
firesc, mai multe voci au strigat: «Dar de ce aţi 
înmulţit cu radical din doi?» La care, omuleţul 
savant a răspuns: «Nu ştiu!», iar în sală s-a auzit 
din partea savanților din toate colţurile lumii un 
alt «O-o-0!»”. 

Monseniorul conchise: „El nu ştia de ce a 
folosit radical din doi. Eu însă pricepeam, pentru 


că începând cu doi apare Creaţia”. Şi ochii lui au 
continuat să mă privească precum în alte dăţi, 
când nu găsea cuvinte să exprime tot ce gândea. 

18. Adevărata iubire într-una din zile, atunci 
când mi-a deschis uşa de la intrare, Monseniorul 
m-a prevenit că se află la el în vizită un tânăr grav 
bolnav, pe care ar vrea să-l cunosc. Acest tânăr 
avea o boală de piele incurabilă. M-a rugat să 
accept ca atunci când mi-l va prezenta, să-l 
îmbrăţişez. I-am făgăduit acest lucru. M-a introdus 
în salonul unde-şi spunea liturghia, mergând, ca 
de obicei, el înainte. 

Când am intrat, dintr-unul din fotoliile odăii s- 
a ridicat, venind spre mine, un bărbat înalt. Ne-am 
dat mâna, după care l-am îmbrăţişat, sărutându-l 
pe ambii obraji. Ne-am aşezat toţi trei şi am 
început să vorbim. Eu prezentam diferite proiecte 
ale mele de viitor. Convorbirea se desfăşura 
liniştit, iar la un moment dat se ajunsese la tema 
bucuriei de a crede şi cum fiecare clipă a vieţii 
celui care crede se împrospătează, devenind 
mereu ceva nou şi luminos. 

Îmi amintesc că am povestit cu această ocazie 
o întâmplare. Eram la vânătoare, într-o pauză. O 
doamnă care mă cunoştea şi care participa şi ea la 
vânătoare şi-a scos tabachera şi, ştiindu-mă 
fumător, mi-a oferit o ţigară. Mulţumindu-i, am 
refuzat, spunându-i că mă lăsasem de fumat. Ea 
m-a privit nedumerită şi m-a întrebat îngrijorată: 
„Atunci ce faci toată ziua?”. Tot aşa îmi pun şi eu 
azi întrebarea: „Ce-or fi făcând toată ziua cei care 
nu cred?” 

Încetul cu încetul, pe nesimţite, a trecut 


aproape o oră. Ne-am despărţit. 

Ce am aflat mai târziu? Tânărul, farmacist, 
era el însuşi fiul unui farmacist şi se numea 
Gheorghe Bendorf; prietenii îi spuneau 
Gheorghiţă. Nu cu mult în urmă, îi apăruse 
această boală, denumită discheratoză foliculară 
Darier. 

Darier a fost un doctor care a contractat 
această foarte rară boală şi şi-a consacrat toată 
viaţa încercării de a-i găsi un remediu. Eforturile 
au rămas zadarnice. Darier n-a reuşit. Se spune că 
boala n-ar fi molipsitoare, dar nu se ştie sigur care 
e natura ei. Apar pe tot corpul plăgi purulente, 
răspândind un miros fetid. Faţa devine ca de 
lepros. Desigur că toate aceste răni trebuie 
îngrijite, spălate, dezinfectate, bandajate când e 
cazul. Aceasta doar pentru rănile de la exterior, 
pentru că în interiorul trupului se produc abcese, 
un fel de furuncule, care dau dureri foarte mari şi 
care se sparg. După aceea urmează o perioadă de 
închidere a acestor răni, care se prefac în cruste 
albe de o mare rigiditate, încât te simţi ca într-un 
corset. 

Pe acest tânăr îl îngrijea în special mama lui. 
Înainte de a-l cunoaşte pe Monseniorul, bolnavul 
ajunsese la disperare. In acea perioadă a aflat că 
de curând se descoperise penicilina. La început 
medicamentul nu se găsea deloc şi, dacă se găsea, 
era foarte scump. La noi în ţară penicilina o aveau 
numai americanii. În situaţia grea în care era, 
doamna Bendorf a hotărât să se ducă la Legația 
Americană şi, expunându-şi cazul, să încerce să 
obţină câteva flacoane. La legaţie a fost însă 


refuzată, spunându-i-se că au o cantitate foarte 
mică, pe care o păstrează pentru eventualele 
nevoi ale salariaţilor lor. „Ne pare rău, dar nu vă 
putem da!” a fost răspunsul. 

Legația Americană fusese ultima speranţă a 
mamei, iar acum şi această speranţă se 
spulberase. Zdrobită de durere şi gândindu-se cu 
groază la ce urma să-i spună fiului ei, mergea pe 
stradă ca ameţită. Pe drum întâlni o mică biserică 
şi intră în ea. Se aşeză în genunchi şi începu să 
plângă cu amar, rugându-l fierbinte pe Dumnezeu 
să o ajute. La un moment dat se aşeză în 
genunchi, alături de ea, un preot care începu şi el 
să se roage, probabil impresionat de durerea 
acestei femei. După ce şi-au terminat rugăciunea, 
doamna i-a povestit preotului, în câteva cuvinte, 
toată durerea ei, rugându-l să vină la ea ca să-i 
încurajeze fiul şi să-i dea o binecuvântare. Preotul 
a refuzat, aşa că nu mai avea nicio soluţie, niciun 
sprijin şi nicio mângâiere. 

În această situaţie, în timp ce urca scările 
imobilului ea îşi aduse aminte că în acelaşi bloc, la 
etajul I, locuia un preot catolic şi se gândi să 
recurgă la el. Astfel a sunat la uşa Monseniorului. 

De îndată ce i-a cunoscut situaţia, 
Monseniorul a urmat-o la etajul 2 unde locuia 
doamna şi, din clipa aceea, el a rămas sprijinul 
sufletesc neîntrerupt al acestui mare bolnav. 
Curând atât fiul, cât şi mama, au decis să devină 
catolici. 

Ce transformare radicală la acest om ajuns pe 
pragul disperării! L-am întâlnit adeseori la 
Monseniorul. Niciodată nu am auzit un cuvânt 


care să poarte în el o plângere, cât de mică. Era 
interesant să vorbeşti cu el, pentru că era un om 
cult. Niciodată nu aducea vorba despre boala lui. 
Îşi oferea suferinţele pentru diferitele nevoi ale 
oamenilor. Prin el am avut dovada palpabilă a ceea 
ce poate face credinţa în Crucea lui Cristos. Dintr- 
un om disperat, un sfânt! Unde este cu adevărat 
credinţă, disperarea nu are ce căuta. La 24 
noiembrie 1958 şi-a părăsit trupul atât de 
încercat, pe care sunt sigur că la înviere îl va 
primi cu o strălucire specială. 

DINU era un fost coleg de şcoală şi un bun 
prieten al meu. Într-o zi, pe neaşteptate, s-a 
îmbolnăvit de cancer. Zilele îi erau numărate. El 
rămăsese la viaţa noastră uşuratică din tinereţe. 
Cum eu părăsisem această cale, odată cu 
diferenţa de perspectivă dintre el şi mine relaţiile 
noastre s-au răcit. Când am aflat însă în ce situaţie 
grea se afla, m-am dus de îndată la el şi, încetul cu 
încetul, vechea prietenie s-a reînnodat şi ne-am 
apropiat din nou unul de celălalt. În vizitele mele, 
care erau destul de dese, am căutat să-l conving 
de necesitatea de a chema un preot, ca să-şi pună 
sufletul în regulă, dar de fiecare dată el amâna 
sub diferite pretexte. 

Între timp, mama mea a făcut un infarct; mai 
avea puţin de trăit. Pe patul de moarte, mi-a spus: 
„M-am rugat tot timpul pentru ca Dinu să 
primească un preot, dar azi am uitat să mă rog 
pentru el”. După ce a murit, m-am dus la Dinu ca 
să-l văd şi i-am spus că mama mea a murit. Lucrul 
acesta l-a impresionat profund. Am adăugat că 
mama mi-a spus înainte de a muri că s-a rugat tot 


timpul pentru el, ca să cheme un preot. 

Dinu a repetat şoptit, cu ochii pierduţi: „S-a 
rugat pentru mine, să primesc un preot?!... Bine, 
adu-mi un preot!” Orice rezistenţă căzuse. 

M-am dus la Monseniorul, doar unde era să 
merg ca să mă înveţe cum să procedez? 
Monseniorul a ascultat atent întreaga povestire şi, 
când am ajuns la regretul mamei că în ziua 
infarctului a uitat să se roage pentru Dinu, m-a 
întrerupt, spunându-mi cu zâmbetul său obişnuit: 
„Dar regretul acesta al ei a fost în sine o 
rugăciune. Aşa că s-a rugat şi în ziua morţii ei!” 

Acest răspuns mi-a arătat o dată mai mult ce 
înseamnă să ai „ochiul câmpului” în domeniul 
supranatural. 

Sfatul Monseniorului a fost ca imediat să-i 
aduc un preot. Cum însă prietenul meu era 
ortodox, Monseniorul mi-a spus să mă duc din 
partea lui la Părintele Cazacu de la Biserica 
Batistei. 

A doua zi, Părintele Cazacu a stat timp de 
două ore în camera lui Dinu. Eu îl aşteptam afară 
şi mă rugam. La ieşirea de la mărturisire mi-a 
spus: „Lucrurile s-au petrecut foarte bine. Acum 
totul e în ordine”. 

Gheorghiţă şi Dinu sunt o dovadă că 
Monseniorul se ocupa de suflete şi nu de 
confesiuni. Unii numesc asta ecumenism; el o 
numea: promptitudinea de a sări în ajutorul celui 
aflat în nevoie, „la theologie du besoin”. 

19. Două sacramente din şapte 

Monseniorul nu complica niciodată lucrurile. 
Le vedea simplu, le explica simplu, şi mai 


totdeauna într-o formă lapidară. Dar câtă bogăţie 
în această simplitate! 

Îmi amintesc de cuvântarea lui la celebrarea 
cununiei mele. Fiind în anul 1944, cununia a avut 
loc discret, căci erau trupe străine în Bucureşti şi 
chiar ieşitul pe stradă era un risc. În biserică s-a 
intrat pe o uşă laterală, uşa principală fiind 
încuiată. A oficiat Monseniorul, asistat de 
Părintele Francisc Zudor. Întrucât asistenţa 
cunoştea limba franceză, Monseniorul a vorbit în 
limba franceză!*. lată ce ne-a spus: „lubiţii mei 
fraţi, căsătoria este un sacrament care ca şi 
preoţia se reînnoieşte în fiecare zi. Este o «stare» 
prin care bărbatul şi femeia pot ajunge la 
sfinţenie, fiind pur şi simplu un soţ bun şi o soţie 
bună. În căsătorie, ca şi în preoţie, harurile nu se 
primesc toate deodată, ca în cazul celorlalte 
sacramente, ci se acordă de-a lungul zilelor, după 
nevoi. De aici decurge necesitatea pentru soţi de a 
le cere zilnic. 

În domeniul social Dumnezeu nu şi-a rezervat 
decât două sacramente din şapte. Anume, preoţia 
şi căsătoria. Preoţia, care coboară pe Cristos pe 
altar, şi căsătoria, care aduce pe creştin în lume. 
Şi asta este toată problema: întâlnirea dintre 
creştin şi Cristos, Dumnezeul său. 

Singure căsătoria împreună cu preoţia pot 
schimba societatea”. 

FĂRĂ a-şi limita cu nimic activitatea, era 
preocupat din ce în ce mai mult de rolul important 
pe care trebuie să-l joace aceste două sacramente 


19 V. mărturia doctorului Nicolae Cernea în Anii de rezistenţă..., cap. 
4.2. 


în lecuirea rănilor sociale. Aşa se explică poziţia 
lui faţă de „Rozariul social”. Atunci când i s-a adus 
la cunoştinţă, a spus: „Răspândiţi-l, să vedem ce 
se întâmplă”. 

lată Rozariul social, care a fost prezentat 
Monseniorului Vladimir Ghika, în forma în care el 
a sfătuit atunci să fie răspândit. 

Rozariul social 

Introducere. Rozariul clasic trece direct de la 
misterele copilăriei lui lisus la misterele patimilor 
sale, trecând peste viaţa publică a Mântuitorului. 
Rozariul social cuprinde această viaţă publică, în 
momentele ei specifice. Cele cinci decade pot fi 
spuse între misterele de bucurie şi cele de durere, 
după cum pot fi spuse şi separat, de sine stătător. 

Primul mister. În primul mister se meditează 
faptul că pentru a veni pe pământ Dumnezeu a 
ales familia. lisus vine în lume prin familie, 
rămâne în familie, munceşte în familie şi pleacă 
din familie atunci când îşi începe viaţa publică. 

Formularea primului mister. Îţi oferim, 
Doamne lisuse Cristoase, în cinstea venirii tale 
„ascunse” din Nazare t, primul mister social 
intitulat „Dumnezeu în lume prin familie”, 
cerându-ţi prin acest mister, prin Regina Sfântului 
Rozariu şi prin Sfântul Iosif, sfinţirea familiei şi 
buni profesionişti creştini, în special preoţi şi 
cârmuitori sfinţi (1 „Tatăl nostru”, 10 „Bucură-te 
Marie”, 1 „Mărire Tatălui”). 

Al doilea mister. În al doilea mister se 
meditează faptul că primul drum al lui lisus 
înainte de a-şi începe viaţa publică a fost la 
Sfântul loan Botezătorul, pentru că acolo se 


practica morala naturală. Morala naturală ne 
învaţă să fim drepţi, adică să dăm fiecăruia ce i se 
cuvine. Sfântul loan Botezătorul îşi definea 
învăţătura astfel: „să nu ceri nimic peste ceea ce ţi 
se cuvine, să fii mulţumit cu simbria, să nu 
asupreşti, să nu învinuieşti pe nedrept; dacă ai 
două haine, să dai una celui ce nu are”. Aceasta 
este dreptatea. Iubirea începe însă atunci când, 
cerându-ţi-se haina, tu dai şi cămaşa. Dreptatea 
este minimul necesar pentru ca să fie netezite 
căile iubirii. Numai după ce ai învăţat să dai 
fiecăruia ce i se cuvine, numai atunci poţi trece 
mai departe şi să dai din al tău altuia. Deci iubirea 
porneşte de la dreptate înainte. Dacă nu eşti un 
om drept, nu poţi nici măcar începe a iubi, necum 
să iubeşti. În fine, lisus, venind la Ioan, ia în mână 
lanţul profeților, încheindu-l. Ca o încoronare, aici, 
la Ioan, în clipa în care lisus s-a botezat, a avut loc 
pentru prima şi ultima oară pe pământ 
manifestarea sensibilă a Sfintei Treimi. 

Formularea celui de-al doilea mister. Îţi 
oferim, Doamne Iisuse Cristoase, în cinstea 
botezării tale de către Ioan în apa Iordanului, al 
doilea mister social intitulat „Mai întâi să împlinim 
toată dreptatea”, cerânduc-ţi prin acest mister, prin 
Regina Sfântului Rozariu, universala păzire a legii 
naturale şi convertirea tuturor la credinţă (1 
„Tatăl nostru”, 10 „Bucură-te Marie”, 1 „Mărire 
Tatălui”). 

Al treilea mister. În al treilea mister se 
meditează faptul că prima minune a lui lisus a fost 
făcută cu ocazia unei căsătorii. Sens adânc şi 
foarte important. Dialogul care s-a desfăşurat a 


fost dincolo de cuvintele care ne par 
contradictorii, pentru că dialogul a avut loc de la 
Inima Neprihănită a Mariei la Inima Preasfântă a 
lui lisus. Aşa se explică de ce, la refuzul lui lisus 
de a interveni, Maria a sfătuit pe cei din jur să 
facă tot ce le va spune Fiul ei. Totodată, la Cana 
Galileii avem dovada puterii de intercesiune a 
Sfintei Fecioare, intercesiune care a făcut să 
sosească „ora care încă nu sosise”. 

Formularea celui de-al treilea mister. Îţi 
oferim, Doamne Iisuse Cristoase, în cinstea 
minunii şi binecuvântării nunţii de la Cana Galileii, 
al treilea mister social intitulat „Prima minune”, 
cerându-ţi prin acest mister şi prin Regina 
Sfântului Rozariu căsătorii cu adevărat creştine (1 
„Tatăl nostru”, 10 „Bucură-te Marie”, 1 „Mărire 
Tatălui”). 

Al patrulea mister. În al patrulea mister se 
meditează faptul că din clipa în care lisus îşi 
începe viaţa publică el nu mai are nimic, se 
dăruieşte total. Nu mai are familie, nu mai are 
casă, nu mai are odihnă, nu mai are nimic, dar 
absolut nimic, în aşa fel încât poate spune fără 
ezitare că „fiarele pădurii au adăpost, dar numai 
Fiul Omului nu are pe ce îşi pune capul”. 

Formularea misterului al patrulea. Îţi oferim, 
Doamne Iisuse Cristoase, în cinstea vieţii tale 
publice, al patrulea mister social intitulat „Fiul 
omului nu are pe ce îşi pune capul”, cerânducţi 
prin acest mister, prin Regina Sfântului Rozariu, 
pătrunderea şi practicarea realităţilor credinţei în 
toate ramurile de activitate ale vieţii (1 „Tatăl 
nostru”, 10 „Bucură-te Marie”, 1 „Mărire 


Tatălui”). 

Al cincilea mister. În al cincilea mister se 
meditează faptul că la capătul tuturor dăruirilor 
stă jertfa lui lisus. Peste această jertfa a lui 
Dumnezeu însuşi nu se mai poate adăuga nimic. 
Toată viaţa publică a lui lisus este o neîntreruptă 
frângere, care se încheie cu frângerea reală a 
Trupului său. 

Formularea misterului al cincilea. Îţi oferim, 
Doamne lisuse Cristoase, în cinstea Cinei tale cea 
de Taină, al cincilea mister social intitulat 
„Frângerea Pâinii”, cerându-ţi prin acest mister, 
prin Regina Sfântului  Rozariu, ca Sfânta 
Euharistie să devină centrul vieţii sociale creştine 
(1 „Tatăl nostru”, 10 „Bucură-te Marie”, 1 „Mărire 
Tatălui”). 

Încheiere. Întorcându-ne la ideea 
exemplarităţii vieții lui Iisus şi urmând 
succesiunea misterelor Rozariului social, 
conchidem astfel: 

Pentru ca o viaţă publică să poată fi cât mai 
creştinească trebuie ca ea să plece din familia 
creştină, trebuie să practice dreptatea în cadrul 
legii naturale, dând fiecăruia ce i se cuvine, să 
respecte şi să sprijine adevărata căsătorie 
creştină, să se dăruiască complet şi într-o continuă 
renunțare, până la propria frângere, singura 
dovadă de netăgăduit a adevăratei iubiri de 
oameni, iubire de oameni pentru Dumnezeu. 

20. Nu totul e sfânt în viaţa sfinţilor 

x 

Deseori l-am auzit repetând aceste cuvinte: 
„Nu totul e sfânt în viața sfinților!” Era o formă 


elegantă de a preveni că nu trebuie să iei de-a 
valma totul din viaţa sfinţilor, ca argument sau 
justificare pentru greşelile tale personale. 
Singurul model sigur pe care-l accepta era lisus. 
Numai aşa suntem siguri că rezolvăm toate 
situaţiile în spirit creştin şi în perspectiva 
eternității. 

În acest sens avea şi Monseniorul unele 
„curiozităţi”. Sunt sigur că pentru el erau perfect 
justificate. Noi, cei din afară, nu le înţelegeam, iar 
el, ca să nu ne spună ceea ce socotea că nu 
trebuie spus, conchidea surâzând: „Nu totul e 
sfânt în viaţa sfinţilor!” 

SĂ luăm ca exemplu reverenda sa. Ave o 
reverendă foarte veche şi foarte uzată, pe care o 
purta zi de zi. Şi mai avea una oarecum bună, pe 
care o folosea la anumite solemnităţi sau în ocazii 
excepţionale. 

Această reverendă a fost punctul de plecare 
pentru anumite concesii vestimentare din partea 
lui. Providența s-a folosit în acest scop de mama 
mea. lată cum s-au petrecut lucrurile: 

Foarte curând după convertirea mea, mama 
s-a împrietenit cu doamna Elizabeth Ghika. Mama 
era o moldoveancă foarte frumoasă şi foarte 
deşteaptă, calităţi care se întâlnesc rar împreună. 
Apoi avea un fel direct şi sincer de a aborda 
oamenii, care era foarte plăcut. 

Doamna Ghika obişnuia să organizeze 
anumite „bazaruri” unde vindea lucruri în folosul 
singurului ordin contemplativ?? de călugărițe 


20 E vorba de Mănăstirea Bunavestire Cerească, mănăstire de 
călugărițe contemplative greco-catolice, întemeiată în anul 1937 la 


greco-catolice din ţară. La aceste bazaruri unul 
din colaboratorii cei mai preţioşi era Monseniorul. 
El căuta şi solicita colaborări. Confecţiona 
personal anumite lucruri care se vindeau, 
bineînţeles, pe un preţ ridicat. La aceste bazaruri 
avea loc şi tradiționala tombolă: o loterie cu toate 
numerele câştigătoare. Cu 20 de lei numărul 
puteai câştiga un patefon, dar şi o cutie de 
chibrituri, aşa cum am câştigat eu una, care 
fusese înfrumuseţată de către Monseniorul cu 
desene artistice în peniță. El avea un mare talent 
la desen. 

Mama mea se pricepea la cusături. Şi mai era 
şi mare meşteră în dantele. Lucra la „ciocănele”. 
Scotea adevărate minuni. Desigur că şi ea a fost 
solicitată. Şi, cum tot ce făcea ea făcea cu inimă 
bună, a ajuns să fie prietenă cu doamna Ghika. Ele 
îşi spuneau pe nume: Elizabeth şi Hortense. De 
aici, o oarecare intimitate, care i-a permis într-o zi 
să-i spună doamnei 

Ghika: „Ascultă, Elizabeth, nu crezi că ar 
trebui să includem în bazar şi o reverendă?” Şi 
dialogul a urmat astfel: 

— Draga mea, acesta este un capitol la care 
eu nu pot face nimic. 

— De ce? 

— Pentru că nu admite să se ocupe cineva de 
reverendă, ca şi de alte lucruri personale ale sale. 
Eu văd, dar, ca să nu-l indispun, nu insist. 
Edera-Moreni (jud. Prahova). Sufletul acestei mănăstiri a fost Maica 
Magdalena Bossy (o verişoară a Monseniorului Vladimir Ghika). Ştim 
că şi aceste surori, în ora persecuției, s-au comportat eroic (după 


Octavian Bârlea, Biserica Română Unită între cele două războaie 
mondiale, nota 47). 


— Lasă, dragă, dacă-mi dai voie, o să-l 
indispun eu. 

— Cu multă plăcere şi te voi susţine. Ar fi 
minunat! 

De la acest „complot” s-a ajuns într-o bună zi 
ca şi reverenda să fie pusă la punct. Când am 
întrebat-o pe mama cum a făcut, mi-a răspuns: 
„Venise după o vizită în vecini. Eu am observat că- 
i căzuse un nasture de la reverendă şi, cu un aer 
foarte serios, i-am propus să i-l cos. Mă aşteptam 
la rezistenţă, dar a cedat foarte uşor. L-am trecut 
în salonaş, am închis uşa şi l-am rugat să pună 
reverenda pe un scaun şi să împingă scaunul 
afară, în salon. l-am dat un vraf de cărţi şi am 
închis uşa. El s-a luat cu cititul, iar eu cu cârpitul. 
Când am terminat, i-am pus reverenda pe scaun şi 
am bătut în uşă, ca să şi-o ia”. Interesant este 
faptul că Monseniorul nu şi-a dat seama de 
„atentatul” comis asupra reverendei decât seara, 
la masă, când doamna Elizabeth Ghika l-a felicitat 
pentru revitalizarea reverendei sale. Bineînţeles 
că au râs cu toţii. 

DUPĂ bombardarea Bucureştiului de către 
aviația americană, a început evacuarea oraşului. 
Astfel au trebuit să plece şi Demetre şi Elizabeth 
Ghika. Doamna Ghika a rugat-o pe mama mea să-i 
asigure Monseniorului masa de prânz. Eu eram 
plecat pe front. Cu ocazia unei delegaţii, a trebuit 
să vin în Bucureşti pentru a primi anumite 
materiale. Când l-am întâlnit, l-am găsit arătând 
foarte bine şi parcă ceva mai plin la faţă. „Nu-l las, 
până nu mănâncă bine la masă”, mi-a spus mama 
cu un aer de autoritate. Şi adăugă: „Aşa cum mi-a 


spus Elizabeth, pentru a-i stimula pofta de 
mâncare îi dau o jumătate de păhăruţ de vin negru 
la fiecare masă”. 

Când ne-am reîntâlnit şi am intrat în casă, 
Monseniorul a venit spre mine cu un aer de mare 
vinovăţie, spunându-mi: „Mama dumneavoastră m- 
a făcut obez!” 

DINTRE aceste lucruri „curioase'”, unele 
închideau semnificaţii mult mai profunde decât s- 
ar fi părut la prima vedere. De exemplu, 
purificatorul lui ajunsese de un gri pronunţat. Se 
vedea că nu fusese schimbat de mult. Am observat 
acest lucru, fără a-l discuta vreodată cu cineva. 
Este prima oară că vorbesc de el. 

Cum Monseniorul îşi dădea bine seama de 
starea purificatorului, îl ţinea sub corporal şi, când 
trebuia, îl scotea cu mişcări scurte ale degetelor 
şi-l „ascundea” în podul palmei. Se servea de el, şi 
tot ghem îl băga sub corporal?!. Notez că toate 
veşmintele altarului erau foarte curate. De aceea 
înclin să cred că avea motive speciale ca să nu 
vrea să-l spele. Mi-a confirmat această părere 
diferenţa de ton pe care am sesizat-o întotdeauna 
între cele două consacrări: pentru ostie şi pentru 
vin. La consacrarea vinului avea un ton pe care 
nu-l pot uita nici azi. Era tonul unui om care a 
văzut ce spune. 


21 Corporal: pânză albă, pătrată, care se desfăşoară la începutul 
Ofertoriului şi pe care se aşază vasele sacre (patena şi potirul). 
Echivalent în ritul bizantin: antimisul, doar că acesta este brodat şi are 
încorporate şi moaşte, deci echivalează şi piatra de altar din ritul latin. 
Purificator: pânză albă, dreptunghiulară, cu care preotul şterge 
(„purifică”) potirul după ce l-a clătit cu vin şi apă, după împărtăşanie. 
Acestea două au rămas la fel şi după Vatican II. 


ESTE cazul să menţionez aici alt fapt care, 
după părerea mea, îi era cu totul specific. Nu l-am 
mai întâlnit niciodată de atunci la altcineva. Atunci 
când îşi pregătea ostiile, întreba pe fiecare dintre 
cei care asistau dacă se împărtăşeşte, apoi îl 
vedeam cum punea pentru fiecare câte o ostie 
plasată ordonat pe patenă. Cum de la o vreme 
devenisem  ministrantul său obişnuit, mi-am 
permis odată să-i atrag atenţia că o anumită ostie 
nu stătea bine pe patenă şi că ar fi cazul să o mute 
într-un loc unde patena era mai liberă. Mi-a 
răspuns: „Lăsaţi-o acum acolo, pentru că este 
ostia pusă pentru domnul X şi, dacă o mut, s-ar 
putea să le încurc pe toate”. Am înţeles atunci că 
pentru fiecare din cei care voiau să se 
împărtăşească punea pe patenă câte o ostie 
destinată în mod special. Astfel era ca şi cum, prin 
Monseniorul, fiecare îşi aducea ostia lui spre 
consacrare. 

ÎNTR-O zi Monseniorul a trebuit să fie operat 
din cauza unei hernii. Venisem să-l văd înainte de 
intervenţia chirurgicală. FErs/în camera lui, în pat. 
Înainte de a intra la el, m-a întâmpinat, supărat 
foc, Demetre: „Nu vă puteţi închipui cât de mutilat 
este trupul lui. S-ar crede că a colecţionat toate 
bolile din lume. Şi a tăcut! N-a spus nimic! N-a 
făcut nimic! E revoltător!” 

Am fost condus în camera Monseniorului. Nu 
am stat mult, ca să nu-l obosesc. Dar i-am spus, 
între altele, că mă gândesc cu mare grijă că s-ar 
putea să plece la Iisus şi să pierd ajutorul lui atât 
de necesar pentru mine. Mi-a răspuns: „Fiţi fără 
grijă! Atunci vă voi putea ajuta cu mai multă 


eficacitate, nemaifiind limitat în spaţiu şi în timp”. 


Dumnezeu a vrut ca „plecarea” 
Monseniorului să se facă din alt loc decât dintr-un 
spital. 


21. Situaţii noi în apostolat 

Odată cu bombardamentele aviaţiei 
americane asupra teritoriului ţării, care au 
început în ziua de 4 aprilie 1944, apostolatul 
Monseniorului s-a diversificat. 

România nu era pregătită pentru 
bombardamente de o astfel de amploare cum a 
fost la noi cel din 4 aprilie. Fiind vizată Gara de 
Nord, strada Griviței, care acoperea o latură a 
acestei gări, a fost pur şi simplu desfiinţată. Au 
fost foarte multe victime. Oamenii, neavizaţi, 
auzind uruitul formațiilor de avioane deasupra 
capitalei, au ieşit să le admire, că tare erau 
frumoase! Albe şi strălucitoare în bătaia soarelui, 
păreau ca de argint. Şi apoi de ce să te temi de 
nişte lucruri care erau atât de mici. De jos păreau 
de cel mult doi centimetri. Rezultatul însă a fost 
tragic. 

După primul bombardament de avertizare şi 
de intimidare executat asupra capitalei, atenţia 
aviaţiei americane s-a îndreptat asupra regiunii 
noastre petrolifere şi în primul rând asupra 
rafinăriilor din Ploieşti. Drumul avioanelor spre 
Ploieşti trecea de cele mai multe ori deasupra 
Bucureştiului. 

Bombardamentele au deschis pentru 
Monseniorul o problemă foarte gravă. Erau atâtea 
suflete care puteau să dispară într-o clipă şi care, 
de cele mai multe ori, erau complet nepregătite 


pentru moarte. Este adevărat că auzeai, pe ici, pe 
colo, şoapta unei rugăciuni şi se făceau cruci, dar 
şi crucile acestea ce închideau în ele? Nimic 
altceva decât dorinţa de a scăpa cu viaţă şi 
nevătămat. Aşa, nu o dată s-a auzit în aceste 
adăposturi rugăciunea:  „Du-i, Doamne, la 
Ploieşti!”, după care urmau sumedenii de cruci 
mici şi grăbite. Această formulă „Du-i, Doamne, la 
Ploieşti” a rămas de atunci ca zicală în limba 
noastră. 

Monseniorul, la auzul prealarmei, cobora şi el 
în adăpost. Îşi găsea un loc şi, în mijlocul mulţimii 
speriate, propunea să se spună o rugăciune pentru 
cei din adăpost, precum şi pentru cei care vor 
muri din pricina bombardamentului. Şi începea 
rugăciunea cu „Tatăl nostru”, urmat de „Bucură-te 
Marie” şi „Mărire Tatălui”. După rugăciune urma 
o scurtă explicaţie ad-hoc. Bineînţeles, nu încheia 
rugăciunea fără actul de căinţă în forma lui cea 
mai simplă: „Doamne, cred în tine, sper în tine, te 
iubesc şi mă căiesc de toate păcatele mele”. 
Aceasta era formula pe care Monseniorul o folosea 
în mod obişnuit, spunând-o la capul muribunzilor 
cu care nu se mai putea vorbi. 

Pentru mulţi, aceste clipe petrecute împreună 
cu Monseniorul în adăposturi se transformau în 
relaţii durabile, cu rod bogat pentru sufletele lor. 

Era o perioadă în care mureau zilnic, clipă de 
clipă, sute şi mii de oameni pe fronturile 
războiului mondial. S-ar putea pune întrebarea: ce 
contau cele câteva persoane dintr-un adăpost 
antiaerian, ca activitate apostolică? 

Pentru Monseniorul problema se punea altfel: 


un suflet reprezenta mai mult decât întregul 
univers material. 

PE toată perioada bombardamentelor nu şi-a 
modificat cu nimic activitatea obişnuită. Până şi 
vizitele periodice la închisori şi-au urmat cursul. 
Menţionez în mod special închisorile, pentru că în 
caz de bombardament deţinuţii rămâneau închişi 
în celule sau camere, iar în adăposturi nu 
mergeau decât administraţia şi personalul 
penitenciarului. L-a surprins şi pe el un 
bombardament la Văcăreşti, pe când vizita secția 
femeilor de moravuri uşoare. A refuzat să meargă 
în adăpost cu paznicii şi a rămas cu deținutele. 

Astfel, un act de mare brutalitate, cum este 
bombardarea populației civile, devenea o ocazie 
pentru ca sufletele să se pună în ordine cu 
Dumnezeu. 

Precum călugărul pleacă spre locul de 
închinăciune chemat de toaca mănăstirii, aşa se 
ridica Monseniorul la auzul primei sirene şi, fără 
grabă, cu pasul lui mărunt, se îndrepta spre 
adăpost, unde sufletele speriate nu mai aşteptau 
ajutor decât de la Dumnezeu. 

22. Teologia faptelor 

Iată câteva exemple. 

1. Găsea scuze pentru slăbiciunile aproapelui 

A vrut să-mi împrumute odată o carte, dar nu 
a găsit-o în bibliotecă. Şi-a reamintit apoi că o 
împrumutase mai de mult şi nu i se restituise. În 
timp ce eu eram „furios”, el a ridicat uşor din 
umeri şi mi-a spus surâzând: „În fond cărţile sunt 
făcute pentru a circula”. În acel moment mi-am 
adus aminte cu ruşine că în biblioteca mea se afla 


un anunţ: „Nu împrumut cărţi, pentru că se reţine 
mai uşor cartea decât cuprinsul”. 

2. Fermitatea 

Te învăţa totdeauna că nu trebuie să-ţi fie 
ruşine faţă de oameni atunci când e vorba de 
Cuvântul lui Dumnezeu. Dacă mi-ar fi spus acest 
lucru numai teoretic, poate că l-aş fi reţinut, poate 
că nu. Oricum nu cuprindea nimic nou, care să nu 
fi fost spus. El însă mi-a fixat această regulă în 
legătură cu o întâmplare. Şi anume: 

Intre personalitățile care l-au solicitat, 
călcându-i pragul, a fost şi profesorul universitar 
de logică, Nae Ionescu. Era un profesor foarte 
apreciat de tineretul nostru studios. De la primele 
cuvinte a mărturisit că era un admirator al 
Bisericii Catolice, că l-ar interesa poate ceva mai 
mult decât o simplă apropiere şi că doreşte să 
cunoască opinia Monseniorului în această privinţă. 
Ca răspuns, Monseniorul l-a rugat să-i spună ce 
poziţie are în filosofie. La care profesorul a promis 
că-i va trimite toate lucrările sale şi că va veni mai 
târziu să ia răspunsul, când va fi chemat. 

După trei zile, Monseniorul l-a chemat, 
dându-i răspunsul: „Trebuie să ardeţi toate aceste 
cărţi”. 

Şi mi-a adăugat cu un sincer regret în voce: 
„Nu a avut curajul să o facă!” 

3. Simplificarea 

Deseori eram încurcat de frecvenţa cererilor 
sale de a mă ruga. Nu ştiam niciodată „dacă m-am 
rugat destul”, „dacă m-am rugat bine”, „dacă” şi 
iar „dacă... 

Intr-o zi a simţit lucrul acesta şi mi-a spus: 


„Menţionaţi numai numele de botez în rugăciunea 
dumneavoastră. Atât! Nu trebuie să faceţi nimic 
mai mult”. 

Cu această ocazie mi-a explicat importanţa 
numelui de botez. Numirea este un act de stăpân. 
Stăpânul numeşte. Dumnezeu e stăpân a toate şi, 
chiar atunci când deleagă stăpânirea, ca în cazul 
lui Adam, El rămâne pe mai departe Stăpânul care 
vine la ziua hotărâtă să ceară socoteala talanţilor 
daţi. La prima vedere, pare că părinţii sau rudele 
hotărăsc numele copilului. În realitate ei „fac în 
mod liber” ceea ce Dumnezeu cunoaşte din toată 
eternitatea. 

În raporturile noastre cu Dumnezeu trebuie 
să fim simpli, aşa cum sunt copiii cu părinţii lor, 
căci ni s-a spus că nu putem intra altfel în 
împărăţia Cerurilor. Şi Monseniorul conchidea: 
„Dumnezeu nu i-a cerut lui Avraam decât un 
singur lucru: să meargă înaintea Lui (Ambula 
coram Me)”. Să mergi în viaţă având mereu în 
minte că Dumnezeu este în urma ta şi te vede. 

MONSENIORUL considera „simplitatea” ca 
fiind o mare putere, pentru că simplu înseamnă 
direct, iar simplitatea elimină tot ce nu este o 
legătură a noastră directă cu Dumnezeu. In 
această privinţă i se umplea toată fiinţa de bucurie 
când vorbea de Sfânta Fecioară, pe care o 
considera ca model al simplităţii. „lată roaba 
Domnului” şi atât! Tot ce a mai spus, a spus prin 
viaţa ei de zi cu zi. 

L-AM întrebat odată, când vorbeam despre 
simplitate, ce părere are despre Casa de la 
Loretto. Mi-a răspuns: „Biserica nu s-a pronunţat. 


Am fost personal la Loretto. Nicăieri ca acolo nu 
am trăit o asemenea simplificare a tuturor 
complicaţiilor. Am avut un sentiment unic. Dacă 
fiecare loc de apariţie a Sfintei Fecioare are un 
caracter specific, pot să vă spun că la Loretto 
semnul este simplitatea. În această minusculă 
încăpere am simţit cu adevărat că sunt un copil al 
Tatălui ceresc”. 

L-am dus odată la capela Surorilor Sociale 
din Bucureşti, în strada Romană, la sugestia 
Surorii Hildegard, superioara călugăriţelor. După 
ce am plecat, mi-a spus: „Se simte că lumea se 
roagă în această capelă”. 

4. Acceptarea martiriului 

Anul 1948 a reprezentat pentru Monseniorul 
penultima desprindere de viaţa de pe pământ, 
ultima fiind arestarea. 

În acest an, fratele şi cumnata sa au plecat 
din ţară cu trenul regal. Ambii au insistat pe lângă 
Monsenior ca să-i însoţească, aşa cum era firesc. 

Au insistat cu disperare chiar; dar niciun 
argument, nicio insistenţă nu au folosit. Cu firea 
lui delicată repeta mereu formula: „Deocamdată 
rămân, dar voi veni şi eu mai târziu”. 

Şi a rămas! 

Această poziţie a închis în ea acceptarea 
conştientă a martiriului. Îmi amintesc perfect cum 
i-am spus într-o conversaţie: „Istoria Bisericii este 
în mod constant plină de ura masoneriei împotriva 
ei”, la care mi-a răspuns fără nicio ezitare: „Astăzi 
nu mai sunt aceştia duşmanii cei mai mari. Au 
apărut alţii, cu mult mai primejdioşi, iar pentru 
Biserică vor veni timpuri foarte grele”. 


5. Curajul 

S-a menţionat în alte lucrări faptul că la 
procesul lui a ieşit la un moment dat din boxa 
acuzaților şi a pus ambfele mâini pe bara din faţa 
podiumului curţii, cerând să se apere singur, 
pentru că avea studii juridice. Şi, deşi avea 79 de 
ani şi nu cântărea decât vreo 40 de kilograme, a 
fost imposibil pentru gardienii care trăgeau de el 
să-i desfacă mâinile de pe bară. Instanţa a fost 
silită să suspende şedinţa şi apoi să evacueze? 
sala. 

Ceea ce nu s-a scris în această privinţă este 
faptul că, reîntors între preoţii inculpaţi, le-a spus: 
„Am făcut aceasta ca să vă învăţ să nu vă fie frică 
de ei!” 

Faptul este absolut exact. 

6. Stăpânirea de sine în închisoare, dădea 
uneori porţia lui de mâncare cu totul sau o 
împărțea cu cei din jur, spunând cu un surâs care 
dezarma: „Vă rog să primiţi, pentru că eu 
niciodată nu am mâncat mai mult decât ni se dă 
aici”. 

7. Camaraderia 

„Plimbarea” deţinuţilor era un adevărat chin 
şi de aceea nu era voie s-o refuzi. Mergeai cu 
mâinile la spate, cu capul în pământ, în cerc, de-a 
lungul zidului, fără permisiunea de a vorbi şi, ceea 


22 în realitate, sala nu a putut fi evacuată, după cum arată Elisabeta 
Postolache-Kastel 


în mărturia ei (v. Anii de rezistenţă, cap. 7.5 - Procesul.) Această 
inadvertenţă a fost 

corectată definitiv prin mărturiile concordante ale mai multor martori 

de la proces. 


ce era mai grav, fără permisiunea de a te opri sau 
a sta jos. Acest lucru era grav întrucât din cauza 
hranei mizere plimbarea constituia un efort 
neînchipuit de dureros. Foamea nu mai era 
foamea stomacului, ci foamea celulelor. Celulele 
trupului, din cauza unei îndelungate şi calculate 
subnutriţii, îşi consumaseră toate rezervele, aşa că 
fiecare din ele striga a foame. Iţi era foame: cu 
ochii, cu degetele, părul striga că-i e foame şi 
sângele din tine vuia a foame. 

Intr-o zi, la o plimbare, unul dintre milițienii 
care supravegheau i-a spus  Monseniorului: 
„Moşule, aşază-te jos...”. Monseniorul a răspuns 
cu faţă liniştită: „Mulţumesc, domnule miliţian, 
dar nu mă voi aşeza decât dacă şi ceilalţi vor avea 
această permisiune”. 

Bineînţeles că plimbarea a continuat. 

8. Bilanţul unei vieţi 

Pe patul de moarte, în lipsă de preot, s-a 
mărturisit public, cu voce tare. Cel care scrie 
aceste rânduri confirmă autenticitatea cuvintelor 
rostite atunci: 

„Mor cu conştiinţa împăcată că am făcut tot 
ce am putut, deşi nu întotdeauna tot ce a trebuit, 
pentru adevărata Biserică a lui Cristos, într-o 
perioadă tristă pentru ţara mea şi pentru întreaga 
lume civilizată”. 

Epilog 

Extras dintr-un caiet manuscris al lui Horia 
Cosmovici 

1.01.1965 

Anul acestal am luat ca patroni spirituali, 
împreună cu Helga, pentru tot parcursul lui, 


Preasfânta Inimă a lui lisus şi Inima Neprihănită a 
Mariei; iar lor le-am alăturat pe Monseniorul 
Vladimir. 

— Şi i-am spus aşe: 

„Monseniore, alăturându-te unui loc atât de 
înalt, eşti obligat să mă ajuţi cu multă, multă 
râvnă” şi am adăugat: „Îţi aminteşti că mi-ai spus 
odată, râzând, că să invocăm sfinţii «tineri în cer», 
pentru că sunt mult mai zeloşi decât cei «bătrâni», 
care sunt «blazaţi» de atâtea cereri câte li se fac 
de ani şi ani de zile? - îmi permit şi eu, azi, să-ţi 
reamintesc că eşti «neofit» al cerului şi deci 
trebuie să fii foarte zelos pentru noi, pe pământ. 

— Dar să ştii, Părinte Vladimir, că eu am 
convingerea că mi-ai ajutat mult, mult de tot. Ştiu 
că bogăţia de idei a fost de la tine. Fraze întregi 
am convingerea că mi-ai inspirat, în plus un simţ 
special al limbii franceze2%27. 

— Aşa că aş fi ingrat dacă aş uita aceasta. 
Vina, în realitate, este a mea, vina că nu te-am 
invocat, nu ţi-am cerut destul. Pentru legătura 
care a fost între noi în viaţă, trebuia să fiu mai 
îndrăzneţ, mai stăruitor, mai delicat. 

— Zic mai delicat, pentru că socotesc ca act 
de indelicateţe să nu cerem prin rugăciune unui 
sfânt, care aşteaptă să i se ceară, după regula 
fixată de Dumnezeu ca relaţii între pământ şi 


23 Horia Cosmovici a fost eliberat din închisoare în vara anului 1964. 
24 Se referă la,Manualul Omului Politic Creştin”, pe care l-a conceput 
direct în franceză (pentru a nu fi înţeles de gardieni), în închisoarea de 
la Aiud, fără bibliografie, în frig şi foame. Manualul a fost învăţat de 
mulţi deţinuţi politici pe dinafară, scris pe ziduri, transmis prin morse 
şi răspândit. La ieşirea din închisoare, l-a transcris imediat într-un 
caiet. 


n 


Cer”. 

Toate aceste gânduri au fost răscolite de Dna 
Pâclişanu?, cu care ne-am întâlnit azi la autobuz, 
când mergeam la missă. Faptul că întâlnirea a fost 
în ziua de 1 ianuarie a acestui an, că niciodată nu 
ne-am întâlnit cu Doamna Pâclişanu până acum, că 
totdeauna Monseniorul Vladimir îmi spunea că nu 
trebuie să uităm faptul că nicio întâlnire în viața 
noastră nu este „Întâmplătoare”, că în fiecare 
întâlnire există o „cerere” pentru noi; faptul că, în 
mod cu totul surprinzător, printr-o serie întreagă 
de detururi după missă, am ajuns la acelaşi 
autobuz, spre casă, ca şi Dna Pâclişanu, toate mi- 
au spus că această întâlnire este Providenţială. 

— Şi aşa s-a întâmplat că ceea ce mi-a 
povestit Dna Pâclişanu am socotit ca un mesaj din 
partea Părintelui meu Vladimir. 

— Iată ce mi-a spus: în timp ce soţul ei era în 
situaţie grea [în închisoare], ea îşi reaminteşte că 
Monseniorul, care i-a fost director spiritual, îi 
spusese de mai multe ori că, atunci când cineva a 
murit în stare de sfinţenie, este bine să-i ceri, să 
faci apel la el, să continui să vorbeşti cu el ca şi 
cum ar fi în viaţă, pentru că te aude, şi nu e nevoie 


25c a vicar clandestin al Mitropoliei Unite de Alba Iulia şi Făgăraş 
pentru Vechiul Regat (1949-1957). Este arestat (6.12.1949), supus 
anchetelor, încarcerat la Sighet, apoi trimis în justiţie pentru 
„favorizare de infractor şi omisiune de denunţ”, deoarece adăpostise 
preoţi greco-catolici fugari. Eliberat la 25.09.1953, este din nou 
arestat la 18.04.1957. Moare la puţină vreme, în arestul din subsolul 
„A al MAI (clădirea cu balcon din Piaţa Palatului) în urma bătăilor 
primite după retractarea în faţa instanţei a anumitor consemnări din 
procesele verbale de la anchete. A fost exhumat de la Jilava, 
recunoscut de soţia lui (după pantofii noi pe care-i cumpărase) şi 
reînhumat la Cimitirul Bellu din Bucureşti, în parcela preoţilor. 


de un limbaj special pentru aceasta. 

— Şi astfel, Dna Pâclişanu începe să 
vorbească cu Monseniorul şi să-i spună că, dacă 
este adevărat acest lucru, atunci îl roagă, ca 
semn, să-i aducă o carte pe care ea o împrumutase 
de la cineva, şi pe care, la rândul ei, a 
împrumutat-o unei alte persoine, care refuză de 7 
ani să i-o restituie, sub diferite pretexte, punând-o 
într-o situaţie foarte neplăcută faţă de proprietarul 
cărţii. 

— După formularea acestei cereri, în decurs 
de 3 zile, persoana care refuzase restituirea cu 
atâta obstinaţie se prezentă şi i-o aduse personal. 

„Dar, adaugă Doamna, ca toţi oamenii, nu mă 
opresc aici şi vreau mai mult. Astfel, îi spun 
Monseniorului că-l rog, ca să fiu convinsă pe 
deplin, să-mi aducă înapoi cărţile confiscate de 
Securitate”. 

O mică explicaţie se impune. După arestarea 
soţului ei, Doamna primise de la o prietenă din 
străinătate vreo 10 - 15 cărţi de spiritualitate 
creştină. După câtva timp, s-a prezentat la dânsa 
Securitatea, făcându-i un control riguros, după un 
tabel pe care-l aveau, pentru a controla dacă are 
în casă cărţile primite. 

— Dacă nu le-ar fi avut, era pasibilă de 
pedeapsă penală pentru că le-a dat altora să le 
citească. Din fericire, le-a avut pe toate. Dar i le- 
au luat pe toate! 

— Aşa au trecut 2 - 3 ani. Şi acum Doamna îl 
ruga pe Monseniorul să i le aducă, adăugând: 
„Monseniore, să mi le aduci până la 3 februarie, 
pentru că după această dată, când se va consuma 


ultimul act în procesul soţului meu, voi socoti că 
nu mai pot influenţa cu nimic în rău şi sunte 
hotărâtă să acţionez personal, şi atunci n-aş mai 
putea şti dacă restituirea este de la tine sau în 
urma demersului meu”. 

La câteva zile numai de la această rugăciune, 
şi înainte de 3 februarie, s-au prezentat două 
persoane de la Securitate, cu cărţile confiscate, şi 
i le-au restituit. 

— Când fiica dânşii - care era necredincioasă 
- a auzit de aceste întâmplări, i-a imputat totuşi 
mamei sale că cere fleacuri Monseniorului şi nu 
să-i aducă veşti de la soţul ei, de la care, după 
arestare, nu mai avea veşti. 

Doamna s-a supus şi a adresat cererea. 

— Şi de data aceasta, la câteva zile, se 
prezintă o persoană, fără să-şi spună numele, care 
aduce veşti importante de la soţul ei, importante 
sufleteşte, spiritual. 

— Persoana respectivă fusese închisă 
împreună cu soțul ei şi acuma era eliberată de 
vreo 3 luni. 

— Doamna nu s-a putut abţine să nu-i facă 
imputarea: 

— Bine, Domnule, de trei luni dumneata nu 
vii să-mi aduci aceste veşti! 

Domnul a răspuns: 

f 

Î7 

— Doamnă, m-am temut îngrozitor. Ori de 
câte ori luam hotărârea să vin la Dumneavoastră, 
mă cuprindea frica şi renunţam. Azi nu ştiu ce s-a 
întâmplat cu mine, dar n-am mai avut nicio teamă 


şi am simţit nevoia să vin la Dumneavoastră să vă 
aduc veştile. 

Desen al lui Vladimir Ghika pe un plic de ceai 
pentru un bazar de binefacere 

DOCUMENTE 

C 

Anii de rezistență şi închisoarea 

1948 - 1954 

Emanuel Cosmovici 

1. Prima decizie de a nu părăsi ţara 

La 30 decembrie 1947, Monseniorul a notat 
pe agendal să din anul 1947: tRoi?6%. Prin 
aceasta, urma să se schimbe radical, în câteva ore, 
viaţa familiei Ghika din apartamentul din Bd Dacia 
Nr. 2, unde locuiau Vladimir, Dimitrie şi soţia sa, 
Elizabeth, precum şi nepotul lor, Lucian Spătariu. 

A doua zi, la 31.12.1947, Monseniorul îi 
primea pe ultimii zece vizitatori, aşa după cum se 
poate vedea în agendă. Printre ei amintim pe 
Claudia Tudose, pentru o spovadă generală, pe 
Agenor Danciul şi pe Carmen Murgescu. Pe 
agendă mai sunt notate câteva liturghii şi întâlniri 
programate până pe 7 ianuarie. 

Într-una din acele zile, la orele prânzului, a 
intrat agitată Elizabeth, care i-a informat pe 
Vladimir, pe Dimitrie şi pe nepotul lor, Lucian 
Spătariu, care locuia la ei, că în 24 de ore trebuie 
să se hotărască cine dintre locatarii acelui 
apartament voia să plece din ţară alături de ea, în 
calitatea pe care o avea de doamnă de onoare a 


26 Toate agendele personale ale Monseniorului Ghika, dintre anii 
1904-1947, sunt deţinute astăzi de fiii lui Florin şi Carmen Murgescu. 
27 iRoi (în fr.) = iRege (în rom.) 


Reginei Mame. 

Lucian nu a plecat deoarece a rămas cu 
părinţii săi, care au continuat să administreze 
pământul ce le mai rămăsese. Lucian Spătariu 
trăieşte azi în Germania. Ne-a oferit mai multe 
înregistrări telefonice?5, în care îşi aminteşte „ca 
şi azi” că Monseniorul s-a sculat în picioare, a 
spus „eu nu plec”, şi a ieşit din salon. 

Un alt martor al acelor ore, Agenor [|Bob] 
Danciul, a scris în mărturia lui: „După ce a 
celebrat liturghia, în ziua luării deciziei, m-a privit 
în ochi cu mare atenţie şi m-a întrebat: «Ce 
spuneţi? Să plec din ţară cu Regele sau să 
rămân?» 

Am simţit în inimă o mare durere la gândul că 
urma să ne părăsească. Cu siguranţă, el a 
perceput reacţia mea intimă, neexprimată încă, şi 
a anticipat: «Atunci, nu plec». Decizia sa a fost o 
binecuvântare pentru noi, iar pentru el - condiţia 
primirii coroanei de martir. „2 

Părintele Tertulian Langa” îşi aminteşte cum 
a dat în acele zile o mână de ajutor la căratul 
valizelor, sacilor şi lăzilor. În timp ce circula prin 
coridoare, a văzut cum camera Monseniorului 
rămânea neatinsă. 

Cei doi fraţi au fost profund afectaţi de 
această despărţire. Vladimir şi Dimitrie erau ca 


28 De exemplu, o înregistrare telefonică din 20.09.2008. Toate 
înregistrările sunt disponibile în Arhiva Ghika de la Arhiepiscopia 
Romano-Catolică de Bucureşti (ARCB). 

29 Originalele acestor mărturii se găsesc în Arhiva Institutului 
„Vladimir Ghika” din Paris (în facsimile la Arhiva Ghika a 
Arhiepiscopiei Romano-Catolice de Bucureşti). 

30 Voix de Leffroi, Editura MC, Bucureşti, 2000, p. 260. 


doi fraţi gemeni. În familia lor muriseră, înainte de 
vreme, tatăl şi trei fraţi, Grigore, George şi Ella. 
Acum Vladimir urma să rămână singur, fără 
mijloace de trai. În ţară, la acea dată, se aflau deja 
în închisori sute de mii de oameni. 

La 21.01.1948, înainte de a pleca în Franţa, 
tânărul Jean Năsturel a trecut pe la Monsenior, pe 
Bd Dacia nr. 2, pentru a-şi lua adio. L-a găsit 
singur, în camera lui cu un pat: 

„Câteva zile înainte de plecare - am plecat pe 
23 ianuarie - [...], tatăl meu mi-a spus: «Trebuie 
să-l vezi pe Vladimir», aşa îi spunea. M-am dus la 
căderea nopţii pe Bd Dacia [...] L-am văzut pe 
Monseniorul, care m-a primit în camera lui, unde 
era |...] un pat metalic şi mi-a zis: «Sunt singur şi 
va trebui să plec şi eu, pentru că nu mai e nimeni 
în apartament». Era pe 21 sau 20, era foarte 
aproape de momentul plecării mele?! 32”. 

Conform unei note informative a Securității 
în legătură cu evacuarea familiei Ghika din blocul 
de pe Bd Dacia nr. 2: „In ziua de 23 ianuarie a. c. 
[1948], numitul [Monseniorul Ghika] s-a internat 
în Spitalul Saint Vincent de Paul, camera 27 n. 

La 27.01.1948, Helga Cosmovici nota în 
jurnalul” său: „Horia n-a fost la Monsenior [la 
noua adresă, Sanatoriul Saint Vincent de Paul] 
deoarece azi la ora4 dimineaţa au plecat DI şi Dna 
Ghika. „Regele plecase deja din ţară de la Sinaia, 
în noaptea de 3/4.01.1948. 


31 Interviu cu Jean Năsturel la Bucureşti, 1.10.2008. 
32 Arhiva CNSAS, Dosar D60, f. 581. 


33 Helga Cosmovici a ţinut un jurnal zilnic, pe mici agende, între anii 
1938-1997. 


Pentru a preciza chestiunea  rămânerii 
Monseniorului Ghika în România, ne vom referi la 
un manuscris” biografic, autograf, al lui Dimitrie 
Ghika:. Asistând în august 1939, la castelul de la 
Bozieni, la intrarea miilor de polonezi alungaţi de 
invazia rusă, Vladimir Ghika, în faţa atâtor 
nenorociri morale şi fizice, îi scrie Cardinalului 
Arhiepiscop de Paris [Cardinalul Verdier] că s-ar 
considera mai util în România decât slujind la 
biserica din rue de Sevres. Cu aprobarea 
Cardinalului, rămâne astfel activând pe lângă 
polonezii nenorociţi şi în acelaşi timp, prin 
influenţa persoanei sale şi a cuvântului său, 
aducând mai mulţi români fără credinţă şi foarte 
derutaţi la religia creştină în sânul Bisericii 
Catolice”. 

Dacă, până în 1939, Vladimir Ghika venea des 
în România, în general pe perioada vacanței de 
vară, trecând şi pe la Bozieni“, începând cu 
toamna anului 1939 el a rămas în ţară pentru o 
perioadă nedeterminată, care s-a prelungit până 
în 1952, când a fost arestat, anchetat şi a murit la 
Jilava la 16.05.1954. 

Prin urmare, în toţi anii care au urmat (1939 


34 Fondul Bârlea de la Arhiva Ghika - ARCB (fotocopii). 

35 Moşia Bozieni (Balş) a aparţinut iniţial părinţilor lui Vladimir şi 
Dimitrie Ghika. Prin anii 1880 aceştia au avut o serie de procese foarte 
grele cu Statul. Urma acestora s-ar putea găsi la Curtea de Apel Iaşi. 
Ioan şi Alexandrina Ghika doreau să salveze această moşie pentru a 
ocazia exproprierilor de după Primul Război Mondial. La „reforma 
agrară” din 1945 nu mai rămăseseră decât 50 de ha, care au fost şi ele 
expropriate de comunişti în anul 1949, aşa cum se vede într-un tabel 
de exproprieri de la Arhivele Naţionale ale României (4 dosare 
Bozieni). 


- 1954), deşi Monseniorul era încardinat ca preot 
misionar în Arhiepiscopia Parisului, el a activat în 
România cu acordul superiorului bisericesc. A 
locuit în Bucureşti şi a lucrat în strânsă legătură 
cu ierarhia romano-catolică şi cu ierarhia greco- 
catolică locală. 

În aprilie 1949, cardinalul Suhard, aflat pe 
patul de moarte, a cerut Legaţiei Franţei să 
întreprindă demersuri pentru a se obţine plecarea 
Monseniorului Ghika din România, în intenţia de 
a-i salva viaţa. După cum se va vedea mai departe, 
moartea lui se datorează condamnării într-un 
proces intentat de regimul comunist ierarhiei 
romano-catolice legitime din Arhidieceza de 
Bucureşti: el a fost arestat în cadrul aşa-numitului 
„lot Menges”. Părintele Hieronymus Menges era, 
la data arestării lotului, 18/19 noiembrie 1952, 
conducătorul legitim al Arhidiecezei de Bucureşti. 

2. Agendele Monseniorului în România (1939 
- 1947) 

Monseniorul şi-a lăsat, imediat după 30 
decembrie 1947, toate agendele” în grija familiei 
Carmen şi Florin Murgescu. În acelaşi loc şi-a 
depus fotografiile de familie, începând din prima 
copilărie, fostele paşapoarte, cărţile de vizită şi 
ciornele unor scrisori importante. 

O asemenea despărţire de actele sale cele 
mai intime trebuie să fi fost un mare sacrificiu, o 
acceptare a faptului că urma să intre într-un 
necunoscut ameninţător. 

Ne vom opri puţin asupra conţinutului 
agendelor din anii 19391947 pentru a putea 
înţelege mai bine tipul de apostolat desfăşurat de 


Monseniorul Ghika în România şi schimbările 
dureroase pe care a trebuit el să le trăiască în 
perioada anilor 1948 - 1952. 

Dacă în toamna anului 1939 el s-a făcut 
cunoscut prin conferinţe ţinute în săli publice din 
Bucureşti, foarte repede a trecut la întâlniri 
regulate cu grupuri de tineri şi adulţi organizate 
de el; de asemenea a participat la întâlniri ale 
unor asociaţii catolice. 

Activităţile zilnice ale  Monseniorului, în 
perioada 1939 - 1947, aşa cum rezultă din 
paginile agendelor, erau foarte asemănătoare. 
incepea cu liturghia în apartamentul din Bd Dacia 
nr. 2. işi nota numele fiecărui participant la 
liturghie. Nota intenţia liturghiei şi locul unde o 
ţinea, în caz că mergea la un bolnav sau la un fiu 
spiritual. 

După liturghie, în agende sunt trecute zilnic 
până la zece întâlniri. 

Monseniorul utiliza anumite prescurtări şi 
semne proprii, pe care am reuşit încet, încet, să le 
descifrăm. Astfel, desenează o săgeată în dreptul 
numelor persoanelor care îl vizitează şi o mică 
bară verticală în dreptul numelor persoanelor pe 
care le vizitează el. După această mică bară, trece 
numele tuturor persoanelor întâlnite la locul 
vizitei. 

Uneori, în ambele tipuri de vizite, face un 
semn grafic special (////-////), care indică faptul că 
la întâlnirea cu persoana respectivă a avut loc un 
dialog important de direcţie spirituală. 

Astfel, în pagina din agendă pentru ziua de 
joi, 25.01.1945, la întâlnirea cu sculptorul 


Gheorghe Anghel, este marcată o astfel de 
discuţie spirituală importantă. 

În anexă sunt prezentate facsimilele câtorva 
pagini din agendele anilor 1945 - 1947. 

Notează spovezile pe care le-a avut, iar 
uneori scrie „spovadă reciprocă” sau „spovadă 
mutuală”, când e vorba de părintele Schorung56%. 

Agendele Monseniorului în România (1939 - 
1947) 

Monseniorul notează în agendă toate 
întâlnirile din stradă cu persoane cunoscute sau 
care-i atrag atenţia. Aşa se înţelege mai bine 
convingerea lui că fiecare întâlnire nu e 
întâmplătoare pentru viaţa noastră. 

Toate întâlnire care au avut efectiv loc 
(probabil erau programate) sunt tăiate cu o linie 
lungă orizontală. Evenimentele programate în 
agendă, dar care nu au avut efectiv loc, sunt tăiate 
cu o linie sinusoidală. 

El notează de fiecare dată unde a luat 
dejunul, eventual cina, precum şi numele tuturor 
persoanelor cunoscute care au fost de faţă. 

Urmează vizitele la bolnavi şi la spitale, apoi 


36 Anii cu agende întregi: 1924, 1925, 1927, 1928, 1932, 1934, 1935, 
1937, 1938-1947. 


Anii la care există pagini lipsă: 
1904,1905,1907,1909,1910,1912,1914,1915,1917, 

1919,1921, 1922. 

37d e pe lângă Sanatoriul Saint Vincent de Paul din Bucureşti. A fost 

coleg cu preoţii Franşois Van Der Jonckheyd şi Francisc Diarian, care 

funcționau la aceeaşi capelă. La 4.03.1950 a primit ordinul să 

părăsească România în 24 de ore. A murit în Franţa, la 87 de ani, în 

noiembrie 1980. 


întâlnirile în cadrul diverselor asociaţii. 

2.1 Spicuiri din agenda anului 1939 

Vladimir Ghika soseşte în România cu trenul, 
la 5 august 1939. A doua zi pleacă la Bozieni, unde 
va rămâne timp de două luni. La 7 octombrie se 
află din nou în Bucureşti. Între timp avusese loc 
invadarea Poloniei şi începuse războiul. 

Mergând zi de zi pe firul agendei sale din 
1939 se poate observa felul în care a pus el bazele 
unei adevărate „strategii” spirituale în starea de 
război în care intrase România. 

Astfel, foarte curând încep primele sale 
conferinţe. Câteva exemple: seria conferinţelor de 
la Institutul Francez (la 25 octombrie 1939, 
despre Pascal, la 26 octombrie, despre Victor 
Hugo), apoi conferințele la Institutul de 
Bizantinologie (la 28 octombrie, despre 
sărbătoarea lui Cristos Rege, unde au participat 
50 de persoane, la 29 octombrie, despre Maritain, 
unde au participat 80 de persoane). La 15 
februarie 1940 - Conferinţă la sala Dalles, la 16 
februarie 1940 - Conferinţă la Studio Teatru 
Naţional, la 17 februarie 1940 - Conferinţă la 
Fundaţia Carol. 

Organizează  reculegeri cu aşa-numitele 
„Dames de charite”. Prima reculegere: 24 
noiembrie - | decembrie 1939. Aceste reculegeri 


38 La izbucnirea războiului, România şi-a declarat neutralitatea (6 
septembrie 1939), dar a sprijinit Polonia permiţând tranzitarea 
guvernului, a tezaurului şi a circa 50000 de refugiaţi pe teritoriul său, 
spre Occident. (...] La 23 noiembrie 1940, România aderă la pactul 
tripartit (Germania, Italia, Japonia) şi participă la atacarea URSS (22 
iunie 1941), cf. Dicţionar de istorie a României, coord. Stan Stoica, Ed. 
Meronia, Bucureşti, 2007, p. 278. 


se vor repeta în anii următori. 

La 7 decembrie 1939 porneşte Cercul 
„Charles de Foucauld”. 

La 13 decembrie 1939, primul „ouvroir” 
(atelier de caritate unde persoane benevole 
execută lucruri de mână în vederea obţinerii de 
fonduri pentru săraci) în locuinţa D-nei Mornand. 

La 17 februarie 1940, primul bazar de 
caritate, acţiune care se va repeta şi în anii 
următori. 

La 19 ianuarie 1940 are loc prima întâlnire 
sub genericul „Union des Eglises”. 

Deja la 30 noiembrie 1939 notează prima 
întâlnire la Nunţiatură, la care a participat 
episcopatul latin şi greco-catolic. 

2.2 Spicuiri din agendele anilor 1945 - 1947 

In anii 1945 - 1947 a participat la şedinţele şi 
întâlnirile pe care le notează astfel: Reunion 
Unioniste, Omul Nou, Comitetul Apostol, ASTRU- 
şezătoare, ASTRU-religios, Filosofie scolastică, 
Institutul Francez, Legația Franţei, Nunţiatură, 
tinerele de la căminul Spiru Haret, adoraţia în 
fața Sfântului Sacrament, reculegeri, exerciţii 
spirituale, acțiuni la Pitar-Moş (la Institut). La 
fiecare întâlnire consemnează o parte din numele 
persoanelor participante, uneori notează cu 
aproximaţie numărul participanţilor şi câteodată 
numele conferenţiarilor. În carnete nu sunt făcute 
comentarii de niciun fel. 

Ceea ce impresionează este numărul foarte 
mare de acţiuni zilnice. Sunt zile în care, pur şi 
simplu, nu se poate înţelege cum de a avut 
puterea fizică să întâlnească peste zece persoane, 


să ofere direcţie spirituală unora dintre ele, să 
viziteze cel puţin un bolnav şi să mai meargă şi la 
o întâlnire de asociaţie, urmată de o nouă întâlnire 
cu un alt fiu spiritual. 

Anual, face câte o călătorie mai mare prin 
ţară, organizată din timp, precum şi călătorii în 
zone mai apropiate de Bucureşti. 

Activitatea Monseniorului s-a extins asupra 
tinerilor greco-catolici, în legătură cu parohia 
română unită din strada Polonă, asupra fiilor 
spirituali romano-catolici şi asupra oricărei 
persoane care îl contacta. 

Impresionează, de exemplu, nenumăratele 
vizite pe care i le-a făcut sculptorul Gheorghe 
Anghel, de multe ori prilej al unor discuţii 
adâncite, sau pictorul Camil Ressu. 

A avut intense legături cu personalităţi 
ortodoxe, printre care menţionăm pe părintele 
Benedict Ghiuş. A participat la întâlniri comune 
ale  valoroaselor organizații catolice de la 
Bucureşti: Ioana D'Arc şi Pier Giorgio Frassati de 
la Catedrală, tinerele de la Pitar Moş, conduse de 
părintele Florian Muller, tinerele de la Nôtre 
Dame de Sion, ASTW şi altele. 

Are dese întâlniri cu preoţii de la Catedrala 
Sfântul Iosif, dar şi cu preoţi din Moldova şi cu 
preoţi greco-catolici din toată ţara. E vizitat în 
mod special de canonicul Josef Schubert de la 
Catedrala Sfântul Iosif şi de părintele Tit Liviu 
Chinezu. Participă la reculegerile organizate cu 
ocazia venirii la Bucureşti a episcopului loan 
Suciu. 

Întâlnirile cu episcopul Cisar şi cu toţi ceilalţi 


preoţi sunt destul de dese şi au loc cu ocazia 
fiecărui eveniment bisericesc, la Nunţiatură, la 
Pitar Moş sau în alte locuri. 

Parcurgând agendele*, trebuie să avem în 
vedere că simplul nume al unei persoane, aşa cum 
se află el notat în agenda lui, înseamnă o viaţă cu 
toate greutăţile sau bucuriile ei. Uneori avem 
mărturii ale persoanelor vizitate, care redau în 
detaliu cele întâmplate. Ceea ce impresionează, 
atunci când avem asemenea date suplimentare, 
este faptul că întâlnirea respectivă a fost atât de 
plină pentru persoana vizitată, încât pare greu de 
crezut că au putut urma în aceeaşi zi încă multe 
alte întâlniri ale Monseniorului, toate de acelaşi 
nivel.10 


39 Prezentăm în anexă câte o sinteză a agendelor din anii 1945, 1946, 
1947. 

40 Iată un exemplu din cărţile poştale ale Hortansei Cosmovici 
adresate fiului său, Horia, pe front, la 12.06.1944: „Azi am pe Mgr 
Ghika la dejun, mi-a spus că vine de trei ori săptămâna asta, azi, joi, 
sâmbăta. Dimineaţa, după Biserică, i-am spălat bine haina cu sodă şi 
săpun, acum e la soare, adică afară, să se usuce şi să se aerisească. 
Nici nu-ţi închipui cu ce plăcere lucrez pentru el, că tare e neglijat de 
toţi. - După ce am mântuit cu aceste haine, m-am dus în oraş după aţă 
şi ibrişin colorat, că toate butonierele sunt rupte. Vai cât am umblat şi 
n-am găsit nimic la culoare şi calitate proastă, bani însă 350 lei - o 
jurubiţă de matasă, care era 2.50, e acum 75 lei. Am lăsat scrisul şi 
acum continui - Am mâncat f. bine. Cât a stat de vorbă, eu am lucrat, 
nu ştie cum să-mi mulţumească cât sunt eu de atentă şi bună, mi-a 
spus că îi e jenă, ca răspuns i-am sărutat amândouă mâinile. Cum a 
plecat, am stat o oră, apoi la lucru că tare e mult, am început cu ce e 
mai greu, cârpitul dublurii la mânecă, ce să-ţi spun, după ce am 
isprăvit, întorcându-le pe dos, să văd de vine bine, le văd praf, am 
rămas cu ele în mână şi am început să râd - le-am scos toată dublura 
şi, cu nişte pânză gris, pe care o aveam de la Helga, le-am făcut din 
nou şi sunt f. mulţumită că au ieşit bine. Mâine voi continua dar nu 
cred că voi isprăvi.” Acelaşi eveniment este descris de Monsenior în 
agenda sa prin cuvintele: „Dej. Cosmovici”. 


3. Noile arhive Ghika în activitatea sa 
pastorală din perioada 1939 - 1947, Monseniorul 
a fost susţinut de familia fratelui său, unde a şi 
locuit. In Bd Dacia nr. 2 aveau loc liturghii şi 
întâlniri zilnice cu zeci de persoane. Pentru 
perioada de după 30 decembrie 1947, nu mai 
deţinem agende şi avem mai puţine informaţii. 
Persecuţia împotriva Bisericii Catolice a devenit 
tot mai intensă şi, în consecinţă, activitatea lui 
pastorală a fost din ce în ce mai îngrădită. 

Un izvor principal de informaţie privind 
desfăşurarea vieţii Monseniorului din perioada 
1948 - 1952 îl constituie scrisorile adresate 
fratelui său Dimitrie, aflat în exil. 

Căutarea şi descoperirea acestor scrisori a 
fost declanşată de desecretizarea, abia în anul 
2006, a dosarelor de Securitate ale procesului în 
care a fost implicat Monseniorul Ghika. 

De fapt, anul 2007 a fost un an de cotitură în 
privinţa descoperirii arhivelor care conțin 
documente legate de Vladimir Ghika. De unde 
până atunci fuseseră cunoscute doar 5 asemenea 
arhive, din anul 2007 şi până astăzi s-au evidenţiat 
mai mult de 30 de arhive şi de fonduri Ghika. 
Indicăm sumar o parte din aceste arhivet!. 

Printre acestea, mai multe fonduri au fost 
create de Monseniorul însuşi, care şi-a salvat o 
parte din documente în mai multe locuri. Până azi 
au ieşit la suprafaţă documentele păstrate de 
Florin şi Carmen Murgescu, de Sanda Zaharia- 
Bendorf, de Oana Seceleanu şi de alte persoane 


41 Arhive şi fonduri care cuprind documente legate de Vladimir 
Ghika: 


care le-au încredinţat familiei Horia Cosmovici. 

Printre arhive, trebuie menţionată în mod cu 
totul special arhiva Institutului „Vladimir Ghika” 
din Paris, creată şi organizată, începând din 1988, 
de Pierre Hayet. 

Ghidat de Providenţă, Pierre Hayet a mers pe 
urmele  Monseniorului Ghika în Franţa, unde 
trăiseră mulţi dintre fiii lui spirituali, şi a cules 
documente nepreţuite, personale, ale 
Monseniorului, care ne ajută astăzi să descoperim 
imensa lui activitate ca român, ca misionar laic, ca 
preot în Franţa, în Italia, în Belgia, în România şi 
în întreaga lume. 

Pentru perioada 1948 - 1954, izvoarele 
existente deocamdată sunt: 

— 26 de dosare „penale“, plus alte zeci de 


Arhive-, Arhiva Ghika de la Arhiepiscopia Romano-Catolică de 
Bucureşti, Arhiva Institutului „Vladimir Ghika” Paris, Arhiva CNSAS 
(dosarele lotului Menges şi alte dosare informative), Arhiva 
diplomatică a MAE al României, Fondul Ghika de la Academia 
Română, Arhivele Naţionale Istorice Centrale, Arhivele Secrete ale 
Vaticanului, Arhiva Ghika de la MAE al Franţei, Arhiva Legaţiei 
Franţei la Bucureşti 1944-1957, Arhiva Arhiepiscopiei Parisului, 
Cercle d'fitudes Jacques & Raissa Maritain de Kolbsheim (France), 
Arhiva digitală „La Croix" şi „Le Figaro” (ziare de epocă), Arhiva 
digitală a Lazariştilor de la Universitatea DePaul, Arhiva Pr. Florian 
Muller; 


Fonduri de documente salvate de Monseniorul Ghika la-. Florin şi 
Carmen Murgescu, Sanda Zaharia-Bendorf, Oana Seceleanu, Horia 
şi Helga Cosmovici; 


Documente venite de la: Dr. Alexander Klein, Idmar Hatzack, Elena 
Petre, Jean şi Raymonde Năsturel, Pr, Imre Tempfli, Genevieve 
d'Hoop, Sr. Judith Fenyvesi, Thierry De Briey şi alţii; 


Jurnalele Helga, Horia şi Hortansa Cosmovici; 
Transcrieri în Arhiva ARCB din diverse mărturii telefonice, inteviuri 
audio şi video. 


dosare informative colaterale de la CNSAS; 

— 30 de scrisori publicate în volumul 
„Fratelui meu din exil”%; 

— Mărturii scrise şi înregistrate pentru 
perioada 1948 - 1952; 

— Mărturii scrise şi înregistrate pentru 
perioada 18 noiembrie 1952 - 16 mai 1954. După 
cum se va vedea mai jos, există relatarea detaliată 
a vieţii Monseniorului în închisoare, pe care ne-au 
lăsat-o 14 martori care l-au văzut pe Monseniorul 
Ghika la proces sau care au trăit alături de el în 
închisoare, dintre care şapte sunt încă în viaţă. 

Viaţa Monseniorului Ghika în perioada 1948 - 
1952 poate fi abordată din două perspective 
distincte: 

— Activitatea publică, aşa cum rezultă din 
scrisorile adresate fratelui său, precum şi din alte 
mărturii şi documente 

— Activitatea clandestină, în sprijinul 
conducerii legitime a Bisericii Catolice locale, 
aflate atunci ea însăşi în clandestinitate - aşa cum 
rezultă din arhivele Securităţii şi din mărturiile 
supravieţuitorilor după ieşirea din închisori. 

4. Activitatea publică din perioada 1948 - 
18.11.1952 

4.1 Anul 1948 

După evacuarea din blocul de pe Bd Dacia, nr. 
2, el a fost primit cu cea mai mare ospitalitate de 
către surorile de la Sanatoriul Saint Vincent de 
Paul. 


42 Anca Berlogea et alii, Fratelui meu din exil. Epoca stalinistă în 
România în scrisorile Monseniorului Vladimir Ghika - prinţ, preot şi 
martir, Ed. Galaxia Gutenberg, Târgu-Lăpuş, 2008. 


Vom extrage, din cele 30 de scrisori adresate 
fratelui său, informaţii definitorii pentru ceea ce a 
văzut şi ceea ce a putut face Monseniorul în aceşti 
ani. 

O lungă perioadă încearcă să pună ceva 
ordine în „hârtiile amestecate fără milă” ale 
întregii sale existenţe, după mutarea din Bd Dacia, 
nr. 2. 

Programul de mănăstire al surorilor îi 
limitează deja activitatea pastorală astfel încât, în 
1948, se plânge că „nu mai vede pe nimeni în 
afara obişnuiților de la liturghie şi de la spovadã”. 
Dimineața e rezervată ca de obicei pentru primiri, 
iar ieşirile de după amiază sunt reduse la 
minimum, trebuind să se încheie cel târziu la ora 
17.30. 

Vizitează mulţi bolnavi şi muribunzi, în spital 
şi în casele din vecini. Nu are acces la radio şi la 
ziare recente. Are în vedere o lucrare ce urma să-i 
fie publicată de către Academie. Îi scrie fratelui 
său că e greu să-i descrie arestările neîncetate, 
începute de prin luna martie 1948. Nu există 
familie fără arestaţi. 

Celebrează liturghia în capela Sacre-Coeur şi 
în capela maicilor. 

La 24 aprilie 1948 a fost operat de hernie în 
Sanatoriul Saint Vincent de Paul, de câtre Dr. 
Făgărăşanu. 

Vizitează în continuare, aşa cum o făcuse de 
ani de zile, pe „micul” Fotino, un tânăr cu coloana 
fracturată, care era paralizat de la brâu în jos. 

Deja în iunie 1948 avuseseră loc două 
„ofensive” ale Regimului împotriva Sanatoriului. 


La 14.09.1948 a fost rechiziţionat Sanatoriul Saint 
Vincent de Paul, înainte chiar de „naţionalizarea” 
instituţiilor private, care a avut loc la 3.11.1948. 
În ambele momente, Monseniorul a fost în pericol 
de a nu mai avea locuinţă. 

La 6 octombrie 1948 el îi scrie fratelui său: 

„Sora Soizet* a fost admirabilă; şi nu pot 
spune în cuvinte tot ceea ce a însemnat bunătatea 
şi delicateţea ei în mijlocul tuturor catastrofelor 
pe care le-a trăit opera de caritate însăşi”. 

El constată: „totul se naţionalizează în acest 
moment, de la micii comercianţi până la culte, 
trecând prin industrie, comerţ şi proprietăţi”. 

La 7 octombrie 1948 şi-a serbat jubileul de 25 
de ani de preoţie. Se bucură că a mai putut 
celebra liturghia, în capela surorilor din Sanatoriu 
şi în capela Sacre-Coeur. 

La 11 noiembrie 1948 era deja mutat în casa 
preoţilor care deserveau capela Sacre-Coeur. 
Aceasta e ultima adresă cu care figura şi în actele 
de la închisoare: Str. Generalismul |şic!] Stalin, 
Nr. 34, raionul Stalin. In noiembrie 1948 a putut 
ţine o reculegere. E bucuros că biserica e plină. În 
schimb, se stabilise un regim sever pentru vizitele 
pe care le putea primi în camera lui din casa 
preoţilor. Ele nu puteau avea loc decât de trei ori 
pe săptămână, între orele 14 - 16. Accesul în casa 
preoţilor se făcea prin intrarea principală a 


43 Sora Soize a fost superioara din acea perioadă a surorilor (a 
Fiicelor Carităţii) de la Sanatoriul Saint Vincent de Paul. După 
terminarea Primului Război Mondial şi după o perioadă mai neclară, 

repus Sanatoriul pe linia imprimată de prima superioară, Sora Pucci. 


spitalului. 

Surorile (Fiicele Carităţii) au fost înghesuite 
în 3 - 4 camere din subsolul Sanatoriului. Capela 
lor a devenit sală de conferinţe, pavoazată în roşu. 

Ştie de arestarea celor cinci episcopi greco- 
catolici şi a părintelui Tit Liviu Chinezu, precum şi 
a mii de preoți. 

Au căzut astfel toate activităţile sale de la 
biserica unită din str. Polonă. După mărturia 
Elenei Petre, în timp ce Monseniorul îi împărtăşea 
la biserica Sacré-Cœur, pentru prima oară după 
lichidarea Bisericii Unite, pe toţi tinerii săi de la 
ASTRU, plângea aproape în hohote. 

Constată desființarea oricărui drept de 
proprietate urbană şi a libertăţii de locuire. In 
decembrie 1948 le recomandă surorilor să nu 
plece din subsolul  Sanatoriului, cu toate 
vexaţiunile la care erau supuse. 

În scrisoarea din 13.12.1948 îi scrie fratelui 
său că ştie ce înseamnă o arestare, „urmată de 
percheziţie, anchetă, interogarea sistematică şi 
minuțioasă privitoare la toţi prietenii şi 
cunoştinţele, etc. Şi după arestare nimeni nu ar şti 
unde mă aflu sau, chiar dacă ar şti, n-ar mai putea 
ajunge la mine, cum e cazul pentru sutele de 
preoţi şi pentru episcopii [greco-catolici] arestaţi 
până în prezent. Trebuie să umblu ca pe ouă şi să 
îmbin prudenţa mai multor şerpi cu simplitatea 
unui porumbel pe jumătate fript”. 

La aceeaşi dată el scrie: „Sunt se pare şi un 
element «catalizator» deoarece, fără să mă agit 
prea mult, reuşesc să ridic moralul multora printr- 
o simplă «acţiune de prezenţă»”. 


4.2 Anul 1949 

La 19 ianuarie 1949 menţionează că are 
dialoguri „interesante” cu bolnavii „invadatorilor 
noştri”, adică bolnavii de la Spitalul condus de I.C. 
Parhon. 

Predică la biserică, dar cu mare prudenţă. 
Face în continuare treceri la Biserica Catolică, 
acţiune care continuă până în noiembrie 1952. O 
ultimă convertire a avut loc la 6.11.1952, aşa cum 
se menţionează într-o scrisoare a lui Pierre de 
Briey, ginerele lui Dimitrie Ghika. 

Un martor în viaţă, doctorul Nicolae Cernea, 
îşi aminteşte cum s-a desfăşurat o astfel de 
trecere în cazul lui. Ne aflăm în mijlocul anului 
1952, adică într-un moment cum nu se poate mai 
periculos pentru asemenea activităţi. De la 
sfârşitul l-ai iunie, în toată luna iulie şi până la 15 
august, când s-a făcut trecerea, tânărul Nicolae 
Cernea a avut cinci întâlniri pe săptămână cu 
Monseniorul, după liturghia de dimineaţă, care 
avea loc la ora 8 şi unde ministra cu regularitate 
Sandu Tzigara-Samurcaş. Monseniorul stătea cam 
o oră cu Nicolae Cernea, după care pleca să ia 
micul dejun. Într-una din zile i-a spus: „Am 
această servitute că trebuie să mă duc să 
mănânc”. 

În timp ce se plimbau pe stradă, la începutul 
catehezelor, Monseniorul l-a întrebat: 

În ce limbă doriţi să vorbim, în franceză sau 
în română? 

— Putem vorbi şi în franceză, dar nu am 
practica vorbirii în franceză. 

— Nu! în acest domeniu, unde orice nuanţă 


contează, trebuie să vorbim româneşte”. 

Tânărul Cernea asista zilnic la liturghie şi 
uneori mergea şi seara la binecuvântarea cu 
Sfântul Sacrament. 

În martie 1949, în urma unui val de frig, 
Monseniorul Ghika a făcut o congestie pulmonară 
destul de serioasă. 

În aprilie 1949, toate maicile au plecat de la 
Sanatoriu, fie la Paris, cele franceze, fie la Oradea, 
româncele. 

4.3 A doua decizie de a nu părăsi ţara 

La 16 iunie 1949, Legația Franţei a întreprins 
un demers pentru a-l scoate pe Monseniorul Ghika 
din România, la cererea Cardinalului Suhard, 
Arhiepiscop de Paris. Insărcinatul cu afaceri a. i. 
al Franţei la Bucureşti, Philippe de Luze, 
comunică, în raportul“! său din 6.07.1949, faptul 
că „a insistat în demersul său [de la 16 iunie 1949 
la MAE] asupra vârstei acestuia, precum şi asupra 
faptului că el avea rude în Franţa, pe lângă care 
Monseniorul ar fi fericit să-şi termine zilele. 
Monseniorul Ghika, pe care îl informasem anterior 
despre acest demers, mi-a spus că «el s-ar 
întoarce bucuros în Franța, deşi prezenţa sa este, 
în acest moment, foarte utilă la Bucureşti», deci 
nu am mai insistat În a aminti de dorinţa 
Cardinalului Suhard”. 

În scrisoarea din august 1949 Vladimir Ghika 
îi scrie fratelui său: „În ceea ce priveşte situaţia 

mea, trecem în acest moment, în calitate de 
catolici, printr-o serie crescândă de încercări. Toţi 
episcopii, atât cei latini, cât şi cei uniţi, sunt acum 
la închisoare; preoţii uniţi sunt fie închişi, fie în 
pribegie, şi atunci administrând pe ascuns 
sacramentele credincioşilor lor - Tocmai au fost 
suprimate  congregaţiile lipsite de activitate 
legală”. 

Într-adevăr, după respingerea unei serii de 
diversiuni comuniste care aveau drept scop 
preluarea controlului asupra Bisericii Catolice de 
către Securitate, ultimii doi episcopi catolici 
recunoscuţi de guvern, Marton Aron de Alba Iulia 
şi Anton Durcovici de Bucureşti-laşi, au fost 
arestaţi la 21.06.1949, respectiv la 26.06.1949. 
Din acest moment, Biserica Catolică din România 
nu mai avea episcopi, iar în perioada următoare 
urmau să fie arestaţi toţi vicarii generali rămaşi în 
funcţie. 

În tulburarea produsă de aceste evenimente, 
conform unui raport de la Ministerul Afacerilor 
Externe al RPR: „La 2 iulie 1949, [Monseniorul] 
Del Mestri [auditor al Nunțiaturii] a avut la Saint 
Vincent de Paul o conferinţă cu Mgr Vladimir 
Ghika, Louis Barral şi ceilalţi preoţi străini, cărora 
le-a adus la cunoştinţă ordinul lui O'Hara de a 
rămâne pe loc, de a nu-şi părăsi credincioşii, şi de 
a nu accepta să renunţe la activitatea lor 
preoțească sub sancţiunea excomunicării papale 
[?]. Ghika şi-a luat angajamentul să se ocupe în 
mod special de greco-catolicii rezistenți |şic!]. „%5 

În aceeaşi scrisoare din august 1949 
Monseniorul vorbeşte de suprimarea tuturor 
congregaţiilor care nu aveau activitate legală. 
Într-adevăr, Ia 29.07.1949 fusese emis decretul 
care suprima 15 ordine şi congregaţii romano- 
catolice care aveau activităţi în învăţământ şi în 
domeniul social (celelalte 10 ordine care nu au 
fost cuprinse în acest decret au fost persecutate 
fiind acuzate de a întreţine rezistenţa catolică, 
apoi desfiinţate şi ele în 195916). Monseniorul s-a 
gândit imediat la „bietele noastre Fiice ale 
Carităţii, trimise la Oradea”. 

În acelaşi timp s-au simţit ameninţaţi şi 
preoţii din capela Sacre-Coeur: „Cât despre noi, 
aici, credeam că vom fi înglobaţi imediat în acest 
dezastru - se pare însă că nu vom fi loviți direct 
decât ceva mai târziu, într-o altă etapă a 
planurilor regimului. „Monseniorul îşi dădea 
seama că există un plan al persecuției, dar, în 
mijlocul evenimentelor, nu avea cum să-l identifice 
acest plan. 

După refuzul său de la începutul lui 1949 de a 
pleca din ţară, conştient de gravitatea situaţiei în 
care se afla Biserica şi de consecinţele refuzului 
său de a pleca, Vladimir Ghika scrie familiei în 
august 1949: „Rugaţi-vă toți puţin pentru mine 
[...] ca să nu fiu mai prejos de nivelul cerut ca om, 
ca român, ca creştin, ca preot şi ca «martor al lui 
Dumnezeu»". 


Papale în RPR” p. 53 

În cartea poştală de la începutul lui octombrie 
1949 aflăm că la 14 septembrie a fost operat la 
spitalul Colțea, de către doctorul Hortolomei, din 
pricina unei noi hernii (strangulate). Fiica lui 
spirituală Elena Petre povesteşte cum l-a vizitat la 
spital. Deoarece părintele Schorung a întârziat 
puţin cu sfânta împărtăşanie, medicii au acceptat 
ca Monseniorul să fie împărtăşit chiar pe masa de 
operaţie. I s-a dat apoi un pat într-o sală cu mulţi 
bolnavi. El îi scrie fratelui său: „Din punct de 
vedere apostolic, am avut toate  consolările 
posibile; n-aş fi crezut niciodată să pot face atâtea 
în jurul meu, mai ales Fund absolut imobilizat 
timp de 7 zile”. O parte din doctori şi din interni i- 
au devenit prieteni şi protejaţi spirituali. 
Monseniorul mai scrie: „Ca «spirituali», «fiii» mei 
s-au întrecut pe sine”. 

După operaţie, Monseniorul Ghika a primit 
invitaţia Monseniorului O'Hara de a petrece vreo 
10 zile de convalescenţă la Nunţiatură. Acest 
lucru era foarte prost văzut de Securitate, dacă 
ţinem seama că încă din primele zile ale lui 
octombrie 1947, după discursul lui Jdanov de la 
22.09.1947 din Polonia, care împărțea lumea în 
două blocuri ostile, începuseră în presa din 
România atacurile la adresa Vaticanului. De 
exemplu, ziarul comunist „Viaţa sindicală” din 
acea perioadă arăta: „Vaticanul ne dovedeşte că 
nu este în fapt decât o oficină de agitatori fascişti 
şi un agent european al instigatorilor occidentali 
la război. [...] [Vaticanul] continuă să acționeze 
deschis contra democraţiei şi contra naţiunilor 
care au refuzat să se supună jugului dolarului 


american.” Ca replică, în scrisoarea sa circulară 
de la 4.06.1950, care l-a costat închisoarea, 
episcopul Augustin Pacha arăta deschis: „presa l-a 
ponegrit într-un mod ireverenţios pe Sfântul 
Părinte şi l-a prezentat ca pe un criminal de 
război. Noi nu am avut niciodată posibilitatea de a 
lupta impotriva unei asemenea calomnii” 22. 

4.4 Anul 1950 

Deja în scrisoarea sa din 17 ianuarie 1950 
Monseniorul pomeneşte de „viaţa de animal 
hăitut, şi din ce în ce mai hăituit, pe care o duc de 
doi ani încoace. Sănătatea se menţine mulţumită 
unei rezistenţe care îi surprinde şi pe ceilalţi”. 

Anii de rezistentă şi închisoarea 1 - 1 L. 

Fiii lui spirituali insistă asupra faptului că era 
foarte rezistent şi în formă. Agenor Danciul 
relatează în mărturia scrisă pe care a dat-o 
Institutului „Vladimir Ghika” din Paris: 

„ÎL condusesem la un bolnav spitalizat la 
Floreasca, la etajul VI. Urca, la cei 80 de ani, cu 
un singur plămân în funcţie, cu o agilitate 
surprinzătoare. Ajunşi sus, eu, care aveam 30 de 
ani, gpfâiam; el, de loc. De unde această forţă? 

Ca întotdeauna, după ce a spus bolnavului 
câteva cuvinte încurajatoare şi de mângâiere, 
îngenunchează lângă pat, scoate relicva şi se 
roagă, profund recules: «Tatăl Nostru...» «Bucură- 
te Marie...>, «Slavă Tatălui...» apoi 
binecuvântează bolnavul cu ea, i-o întinde ca să o 
sărute, urmez eu, apoi el, după care încredinţează 
bolnavul lui lisus şi Mariei”. 

La această dată, vizitele la Monsenior nu mai 
erau autorizate decât duminica şi joia, de la ora 14 
la ora 16. Reamintim că vizitatorii trebuiau să 
intre pe poarta spitalului, în plus erau obligaţi să 
lase actele de identitate la poartă, ceea ce îi speria 
pe unii dintre ei. Monseniorul încerca să 
compenseze aceasta prin audienţe în sacristia din 
dreapta capelei Sacre-Coeur. 

Fiecare scrisoare conţine noi detalii despre 
dezmembrarea întregii vieţi sociale, pusă la cale 
de comunişti, aspecte pe care nu le putem detalia 
în acest text. Noi insistăm mai mult asupra 
evenimentelor bisericeşti din aceeaşi perioadă. 

Monseniorul menţionează că a depus la 
familia Bendorf anumite documente. Într-adevăr, 
Sanda Zaharia-Bendorf, sora bolnavului 
Gheorghiţă, „protejat” al Monseniorului, a predat 
părintelui Cosmovici, prin anii '80, un mic 
geamantan cu mii de bileţele pe care erau scrise 
gânduri, inclusiv alte documente. Sanda a 
descoperit geamantanul după moartea mamei 
sale. 

In scrisoarea de la 1.08.1950, Monseniorul 
pomeneşte de procesul care a dus la expulzarea 
Nunţiului (la 4.07.1950) şi constată cu tristeţe 
cum cei arestaţi sunt gata să furnizeze toate 
secretele „comploturilor” sau chiar să inventeze 
asemenea comploturi pentru a scăpa. In acest 
sens, Nunţiul Apostolic, într-un raport către 
Vatican din 29.06.1950, arată: „Toate acuzațiile ce 
ni se aduc se referă exclusiv la activitate de 
spionaj în domeniu militar, politic, economic şi 
«social», trecându-se cu totul sub tăcere singura 


pe care am desfăşurat-o (la nevoie, Chiar şi 
clandestin), aceea de apărare a intereselor 
religioase” 2! 

Cu referire la plecarea părintelui Schorung, 
ne surprinde observaţia optimistă a 
Monseniorului, care îi scrie fratelui său că, dacă 
opera de caritate a lazariştilor (Sfântul Vincențiu 
de Paul) va reîncepe la Bucureşti, atunci el nu 
crede că va mai fi rechemat părintele Schorung. E 
ca şi cum Monseniorul nu ar fi văzut că urmează 
sfârşitul. Mai degrabă era însă vorba de 
imposibilitatea 

pentru el de a accepta că opera de caritate 
iniţiată de el atât de greu şi care a trecut prin 
vicisitudinile Primului Război ar putea fi acum 
complet anihilată. Ştim că, în timpul Primului 
Război Mondial, atunci când a fost informat că, în 
mod practic, aşezământul Saint Vincent de Paul 
urma să fie desfiinţat de forţele de ocupaţie 
germane, el a crezut că i-a venit sfârşitul şi şi-a 
scris testamentul de la 10.04.191825. 

Monseniorul arată că nu-şi mai poate întâlni 
fiii spirituali (aşa cum făcea înainte la ASTRU). În 
sacristia din dreapta nu pot intra mai mult de 4 
persoane. Vizitele controlate, de joi şi duminică, 
practic au încetat. El iese de două-trei ori pe 
săptămână pentru a trece pe la bolnavi, pentru a 
merge la spitale sau pentru a face vizite la 
domiciliu. 

Ştie că Episcopul Aftenie „a murit şi a fost 
îngropat mai mult decât incognito” şi afirmă 

despre el că era „cel mai zdravân şi mai tânăr” 
dintre episcopi, care fuseseră cu toţii arestaţi. 
Putem  „decodifica” această apreciere astfel: 
„Dacă acest episcop, tânăr şi zdravăn, a fost 
omorât, e clar că acest lucru se poate întâmpla cu 
oricare dintre arestaţi”. După toate câte i se 
relataseră despre închisori, începând cu anul 
1945, Monseniorul Ghika era perfect conştient că 
o arestare este, pentru el, echivalentă cu o 
condamnare la moarte. De aceea, a fost foarte 
prudent, dar nu temător. De exemplu, avem dovezi 
că Securitatea nu a aflat de niciuna dintre 
scrisorile adresate de el fratelui său sau altor 
destinatari. Pe de altă parte, Monseniorul nu s-a 
temut să aibă contact cu Nunţiatura până în 
momentul expulzării acesteia. După cum vom 
arăta în partea „clandestină” a acţiunii sale, au 
existat mai multe momente în care, pentru cauza 
Bisericii, el s-a implicat pe faţă, şi prin aceasta s-a 
expus în mod conştient la arestare şi la moarte. 

Tot în scrisoarea din 1.08.1950, Monseniorul 
arată că este perfect conştient de faptul că, pentru 
Biserica Romano-Catolică, se pune la punct 
crearea unei schisme cu preoţi slabi (textual în 
franceză „mauvais prêtres”), dar fără a se putea 
realiza aceasta. Continuă subliniind că singura 
parte bună a acestei acţiuni este „o întârziere a 
măsurilor drastice de persecuție directă'. 

In acest text nu vom putea nici măcar 
enumera toate evenimentele imaginate în 
perioada 1948 - 1952 de Biroul Politic al CC al 
PMR şi de Securitate pentru a prelua controlul 
asupra Bisericii. Ele s-au succedat sinuos şi cu 


brutalitate. Părintele Gheorghe Pătraşcu a scris 
într-un articol publicat în Actualitatea Creştină, 
anul VII, nr. 5/1996: „fiind oarecum la curent cu 
ororile comise de comunişti în Mexic şi mai apoi în 
Spania, populaţia de la noi se umplea de groază 
numai la auzul cuvântului comunist lată însă că 
ne-a fost dat şi nouă să trecem prin această 
neagră perioadă a istoriei, care la noi nu a fost 
chiar aşa de violentă, dar nu mai puţin vicleană şi 
chiar diavolească”. 

In scrisoarea din 1.08.1950 Monseniorul 
arată încă o dată că ştia ce urma să se întâmple la 
o anchetă, scriind: „dacă aceste mici pagini ar 
cădea în mâinile energumenilor, ar fi suficiente ca 
să fiu spânzurat (prima întrebare a oricărui 
poliţist, adresată oricui, chiar fără arestare sau 
chemare la circumscripție, este următoarea: 
«Corespondaţi cu străinătatea? dacă da, cui 
scrieţi? cum? des? despre ce? & e & e»)”. 

La 7 decembrie 1950 Monseniorul pomeneşte 
de „Procesul  Legaţiei Franței” („Procesul 
Parisot”), în cadrul căruia au fost condamnați la 
moarte şi executaţi preotul catolic Dumitru Matei, 
precum şi ing. Romuald Druszcz şi Ion Cudalbu, 
„complicii săi”. El îşi continuă vizitele la bolnavi şi 
muribunzi. Este consternat de  dramatismul 
evacuărilor atâtor familii cu oameni bătrâni şi 
bolnavi. Este uimit de asemenea de faptul că a 
ajuns să boteze români nebotezaţi, „care nu sunt 
toți israeliți”, şi afirmă: „n-aş fi crezut niciodată 
aşa ceva la noi în ţară”. 

Afirmă următoarele despre tinerii de care se 
ocupa: „Numărul «fiilor mei spirituali» creşte pe zi 


ce trece şi ei sunt consolarea mea prin calităţile şi 
prin calitatea lor, prin devotamentul, credinţa, 
zelul şi perseverenţa lor în bine. Din păcate, ei 
sunt din ce în ce mai împrăştiaţi şi mi-e imposibil 
să-i adun în condiţiile actuale, chiar şi pentru o 
scurtă «lecţie»”. 

Parcurgerea miilor de pagini din agendele 
sale din anii de prezenţă în România arată cât de 
dese erau întâlnirile, chiar zilnice, cu fiii săi 
spirituali, la care se adăugau întâlniri cu persoane 
din lumea muzicienilor, a artiştilor, a profesorilor, 
a preoţilor şi a vechii aristocrații. O bună parte din 
fiii săi spirituali au ajuns la închisoare şi au 
răspândit acolo experienţa spirituală pe care o 
dobândiseră de la Monseniorul Ghika. 

4.5 Anul 1951 

La 10.08.1951, el anunţă că a devenit practic 
imposibilă corespondenţa cu străinătatea, orice 
scrisoare trebuind să treacă pe la un birou special. 
Sunt distruse mii de scrisori care nu respectaseră 
ordinul de a trece prin acest birou sau nu aveau 
menţionat expeditorul. Monseniorul constată că 
„în asemenea condiţii, aproape toţi oamenii de 
bunăvoință au fost paralizaţi”. 

La 7.11.1951 ştie de „Procesul Legației 
Italiei”, care s-a difuzat în direct la radio şi a fost 
denumit în epocă: „Procesul unui grup de spioni 
trădători şi complotişti în serviciul Vaticanului şi al 
centrului de spionaj italian”, Bucureşti, 10 - 
17.09.1951. 

Nu mai poate avea întâlniri decât la sacristie, 
bolnavilor din spital le este interzis să meargă în 
sacristie, doar oamenii din exterior au acces, 


urmăriţi de informatori. Poate predica în limba 
română. E conştient de faptul că are o voce slabă. 
Pomeneşte apoi pentru prima oară că a devenit 
organist improvizator. Sunt oameni care plâng la 
auzul acestor „rugăciuni fără cuvinte”. Consideră 
că suferinţele de toate felurile au ajuns aproape la 
limita suportabilului. 

In această perioadă, aşa cum arată în 
scrisoarea sa din 7.11.1951, la invitaţia părintelui 
Francois, paroh al capelei Sacré-Cœur, 
Monseniorul a depozitat mii de scrisori, pe care le 
primise de-a lungul anilor, în lada care adăpostea 
ieslea de Crăciun a capelei. Doctorul Nicolae 
Cernea, continuând să frecventeze capela Sacré- 
Cœur şi după arestarea Monseniorului, a văzut 
această ladă plină cu scrisori în balconul corului. 
Un raport al Legaţiei Franţei de la 19.12.1956 - ca 
răspuns la cererea unui preot francez, abatele 
Masloff, care dorea ca relicva din Coroana de spini 
a Mântuitorului pe care o avea Monseniorul Ghika 
să revină în Franţa -, arată următoarele: „această 
relicvă se află într-adevăr la Bucureşti în mâinile 
preacucemicului părinte Francois, preotul belgian 
care deserveşte capela fostului spital francez şi 
care a obținut, de asemenea, hainele şi o parte a 
corespondenţei prelatului român (mii de scrisori 
primite şi câteva scrisori trimisej "+. Din păcate 
acest fond important de documente nu a ieşit încă 
la suprafaţă. 

4.6 Anul 1952 

Ultima scrisoare, din 10.03.1952, arată că e 


49 AMAE-Franţa, Dos. 88, f. 183. 


sănătos. E şocat de stabilizarea monetară care a 
redus la cea mai cumplită sărăcie pe toţi cei care 
nu aveau serviciu la Stat. Constată că şefii 
comunişti se elimină unii pe alţii. Arată că peste 
tot sunt denunţători şi oameni eliberaţi cu condiţia 
să dea informaţii, ceea ce creează o atmosferă 
aproape irespirabilă. 

Ultimele cuvinte ale acestei scrisori sunt 
adresate doamnelor de Charnace şi Archimbaud, 
apropiate colaboratoare din Franţa. Astfel el îi 
scrie fratelui său: „Dacă există vreun mijloc de a 
le contacta, spuneți-le că mai exist, că mă rog şi 
că aştept, făcându-le toate cât pot mai bine”. De 
altfel, tot prin doamna de Charnace avem şi 
ultimul său mesaj din libertate, de la 20, 10, 1952: 
„de o săptămână a început marea persecuție 
religioasă... nu mă pot gândi să părăsesc tara- 
închisoare, în timp ce aştept închisoarea însăşi'50 

5. Relicva Coroanei de spini a Mântuitorului 
pe care o deţinea Monseniorul Ghika înainte de a 
continua relatarea vieţii Monseniorului e necesar 
să prezentăm pe scurt istoria relicvei, având în 
vedere că în multe mărturii pe care le cităm se 
face referire la ea. 

Monseniorul Ghika a avut mereu asupra sa, 
într-un buzunar interior al sutanei, în dreptul 
inimii, un fragment din Coroana de spini a lui 
Cristos, prin intermediul căruia a săvârşit 
însănătoşiri inexplicabile, trupeşti şi sufleteşti. 
Lucrul acesta e confirmat de nenumărate mărturii 
50 în scrisoarea lui Pierre de Briey adresată canonicului Caile în 


februarie 1975, aflată 
în Arhiva Arhiepiscopiei Parisului. 


scrise, audio, video şi de biografiile publicate până 
azi. 

Biograful său Jean Daujat, care l-a cunoscut 
bine, ştie de însănătoşirile miraculoase obținute 
de Monseniorul Ghika. El citează câteva 
asemenea iînsănătoşiri care l-au impresionat în 
mod deosebit, apoi afirmă: „Dar aceste miracole 
exterioare şi vizibile nu sunt nimic în comparaţie 
cu miracolul permanent, spiritual, al convertirilor 
şi al transformărilor complete şi adesea subite ale 
unor suflete aflate în eroare şi în păcat” 26. 

Un alt fiu spiritual, Agenor Danciul, scrie în 
mărturia sa: 

„Cele peste 56 de miracole care s-au produs 
în urma rugăciunilor sale, el le atribuia harului 
vetiit prin această relicvă” 22. 

Privitor la proveniența acestei relicve, Jean 
Daujat ştie că un fragment rupt din Sfânta 
coroană de spini i-a fost dat lui Vladimir Ghika de 
către Arhiepiscopul Parisului5152. 

Monseniorul i-a povestit tânărului Nicolae 
Cernea istoria relicvei Coroanei de spini din care 
provenea propria sa relicvă. Istoria pe care a 
reţinut-o Nicolae Cernea corespunde întru totul cu 
ceea ce se ştie astăzi despre istoria acestei relicve 
aflate în tezaurul sacru al Catedralei Notre Dame 
din Paris. Redăm foarte pe scurt câteva date. 

Relicvele  Patimii lui lisus Cristos erau 
venerate la Ierusalim încă de la începutul 
secolului al IV-lea. În anul 635 ele ajung la 


51 Jean Daujat, LApotre duXXesiecle. Monseigneur Ghika, Nouvelles 
fiditions Latines, Paris, 1962, pp. 162-163. 
52 Jean Daujat, ibid., p. 162. 


Constantinopol. 

Regele Franţei Ludovic al IX-lea, Saint Louis, 
reuşeşte să le cumpere contra unei sume 
exorbitante (echivalentul a 24 milioane euro). La 
11 august 1239, Ludovic al IX-lea împreună cu cel 
mai mare dintre fraţii săi au purtat Coroana pe 
umerii lor, parcurgând desculți, în semn de 
umilinţă, procesiunea de la  Villeneuve-l! 
Archeveque, unde întâmpinaseră în ajun relicva, 
până la catedrala din Sens. Coroana şi-a continuat 
apoi drumul către Paris”. Regele a iniţiat imediat 
construirea celebrei Sainte Chapelle, gândită ca 
un sipet al relicvelor Patimii lui lisus. 

În timpul revoluţiei, relicvele au fost preluate 
de Convenţie pentru a fi oferite „Patriei în 
primejdie”. Bijuteriile şi aurul relicvariilor au fost 
„valorificate”. Lemnul crucii, identificat odinioară 
de Sfânta Elena, a fost tăiat cu ferăstrăul, pentru a 
se scoate aurul cu care era acoperit. Coroana de 
spini însăşi, extrasă din sipetul iniţial, a fost 
salvată, fiind predată Comisiei temporare de artă, 
ca „un vestigiu care ar putea, eventual, interesa 
Istoria”. 

În 1806, Napoleon I a înapoiat-o Cardinalului 
Belloy, pentru a fi depusă la Catedrala Notredame. 

Martorii care mai erau pe atunci în viaţă au 
confirmat că s-a înapoiat Coroana de spini 
autentică, pe care Regele Ludovic al IX-lea o 
depusese la Tezaurul din Sainte Chapelle. Coroana 


53 După Jannic Durând (Conservateur en chef du Departement des 
Objets d'Art du Musee du Louvre), «La Couronne et la Croix : deux 
reliques de la Sainte Chapelle», în Notre-Dame de Paris - Cahiers du 
Chapitre n° 2 -octobre 2001 (Internet). 


a fost închisă într-un cilindru de cristal de stâncă. 

În zilele noastre, în prima vineri din fiecare 
lună, în cadrul unei ceremonii strict reglementate, 
la care iau parte şi Cavalerii Sfântului Mormânt, 
relicvele Patimii Mântuitorului sunt expuse în faţa 
altarului mare al Catedralei Notredame pentru a fi 
venerate de credincioşi. 

Informaţii multiple de pe Internet arată că 
relicva este constituită din mici bucăţi de stuf 
(Juncus balticus), reunite într-un mănunchi, sub 
formă de coroană circulară. Diametrul interior al 
coroanei are 21 cm, secţiunea mănunchiului este 
de 15 mm; mănunchiul de stuf este consolidat prin 
15 sau 16 legături formate tot din stuf. Diametrul 
firelor de stuf variază de la 1 la 1, 5 milimetri. 

În această coroană au fost împletiţi spini din 
arborele fructifer meridional numit Jujubier” în 
franceză (Zizyphus spina Christi). Unii din spini s- 
au pierdut, dar alţii există şi astăzi. 

Monseniorul Ghika i-a relatat doctorului 
Cernea cum, la un moment dat, cinstea de a da 
binecuvântarea cu relicva a revenit unui preot 
bătrân, care a scăpat din mână relicvariul cel greu 
din cristal de stâncă. Atunci când l-au ridicat, au 
constatat că un fragment din Coroana de spini se 
rupsese în urma şocului şi se depărtase de 
celelalte. Arhiepiscopul Parisului a fost de părere 
să se monteze acest fragment într-un mic 
relicvariu, care a fost apoi oferit Monseniorului 
Ghika. 

Vom urmări în continuare traseul acestei 
relicve, care a trecut prin închisoarea Jilava, a fost 
salvată în mod miraculos şi se află astăzi în 


posesia Arhiepiscopului de Bucureşti, loan Robu. 

6. Activitatea clandestină din perioada 1948 - 
18.11.1952 

6.1 Prima întâlnire cu Mons. Menges ca 
ordinariu substitut de Bucureşti în luna martie a 
anului 1951, la Monseniorul Ghika s-a prezentat 
părintele Hieronymus Menges pentru a-i cere o 
consultaţie importantă pentru Biserică. Părintele 
Menges era în acel moment conducătorul legitim 
al Arhidiecezei de Bucureşti, în calitate de 
ordinariu“+ substitut clandestin. 

Aici sunt necesare câteva explicaţii. 

In faţa persecuției pe scară largă împotriva 
Bisericii Catolice în ţările ocupate de Uniunea 
Sovietică, Sfântul Scaun a emis la 29.07.1948 
decretul „Nominatio substitutorum”. Acest decret 
urma să marcheze întreaga evoluţie a 
evenimentelor în Biserica Catolică din România şi 
a avut un rol indirect în arestarea Monseniorului 
Vladimir Ghika. 

Decretul indica, printre altele, următoarele: 
„Episcopii rezidenţi să numească în cel mai scurt 
timp doi preoţi care, atunci când scaunul 
[episcopal] ar fi în aşa fel blocat din pricina 
detenţiei,  alungării, exilului sau neputinței 
Episcopului, încât nu ar putea comunica în mod 
liber cu cei din dieceză, nici măcar prin scrisori, 
să-şi asume conducerea diecezei, urmându-şi unul 
altuia, în ordinea stabilită de Episcopii înşişi. 

Dacă Episcopul moare, aceiaşi preoţi să 
54 Ordinarius substitutus (în latină). Pentru acest titlu bisericesc vom 


utiliza în continuare formele: ordinariu substitut (şi nu ordinar 
substitut), ordinarii - plural nearticulat şi ordinariii - plural articulat. 


urmeze unul după celălalt, ori de câte ori, din 
cauza unor împrejurări extraordinare, alegerea 
unui Vicar capitular după norma dreptului se va 
dovedi cu totul imposibilă. 

Acela care îşi va asuma conducerea diecezei, 
ca mai sus, să se îngrijească, dacă este posibil, să 
comunice cât mai curând Scaunului Apostolic 
asumarea îndatoririi şi să numească imediat un 
preot care să-i urmeze la rându-i celui deja ales. 
kel 

Supremul Pontifa comunicat, prin Nunţiatura 
Apostolică din Bucureşti, la 29 iulie 1948, 
facultățile enumerate mai sus tuturor Ordinariilor 
din România, de acum, pentru timpul când s-ar 
întrerupe comunicarea cu Scaunul Apostolic.55”. 

Problema insolubilă a ordinariilor substituţi 
clandestini a fost dacă să se declare public sau nu. 
Conform Decretului, Nominatio  Substitorum", 
numirea  ordinariilor substituţi era secretă şi 
întregul conţinut al decretului trebuia considerat 
ca secret pontifical. Dar preoţii aveau nevoie de 
jurisdicție din partea superiorilor bisericeşti 
pentru mutările neîncetate la care erau supuşi din 
partea Ministerului Cultelor. Pe de altă parte, 
ordinariii substituți nu puteau rămâne impasibili 
în fața unor decizii grave ale Guvernului, aşa cum 
se va vedea în cazul alegerii, organizate de 
Securitate, a Monseniorului Traian Jovanelli ca 
vicar capitular pentru Arhiepiscopia de Bucureşti. 
Până la urmă, ordinariii substituți au fost aduşi în 
situația de a se declara public. Ca urmare au fost 


55 Nominatio substitutorum ” a fost publicat în Tempfli, Din noroi si 
raze de soare..., p. 963-971. 


arestaţi şi condamnaţi, în măsura în care n-au fost 
de acord să colaboreze cu guvernul la construirea 
unei Biserici catolice schismatice. 

În Arhiepiscopia Catolică de Bucureşti, după 
arestarea Episcopului Anton Durcovici şi 
trimiterea în domiciliu forţat a Episcopului Cisar 
(la 21.05.1950), precum şi după retragerea 
vicarului general  Barciovski, nu mai exista 
conducere bisericească legitimă. In aceste 
condiţii, la 24.05.1950 canonicul Josef Schubert a 
fost numit de Roma administrator apostolic al 
Diecezei de Bucureşti, funcţie în care guvernul nu 
l-a recunoscut niciodată. La 30.06.1950, la câteva 
zile înainte de expulzarea Nunțiaturii, 
Monseniorul O'Hara l-a sfinţit episcop pe Josef 
Schubert, la dorinţa Sfântului Părinte. Pentru a 
respecta decretul  Nominatio  Substitutorum, 
Episcopul Schubert, acum el însuşi episcop 
clandestin, a trebuit să numească doi urmaşi, 
viitori ordinarii substituţi clandestini. Astfel, l-a 
numit pe părintele Hieronymus Menges (la 
12.02.1951) şi pe părintele Mathias Pozar. 

La 5 zile după numirea părintelui Menges, 
episcopul Josef Schubert a fost arestat 
(17.02.1951). Prin aceasta, a intrat automat în 
funcţie părintele Menges, care trebuia să rămână 
deci în strictă clandestinitate. 

Între timp, Securitatea avea alte planuri: la 5 
zile după arestarea Episcopului Schubert, l-a scos 
din închisoare pe Mons. Traian  Jovanelli 
(22.02.1951), acesta lăsându-se convins că trebuie 
să colaboreze cu „organele de stat” spre binele 
Bisericii. Monseniorul Jovanelli fusese arestat în 


mod absurd pentru  aşa-zise nereguli în 
administrarea agricolă a viilor arhiepiscopiei. 

După ieşirea din închisoare (în 1964), 
Monseniorul Menges a scris o importantă 
mărturie despre Monseniorul Vladimir Ghika, pe 
care a intitulat-o Monseniorul Vladimir Ghika în 
anii 1952 - 1954".% în mărturia sa Mons. Menges 
îşi aminteşte: 

„(Monseniorul Jovanelli], ieşit din închisoare, 
avea o misiune clar trasată de Securitate. Cu 
riscul de a fi şi eu arestat, [deoarece avea 
domiciliu obligatoriu şi nu putea părăsi Predealul] 
m-am dus la Bucureşti şi am vorbit cu 
Monseniorul Jovanelli şi i-am expus situaţia 
Bisericii şi poziţia mea. El mi-a declarat pur şi 
simplu că semnase condiţiile cerute de Securitate 
şi că trebuia să le urmeze întocmai, că trebuia 
colaborat cu regimul comunist. M-a rugat să 
rămân în clandestinitate şi să-l las să conducă 
după cum îi dicta conştiinţa. Inaintase un raport 
Sfântului Părinte Pius al XH-lea şi mi-a promis să 
mă informeze despre tot ce urma să întreprindă. 
Cunoscându-l ca om conştiincios şi ca preot sfânt, 
m-am întors liniştit la Predeal. 

Dar timpul a arătat că Monseniorul Jovanelli 
era un instrument vândut Securităţii. El lucra fără 
56 Originalul în limba română al acestei mărturii este pierdut pentru 
moment, în schimb există traducerea literală în franceză pe care a 
efectuat-o părintele Georges Schorung, lazarist, care a fost pentru o 
lungă perioadă chiar confesorul Monseniorului Ghika. Părintele 
Schorung şi-a distribuit traducerea în multe centre catolice din lume. 
Există o scrisoare autografă adresată de Mons. Menges părintelui 
Horia Cosmovici la 30.08.1993, în care el confirmă autenticitatea 


textului tradus de părintele Schorung. Mărturia Mons. Menges va fi 
citată frecvent de-a lungul acestei prezentări. 


să aştepte directivele mele şi nu mi-a făcut niciun 
raport”. 

După cum se ştie astăzi, din sutele de pagini 
transcrise de Securitate după înregistrările din 
apartamentul Monseniorului Jovanelli, acesta a 
fost un om drept, perfect conştient de lupta care 
se desfăşura împotriva Bisericii, dar a considerat 
că cineva trebuie să-şi asume sarcina de a menţine 
cârma în acele momente şi de a apăra, după cum 
credea el, Biserica Catolică locală de o totală 
anihilare. 

In zilele când a apărut Mons. Jovanelli la 
arhiepiscopie, Părintele Menges, care trecuse deja 
printr-o arestare, se afla în domiciliu obligatoriu la 
Predeal, deţinând, după cum s-a arătat, o 
jurisdicție necunoscută preoţilor din dieceză. In 
această situaţie, el a mers la Monseniorul Ghika. 
lată descrierea întâlnirii din mărturia sa despre 
Monseniorul Ghika: 

Am îndrăznit să-mi părăsesc din nou 
domiciliul de la Predeal. Din acest moment am 
căutat să-l întâlnesc pe Monseniorul Ghika. L-am 
găsit în sacristia Capelei Franceze «Saint Vincent 
de Paul». M-a primit cu atâta amabilitate, cu atâta 
condescendenţă şi umilinţă, încât din prima clipă 
am avut totală încredere în el, iar în ceea ce mă 
priveşte, mi-am pus viitorul în mâna lui. Eram 
convins că prin el îmi vorbea Dumnezeu. l-am 
deschis inima, i-am descris situaţia Bisericii şi m-a 
ascultat cu multă răbdare. După întrebările pe 
care mi le-a pus, mi-am dat seama că el era omul 
competent pentru a-mi da sfaturi adecvate 
momentelor grele în care mă aflam. Întâlnirea a 


fost providenţială. Surâsul său, vorbele sale 
simple, venind dintr-o inimă sinceră, privirea lui 
atât de curată mi-au dat atâta curaj şi atâta 
hotărâre, încât mă simţeam un alt om. La sfârşit, 
mi-a dat să sărut relicva din Coroana de spini a lui 
Cristos, pe care o purta totdeauna asupra sa, m-a 
însemnat cu semnul crucii pe frunte şi mi-a dat 
binecuvântarea. Apoi m-a îmbrăţişat şi m-a invitat 
să mai trec pe la el. 

Eu ştiam însă că sunt urmărit pas cu pas. 
Ştiam foarte bine că mă aştepta închisoarea şi nu 
voiam ca Monseniorul Ghika să ajungă şi el acolo. 
Cum m-aş fi justificat în faţa conştiinţei mele? De 
aceea m-am ferit să mai trec pe la el. El însă îmi 
trimitea cu orice ocazie persoane la Predeal ca să 
se intereseze de mine şi să mă încurajeze”. 

Redăm şi un fragment dintr-un proces-verbal 
de interogatoriu a părintelui Menges, care a avut 
loc la 9.12.1952, în închisoarea Uranus: 

„Răspuns: Astfel, prin luna martie 1951 m-am 
dus la Biserica Sf. Vincențiu, unde l-am găsit pe 
preotul Ghika Vladimir, căruia i-am spus cine sunt 
şi de ce am venit la el, arătându-i că sunt 
ordinariu substitut de Bucureşti, numit clandestin 
de către Schubert, şi am venit la el să mă 
sfătuiesc. Ce am de făcut în viitor, să mă declar, 
sau să rămân clandestin? El mi-a recomandat să 
mă duc la Jovanelli şi să discut această chestiune 
cu dânsul, ceea ce am şi făcut. „35 

— Din acest moment, începând cu această 
întâlnire, Monseniorul Ghika a intrat în viaţa 
clandestină a Bisericii Catolice locale, şi nu doar 
în mod pasiv, ci foarte activ, după cum se va vedea 


mai departe. 

6.2 A doua întâlnire cu Mons. Menges în 
legătură cu alegerea necanonică de vicar capitular 

După arestarea Episcopului Schubert şi a 
părintelui Clemente Gatti, parohul bisericii 
italiene, la 8.03.1951, Securitatea a aflat, în urma 
torturilor aplicate lor, că părintele Menges este 
ordinariu substitut al Arhiepiscopiei de Bucureşti. 
A urmat un ordin al Securităţii din 29.03.1951, din 
care extragem următorul pasaj: „J) ispuneți 
imediat întărirea rețelei informative în jurul lui 
Menges, pentru a stabili activitatea lui (unde şi 
când se deplasează, de cine este vizitat, etc.). 

In cazul când Menges se deplasează în afara 
oraşului Predeal, se va raporta telefonic (la nr. 534 
- cinci trei patru), precizând destinaţia şi mijlocul 
de locomoţie folosit de cel în cauză. Se va raporta 
din trei în trei zile până la noi dispoziţii rezultatul 
acestei acţiuni informative. 

Semnat col, de Sec. Birtaş G. „36 

Pe de altă parte, în urma arestării tuturor 
episcopilor romano-catolici, deşi Securitatea 
descoperise funcţia clandestină a părintelui 
Menges, ea a decis să forţeze alegerea în 
singurele două dieceze catolice recunoscute încă 
de guvern, Bucureşti-laşi şi Alba Iulia, a câte unui 
vicar capitular (ales de canonicii catedralelor 
diecezane), conform Codului de drept canonic. 
Această procedură nu mai era însă valabilă acum, 
după apariţia decretului „Nominatio 
Substitutorum ”. 

Cu toate acestea, la Alba Iulia s-a impus 
alegerea vicarului capitular Adorjăn Kăroly. La 


Bucureşti, prin manevre şi presiuni ale Securităţii, 
Monseniorul Traian Jovanelli a fost ales vicar 
capitular de către capitlul Catedralei Sfântul Iosif, 
la 4.04.1951, votul desfăşurându-se la Ploieşti, 
unde bătrânii canonici au fost aduşi practic cu 
forţa. 

Părintele Menges l-a trimis pe parohul de 
Sinaia, părintele Iosif Gonciu, la Ploieşti, să vadă 
ce s-a întâmplat. lată relatarea acestuia, aşa cum 
rezultă dintr-o înregistrare audio realizată în anii 
'90 de Aurora Sasu: 

„SIM enges a fost înştiinţat de cineva... de un 
preot din Bucureşti, care mai ţinea cu noi... şi ştia 
că va fi această şedinţă. El nu s-a dus, a venit pe la 
prânz la mine şi mi-a spus să mă duc eu să văd ce 
este acolo. Când am ajuns, era deja terminat. 
Maşina ministrului (râde)... ducea pe toţi acasă: 
pe unul de la Buzău... pe alţii... de la... Am mai 
întâlnit numai doi... din canonici, şi cunoşteam pe 
bătrânul din Ploieşti foarte bine: «Ce aţi făcut!?» 
El a început să tremure... A început să tremure. Şi 
atunci s-a dat comunicatul din partea Vaticanului, 
că această adunare a fost nulă şi neavenită. Cu 
unele inexactităţi... nu s-a spus precis unde a fost 
şi cum a fost. Şi a urmat apoi... nu-i aşas. 
zbuciumul cu Jovanelli...” 

După această alegere, a avut loc a doua 
întâlnire dintre părintele Menges şi Monseniorul 
Ghika. lată descrierea ei în procesul-verbal de 
interogatoriu din 9.12.1952 al părintelui Menges: 

A doua întâlnire cu Ghika am avut-o în aprilie 
1951, după ce se ţinuse şedinţa capitulară la 
Ploieşti, unde  Jovanelli fusese numit vicar 


capitular. Şi cu această ocazie m-am dus la 
biserica Sf. Vincențiu, unde l-am găsit pe preotul 
Ghika Vladimir. L-am întrebat cum trebuie să 
socotesc şedinţa de la Ploieşti şi alegerea lui 
Jovanelli, valabilă sau nu. El mi-a cerut atunci 
actul meu de numire, la care i-am răspuns că nu 
am nimic în scris. Mi-a spus că, întrucât nu am 
niciun act, poziţia mea este slabă şi deci şedinţa 
de la Ploieşti ar Pi valabilă. Mi-a recomandat din 
nou să mă duc la Jovanelli, pentru a discuta 
aceasta, ceea ce am şi făcut”. 

La 14.07.1951 a fost arestat părintele 
Mathias Pozar, al doilea pe lista ordinariilor 
substituţi din seria stabilită de Episcopul Josef 
Schubert pentru Arhiepiscopia de Bucureşti. După 
arestarea părintelui Pozar, părintele Menges, 
rămas ultimul purtător de jurisdicție, a realizat că 
trebuia să numească urgent doi urmaşi, el putând 
fi arestat în orice moment. În mărturiile sale după 
ieşirea din închisoare el arată că nimeni nu voia să 
accepte această misiune pentru că toţi îşi dădeau 
seama că va urma sigur arestarea. 

Părintele Menges a găsit totuşi doi 
„voluntari” curajoşi, şi i-a numit ca urmaşi ai săi. E 
vorba de Pr. Xaveriu Halder şi de Pr. Francisc 
Augustin. Extragem un fragment dintr-un proces- 
verbal de interogatoriu din 23.12.1952 al 
părintelui Menges, care a avut loc între orele 3.30 
- 7.30: 

„Prin august 1951, i-am trimis [părintelui 
Halder], prin Luci Florei, înştiinţarea că aş dori să- 
l văd la Predeal. El a sosit peste două zile la mine. 
Cu această ocazie, i-am spus că l-am chemat să-l 


întreb dacă nu vrea să fie urmaşul meu ca 
ordinariu substitut de Bucureşti. El mi-a spus că 
şi-a închipuit aceasta. El a acceptat şi a făcut actul 
de credinţă, după care am stat de vorbă, 
explicându-i pentru ce l-am ales tocmai pe el 
înlocuitorul meu. 

I-am explicat că motivul principal care m-a 
făcut să-l numesc pe el este că nimeni din cei 
cărora le-am mai propus nu au vrut să accepte 
numirea. l-am spus că-l numisem pe Gunciu, care, 
după câtva timp, m-a rugat să-l înlocuiesc cu altul. 
Am numit pe Dwucet de la Ploieşti, care, a doua zi, 
mi-a trimis deja vorbă că nu poate să mai ducă o 
răspundere aşa de mare. 

I-am spus, de asemenea, că am încercat cu 
Augustin de la Târgovişte, care a acceptat, însă el 
să fie al doilea urmaş. Atunci i-am spus că mă 
bucur de el [de Halder] că a acceptat sarcina 
aceasta fără obiecţiuni. Alt motiv al numirii sale i- 
am spus că este acela că el va putea să rămână cel 
mai uşor clandestin, deoarece nu se va gândi 
nimeni uşor la el. „37 

6.3 A treia întâlnire cu Mons. Menges în urma 
confuziei jurisdicţionale de la Bucureşti 

Evenimentele s-au succedat în mod 
neaşteptat. Securitatea, prin Mons. Jovanelli, i-a 
pus în faţă părintelui Menges decretul „Nominatio 
Substitutorum”, pe care el nu-l văzuse (nu ştim de 
unde îl aveau), demonstrându-i că în acest decret 
există un paragraf care, după cum considerau ei, 
ar fi permis alegerea unui vicar capitular. E vorba 
de paragraful următor, prezent şi în extrasul 
ilustrat mai înainte: 


„Dacă Episcopul moare, aceiaşi preoţi să 
urmeze unul după celălalt, ori de câte ori, din 
cauza unor împrejurări extraordinare, alegerea 
unui Vicar capitular după norma dreptului se va 
dovedi cu totul imposibilă”. 

Textul fiind oarecum neclar, părintele Menges 
a declarat în scris, la 

25.07.1951, că nu deţine jurisdicţia şi 
recunoaşte alegerea de la 4.04.1951 a lui Traian 
Jovanelli drept vicar capitular al Arhidiecezei de 
Bucureşti. Prin Radio Vatican şi printr-un prim 
mesaj clandestin sosit la părintele Menges la 
sfârşitul toamnei din 1951, Roma a respins însă 
această variantă. 

lată textul mesajului clandestin sosit de la 
Roma pentru părintele Menges prin Legația SUA 
(în cadrul corespondenţei private a doamnei Jane 
Williams, soţia unui diplomat american), apoi prin 
tinerele Sylvia Placa şi Lucia Florei: 

„28 septembrie 1951 

Cuvioase părinte. 

Comunic cuvioşiei voastre cele ce urmează: 

Alegerea vicarului capitular de Bucureşti, 
care s-a ţinut la Ploieşti la 4 apr [1951], este nulă. 
Conducerea Arhidiecezei este, de aceea, şi mai 
departe încredinţată Sfinţiei Voastre. Dacă, pentru 
un motiv oarecare, aţi considera că nu puteţi 
exercita această slujbă, procedaţi imediat (dacă 
nu aţi făcut deja acest act) la numirea unui alt 
substitut, conform Sfintelor Canoane, alegând 
dintre preoţii buni şi capabili pe unul căruia să-i 
cedaţi conducerea Arhidiecezei, dându-i toate 
împuternicirile şi facultăţile. 


Noul substitut să desemneze la rândul său, 
îndată, pe acela care trebuie să-l urmeze în caz că 
şi dânsul va fi împiedicat. Profit de ocazie pentru a 
vă arăta stima cuvenită. 

Al Sf. Voastre întru Domnul, devotat, 
Dfominicus] Tardini”%. 

După respingerea de către Roma a alegerii de 
la Ploieşti, începând cu 

24.11.1951, Securitatea a instalat un 
microfon în capela de la Predeal, unde locuia 
părintele Menges. Un miliţian dintr-o vilă 
apropiată declanşa înregistrarea imediat ce intra o 
persoană necunoscută în capelă. In felul acesta au 
fost surprinse dialoguri care confirmau, printre 
altele, implicarea  Monseniorului Ghika în 
susținerea părintelui Menges. Atât aceste 
înregistrări, cât şi notele informative ale lui 
Apăscăloaiei (v. mai jos) au constituit dovezi clare 
pentru Securitate, care a decis arestarea 
Monseniorului Ghika. 

A treia întâlnire a Monseniorului Ghika cu 
Monseniorul Menges a avut loc în vara anului 
1951 şi a fost generată de această confuzie 
jurisdicţională, şi anume aceea că, odată cu 
retragerea părintelui Menges, în Arhidieceza de 
Bucureşti nu mai exista conducere legitimă. 
Părintele Menges descrie această întâlnire în 
ancheta sa din 9.12.1952: 

„n vara anului 1951, părintele Ghika 
Vladimir a venit la Sinaia, la odihnă, unde a stat 
vreo 10 zile [în scrisoarea sa din 7.11.1951 


57 Secretar al Sacrei Congregaţii pentru Afaceri Ecleziastice 
Extraordinare. 


adresată fratelui său, Monseniorul a scris că a 
plecat de la Sinaia în a 5-a zi de şedere, văzând că 
este foarte urmărit], în acest timp, vizitându-l pe 
Gunciu Iosif la Sinaia, l-am găsit acolo şi pe Ghika 
Vladimir, care era împreună cu preoţii: Dwucet 
luliu din Ploieşti [canonic] şi Jose Otto din 
Bucureşti-Bellu [informator al Securității]. Cu 
această ocazie, înainte de masă, am stat de vorbă 
cu Ghika Vladimir şi i-am explicat, la cererea sa, 
declaraţia mea făcută, în care recunoşteam pe 
Jovanelli ca vicar capitular. In discuţii, Ghika 
Vladimir m-a sfătuit să comunic Romei ceea ce eu 
făcusem şi mi-a dat a înţelege că el ar fi dispus să 
transmită, prin legăturile sale, ceea ce eu aş avea 
de transmis”. 

În mărturia sa, părintele Menges insistă 
asupra susţinerii constante pe care o simţea din 
partea Monseniorului: 

„Duminicile veneau de obicei, din Bucureşti, 
femei şi fete care îmi vorbeau de grija pe care mi- 
o purta Monseniorul, de rugăciunile sale şi de 
jertfele pe care le făcea pentru triumful Bisericii 
lui Cristos. De fapt, el nu mai îndeplinea nicio 
funcţie la capela franceză, activa doar în privat. El 
spovedea, vizita bolnavii şi primea în sacristia 
capelei pe toţi cei care doreau să vorbească cu el. 
Nu mai predica, dar după liturghie se aşeza la 
orgă şi improviza o rugăciune de laudă, de 
mulţumire sau de cerere, atât de profund trăită, 
încât tot poporul rămânea să-l asculte. O studentă 
la matematică m-a asigurat că jumătatea de oră pe 
care Monseniorul o petrecea la orgă era, pentru 
ea şi pentru un mare număr de oameni, un aliment 


spiritual pentru o săptămână întreagă, o înălţare 
spirituală şi o încurajare. În discuţii era prudent, 
dar extraordinar de curajos. Nu putea să înţeleagă 
faptul că noi nu îndrăzneam mai mult”. 

6.4 Notele  informatorului  Apăscăloaiei 
dezvăluie faptul că 

Monseniorul trimitea scrisori către Vatican pe 
căi clandestine 

Legat de aceeaşi confuzie jurisdicţională, în 
Arhidieceza de Bucureşti a intervenit un alt episod 
care a dus şi el la arestarea Monseniorului Ghika. 

Părintele Petru Pleşca, aflat atunci la 
Arhiepiscopia de Bucureşti ca vicar general al noii 
dieceze de Bucureşti-laşi, era, din punct de vedere 
bisericesc, ordinariu substitut clandestin pentru 
dieceza de Iaşi, funcţie legitimă în care fusese 
numit de ordinariul substitut de laşi, părintele 
Gheorghe Petz. Părintele Petz a fost arestat la 
20.11.1950, iar urmaşul său, părintele Wilhelm 
Clofanda, a fost arestat la 11.03.1951. Ambii 
fuseseră stabiliţi pe lista ordinariilor de rezervă de 
către Episcopul Anton Durcovici. 

Tot la Bucureşti se afla părintele Andrei 
Asaftei, venit din dieceza de laşi ca secretar al 
cancelariei Arhiepiscopiei. 

Îngrijorat de situaţia din dieceză, părintele 
Pleşca, în înţelegere cu părintele Asaftei, s-a 
gândit să reia legătura cu Roma prin preoţii de la 
capela Sacre-Coeur. Din păcate, el a folosit 
serviciile unui informator al Securităţii, fostul 
seminarist Emil Apăscăloaiei, în care avea 
încredere şi care locuia în Palatul Arhiepiscopiei. 

Redăm desfăşurarea evenimentelor prin chiar 


textul notelor informative ale lui Apăscăloaiei. 

Nota 1 

„Declaraţie (autografa] 

Subsemnatul Emil Apăscăloaiei, domiciliat în 
str. Alex. Popov nr. 4, Bucureşti, colaborator la 
Dicţionarul Academiei R.P.R, declar următoarele: 

Pe data de 16 august 1951, preotul Petru 
Pleşca, vicar general al Moldovei, m-a trimis la 
biserica «Sacré-Cœur», pentru a vorbi cu preoţii 
de acolo şi a media o reluare a legăturilor cu 
Roma prin ei, care au contact cu legaţii străine ce 
ar putea înlesni acest lucru. Ducându-mă la 
Francois şi transmiţându-i cererea lui Pleşca, el a 
fost de acord. [...] 

Pe 24 august 1951, pe Petru Pleşca a venit în 
Bucureşti şi împreună ne-am dus la capela «Sacre- 
Coeur» unde el a stat timp de o oră cu François în 
sacristia din stânga, eu neasistând la convorbirea 
lor şi aşteptându-l pe Pleşca în capelă. După 
convorbire m-am întors cu Pleşca la Catedrala 
Sfântul Iosif şi împreună am întocmit un raport în 
româneşte ce urma să fie expediat la Roma. Pe 
acesta eu l-am tradus apoi în latineşte, împreună 
cu un număr din cele mai importante articole ale 
Statutului de organizare a Bisericii Catolice din 
R.PR. A doua zi, 25 august 1951, Pleşca mi-a dat 
scrisoarea să i-o duc lui François, ceea ce am şi 
făcut. 

Pe 26 august, Pleşca s-a dus personal din nou 
la François să se intereseze de cursul scrisorii şi a 
stat îndelung de vorbă cu Mgr Ghika, care l-a 
asigurat că chiar în acea zi, la 25 august, 
scrisoarea a plecat peste frontieră. 


Pe 27 august preotul Petru Pleşca a fost din 
nou la capela <«Sacrecceur» şi a vorbit cu 
François, care l-a asigurat că într-adevăr, înainte 
cu o zi, scrisoarea fusese expediată. 

La 26 septembrie 1951, Pleşca a venit din 
nou la Bucureşti şi, împreună cu mine, a redactat 
o nouă scrisoare privind chestiunile bisericeşti din 
Moldova, care a fost predată de mine lui François 
pentru a fi expediată, întrucât cu câteva zile mai 
înainte se dezbătuse procesul lui Schubert, 
Francois şi-a exprimat teama de a o trimite şi m-a 
sfătuit să iau contact cu legația belgiană sau 
italiană sau s-o pun în cutia poştală a legaţiei 
italiene. La urmă mi-a spus să merg ca trimis de el 
la Dna Olivoto, funcţionară la legația italiană, 
domiciliată în str. Dr. Vamali nr. 29, pentru a 
mijloci la expedierea scrisorii. Mergând la 
aceasta, ea m-a trimis la Dr. Puri Purini, 
diplomatul italian la Bucureşti. Acesta însă a 
refuzat trimiterea scrisorii pe motiv că nu mă 
cunoaşte nici pe mine, nici pe Pleşca. 

De 18 octombrie 1951 Pleşca m-a trimis din 
nou la François pentru a se plânge că scrisoarea 
lui nu a putut fi expediată prin legația italiană şi 
pentru a-l ruga pe François să caute altă 
posibilitate de expediere. François m-a trimis la 
Ghika spunându-mi că acesta are mai multe relaţii 
cu legaţii străine şi-i vine mai uşor să-mi 
expedieze corespondenţa. 

Mergând la Ghika acesta se miră f. mult că 
nu pot face un lucru atât de simplu ca expedierea 
unei scrisori printr-o legaţie, întrucât el spunea că 
a expediat asemenea corespondenţă chiar prin 


legaţiile «ţărilor satelite» (ţările de democraţie 
populară). Totuşi nu a dat un răspuns precis, dar a 
spus că există posibilitate de a face legătură cu 
Roma, însă e bine a folosi mereu alte modalităţi şi 
alte persoane. 

Pe 31 octombrie, am vorbit din nou cu Ghika, 
care mi-a spus că legația italiană se simte vizată 
din cauză că era recent procesul lui Schubert, însă 
ei totuşi vor servi Biserica atunci când vor 
cunoaşte precis calitatea de vicar general legitim 
al lui Pleşca. [...]. „39 

Nota 2 

* „[...] Lucram concomitent pe cele trei linii: 
Pleşca - Asaftei, François - Ghika, Albert [Petru] 
et comp. [...] Spre primăvara anului 1951, Asaftei 
şi Pleşca au ticluit o scrisoare pe care să o trimită 
la Vatican. Ei ştiau din relatări de-ale mele că mă 
aflu în relaţii f bune cu Mgr Ghica şi François Van 
Der  Jonckheyd de la capela franceză. De 
asemenea, ştiau că ultimul avea, ca paşaportar, 
relaţii normale cu Legația Belgiei. Au decis să 
folosească această cale pentru expedierea 
scrisorii. Am acceptat să-i servesc. leşind în oraş 
şi convingându-mă că nu sunt urmărit, am 
telefonat la Securitate şi am predat scrisoarea 
pentru fotocopie, aşteptând înapoierea ei. După 
primirea scrisorii am plecat, ducând-o lui Ghika, 
cu care eram mai intim. Ghika îl cunoştea pe 
Pleşca din parohia lui de la Oituz, aşa că a 
acceptat imediat scrisoarea, având s-o predea apoi 
lui François pentru expediere. Cum relaţiile mele 
cu François şi Ghika erau pe atunci foarte 
frecvente, într-o vizită făcută puţin după predarea 


scrisorii, Francois mi-a spus să-i transmit lui 
Pleşca că scrisoarea a fost expediată peste 
graniţă. 

Ţin să menţionez că relaţiile mele cu François 
şi Ghika au început fără intermediul cuiva, prin 
frecventarea capelei, prin afişarea mea la slujbe, 
pentru a fi remarcat, prin spovezi în care ceream 
sfaturi în privinţa vocației mele pentru preoţie, şi 
apoi prin conversații personale la care m-a invitat 
Ghika. (ss) Mitică [Numele conspirativ al 
informatorului Emil Apăscăloaiei]''58 

După cum se poate vedea, Monseniorul Ghika 
a fost „solicitat” de Emil Apăscăloaiei între 16 
august şi 31 octombrie 1951. De aceea, în 
scrisoarea sa din 7.11.1951, el scrie fratelui său: 
„In ceea ce mă priveşte, eu rezist în continuare 
trup şi Suflet, nu am avut încurcături din afară, 
deşi sunt ameninţat în acest moment ceva mai 
direct [...]”. 

Ştim de la fiica sa spirituală Elena Petre că 
Monseniorul Ghika îi depista pe informatori. Îi 
spunea că le „străluceau ochii” atunci când le 
vorbea de chestiuni ale Bisericii. Relatarea lui 
Apăscăloaiei de la 18.10.1951 sugerează că 
Monseniorul Ghika a încercat în mod fin să scape 
de el; credem că intuise despre ce este vorba. 
Cuvintele scrise fratelui său arată că era conştient 
de riscul pe care şi-l asumase. Cu toate acestea, el 
nu a vrut să respingă cererea părintelui Pleşca, 
într-un moment în care Biserica locală se afla în 
suferinţă. Reamintim că el a ştiut să menţină 

secretul scrisorilor adresate fratelui său, în 
schimb acum a lucrat pe faţă, asumându-şi toate 
consecinţele. 

6.5 A patra întâlnire cu Mons. Menges, legată 
de ridicarea excomunicării Mons. Jovanelli 

Revenim la evenimentele legate de 
nerecunoaşterea de către Roma a alegerii unui 
vicar capitular în perioadă de persecuție. Traian 
Jovanelli a aflat şi el că Roma a respins alegerea 
de la Ploieşti, dar nu a putut lua nicio măsură 
adecvată. De aceea a fost excomunicat în 
decembrie 19515. După toate probabilitățile, 
conform mărturiilor contemporane evenimentelor, 
la 16 ianuarie 1952 Radio Vatican a comunicat 
decretul de  excomunicare al Mons. Traian 
Jovanelli. Din acel moment, atunci când intra 
Monseniorul Jovanelli în Catedrala Sfântul Iosii se 
auzea un şuşotit în toate părţile şi 

credincioşii părăseau biserica, după cum ne-a 
relatat un martor ocular, sora Josefa Erdes. 

La 5.04.1952, la cererea Monseniorului 
Jovanelli, Mons. Menges i-a ridicat acestuia 
excomunicarea, cerându-i să facă penitenţă, o 
retractare publică şi să se retragă din post, ceea 
ce Mons. Jovanelli a acceptat imediat. 

Mons. Jovanelli confirmă acest moment în 

discuţia sa cu părintele Gustav Muller din Popeşti- 
Leordeni, aşa cum se vede într-o transcriere a 
unei înregistrări realizate de Securitate în 
apartamentul său: 

Jovanelli spune că, după ce a ieşit din 
puşcărie, Gerthel l-a terorizat o duminică întreagă, 
ameninţându-l că-l dă din nou pe mâna poliţiei, că 
de ce a spus că a fost excomunicat de Roma şi că 
şi-a depus mandatul. I-a luat sub ameninţare 5 
declaraţii referitoare la MENGES şi la 
întrevederile pe care le-a avut Jovanelli cu 
Menges. „®° 

Intre timp, la 27.03.1952, a fost publicată 
Scrisoarea lui Pius al XII-lea către români. După 
ce prezintă toate etapele persecuției Bisericii 
Catolice în România şi dă exemple de martiri ai 
pământului românesc, Pius al XII-lea scrie: 

„Continuaţi deci, aşa cum o faceţi, să 
suportaţi cu o forţă sufletească inflexibilă 
persecuțiile, suferinţele, mizeriile; continuaţi să 
suportaţi exilul, închisoarea şi pierderea tuturor 
bunurilor, mai degrabă decât să vă trădaţi 
credinţa şi să rupeţi sau să slăbiţi legătura care vă 
uneşte cu acest Scaun Apostolic [...]. E uşor de 
văzut: aici e vorba de cauza lui Dumnezeu, a 
Bisericii şi a sufletelor. „6! 

61 Pius al XH-lea, Scrisoarea apostolică Veritatem facientes. Avem 
dovada faptului că această scrisoare apostolică a ajuns la cunoştinţa 
catolicilor din România datorită următorului extras din Fişa 
Securităţii, din 15.11.1952, privitoare la, Menges Hieronim, ordinarul 
substitut al Arhiepiscopiei Romano-catolice de Bucureşti”-. „în aprilie 
1952, discutând la Predeal [unde exista un microfon] cu Gunciu despre 
discursul radiodifuzat al papei din aceeaşi lună (prin care Papa 


Văzând că numirea de vicari capitulări a 
eşuat, Securitatea a imaginat un scenariu foarte 
perfid, la sfatul unor informatori „competenţi”, şi 
anume: după arestarea, în toate diecezele din 
ţară, a tuturor ordinariilor substituţi clandestini şi 
a zeci de preoţi care se opuneau manevrelor 
Securităţii, au fost lăsaţi în libertate doi ordinarii 
substituţi legitimi, unul la Bucureşti şi unul la Alba 
Iulia, respectiv părintele Hieronymus Menges şi 
părintele Kovâcs Bela. Aceştia trebuiau aduşi în 
situaţia de a numi fiecare câte un vicar general 
(care, până la urmă, ar fi fost legitim): Mons. 
Traian Jovanelli pentru Bucureşti şi Adorjân 
Kâroly pentru Alba Iulia. Dar nu s-a ţinut cont de 
faptul că, odată cu dispariţia în închisoare a celui 
care a numit un vicar general, acesta îşi pierde 
mandatul, aşa cum a explicat părintele Menges 
într-o declaraţie dată în penitenciarul Dej la 
21.07.196044. 

lată relatarea momentului dramatic al numirii 
lui Traian Jovanelli ca vicar general, pe care o 
descrie părintele Menges într-o scrisoare adresată 
la 20.06.1997 părintelui Wilhelm Tom din 
Germania: 

Am fost conduşi într-un salon în care se aflau 
scaune mari. În faţa noastră se afla Johannes 
Gerthel, director în Ministerul Cultelor, şi Despina 
Horn, reprezentant al Guvernului. Gerthel ne-a 
făcut un semn să luăm loc şi a început: «Menges, 
te-am chemat la Bucureşti ca să rezolvăm câteva 


îndemna catolicii din R.PR. «să reziste», Menges a precizat că acest 
discurs s-a bazat în cea mai mare parte pe raportul trimis atunci de 
Menges la Vatican. ” (Arhiva CNSAS, Dos. 1210539/2, f. 16) 


probleme. Eşti ordinarius substitutus de 
Bucureşti. Guvernul Român este gata să te 
recunoască oficial, dacă îl numeşti pe Jovanelli 
vicarul tău general.» [...] La sfârşit m-am ridicat şi 
am spus: «Sunt aici! Arestaţi-mă!» Gerthel a 
replicat: «Crezi că Guvernul comunist se teme de 
un Menges? Noi l-am arestat pe Anton Durcovici, 
episcop de laşi. L-am arestat şi pe Marton Aron, 
episcop de Alba Iulia. Crezi oare că nu vom aresta 
atunci şi pe Menges?» «Şi ce câştigaţi dacă mă 
arestaţi?» am răspuns. «După mine urmează un 
altul!» Asta i-a supărat grozav, faptul că 
întotdeauna apărea un nou ordinarius. Gerthel a 
răspuns: «Îi vom aresta şi pe Gonciu, şi pe 
Augustin şi pe Bachmager». Aici Pleşca s-a 
încumetat să-mi spună: «Menges, acceptă. Atunci 
vei fi recunoscut ca episcop.» La asta Gerthel a 
răspuns ironic: «Ca episcop american!». Pleşca a 
continuat: «Nu, domnule director. Am vrut să spun 
că Guvernul român îl va recunoaşte ca episcop.» 
Atunci Gerthel a strigat: «Taci!» şi Pleşca n-a mai 
scos un cuvânt. Nici Despina Hom nu scotea un 
cuvânt. M-am mirat ce teamă aveau toţi de 
Gerthel. 

Am cerut o zi de gândire. «Nu, imediat!» Am 
cerut să pot vorbi cu Mgr Ghika, consilierul meu. 
«Da, dar numai după ce l-ai numit pe Jovanelli 
vicarul tău general.» Atunci am spus: «Atunci cer 
să se facă ordine în Arhidieceză. Despina Hom şi 
ceilalţi excomunicați trebuie să facă pocăință şi să 
le fie ridicată excomunicarea!» Atunci a luat 
cuvântul Hom: «Asta e şi dorinţa mea cea mai 
intimă. Sunt gata să accept orice condiţie pentru a 


fi din nou în ordine cu Roma.» L-am privit pe Hom 
şi mi s-a părut că e sincer şi am spus: «Atunci sunt 
de acord! Duminică să se citească de la amvon o 
declaraţie din partea mea». Jovanelli a fost chemat 
de afară, s-a elaborat un protocol care a fost 
semnat de: Gerthel, de mine, de Jovanelli, de 
Despina-Hom şi de Pleşca. Părea că se făcuse o 
treabă bună. Toţi erau vizibil mulţumiţi. Gerthel s- 
a îndreptat zâmbitor către mine şi mi-a spus: 

«Acum îţi rămâne sarcina să raportezi totul 
Sfântului Părinte». Eu i-am răspuns: «Sarcina asta 
ţi-o las ţie». [...] 

După şedinţă am vizitat pe Monseniorul 
Ghika şi i-am relatat totul. A fost deosebit de 
entuziasmat de soluţie. „*2 

A patra întâlnire a Monseniorului Ghika cu 
părintele Menges este descrisă de acesta atât în 
mărturia sa despre Monseniorul Ghika, cât şi în 
ancheta de la Securitate din 9.12.1952. 

„Monseniorul m-a primit cu braţele deschise 
şi m-a ascultat cu ochii strălucitori de satisfacţie. 
El vedea în această înţelegere un triumf al 
Bisericii şi un început de destindere şi de 
ameliorare a situaţiei. La întoarcerea mea la 
Palatul Arhiepiscopal, am fost întrebat de către un 
funcţionar guvernamental despre felul în care a 
reacţionat Monseniorul Ghika, despre ce a spus 
referitor la înţelegerea realizată şi despre felul în 
care şi-a manifestat bucuria. „6% 

În ancheta din 9.12.1952 el a declarat: 

M-am dus la Ghika la biserică pentru a 
discuta cu el actul săvârşit de mine, prin care am 
numit pe Jovanelli ca vicar general şi am dezlegat 
de excomunicare pe Despina Andrei. M-am dus la 
Ghika datorită faptului că am fost trimis de preoţii 
Despina Andrei şi Begu Vasile, întrucât cei de la 
Sf. Vincențiu nu  recunoşteau conducerea 
bisericească de la [Catedrala] Sfântul Iosif ca 
legală. Am găsit numai pe Ghika Vladimir acasă şi 
i-am explicat ceea ce făcusem, şi el s-a arătat 
foarte bucuros, spunându-mi că pare că totu-i spre 
bine. 

Mi-a spus că va explica şi celorlalţi doi preoţi 
de acolo veştile de la mine, adică preoţilor 
Francisc şi François. Altceva nu am mai discutat 
cu Ghika Vladimir şi am plecat”. 

6.6 Monseniorul Ghika îndeamnă ca Roma să 
fie informată în urma numirii de către părintele 
Menges a  Monseniorului Jovanelli ca vicar 
general, s-a citit în biserici, la 25.04.1952, o 
declaraţie confuză, redactată de Securitate, din 
care rezulta că autoritatea legitimă bisericească 
(nu se spunea care) a ridicat toate cenzurile 
religioase ce planau asupra lui Andrei Despina sau 
asupra altor preoţi din această arhiepiscopie (nu 
era menţionat Mons. Traian Jovanelli), că toate 
funcţiile primite sau acceptate de ei sunt canonice 
şi că toate actele jurisdicţionale exercitate până în 
acel moment sunt valabile. Actul era semnat de 
vicarul general Jovanelli şi de provicarul general 
Petru Pleşca. 

Este evident că Securitatea nu a vrut să 
expliciteze faptul că autoritatea religioasă care 


ridicase excomunicarea era un ordinariu substitut, 
de aceea s-a folosit expresia vagă: „autoritatea 
legitimă bisericească”. 

La 8.05.1952, Ministerul Cultelor l-a 
recunoscut oficial pe Mons. Jovanelli ca vicar 
general al Arhiepiscopiei de Bucureşti. 

Declaraţia de la 25.04.1952 a fost respinsă de 
Vatican. Astfel, la 23 şi 

24.06.1952, Radio Vatican a difuzat 
comunicatul următor: 

„Recent în bisericile din Bucureşti s-au citit 
declaraţiile Canonicului Traian Jovanelli şi a lui 
Petre Pleşca, preot din dieceza Iaşi, prin care se 
aduce la cunoştinţa credincioşilor că preotul 
Andrei Horn Despina a fost dezlegat de pedepsele 
bisericeşti şi poate exercita din nou funcțiunile 
preoţeşti. Atragem atenţia credincioşilor că 
această declaraţie nu este conformă cu realitatea. 
Traian Jovanelli nu are niciun fel de drept sau 
încredințare ca să dezlege pe cineva de pedepsele 
date de autoritatea legitimă bisericească. 
Dimpotrivă, este lucru cunoscut că Traian 
Jovanelli, canonic, a fost pedepsit din partea Sf. 
Oficiu la data de 16 ianuarie 1952 cu 
excomunicarea rezervată Sf. Scaun. Întrucât 
priveşte pe preotul Pleşca, acesta nu are nicio 
jurisdicție pentru Bucureşti. „°* 

În fața acestei situații, Securitatea a fost 
obligată să facă, după câteva luni, un pas tactic în 
plus, printr-o falsă recunoaştere oficială a 
ordinariului substitut Hieronymus Menges. 

Recunoscându-l, poporul trebuia să tragă 
concluzia că Monseniorului Jovanelli i s-a ridicat 
excomunicarea, iată, de către conducătorul 
legitim al Bisericii locale. Chiar şi părintele 
Menges informase Vaticanul, prin mai multe 
scrisori clandestine, că el este acela care a ridicat 
excomunicarea. Nu ştim astăzi dacă aceste 
scrisori au ajuns la destinaţie sau dacă Vaticanul 
nu a considerat cumva că toată procedura a fost 
obţinută prin constrângere. 

Părintele Menges ar fi vrut să discute din nou 
cu Monseniorul Ghika situaţia creată, dar nu l-a 
mai putut întâlni. În ancheta din 9.12.1952, el 
arată: „Întrebare: Este bine să te gândeşti serios 
asupra consecinţelor ce le poţi suferi, în cazul 
când nu spui adevărul. Aşa că arată ce ai mai 
discutat cu Ghika Vladimir cu acea ocazie. 

Răspuns: în timpul verii 1952, prin luna iunie, 
am fost trimis din nou de Despina şi de Begu la 
biserica Sf. Vincențiu, ca să clarific situaţia 
actuală a Bisericii, întrucât se crease o confuzie cu 
privire la comunicatul despre dezlegarea 
excomunicării lui Despina şi altora. 

Pe Ghika Vladimir nu l-am găsit acasă, am 
vorbit însă cu ceilalţi preoţi, Francisc şi Francois, 
cărora le-am spus că acel comunicat le-a fost dat 
de mine personal. M-au întrebat dacă am fost silit 
să fac acel act, la care le-am răspuns că l-am făcut 
nesilit de nimeni. Atunci mi-au spus că ei nu sunt 
de acord cu actul făcut de noi, întrucât nu cunosc 
pe acei cu care am tratat. După aceasta, am 
plecat, fără a mai veni şi Ghika Vladimir. 

De atunci nu m-am mai văzut cu nimeni de la 


biserica Sf. Vincențiu”. 

De fapt, Monseniorul Ghika a fost foarte 
îngrijorat de noua confuzie, aşa cum se poate 
vedea în ancheta de la 27.11.1952 a Silviei 
Montani (o altă tânără care a mijlocit comunicarea 
clandestină a părintelui Menges cu Vaticanul): 

A doua zi m-am dus la Monseniorul Ghika pe 
care-l cunoşteam mai de înainte şi i-am spus 
scopul pentru care am venit. Monseniorul Ghika 
atunci mi-a făcut propunerea ca Menges să 
comunice la Roma prin intermediul lui asupra 
desfăşurării ultimelor evenimente petrecute în 
cadrul dioceziei [şic!] de Bucureşti-laşi, întrucât 
din comentariile posturilor de radio străine, şi în 
special al postului Vatican, reiese clar că nu se 
cunoaşte adevărata situaţie din dioceza noastră şi 
că la Vatican persistă convingerea că Jovanelli - 
un excomunicat încă pentru Vatican - a ridicat 
excomunicarea altui excomunicat, Despina. 
Întrucât această stare de fapt nu putea să mai 
dăinuie, ea periclitând în primul rând prestigiul lui 
Menges, care pentru Vatican era singurul for 
legal, se impunea în mod imperios clarificarea 
situaţiei. În acest sens, Monseniorul Ghika a 
obţinut promisiunea [de la corespondentul său în 
canalul de comunicaţie cu Vaticanul] să poată să 
trimită la Vatican o scrisoare care să explice cele 
de mai sus, neprecizându-mi însă prin intermediul 
cui. [...] La plecare mi-a spus că el deja a încercat 
această cale de a comunica cu Roma şi că a primit 
chiar un bilet din partea Romei pe care l-a trimis 
lui Menges”. 

Securitatea ştia prin înregistrări, încă înainte 


de arestarea de la 

18.11.1952, că Monseniorul Ghika se 
propusese ca intermediar pentru trimiterea unei 
scrisori clarificatoare la Roma. Astfel în fişa 
Securităţii de la 25.08.1952, privitoare la părintele 
Menges, este redată transcrierea unui dialog care 
a avut loc la Predeal între părintele Menges şi 
Lucia Florei. 

„342/25.08.1952 

FIŞE [şic!]5 

MENGES HERONIM 

preot romano-catolic din Predeal (ordinar 
substitute |şic!] al Arhiepiscopiei Romano-Catolice 
de Bucureşti - locţiitorul episcopului) [...] 

Luci |Florei] i-a arătat lui MENGES că, 
vizitându-l la 16 august a. c. [1952] pe 
monseniorul Vladimir Ghica |șic!], acesta a arătat 
că ţine mult să-l vadă pe el - MENGES - întrucât 
are o serie de chestiuni pe care le-a primit din 
străinătate pentru el, şi că Ghica a insistat ca el să 
scrie la Roma prin intermediul lui - Ghica - 
întrucât are o legătură sigură, iar calea folosită 
este uşoară şi răspunsurile vin repede. Menges şi 
Luci critică atitudinea lipsită de prudenţă a lui 
Ghica, care vorbeşte fără frică că are legături la 
Roma. De asemenea, MENGES ŞI LUCI critică 
atitudinea lui Ghica, care spune deschis că este 
foarte natural să ai o legătură cu Roma (Vatican), 
pe faţă. 

MENGES declară că îi este frică să se ducă la 
monseniorul Ghica, pentru că ştie că preoţii de la 
capela Saint Vincent de Paul sunt supravegheați. 


kal 


(Sursa: sigură verificată) [adică înregistrări 
pe bandă, cu microfoane instalate în capela de la 
Predeal].”6% 

Acest episod, prin care Monseniorul Ghika a 
insistat şi a oferit mijloacele pentru ca ordinariul 
substitut să poată comunica cu Roma, ar fi fost 
suficient pentru ca Securitatea să-l aresteze pe 
Monseniorul Ghika. 

La o minimă analiză, putem aprecia că 
această comunicare prin intermediari cu 
ordinariul substitut, precum şi folosirea unui canal 
de comunicare dus-întors cu Roma, tot în folosul 
ordinariului substitut, au fost acţiuni vizibile 
extrem de riscante în acele momente, pe care 
Monseniorul Ghika şi le-a asumat conştient, cu 
riscul închisorii, în folosul Bisericii, într-adevăr, 
Securitatea l-a descoperit şi a urmat arestarea. 

În continuare vom descrie o altă acţiune 
importantă în istoria lotului Menges realizată de 
Monseniorul Ghika. 

6.7 împuternicire sosită de la Vatican prin 
Monseniorul Ghika 

La 9.07.1952 a sosit al doilea mesaj de la 
Vatican (redactat la 5.06.1952) pentru Ordinariul 
Substitut de Bucureşti, Mons. Hieronymus 
Menges, prin care se acorda Ordinariului de 
Bucureşti facultatea de a numi „Delegaţi speciali” 
în toate diecezele din ţară. 

Acest nou mesaj de la Vatican, obţinut 
probabil la intervenţia Monseniorul Ghika (aşa 
cum rezultă din ancheta citată mai sus, din 

27.11.1952, a  Silviei Montani), reflectă 
încrederea de care se bucurau atât Monseniorul 
Ghika, cât şi părintele Menges la Sfântul Scaun. 

Monseniorul Vladimir Ghika a transmis 
mesajul venit de la Vatican prin tânăra Claudia 
Tudose, care locuieşte şi azi în Bucureşti. Intr-o 
înregistrare recentă (octombrie 2010) ea 
povesteşte că a fost chemată de Monseniorul 
Ghika prin Agenor Danciul. Monseniorul a rugat-o 
să ducă o scrisoare părintelui Menges, la Predeal. 
Nu i-a dat nicio explicaţie, nu a avertizat-o asupra 
pericolelor. I-a spus doar că ea e mai puţin 
cunoscută şi va putea trece mai neobservată. lar 
Claudia Tudose îşi aminteşte că atunci ea era 
conştientă că preoţii catolici erau urmăriţi. După 
ce şi-a îndeplinit misiunea. s-a întors la Monsenior 
pentru a-l informa. 

Înainte de arestarea lotului Menges, 
interpretând transcrierile înregistrate, Securitatea 
n-a înțeles pe ce cale a sosit la părintele Menges 
acest nou mesaj de la Vatican, din 5.06.1952. 
Sosirea Claudiei Tudose nu fusese înregistrată de 
microfoane, miliţianul de serviciu fiind în acea zi 
la Securitatea din Braşov pentru descărcarea 
benzilor. Ca dovadă, într-una din zile Securitatea a 
înregistrat o discuţie între Lucia Florei şi Părintele 

Menges, în care părintele Menges îi spunea 
Luciei că poate numi delegaţi speciali în toate 
diecezele din ţară, tară a-i spune însă cine i-a adus 
mesajul. Din această cauză, comentariul 
Securităţii a fost: „Din această discuție se pare că 
Menges întreţine legături cu Vaticanul şi pe alte 


Căi, care nu sunt cunoscute de Luci”®®, 

În schimb, Securitatea a interpretat oarecum 
corect faptul că mesajul dădea părintelui Menges 
puteri de nunțiu: „Din ultimele informaţii obţinute 
prin sursă verificată [adică prin microfoane], 
rezultă că Menges nu are numai facultăţile unui 
ordinar substituit [șic!], ci are împuternicirile unui 
nunțiu papal clandestin „%. 

„Gravitatea” pentru Securitate a 
împuternicirii transmise de Vatican părintelui 
Menges prin Monseniorul Ghika se vede şi din 
concluziile referatului Securităţii de la 8.05.1953: 

Activitatea acestui grup de spionaj nu a fost 
întinsă pe întreg teritoriul RPR, întrucât Menges 
Hieronim, conducătorul clandestin al Diocezei de 
Bucureşti-laşi s-a limitat în a-şi desfăşura 
activitatea numai în cadrul acestei Dioceze. 

Activitatea grupului s-ar fi întins mai departe, 
deoarece Menges Hieronim, primind de la Vatican 
împuternicirea de a numi delegaţi speciali în toate 
diocezele din tară, devenise împuternicitul 
Vaticanului, ca conducător al bisericii catolice din 
RPR. Astfel că, înainte cu puţin de arestare, 
reuşise deja să ia legătura cu cei din Ardeal. „*8 

Prin arestarea tuturor membrilor lotului 
Menges, Securitatea a anihilat canalul de 
comunicare cu Vaticanul prin curierul legaţiei 
SUA. Rămânea să fie descoperit prin anchete al 
doilea canal, cel folosit de Monseniorul Ghika. Dar 

Monseniorul Ghika n-a vorbit, nici după ce a fost 
supus la grele torturi - bătăi, simulări de 
spânzurare şi o simulare de execuţie prin 
împuşcare. Ca dovadă, în actul de acuzare de la 
proces nu se face referire la acest canal de 
comunicare, care a rămas necunoscut, după cum 
se vede în sentinţa nr. 1234/24.10.1953 din 
dosarul nr. 2278/953 al lotului Menges, în care 
Tribunalul Militar Teritorial Bucureşti a reţinut? 
pentru Vladimir Ghika următoarele fapte: 

„Chica lşic!] Vladimir a avut legături cu 
diverşi diplomaţi de la legaţiile Franţei şi Italiei, 
precum şi cu Nunţiatura. 

A expediat, prin Legaţiile Franţei şi Belgiei, 3 
scrisori către fratele său din străinătate, în care 
dădea o serie de informaţii asupra stărilor politico- 
sociale din ţara noastră, informaţiuni ce urmau să 
fie transmise Vaticanului. 

A făcut lui Menges, prin Montani Silvia, 
propunerea ca să trimită rapoartele sale 
informative către Vatican, prin folosirea căilor de 
care dispunea el. 

A primit din partea Vaticanului o scrisoare 
pentru Menges pe care i-a transmis-o prin Claudia 
Tudose”. 

O altă dovadă a faptului că Monseniorul 
Ghika nu şi-a dezvăluit canalul de comunicare cu 
Vaticanul este şi referatul de la 30.01.1953 prin 
care Direcţia a VIII-a de cercetări penale a 
Securităţii cerea Ministrului Securităţii Statului, 
Alexandru Drăghici, prelungirea termenului de 

executare a problemei catolice, în următorii 
termeni: „De asemenea, până în momentul de faţă, 
din cercetarea lui GHICA VLADIMIR a rezultat că 
a purtat corespondenţă cu rudele din străinătate 
prin Legația Franţei. Cu toate că acesta a predat 
lui MENGES HERONIM o împuternicire venită de 
la Vatican, nu arată calea pe care a venit aceasta 
de la Vatican, fapt care ne face să credem că şi 
acesta are legături cu străinătatea pe linie de 
spionaj. [...] întrucât parte din aceşti deţinuţi ca: 
GHICA VLADIMIR, GODO MIHAI, FARENKOPF 
fsicij OTTO, HÂIDER XAVERIU ŞI 
ALEXANDRESCU ELENA - MELANITA - au avut o 
atitudine de negare a activităţii lor, nedeclarând 
nici persoanele cu care ei au colaborat, a făcut ca 
ancheta să fie îngreunată. „° 

Tot astfel, în referatul Securităţii din 
8.05.1953, deci la 3 luni după ultimul proces- 
verbal de interogatoriu al Monsenioruluii Ghika, 
se notează următoarele: „Astfel în vara anului 
1952, [Ghika Vladimir] arată că a venit la el o 
persoană pe care nu vrea să o arate cine este, 
care i-a dat o scrisoare venită de la Roma, pentru 
a o transmite lui Menges Heronim |şic!].””! 

6.8 Falsa recunoaştere oficială a Mons. 
Menges în calitate de ordinariu substitut de 
Bucureşti 

Recunoaşterea oficială a părintelui Menges 
ca ordinariu substitut de Bucureşti s-a făcut cu o 
lună înainte de arestarea întregului Iot. Iată cum o 


70 Arhiva CNSAS, Dos. PI 109/7, f. 28-29. 

descrie părintele Menges în scrisoarea sa din 
26.10.1952, pe care trebuia să o transmită la 
Vatican Silvia Montani, dar care nu a mai putut 
pleca şi se află azi în dosarele Securităţii: 

„La 10.10.1952 mi s-a încredinţat de către 
capitlul canonicilor [sub controlul Securității] 
conducerea diecezei, În conformitate cu 
prevederile codului. La 15.10.1952 am apărut 
pentru prima oară oficial în Catedrală cu ocazia 
binecuvântării unui altar al Sfântului Iosif. După 
aceea a urmat o masă mare. „2 

7. Arestarea, procesul, detenţia şi moartea 

7.1 Lotul Menges - arestarea de la 18 
noiembrie 1952 

La 10.11.1952 a fost arestată în Gara de Nord 
din Bucureşti Lucia Florei. Ea avea asupra ei 
documente de la părintele Menges: ultima 
scrisoare, din 10.11.1952, pregătită de el pentru 
Vatican, ajunsă şi ea în dosarele Securităţii, 
precum şi un material în care cerea Vaticanului să 
anunţe excomunicarea diverselor personalităţi ale 
Bisericii care se lăsaseră integrate, sub o formă 
sau alta, în planurile Securităţii de creare a unei 
Biserici schismatice. 

E probabil că Securitatea, avertizată prin 
microfoanele de la Predeal, a grăbit această 
arestare pentru a bloca anunţarea prin Radio 
Vatican a unor noi excomunicări, care ar fi 
provocat haos în desfăşurarea planului comunist 
de preluare a controlului asupra episcopiilor 
catolice. 

La 12.11.1952 părintele Menges, părintele 
Asaftei şi Silvia Montani s-au întâlnit la doctorul 
Mircea Alexandru Oardă pentru un consult 
medical al părintelui Menges şi şi-au dat seama că 
Lucia Florei a fost arestată şi deci urmează şi 
arestarea lor”. E probabil că Silvia Montani s-a 
dus să-l anunţe în aceeaşi seară pe Monseniorul 
Ghika de  iminenţa arestării. O mărturie 
impresionantă despre acest moment se află în 
biografia Monseniorului Ghika scrisă de Eugenia 
Mihalovici: 

„Într-o seară a anului 1952 - scena mi-a fost 
povestită de un preot greco-catolic, părintele 
Surdu de la Misiunea Catolică Română de la Paris 
- părintele Surdu se afla cu Monseniorul Ghika în 
sacristia Capelei Saint Vincent de Paul; discutau 
împreună despre situaţia Bisericii Catolice în 
urma instalării comunismului. 

Monseniorul Ghika este chemat afară 
spunându-i-se că cineva doreşte să-i vorbească. El 
iese. Când se întoarce, e palid, foarte agitat, 
tremură, îi spune părintelui Surdu: «Părinte, 
spovediţi-mă imediat, căci nu ştiu dacă mâine voi 
fi liber să o fac. Cineva a venit să mă informeze că 
voi fi arestat.» „7 

La 18 noiembrie 1952 au fost arestaţi 
părintele Menges, cei doi succesori ai săi, toţi 


73 Doctorul Oardă a fost şi el anchetat de Securitate în urma acestui 
consult din 

12.11.1952, întorcându-se acasă complet bulversat. El nu ştia de 
activitatea clandestină a părintelui Menges. 

74 Helene Danubia, Prince etMartyr, Monseigneur Vladimir Ghika 
l'apâtre du Danube, 

Tequi, Paris, 1993, p. 78. 


preoţii şi laicii care i-au susţinut, deci şi 
Monseniorul Ghika, precum şi trei călugări iezuiţi 
din Transilvania care militaseră cu curaj, deschis, 
pentru respingerea manevrelor Securităţii în 
Biserică. lată lista lor. 

Lotul Menges - arestarea de la 18 noiembrie 
1952 

115 

cu condamnările primite, aşa cum rezultă ea 
în sentinţa 1234/24.10.1953% a Tribunalului 
Militar Teritorial Bucureşti: 


Pr. Menges Heronim [Hieronymus] 


1 - 20 ani 
2 Montani Silvia - 18 ani 
Placa Silvia [Sylvia M. Placa] - 18 
3 ani 
4 Florei Lucia [Santa] - 15 ani 
5 Pr. Asaftei Andrei - 12 ani 
Pr. Godo Mihai SJ [Godo Mihâly] - 
6 |110 ani 
Castel Elisabeta [Postolache-Kastel] 
7 - 10 ani 
8 Pr. Halder Xaveriu - 8 ani 
9 Pr. Gunciu [Gonciu] Iosif - 6 ani 
1 
O Pr. Augustin Francisc - 5 ani 
1 1 Pr. Ghika Vladimir - 3 ani 
1 Pr. Chira Cornel SJ (mort în 
2 anchetă, dar mai figura în rechizitoriu) 


În cazul lui „Castel Elisabeta”, numele corect 

ar fi fost Elisabeta Antonia Kastel (după căsătorie: 
Postolache-Kastel). Anchetatorii credeau că 
numele se scrie „Castel”, iar ea nu i-a contrazis 
pentru ca aceştia să nu descopere originea 
germană a numelui, ceea ce i-ar fi putut îngreuna 
situaţia. Astfel, a semnat mereu procesele-verbale 
de interogatoriu: „Elisabeta Castel”. 

Trei dintre preoţii „lotului” au murit în 
închisoare: 

1. Părintele Cornel Chiraa decedat în timpul 
anchetei, la 13.08.1953, la Spitalul Securităţii, Dr. 
Victor Babeş”6. 

2. Mons. Vladimir Ghika - a decedat la 
16.05.1954, la ora 17.30, în infirmeria închisorii 
Jilava”. 

3. Mons. Xaveriu Halder - a decedat la 
9.09.1956, la ora 1 noaptea, în spitalul închisorii 
Văcăreşti”8. 

O parte dintre persoanele anchetate în acest 
„lot” au fost condamnate, direct de către 
Securitate, la detenţie în „colonii de muncă” (CM) 
sau „domiciliu obligatoriu (forţat)” (DO), fără a 
mai trece prin instanţă”*: 


76 Diagnosticul în spital: „Pneumonie dreaptă, reacţie pleurală 
dreaptă [...]. Istoricul bolii: După afirmaţiile sale (atât cât a putut 
preciza), de mai mult de o săptămână starea de temperatură mare se 
menţine neschimbată, dimineaţa şi seara - astenie, adinamic". (Arhiva 
CNSAS, dos. PI 109/10, f. 269) 

77 Certificat medical eliberat de dr. Rosenfeld Jean, medic Penitenciar 
Jilava. (Arhiva CNSAS, dos. PI 109/18, f. 9) 

78 Cauza decesului: paralizie bulbară. Certificat de deces eliberat de 
dr. Eskenasy Jean. (Arhiva CNSAS, dos. PI 109/16, f. 439) 

79 Pentru a vedea cine dădea condamnările şi felul în care erau date 
acestea, cităm un extras din Referatul privind rezultatul cercetărilor 
asupra lui Fărcaşu Liviu, semnat de Lt. Mihăilescu, la 17.06.1953 (dos. 


1 Fărcaşu Liviu - CM 36 
3 de luni 

1 Olteanu Gheorghe - CM 
4 24 de luni 

1 Alexandrescu Elena 
5 (Metania) - CM 17 luni 

Pr. Otto Canisius 

1 Farrenkopf SJ - DO la 

6 Gherla 


Cu 4 zile înainte de arestarea lotului Menges, 
la 14.11.1952, directorul Direcţiei a II-a a 
Securității, lt. Col, de Securitate Pavel Aranici, a 
pregătit un referat pentru Ministrul Securităţii 
Statului, Alexandru Drăghici, care avea următorul 
titlu: 

„OBIECT: lichidarea grupării catolice 
duşmănoase conduse de MENGES HIERONIM, 
ordinarul substituit  |șic!] al Arhiepiscopiei 
Romano-Catolice de Bucureşti”. 

Pe prima pagină a referatului se poate citi 
rezoluţia autografă din 17.11.1952, semnată de 
Alexandru Drăghici: „Sunt de acord cu 
propunerile făcute”. Arestarea a avut loc la 
18.11.1952. 

Motivul arestării rezultă cu claritate din 
paragrafele introductive ale referatului Direcţiei a 


PI 109/15, f. 259): „Fărcaşu Liviu este un element duşmănos, 
ascunzând autorităţilor faptul că Menges Heronim avea legături cu 
Roma, unde trimitea rapoarte şi primea răspuns. în anchetă, cât şi cu 
ocazia confruntării, a avut o atitudine ticăloasă, nevrând să vorbească 
concret, ocolind adevărul. Propunem să fie încadrat în CM pe timp de 
5 ani. ” Pe acelaşi document, lt.-col. Butyca a scris cu mâna: „Cred că 
5 ani e prea mult. în raport cu faptele, merită 3 ani. ” 


Illa a SecurităţiE”: „În cadrul urmăririi acestei 
acţiuni informative s-a constatat că Menges 
Hieronim foloseşte calitatea pe care o are în 
conducerea Eparhiei pe care o conduce în 
Bucureşti în acţiuni duşmănoase, trasând preoţilor 
din subordinea sa linia Vaticanului de subminare a 
regimului nostru. 

Activitatea lui Menges Hieronim se bazează 
pe instrucţiunile primite de la Vatican, prin 
intermediul unor  Legaţii aparţinând ţărilor 
imperialiste. 

Din ultimele informaţii obţinute prin sursă 
verificată rezultă că Menges nu are numai 
facultatea unui ordinar substituit [sic], ci are 
împuternicirea unui nunțiu papal clandestin. 

În cursul acestui an el a transmis în mod 
discret instrucţiuni preoţilor să nu se supună 
legilor de Stat, refuzând a accepta transferările 
făcute de Ministerul Cultelor, să  boicoteze 
conducerea legală a Bisericii [adică biserica 
catolică schismatică| 

[...] în afară de activitatea duşmănoasă sub 
masca religiei, Menges Hieronim conduce o reţea 
largă informativă care acţionează în slujba 
Vaticanului. 

[...] De asemenea,  Asaftei transmite 
informaţii la Vatican şi prin preotul Vladimir Ghika 
din Bucureşti, care le transmite în afara ţării prin 
Legația belgiană. 

[...] Până în prezent s-a stabilit că cele mai 
importante elemente, care sprijină activitatea 

duşmănoasă şi de spionaj a preotului Menges 
Hieronim sunt: [urmează lista membrilor lotului 
Menges, printre care figurează şi| Vladimir Ghika, 
preot la biserica franceză, Sf. Vincentiu din 
Bucureşti 

U. 

În scopul lichidării acestei grupări subversive 
şi pentru a stabili întreaga ei activitate criminală, 
Dir. Il-a din MSS propune să se treacă la 
arestarea şi cercetarea preotului Menges 
Hieronim şi a complicilor să-i”. 

După cum se vede, referatul Securităţii arată 
clar motivul religios al arestării lotului Menges. 
Acest motiv va dispărea cu totul în sentinţa 
Tribunalului Militar Teritorial Bucureşti. 

7.2 „Actele” procesului 

De multe ori, persoane interesate de viaţa 
Monseniorului Ghika doresc să afle cum s-a 
desfăşurat procesul şi cum s-au desfăşurat 
„dezbaterile”. Or, desfăşurarea reală a 
„procesului” Menges - în plină perioadă stalinistă 
- a fost diferită de ceea ce se înţelege azi printr-un 
proces juridic, şi anume: 

— Securitatea a urmărit în toate diecezele, 
prin  filaje, microfoane, informatori etc., 
persoanele care împiedicau crearea unei biserici 
romano-catolice schismatices!. 

— În momentul în care i-a descoperit pe 


81 Reamintim că în acest text nu am putut aborda toate etapele 
planului de creare a unei biserici schismatice. împotriva unei „acţiuni 
schismatice” sau unei „grupări schismatice” au avertizat în diferite 
momente Sfântul Oficiu de la Roma, Ep. Mărton Âron, Ep. Augustin 
Pacha, şi alţi conducători legitimi ai diecezelor romano-catolice de 
atunci. 


părintele Menges ca ordinariu substitut de 
Bucureşti şi pe cel puţin unul din succesorii 
acestuia, precum şi tot grupul care îl sprijinea, 
după o lungă perioadă de urmărire, Securitatea a 
decis arestarea lor. 

— În momentul arestării, Securitatea era 
edificată, în mare, asupra „vinovăţiei” arestaţilor; 

— Securitatea era împuternicită prin lege să-i 
ancheteze pe cei arestaţi. Rolul anchetelor, într-o 
primă fază, a fost să clarifice detalii care nu au 
putut fi identificate prin mecanismele de filaj. 
După această clari fiecare, a urmat faza a doua a 
anchetelor, în care arestaţii au fost siliţi să 
recunoască scheme de spionaj economic, politic, 
militar în care ar fi fost implicaţi, aşa încât în 
sentinţa procesului să nu se mai vadă că era vorba 
de fapt de o pură persecuție religioasă. Această 
fază a fost însoţită de suferinţe suplimentare 
pentru cei anchetati, iar proceseleverbale au ajuns 
să fie complet măsluite. 

— Astfel, la 30.01.1953 Securitatea a 
redactat prima sinteză în urma anchetelor, în care 
se arăta motivaţia religioasă a acțiunilor 
membrilor lotului şi nu se menţiona niciun fel de 
spionaj 

— De la 30.01.1953 au început anchete 
„aprofundate”, care au transformat totul în spionaj 
economic, social şi politic. Oficial, perioada 
anchetelor s-a terminat la 16.06.1953, când s-a 
redactat sinteza finală a Securităţii. La aceeaşi 
dată, Şeful Securităţii a decis să aibă loc un 
proces, dar cu uşile închise. 

— In realitate, ancheta a durat un an fără 


câteva zile, adică de la arestare (18.11.1952) şi 
până la proces (24.10.1953). Doar că, după 
încheierea anchetei oficiale, interogatoriile care 
au urmat au avut drept scop să-i condiţioneze pe 
arestaţi pentru a accepta că au făcut spionaj. 

— După încheierea oficială a anchetei, echipa 
de anchetatori a pregătit 4 dosare cu o parte din 
procesele verbale de interogatoriu ale celor 
arestaţi şi cu un referat final, trimiţându-le 
Procuraturii Militare Teritoriale Bucureşti la 
21.07.1953. 

— Procuratura Militară Teritorialā a redactat 
rechizitoriul, pe care l-a înaintat Tribunalului 
Militar Teritorial Bucureşti la 28.08.1953. 

— Înainte de proces a existat în mod sigur un 
interogatoriu de inculpat al fiecărui arestat (lucru 
confirmat de părintele Godo în mărturia sa şi de 
semnele clare de autenticitate din procesul-verbal 
de inculpat al Monseniorului Ghika). 

— Procesul a avut loc la 24, 10, 1952 şi a 
durat o singură zi. În seara aceleiaşi zile 
condamnaţii au fost duşi la închisoarea Jilava. 
Procesul s-a desfăşurat cu uşile închise şi a fost în 
mod evident o farsă judiciară şi un spectacol 
jalnic. Este interesant că în perioada stalinistă 
exista această obsesie de a respecta cu 
minuţiozitate toată procedura unui proces 
adevărat. 

— După proces, s-a trecut, ca de obicei, în 
mod obligatoriu, printr-un recurs. 

7.3 Anchetarea Monseniorului 

Anchetele s-au desfăşurat la închisoarea 
Securităţii de pe strada Uranus, unde a avut loc şi 


prima percheziţie: 

„Pv de depunere şi percheziţie corporală nr. 
422, care a avut loc la A/linișterul| Sfecuritățiij 
SJtatului] în ziua arestării, 18.11.1952, la ora 

17.30: 785, 57 lei, două portfeuripele, un ceas 
de buzunar fără marcă, un inel cu piatră, ochelarii 
de vedere, patru chei, Bul. Populaţie, un paşaport 
vechi, 1 brâu, 1 manta popească, 2 cărţi 
bisericeşti 82. 

Fiecare dintre arestaţi a stat singur într-o 
celulă, fără să ştie cine mai e arestat. Doar la 
sfârşitul perioadei de anchetă au existat câteva 
aşa-numite confruntări, dar nu pentru 
Monseniorul Ghika. 

Despre anul de anchete, părintele Gonciu îşi 
aminteşte&: 

„Era o perioadă de dezumanizare; ca să-ţi fie 
scârbă de tine, te lăsa nespălat, ne... ne... mă 
rog... toată mizeria care se poate închipui... 
omeneşte... ca să-ţi fie scârbă de tine şi să-ţi facă 
orice, numai să scapi de situaţie... dezumanizare. 
Dup-aia venea cu o bunăvoință, cu... dup-aia cu... 
cu ameninţare... şi cu de astea... da; ştiţi, toate 
metodele... din astea... scălda aşa, dintr-una într- 
alta... aşa”. 

In acelaşi interviu, părintele Gonciu a reluat 
tema anchetelor: 

„Pr. I. Gonciu.: Binele e relativ... ca şi răul, 
relativ. [...] 

Aurora Sasu: Şi la Aiud aţi stat cât timp? 


82 Arhiva CNSAS, Dos. PI 109/3, f. 285. 
83 Interviu dat Aurorei Sasu în anii '90. 


Pr. I.G.: La Aiud am stat 5 ani, adică 4 ani... 5 
ani. 

A.S.: Deci nu aveţi cele mai groaznice 
amintiri de la Aiud, deşi închisoarea era teribilă. 

Pr. I.G.: Nuuu, cea mai grea perioadă a fost 
ancheta. Daa!... Aaal... Când erai în puşcărie erai 
larg (râde)... erai biiine (râde)”. 

Elisabeta Postolache-Kastel îşi aminteşte că 
n-a fost bătută în anchetă, în schimb, „m-au 
chinuit indirect foarte mult. Mă oboseau, nu mă 
lăsau să dorm. Mă luminau în timpul anchetei. 
Treceau de la o frază normală la ameninţare. Erau 
ca nişte cameleoni”. 

Elisabeta Postolache-Kastel a oferit multe 
înregistrări în care relatează amănunţit perioada 
anchetelor. A fost o fază în care ajunsese într-o 
gravă dizenterie, aşa încât milițienii au trebuit să 
o alimenteze sub control, ca să poată continua 
ancheta. 

Există 21 de procese-verbale de anchetă ale 
lui Vladimir Ghika. Fiecare proces-verbal a fost 
scris cu mâna de anchetatori şi semnat de 
anchetat, apoi a fost dactilografiat, fiind semnat 
încă o dată de ambele părţi. lată lista anchetelor 
sale: 

— În noiembrie 1952 - în ziua de 19; 

— În decembrie 1952 - în zilele de 18, 22, 22 
(a doua oară), 23, 24, 25, 30, 31, 31 (a doua oară); 

— În ianuarie 1953 - în zilele de 2, 6, 10, 13, 
14, 16, 30; 

— În februarie 1953 - în zilele de 3, 4,7; 


— În martie 1953 - în ziua de 78%. 

Singurul lucru care i-a interesat pe 
anchetatori a fost descoperirea canalului de 
comunicare cu Vaticanul. În rest, ei erau edificaţi 
asupra activității  Monseniorului, iar decizia 
condamnării era deja luată. Au introdus între 
„faptele” pentru care urma să fie condamnat şi 
propria declaraţie a Monseniorului din anchetă 
potrivit căreia el ar fi trimis în anii 1950, 1951 şi 
1952 câte o scrisoare fratelui său prin Legația 
Franţei, dând şi informaţia exactă că a trimis 
ultima scrisoare la 13 noiembrie 1952. 

Ne putem întreba de ce a dat Monseniorul 
această informaţie exactă. Probabil că, ştiind din 
seara zilei de 12 noiembrie că va fi arestat, el a 
vrut să salveze cu orice preţ, a doua zi, pe 13 
noiembrie, prin Legația Franţei, anumite hârtii 
care n-ar fi trebuit să ajungă pe mâna Securităţii, 
cum ar fi: rugăciuni de exorcizare, formulare în 
alb pentru convertiri şi alte documente care ar fi 
pus în pericol pe fiii săi spirituali. Mergând la 
ambasadă la 13 noiembrie, s-a gândit că a fost 
urmărit în mod sigur. Şi atunci, în anchetă, a 
considerat că e mai bine, din punct de vedere 
tactic, să declare el întâi data de 13 noiembrie 
decât să o facă Securitatea. 

Într-adevăr, în familia fratelui a rămas un plic 
cu documente, clar venit printr-o legaţie, pe care 
nepoţii în viaţă nu ştiu cum să-l interpreteze. Mai 
ştim de la doctorul Cernea că Monseniorul ducea 
în permanenţă cu el o geantă cu anumite 


84 Arhiva CNSAS, dos. PI 109/7, filele 286-342. 


documente, ca nu cumva acestea să cadă în mâna 
Securităţii cu ocazia unei percheziţii inopinate, în 
timp ce el se afla în oraş. 

Trebuie subliniat faptul că, spre deosebire de 
alte anchete, chiar ale celor mai rezistenți dintre 
membrii „lotului“, unde există uneori formulări 
autoacuzatoare, la Monseniorul Ghika nu există, în 
niciun proces-verbal, vreo astfel de autoacuzare. 
Această poziţie a fost plătită prin torturi. Se poate 
verifica acest lucru în mărturia publicată a 
părintelui Godo, care şi el a dat răspunsuri 
extraordinar de dârze, ca şi părintele Otto 
Farrenkopf. Părintele Godo, om tânăr şi viguros, a 
fost adus într-o stare de totală neputinţă la 
sfârşitul anchetelor, aşa încât înainte de proces i s- 
a dat „drept la pat”, ca nu cumva să se 
prăbuşească în faţa instanţei. 

În procesele-verbale ale Monseniorului se 
vede că el n-a avut nicio teamă. lată câteva 
exemple de replici din procesele sale verbale: 

PV18 decembrie 1952. Ancheta a durat8$ 
între orele 13.30 - 15.20. 

Într.: Arată cu ce scop a venit la dumneata 
Silvia Montani. 

R: Nu a venit cu niciun scop la mine, ci la 
biserică. 


85 Godo Mihăly, Oneletrajz- Testamentum, Gloria Kiado, Kolozsvâr, 

PV - 23 decembrie 1952. Ancheta a durat 
între orele 9.00 - 10.40. 

Într: Pe cine cunoşti dumneata din 
conducerea centrală a bisericii catolice? 

R: Din conducerea actuală cunosc foarte bine 
pe Papa Pius al XIl-lea, cu care am fost legat 
prieteneşte. De altfel, până în anul 1939, am 
cunoscut foarte bine pe cei din conducere, 
întrucât 17 ani am stat la Roma. 

PV - 24 decembrie 1952. Ancheta a durat 
între orele 10.30 - 13.00. 

R: Pe preotul Menges Hieronim l-am cunoscut 
în anul 1951 la 

Bucureşti, în sacristia bisericii Saint Vincent 
de Paul unde dânsul venise. 

Într.: Cu ce scop a venit la dumneata? 

R: Venise cu scopul să mă cunoască. 

Într.: Cine mai era de faţă? 

R: Am fost numai noi doi. 

PV - 31 decembrie 1952. Ancheta a durat 
între orele 10.30 - 13.00. 

Într.: Cu cine se întreținea O'Hara la capela 
bisericii franceze? 

R: Nu m-am uitat niciodată la ceea ce făcea. 

Într.: Cu dumneata a vorbit nunțiul O'Hara la 
capela bisericii franceze? 

R: Nu răspund niciun cuvânt mai mult. 

Într.: Arată dumneata ce te determină să nu 
răspunzi la întrebare? 

R: Fiindcă este o întrebare la care nu pot da 
răspuns, deoarece am spus totul. 

PV - 13 ianuarie 1953. Ancheta a durat între 
orele 11.45 - 15.15. 


R: Am fost duhovnic şi conferenţiar la ASTRU 
- Asociaţia Tinerilor 

Studenţi Români Uniţi - la biserica unită din 
Bucureşti. De asemeni, ţineam acasă şedinţe de 
filosofie la care participau unii studenţi de la 
ASTRU. 

PV - 13 ianuarie 1953. Ancheta a durat între 
orele 11.45 - 15.15. 

Într.: De unde a venit acest document şi prin 
cine ţi-a parvenit? 

R: Nu voi răspunde la întrebarea aceasta. 

Într.: De ce nu vrei să răspunzi la această 
întrebare? 

R: Nu răspund fiindcă n-am dezlegarea 
persoanei care mi-a înmânat plicul. 

(.] 

Într.: Arată dumneata de unde putea să 
primească Menges dispoziţii cu privire la 
episcopat, la înlocuirea episcopului. 

R: Nu ştiu de unde vine şi nu vreau să fac 
ipoteze. 

PV - 3 februarie 1953. Ancheta a durat între 
orele 00.30 - 06.30. 

Într.: Ce vorbeai dumneata cu aceştia [cu 
miniştrii Franţei] în sacristie? 

R: Vorbeam cu ei ceea ce ei voiau. 

Într.: Ancheta îţi cere să arăţi concret şi 
sincer ce vorbeai cu miniştrii Franţei în sacristie. 

R: Nu-mi aduc aminte. 

Într.: Arată ce voiau de la dumneata? 

R: Nu ştiu. 

Într.: Ancheta îţi cere să arăţi ce probleme 
erau puse în discuţie. 


R: Nu au fost probleme. [...] 

Sunt unele procese-verbale unde Monseniorul 
Ghika a semnat după fiecare răspuns. Se vede că 
acolo s-a dat o adevărată luptă, cu sacrificii 
necunoscute nouă. 

Când a ajuns la chestiunea unei scrisori 
„compromiţătoare”, care sosise printr-un fiu 
spiritual din Cluj, el a scris cu mâna pe procesul- 
verbal din 24.12.1952: Această scrisoare, găsită la 
mine în momentul arestării, mi-a fost trimisă de 
necunoscuţi, prin intermediul pasiv al domnului 
Puiu Viehman, adusă de la Cluj acum aproximativ 
două luni în urmă. VI Ghika”. După cum se vede, 
formularea „intermediulpasiv” \neearcă să-l apere 
pe Puiu Viehman. 

7.4 'Torturile la care a fost supus Monseniorul 
Ghika în anchete pentru că n-a vrut să dezvăluie 
canalul de comunicare cu Roma 

O dovadă a stării în care a fost adus 
Monseniorul Ghika din pricina torturilor din 
perioada de anchetă este scrisoarea din 
19.06.1953 (când el se afla încă în anchetă la 
închisoarea Uranus) emisă de Direcţia a VI-a a 
Ministerului Securităţii Statului şi adresată 
Direcţiei a II-a, care ceruse să fie anchetați 
Monseniorul Ghika, precum şi preoţii Menges şi 
Asaftei, în cazul părintelui Petru Pleşca. Direcţia a 
VI-a a răspuns atunci: „Cu privire la CHICA 
VLADIMIR vă comunicăm că nu a fost anchetat 
întrucât este bolnavm. Asta înseamnă că la 
19.06.1953 Monseniorul Ghika fusese adus într-o 
stare de totală neputinţă, de vreme ce Securitatea 
nu l-a mai putut ancheta, având în vedere că 


ofiţerii anchetatori nu ţineau cont de considerente 
„umanitare“. Mai trebuie ţinut cont de faptul că la 
16.06.1953 fusese deja redactat referatul final al 
Securităţii, „privind rezultatul cercetărilor asupra 
grupului de spionaj în slujba Vaticanului, în frunte 
cu Menges Heronim |şic!]”'855. Comparând datele 
de mai sus, dacă la 19.06.1953 Monseniorul era 
atât de bolnav, înseamnă că el fusese torturat 
până în ziua de 16.06.1953, ziua redactării 
referatului final care încheia în mod oficial faza de 
anchetare. 

Torturile la care a fost supus Monseniorul 
Ghika 

123 

Elisabeta Kastel spune că ea a fost anchetată 
până în preziua procesului. lată deci că şi după 
concluziile lor finale, care declanşau birocraţia 
procesului la Tribunalul Militar, membrii lotului 
Menges au fost chinuiţi în anchete 

Privitor la torturi, facem observaţia că 
Monseniorul Ghika le-a relatat pe acestea doar 
părintelui Menges, cu care a stat o lungă perioadă 
în celulele 12, apoi 8 din reduit. 

„Câteodată, îmi povestea despre lunile 
petrecute în închisoarea militară de la Uranus şi 
despre anchetele care au avut loc acolo. A fost în 
acelaşi coridor cu mine. A trecut prin anchete 
foarte dure, a fost bătut, pălmuit atât de puternic, 
încât a crezut că-şi va pierde auzul şi vederea. 
Tratamentul a fost atât de inuman, încât uneori 

credea că nu va mai putea suporta torturile. La un 
moment dat, anchetatorii şi-au dat seama că 
Monseniorul Ghika se temea de spânzurătoare şi, 
de atunci, a fost supus spânzurârii electrice de 
fiecare dată când nu voia să semneze ceva, şi asta 
de 83 de ori. 

Metoda Securităţii era să-ţi aplice tortura la 
care erai cel mai sensibil. Cine se temea de câini 
era pus în faţa unui câine lup feroce. Cui îi era 
frică de  şobolani era închis într-o celulă 
întunecată, cu şobolani. Mie, şeful anchetatorilor 
mi-a spus, a doua noapte după arestare: «Avem şi 
pentru tine, catâr încăpățânat, un leac potrivit». Şi 
nu m-a lăsat să dorm timp de 35 de zile. Pe 
Monsenior îl duceau în camera de tortură şi-l 
supuneau la spânzurătoarea electrică. Două 
jumătăţi de inel care-ţi strângeau gâtul şi te 
ridicau în aer. Pentru Monseniorul Ghika, totuşi, 
se făcea în mod constant un scurtcircuit, de 
fiecare dată ce inelele se strângeau şi începeau să- 
l ridice. El era convins că Dumnezeu n-a permis să 
moară spânzurat, pentru că îl implorase pentru 
aceasta. Eu cred însă că anchetatorii îşi băteau joc 
de el, se distrau de groaza lui şi produceau chiar 
ei scurtcircuitul. 

Ce a suferit bietul bătrân e greu de imaginat. 
Tortura îi devenise atât de insuportabilă, încât era 
hotărât să primească moartea din mâna lui 
Dumnezeu, chiar prin spânzurare. Atunci l-au 
ameninţat că-l vor spânzura pe un bulevard al 
Bucureştiului, în pielea goală, aşa cum au fost 
spânzurați înalții prelați bulgari pe străzile Sofiei 
în octombrie 1952. El a luat ameninţarea ca pe o 


hotărâre şi a cerut un preot ca să se spovedească 
şi să primească pentru ultima oară Sfânta 
împărtăşanie. A cerut să i se aducă părintele 
Zudor de la biserica Bărăţia. Despre mine ştia că 
murisem în închisoare. Ei i-au spus cât vor aduce 
pe părintele Tuchscherer de la Catedrala Sfântul 
Iosif. Într-adevăr, un domn a intrat în celula 
Monseniorului Ghika; era îmbrăcat în preot şi 
cunoştea şi formulele de dezlegare. Dar, pentru că 
Monseniorul Ghika nu-l cunoştea personal pe 
părintele  Tuchscherer, n-a acceptat să se 
spovedească la el. După descrierea pe care mi-a 
făcut-o despre persoana intrată în celulă, îmi 
părea că fusese efectiv părintele 'Tuchscherer. 
Totuşi, mai târziu, am aflat că fusese un 
anchetator care s-a dat drept părintele 
Tuchscherer, sperând să afle tot felul de secrete. 

Monseniorul Ghika şi-a făcut actul de câinţă 
şi a aşteptat,  încredinţându-se voinței lui 
Dumnezeu, ora execuţiei, care, totuşi, n-a venit. 

Când l-am întrebat de ce s-a temut atâta de 
spânzurătoare, pentru că, dacă e vorba să mori, ce 
mai contează dacă mori prin strangulare sau 
printr-un glonte, foarte mirat mi-a răspuns: «Cum, 
nu ştiţi ce se întâmplă cu spânzuraţii?... Cum vă 
puteţi închipui că eu, om bătrân, cu părul alb şi cu 
barba albă, să fiu spânzurat în pielea goală, în faţa 
mulţimii?» Mi-a dat apoi asemenea explicaţii, încât 
i-am dat dreptate că era cazul să-i fie teamă şi 
ruşine”. 

Securitatea a încercat să-i aplice şi tortura 
anchetei continue, zi şi noapte, timp de mai multe 
zile. Ştim că aşa au fost anchetați Lucia Florei şi 


părintele Menges. Referatul” din 8.05.1953, 
redactat la Direcţia a VIll-a, privind „Rezultatul 
cercetărilor asupra grupului de spionaj în slujba 
Vaticanului, în frunte cu Menges Heronim” este 
explicit: 

„Sus-numitul, fiind în etate de 80 de ani, nu s- 
a putut face o anchetă încontinuu, ci numai câteva 
ore pe zi, şi aceasta foarte rar, întrucât era foarte 
slăbit cu inima şi nu a putut suporta anchetele”. 

Pentru a arăta ce însemna o anchetă 
continuă, vom cita un extras dintr-o conferinţă” 
pregătită de Mons. Menges, după ce a ajuns în 
Germania: 

„Ofițerii se schimbau tot la 8 ore, eu însă 
rămâneam acolo. Nu mai aveam nicio clipă liberă 
pentru a mă ruga. Căderea a urmat imediat. Am 
observat că, deja din a treia zi, pielea de pe mâini 
mi s-a zbârcit şi s-a îngălbenit. Făcusem un icter. 
În plus am făcut un lumbago, aşa încât nu m-am 
mai putut mişca. Dimineaţa se deschidea uşa şi 
fereastra şi, în timp ce ofiţerii părăseau camera, 
eu rămâneam în curent. În a 5-a zi mi-am pierdut 
aproape cu totul vederea şi am ajuns să fiu lipsit 
de voinţă. Aşa se face că am semnat tot ce mi s-a 
pus în faţă, chiar şi faptul că am făcut spionaj în 
favoarea Vaticanului. În starea asta am fost dus în 
celulă la 23 decembrie 1952 [după 35 de zile de la 
arestarea din 18.11.1952] şi m-au culcat în pat. 
Am adormit pe loc. Nu ştiu cât timp am dormit. În 
orice caz am fost trezit de un tânăr foarte 

simpatic, care mi s-a prezentat: «Croitoru Nicolae, 
şofer din Rovinari, spion american». Bucuria mea 
de a vedea un om în celula mea, cu care puteam 
vorbi, a fost atât de mare, încât mi-am recăpătat 
vederea şi n-am mai simţit nicio durere”. 

Un alt mod de tortură a fost simularea unei 
execuţii, pe care Monseniorul Ghika i-a povestit-o 
într-una din celulele 9 - 12 din reduitul Jilavei 
tânărului Matei Boilă, catolic dintr-o familie 
cunoscută de el: Monseniorul 

Ghika mi-a povestit despre arestarea lui şi 
încercarea pe care organele de Securitate au 
făcut-o de a-l implica într-un aşa-zis «act de înaltă 
trădare pentru Vatican», făcut chipurile de un 
grup de prelați şi preoţi catolici. Pentru a-i smulge 
mărturisiri în acest sens au folosit împotriva lui o 
serie de acte de presiune fizică şi morală (printre 
altele, a fost lovit şi pălmuit), îmi amintesc că 
Monseniorul Ghika făcea haz de lipsa totală de 
simţ psihologic şi de înţelegere a organelor de 
Securitate, care, pentru a-l determina să 
mărturisească ceea ce nu era de mărturisit, 
deoarece nu era nimic adevărat, au folosit 
următorul mijloc de presiune morală: au înscenat 
un proces în care Monseniorul Ghika a fost 
condamnat la moarte, ca apoi să fie scos din 
celulă, cu tot ceremonialul respectiv şi dus la locul 
de execuţie. Acolo se organizează o scenetă, care 
se termină cu legarea la ochi şi cu comanda de 
împuşcare, urmată de detunături de armă cu 
gloanţe oarbe, «îţi dai seama, spunea Monseniorul 
Ghika, cât de ridicoli şi cât de obtuzi erau aceşti 
oameni care mă amenințau tocmai cu ceea ce 


constituia cea mai fierbinte dorinţă a mea.» „°! 

Elisabeta Postolache-Kastel*?, 
supraviețuitoare a lotului Menges, consideră azi 
că, rezistând torturilor din timpul anchetei şi 
nedivulgându-şi canalul de comunicare cu 
Vaticanul, Monseniorul Ghika a apărat de fapt încă 
o dată cauza Bisericii în acele momente de 
maximă persecuție. 

7.5 Procesul 

Procesul a avut loc cu uşile închise în ziua de 
24 octombrie 1953 la Tribunalul Militar Teritorial 
Bucureşti. 

Într-adevăr, într-unul din referatele 
Securității intitulat „Problema spionajului catolic” 
i se cere lui Alexandru Drăghici şeful 
Departamentului Securității Statului (cum se 
numea Securitatea la acea dată), ca procesul să 
fie cu uşile închise: „Faţă de cele arătate mai sus, 
propunem trimiterea în justiţie a grupului de 
spionaj şi diversiune, format din 12 elemente, în 
cadrul unui proces închis, întrucât împotriva 
acuzaților sunt mai multe probe cu caracter 
bisericesc şi mai puţine cu privire la spionaj cu 
caracter economic, social şi politic. Pe de altă 
parte, activitatea acestui grup este legată de alte 

elemente ce se urmăresc în continuare pe linie 
informativă. Pe un mic petic inform de hârtie, 
Alexandru Drăghici răspunde acestei propuneri 
scriind cu mâna şi semnând următoarea rezoluție: 
„T lov.] Chişinevschi, Fapte grave or fi dar nu ştiu 
dacă este bine un as fel [șic!] de grup întrucât din 
adastă |şic!] branşă am mai avut. Cred că poate fi 
judecaţi [şic!] în proces închis şi dat în presă. 
[Urmează semnătura olografă a lui Alexandru 
Drăghici]. 

Sediul Tribunalului Militar Teritorial în care a 
avut loc procesul se afla într-o clădire boierească 
de pe str. Nicolae Iorga, nr. 21 (clădirea e vecină 
cu „complexul paşapoartelor” şi se află peste 
drum de Muzeul Dr. Severeanu). În vizita ei la 
Bucureşti din 13.5.2007, Elisabeta Postolache- 
Kastel a recunoscut imediat clădirea şi detalii din 
interior. In 1953, după ce li s-au scos ochelarii, ea 
a putut observa „sute de oameni în uniformă”, uşa 
pe care au fost introduşi, garajul în care a stat 
Monseniorul Ghika până la terminarea procesului, 
cele două WC-uri din apropierea sălii de judecată, 
unde au fost înghesuiți în pauza de la prânz, şi 
alte particularităţi. A recunoscut clădirea veche, 
cu marchiză circulară de sticlă, şi castanul din 
faţă. La proces, toate geamurile din interiorul 
clădirii erau camuflate, la fel şi oglinzile mari de 
pe pereţi. Uşile de la camerele laterale erau 
deschise pentru a fi mai mult loc. Acuzaţii stăteau 
în picioare într-un semicerc, pe un fel de podium, 

cu spatele la public. Elisabeta Postolache-Kastel se 
afla la marginea semicercului şi a văzut tot. Ea şi- 
ar dori ca acest loc de suferinţă, care a frânt 
vieţile a sute şi sute de oameni, să fie cunoscut şi 
să se citească o sfeştanie de către preoţi catolici şi 
ortodocşi. 

Lucia Florei descrie momentul intrării în sala 
Tribunalului, când a văzut pentru prima oară care 
sunt ceilalţi arestaţi: 

„Când am intrat în sala de judecată şi am 
văzut cine sunt cei din boxă (până atunci n-am 
ştiut că Mons. Ghika este arestat), mi-am zis în 
sinea mea: «Doamne, nu sunt vrednică de cinstea 
ce mi-o faci!» 

Preşedintele m-a apostrofat: «Ce faci figura 
asta, de parcă ti-ar zâmbi îngerii?» Poate chiar îmi 
zâmbeau, dar nu i-am răspuns. În boxă am stat 
alături de Sylvia Placa (în stânga) şi părintele 
Asaftei (în dreapta). La un moment dat, 
procurorul, printre altele, a spus: «Priviţi la 
hienele din boxă... etc. etc.» Părintele Asaftei, 
foarte mucalit, s-a aplecat la urechea mea şi mi-a 
şoptit: « Hienuţo!» „% 

Pentru început, iată extrase din prezentarea 
procesului în mărturia părintelui Menges: 

„Pe 24 octombrie, dis-de-dimineaţă, 
| Monseniorul Ghika] a fost scos din celulă, i s-au 
dat lucrurile personale şi, cu ochelari pe ochi ca 
să nu vadă, a fost luat într-o dubă. Duba avea în 
spate o uşă, în mijloc un coridor şi, de o parte şi 
de alta, celule mici de o persoană. În dubă se aflau 

deja ceilalţi inculpaţi ai «lotului». În fiecare celulă 
a fost împins un deţinut de către un miliţian 
înarmat cu un revolver. La intrarea dubei mai erau 
încă doi milițieni înarmaţi. Toţi aveam ochelari pe 
ochi. Eram 12 persoane. Am fost duşi la Tribunalul 
Militar şi acolo împinşi într-un garaj de beton, 
unde am aşteptat ora de judecată. Stăteam în 
picioare, având la spate câte un miliţian şi 
ochelari legaţi pe ochi. Printre deţinuţi circulau 
anchetatorii; ne  îndemnau să menţinem 
declaraţiile făcute sau semnate la anchetă, între 
timp, am fost conduşi într-o sală spre a lua contact 
cu avocatul nostru. Al meu m-a întrebat cum mă 
numesc şi care sunt capetele de acuzare. Când a 
auzit «spionaj» a zis: «Bine» şi a făcut semn 
miliţianului să mă ducă înapoi la garaj. 

În fine, am fost duşi în sala de judecată. După 
atâta vreme, ni s-au scos ochelarii. Ce bucurie de 
a fi scăpat de aceşti ochelari care te strâng atât de 
tare, că-ţi produc dureri de cap! în sală nu se afla 
niciun civil, n-au fost decât milițieni şi anchetatori 
în civil sau în uniformă. Imediat am fost introduşi 
în boxă, în funcţie de pedepsele care fuseseră deja 
hotărâte dinainte de Securitate. Eu eram aşezat 
primul, ca «şef de lot» (cu 20 de ani muncă silnică 
la minele de sare), iar Monseniorul Ghika, ultimul, 
cu 3 ani de regim sever. Apoi au sosit Preşedintele 
Tribunalului cu cei doi asesori populari, precum şi 
procurorul şi grefierul. În faţa mea stăteau pe o 
bancă 4 avocaţi din oficiu, fiecare pentru 3 
persoane. 

După ce au fost citite de către grefier numele 
şi calitatea fiecăruia, precum şi capetele de 


acuzare, procurorul a luat cuvântul. El a arătat că 
până atunci au fost judecate numeroase loturi 
pentru spionaj în favoarea Vaticanului, că toţi 
aceia care au fost condamnaţi, precum şi cei de 
faţă, sunt duşmani ai poporului şi trădători de 
patrie. Pentru a pune capăt o dată pentru 
totdeauna acestor nelegiuiri el cere pedeapsa 
maximă. 

Ta 

Preşedintele dădu cuvântul avocatului care 
trebuia să-l apere pe Monseniorul Ghika şi pe încă 
alte două persoane. Când se sculă, avocatul îşi 
numi clienţii, iar când Monseniorul Ghika şi-a 
auzit numele, a sărit dintr-odată în picioare şi a 
strigat cu o voce extraordinar de puternică: «Nu 
vă permit să vorbiti în numele meu!» Avocatul 
tăcu, iar preşedintele îi spuse Monseniorului 
Ghika: «Este un drept al tău să fii apărat de un 
avocat din oficiu. Aşază-te!» Monseniorul Ghika a 
răspuns: «Am studiat dreptul şi ştiu ce drepturi 
am. Mă apăr Singur.» Preşedintele a strigat: 
«Aşază-te!» lar avocatului i-a spus: «Luaţi 
cuvântul». Când avocatul a început din nou să 
vorbească, Monseniorul Ghika a ieşit din boxă, s-a 
dus în faţa avocaţilor şi, cu mâna ridicată, a 
strigat: «Nu vă permit să vorbiţi în numele meu!» 
Monseniorul era în sutană, fără guler. Acesta i-a 
fost luat, fiind din celuloid dur, ca să nu servească 
drept instrument de sinucidere. I se vedeau gâtul 
şi pieptul gol. N-avea cămaşă. Figura lui era 
înspăimântătoare. Cu barba şi părul său alb, părea 
un profet ieşit din mormânt. Toți erau 
înmărmuriţi, în sală era o linişte mormântală. Mă 


gândeam că aşa trebuie să fi fost loan Botezătorul 
în faţa lui Irod când i-a strigat: «Nu ţi-e îngăduit 
să ţii la tine pe soţia fratelui tău!» Niciodată nu 
voi uita această scenă. 

Avocatul n-a mai pronunţat niciun cuvânt. 
Preşedintele a dat ordin la doi milițieni să-l ia cu 
forţa pe Monseniorul Ghika. Îmi pare că-l mai văd 
încă, opunându-se cu toate puterile. Cu o mână se 
ţinea de boxă, chiar în faţa mea, iar cu cealaltă a 
apucat banca pe care erau aşezaţi avocaţii. Cum 
se poate explica aceasta nu ştiu, dar aceşti 
milițieni, oameni mari şi viguroşi, n-au fost în 
stare să-l urnească din loc. Şi totuşi nu cântărea 
nici cincizeci de kilograme. Părea o stâncă. 
Preşedintele privea uluit, cu gura căscată. După 
câtva timp, milițienii s-au dat bătuţi, l-au lăsat şi 
priveau spre judecători. Preşedintele s-a consultat 
cu asesorii săi şi au părăsit sala. La fel au făcut şi 
ceilalţi. Atunci au venit milițienii, cu ochelarii, 
pentru a ne scoate şi pe noi. L-au luat şi pe 
Monseniorul Ghika şi l-au dus la garaj, dar pe noi 
ne-au readus în sală şi procesul a continuat. 

[...] 

După ce avocaţii şi-au terminat pledoariile, au 
fost introduşi martorii. Toate mărturiile erau 
împotriva mea şi încercau să dovedească culpa 
mea de spion şi de trădător de patrie. M-am mirat 
cum de a fost posibil ca o armată întreagă de 
oameni să fi fost ocupată o zi întreagă pentru 
asemenea copilării. Mărturiile erau pur şi simplu 
ridicole. O fată a declarat că ea îmi adusese de la 
Bucureşti un pachet de alimente, o alta, că ea mi-a 
pus corespondenţa la poştă, un domn a declarat că 


mi-a dat un stilou, un plic şi cerneală...” 

La una din primele convorbiri telefonice, 
Elisabeta Postolache-Kastel şi-a amintit de cele 
întâmplate la proces: 

„Noi eram pe un fel de podium, ca într-un 
cerc. Nu aveam voie să ridicăm privirea. Stăteai 
ca o momâie. Nu am putut să văd pe cei de vizavi. 
Dânsul fMons. Ghika] era în dreapta mea. Eram la 
40 de cm unul de altul. Atunci când Mons. Ghika a 
spus că vrea să se apere singur, l-au tras cei doi 
paznici şi au făcut lucrul necuvenit că aproape au 
sărit la el să-i închidă gura. Când au vrut să-l 
scoată, s-a apărat. In enervarea lui, el a vorbit mai 
tare. Ei au vrut să arate că are o criză de nervi. l-a 
deranjat că era ca un patriarh. Era ca din altă 
lume. Cu toată slăbiciunea. „Am reluat discuţia 
într-o convorbire din luna ianuarie 2007. Redăm 
exact cuvintele Elisabetei Postolache-Kastel: 

„Monseniorul Ghika nu s-a apărat deloc. S-a 
cramponat de bară. Au venit mulţi milițieni. L-au 
tras. N-a spus decât că are studii de drept şi se 
poate apăra. A râs sala, au râs judecătorii. Noi am 
râs. [...] 

Nu s-a evacuat nimeni. A fost scos numai 
Monseniorul Ghika. Era aşa o aglomeratie, stăteau 
aşa înghesuiți, erau numai oameni în uniformă 
militară. Eu nu am trac. Simţul meu de observaţie 
funcţionează. M-am uitat în sală. Sunt persoane 
civile? Am văzut şi pe anchetatori la capătul sălii, 
lângă uşă. [...] 

Sala nu a fost evacuată, pentru că nici nu era 
posibil. [...] Era foarte impresionant. Nu s-au 
aşteptat. Vorbea frumos. N-a ţipat. N-a insultat. 


Toţi din sală au făcut un Uuu... de mirare. [...] 

Era aproape înspăimântătoare figura lui. 
Când a vorbit în sală, era o rumoare... A fost o 
revoltă tacită a bunului simţ. Poate că nu toţi din 
sală erau anchetatori care să tortureze oamenii... 

Monseniorul Ghika... ce a vorbit a fost foarte 
juridic. A spus şi o frază pe care am păstrat-o, ca 
sens: «Este o mascaradă că s-au pus avocaţi din 
oficiu, care nici n-au stat de vorbă cu pârâţii». 
Ţineţi cont că nu a spus deţinut, ci pârât, pentru 
că nu aveam încă dată condamnarea. A folosit 
cuvinte mai franţuzite. A impresionat sala”. 

Într-o convorbire din 5.03.2007, Elisabeta 
Postolache-Kastel a insistat asupra faptului că, 
atunci când a intervenit la proces, Monseniorul nu 
s-a apărat pe el, ci a apărat nişte principii, ne-a 
apărat pe noi toți”. 

Lucia Florei îşi aminteşte: 

Anul acesta se împlinesc 50 de ani de la 
proces şi vălul uitării se aşază încet peste toate. 
Ceea ce nu mi se poate şterge din minte e figura 
Monseniorului, cu barba pe jumătate smulsă, cu 
reverenda sfâşiată la gât şi vreo 6 - 8 nasturi 
lipsă, dar plin de curaj şi foarte sigur de sine. 

Procesul a durat de dimineaţa până seara la 
ora 10 aproximativ. Când s-a terminat, am fost 
duşi cu toţii într-un garaj. Acolo l-am întâlnit pe 
Monseniorul Ghika, ţinut pe un scaun, cu un 
miliţian în spate. Am trecut pe lângă el şi i-am 
şoptit: «V-au judecat în lipsă». «Cum se poate? 
Totul s-a terminat?» a fost răspunsul, tot şoptit*”. 


96 Scrisoare olografă către Claudia Tudose din 28.07.2003. La Arhiva 
Ghika de la ARCB 


7.6 Recursul 

Securitatea a impus să se treacă prin 
procedura recursului. La dosar trebuiau să existe 
cereri de recurs din partea tuturor condamnaților. 
Pentru cei care nu au vrut să semneze au fost 
depuse cereri din oficiu de către avocaţii din oficiu 
de la primul proces. Recursul a avut loc la 
Tribunalul Militar pentru Unităţile MAI. 

Părintele Menges îşi aminteşte: 

„Intr-o zi, cei şapte preoţi din «lotul» meu am 
fost scoşi şi am fost duşi într-o cameră unde ne 
aşteptau doi funcţionari de la Tribunalul Militar, 
pentru a ne comunica sentinţa tribunalului şi 
pentru a ne determina să facem recurs. Eu 
primisem douăzeci de ani de muncă silnică (în 
minele de sare), Monseniorul Ghika trei ani de 
temniţă grea. Monseniorul, auzind despre ce era 
vorba, nu s-a interesat de sentinţele date, ci s-a 
aşezat în faţa funcţionarilor şi le-a zis: «Este o 
ruşine ca un guvern să însceneze asemenea 
procese. N-am nicio încredere în tribunalul vostru. 
Nu semnez». Şi nici eu nu am semnat, şi nici 
ceilalţi”. 

Prin „Decizia 97 Nr. 870/15.06.1954, 
Tribunalul Militar pentru unităţile MAI, instanţa 
militară de recurs, a respins recursurile, cu 
excepţia lui Francisc Augustin şi a lui Vladimir 
Ghika, cărora le-a schimbat calificarea în omisiune 
de denunţ şi le-a redus perioada de detenţie, 
respectiv, la 2 ani şi 11 luni pentru Francisc 
Augustin şi la 2 ani pentru Vladimir Ghika. Facem 


se află o fotocopie a originalului. 
97 Arhiva CNSAS, dos. PI 109/5, f. 184. 


observaţia că la 16.05.1954 Vladimir Ghika 
decedase. 

Condamnaţii din lotul Menges nu au fost 
prezenţi la recurs. Ar fi fost destul de greu pentru 
Securitate să-i aducă, în situaţia de slăbiciune în 
care se aflau şi cu hainele mucegăite de la 
magazie. Recursul a fost strict o chestiune 
birocratică. Ca dovadă, la Tribunalul Militar 
pentru unităţile MAI nici nu se ştia că Vladimir 
Ghika decedase. Credem că reducerea pedepsei 
lui Vladimir Ghika se datorează insistentelor 
demersuri ale Franţei, despre care avem urme în 
documentele Legaţiei Franţei aflate azi la Arhiva 
MAE al Franţei. 

7.7 Cei paisprezece martori ai procesului şi ai 
detenţiei Monseniorului 

Este un cadou providenţial faptul că, până 
acum, paisprezece foşti deţinuţi politici ne-au 
vorbit de momentele trăite de ei alături de 
Monseniorul Ghika, la proces sau în închisoarea 
Jilava. 

lată numele lor: Pr. Hieronymus Menges, Pr. 
Iosif Gonciu, Pr. Godo Mihăly S.J., Pr. Petru 
Pecican, Pr. Matei Boilă, Lucia Florei, Elisabeta 
Postolache-Kastel, Marcel Petrişor, Demostene 
Andronescu, Prof. Florea Costache, Aurel Mitroi, 
loan Dan, Valentin Cantor, Theodor Lavi. Şapte 
dintre ei sunt astăzi (16.05.2011) în viaţă“. 

Înainte de „a le da cuvântul”, trebuie amintit 


98 Intenţionăm să publicăm în timp întreaga serie de mărturii, de 
interviuri şi de înregistrări pe care le deţinem privitoare la 
Monseniorul Ghika şi, în general, la evenimentele pe care le-au trăit 
preoţii şi laicii din lotul Menges. 


că o asemenea mărturie, înregistrată la zeci de ani 
după ieşirea din închisoare, trebuie privită ca un 
document specific istoriei orale. Aceşti deţinuţi au 
suferit ani de zile cele mai severe privaţiuni. Am 
constatat că amintirile lor prind numai anumite 
momente care Îi s-au fixat în memorie, câteodată 
prin asocieri cu totul secundare. De exemplu, 
Demostene Andronescu ştie sigur că a fost în 
celula 13 din secţia I, pentru că în ziua când a fost 
adus de la proces, a văzut că e fortul 13 şi a ajuns 
apoi în celula 13. Cel care povesteşte putea fi 
înfometat, îngheţat, bătut, şi se afla într-o masă de 
zeci de alţi deţinuţi din aceeaşi celulă. Nu putem 
avea pretenţia ca o astfel de mărturie să fie o dare 
de seamă pe care ne-am dori-o noi astăzi, 
privitoare la un anumit subiect care ne 
interesează pentru o anumită cercetare. 

Cele 14 mărturii sunt complementare, dar nu 
contradictorii. Uneori se strecoară greşeli în cele 
relatate, mai ales privind numerele de celulă. 
Foştii deţinuţi îşi amintesc mai degrabă de numele 
oamenilor dintr-o celulă decât de numărul celulei, 
pe care nici nu prea aveau cum să-l afle. „Erorile” 
din mărturiile lor nu anulează în niciun chip 
valoarea celor relatate, pentru că putem confrunta 
diversele mărturii şi putem îndrepta micile 
scăpări. 

lată un exemplu elocvent: Aurel Mitroi ne 
spune că nu are cum să-şi amintească de o 
anumită percheziţie din camera 2, unde s-a aflat 
cu Monseniorul Ghika, percheziţie la care a 
participat de altfel, deoarece el a trecut la Jilava 
prin circa 25 de percheziţii. 


Printre aceşti confraţi de suferinţă ai 
Monseniorului, profesorul Florea Costache” din 
Roşiorii de Vede ne-a lăsat o serie de şase 
mărturii!% deosebit de preţioase (4 scrise şi 2 
interviuri pe bandă). El a stat aproximativ două 
luni, zi de zi, lângă Monsenior, l-a însoţit în 
celulele 12 şi 8 din reduit, precum şi în celula 2 
din secţia I. Florea Costache a fost profund marcat 
de personalitatea Monseniorului şi a înregistrat, 
mult mai în detaliu decât alţi martori, o mulţime 
de momente ale vieţii lui, realizând de fapt o 
frescă a vieţii la Jilava alături de Monseniorul 
Ghika. 

O mărturie la fel de importantă este cea a 
părintelui Hieronymus Menges, şeful lotului 


99 Florea Costache, de religie ortodoxă, s-a născut la 4.04.1908, în 
comuna Crângeni, jud. Teleorman. Fiu de ţărani. Studiile superioare 
le-a urmat la Universitatea din Bucureşti, unde obţine licenţa în Litere 
şi Filozofie, specialitatea geografie. A fost de-a lungul anilor profesor 
la celebre licee ale ţării. în perioada 1936-1939 a colaborat la 
elaborarea Enciclopediei Române. A colaborat la diverse reviste 
pentru copii, reviste ştiinţifice şi literare. La 11.06.1952 este 
condamnat la 3 ani închisoare corec- ţională de Tribunalul Militar 
Bucureşti pentru „favorizarea infractorului”. Căutase un doctor pentru 
a opera de urgenţă un profesor de drept, Iulică Boia, urmărit de 
Securitate. Până la urmă lulică Boia nu a fost arestat! Florea Costache 
este eliberat la 10.06.1955. Moare la 16.02.1993. 

100 în lucrarea de faţă le vom cita astfel: Manuscris 1 (un caiet 
dictando de 100 de pagini), Manuscris 2 (o parte a unui caiet 
studenţesc), Manuscris 3 (o sinteză adresată Institutului „Vladimir 
Ghika” de la Paris), Manuscris 4 (o reacţie pentru ziarul România 
liberă), Interviu 5 (înregistrat de Aurora Sasu în cadrul arhivei sale de 
istorie orală, în care figurează cca 150 de personalităţi implicate în 
viaţa Bisericii Catolice din România), Interviu 6 (înregistrat de Horia 
Cosmovici la Roşiorii de Vede în 1992). Transcrierile acestor 
documente se află în Arhiva Ghika a Arhiepiscopiei Romano-Catolice 
de Bucureşti, care deţine înregistrările audio şi caietele originale ale 
Manuscriselor 1 şi 2. 


Menges. Fiind preot, Monseniorul Ghika i-a 
dezvăluit anumite detalii pe care nu le-a spus 
altora, mai ales detalii din anchete, pe care nu le- 
am fi cunoscut fără această mărturie. Părintele 
Menges şi-a redactat textul din proprie iniţiativă, 
la scurt timp după ieşirea din închisoare. 
Dimensiunea mărturiei şi atenţia cu care 
urmăreşte acţiunea Monseniorului ne dau o idee 
asupra admiraţiei şi respectului pe care le-au avut 
pentru el toţi preoţii din lotul Menges. 

Există, de asemenea, patru scrisori ale Luciei 
Florei deosebit de bogate în amintiri despre 
Monseniorul Ghika: o scrisoare adresată fratelui 
părintelui Halder în 1992, o alta adresată Claudiei 
Tudose în 2003 şi două scrisori adresate 
Doctorului Alexander Klein în 2007 şi 2008. 

7.8 Descrierea Jilavei din perioada detenţiei 
Monseniorului 

Pentru a se putea înţelege mărturiile şi 
desfăşurarea în continuare a evenimentelor, 
trebuie să prezentăm pe scurt închisoarea Jilava şi 
condiţiile din această închisoare. 

Pentru a se ajunge azi la închisoare, se iese 
din Bucureşti pe şoseaua Giurgiului până la linia 
de centură, se merge la stânga, aproximativ 1 km, 
până la rezervoarele Petrom şi, intrând pe o 
bifurcaţie la dreapta, nemarcată, se ajunge după 
aproximativ 500 în la poarta închisorii. În cadrul 
închisorii moderne de astăzi, pe latura din dreapta 
se coboară pe o pantă la intrarea în Fortul 13 
Jilava, în prezent dezafectat, dar care face parte 
din complexul păzit al închisorii. 

Fortul 13 era unul dintre cele 18 forturi 


construite la sfârşitul secolului al XIX-lea după 
planurile arhitectului militar belgian, generalul 
Henry Alexis Brialmont. Aceste forturi formau o 
linie de centură şi erau gândite pentru apărarea 
Bucureştiului. 

Fortul 13 este construit într-o uriaşă săpătură 
în pământ. După ce s-au ridicat cazematele, cu sau 
fără geamuri, toate învelitorile au fost acoperite 
cu pământ, ceea ce face ca fortul să nu fie 
observat din câmpia înconjurătoare. Aşadar, în 
groapa respectivă, fortul însuşi nu este îngropat în 
pământ, ci are ferestre (dar nu în toate 
cazematele). Pământul care acoperă construcţia, 
izolarea proastă şi pânza freatică foarte la 
suprafaţă întreţin o scurgere permanentă de apă 
pe pereţi şi o umezeală specifică, ce a dus la 
îmbolnăvirea gravă a celor închişi acolo 
(reumatism, TBC etc). La Jilava exista în 
permanenţă mucegai pe pereţi şi pe haine. În plus, 
geamurile erau practic blocate cu scânduri, astfel 
încât aerul pătrundea cu greu şi sunt deţinuţi care 
au murit prin sufocare. 

În anul 1952, la capătul pantei care cobora 
spre Fort, existau un fel de despărţituri de lemn, 
numite  „cuciumii”. Când se aducea un nou 
„transport” de deținuți, se izola în fiecare 
„cuciumie” câte un deţinut, după care urma prima 
percheziţie. Condamnaţii lotului Menges au suferit 
o a două percheziţie, „de detaliu”, în celule de 
beton aflate tot în afara fortului. 

Deţinuţii treceau apoi pe sub poarta mare a 
fortului, traversau un fel de alee mai largă, de 
obicei între două rânduri de milițieni cu bâte, care 


loveau la nimereală, şi ajungeau la primul zid cu 
fostele cazemate, transformate acum în celule. 
Celulele din dreapta formau secţia I (numită 
„secretul”). Cazematele din stânga formau secţia a 
Il-a (numită tot „secretul”). Monseniorul Ghika a 
trecut prin secţia I, şi anume a stat în celula 2, 
care nu avea geamuri. Această celulă se afla lângă 
celula condamnaților la moarte şi peste drum de 
infirmerie (aşa cum rezultă din mărturia lui Aurel 
Mitroi, supravieţuitor din Roşiorii de Vede, care a 
fost codeţinut cu Monseniorul Ghika în celulele 
12, 8 şi 2). 

Infirmeria se afla deci vizavi de acest prim zid 
al fortului, în care celulele se înşiruiau practic în 
linie dreaptă. Infirmeria era de fapt o baracă din 
care a rămas azi doar fundaţia. Aurel Mitroi 
povesteşte că, atunci când a ajuns la infirmerie, 
având un reumatism grav, indus de condiţiile din 
Jilava, el a avut senzaţia că a făcut un pas către 
libertate. Spaţiul era mai prietenos. Deţinuţii 
puteau, cu oarecare riscuri, să circule în celulele 
vecine. Aşa se explică mărturiile din momentul 
morţii, când Monseniorul Ghika a sperat să poată 
fi chemaţi doi preoţi (călugări catolici) aflaţi într-o 
celulă vecină. 

Trecând de primul zid cu secţiile I şi II, 
urmează fortul sau „reduitul” (probabil secţia a 
III-a), care are o formă de potcoavă. În partea de 
sus a reduitului se aflau tunurile. Intrând pe un 
culoar mare în acest reduit, pe stânga se aflau 
celulele cu numerele de la 1 la 6, iar pe dreapta 
celulele 7, 8 şi celulele 9 - 12. Celulele 9 - 12 erau 
de fapt o singură mare celulă cu patru 


despărţituri, între care se putea circula. 
Monseniorul Ghika s-a aflat de mai multe ori în 
aceste celule şi a putut fi astfel văzut de sutele de 
deţinuţi înghesuiți acolo. 

În fiecare dintre celulele 9 - 12 se aflau câte 
două rânduri de priciuri (stelaje sau etajere) de 
lemn. Privind dinspre intrarea în celulă, exista un 
rând de priciuri pe stânga şi un rând pe dreapta. 
Fiecare prici avea două nivele. Intre cele două 
rânduri de priciuri, în mijlocul celulei, se afla un 
culoar îngust. Priciurile asigurau o capacitate 
maximă de 40 de persoane, care, noaptea, 
trebuiau să se întoarcă simultan de pe o parte pe 
alta. În aceste celule se introduceau însă până la 
80 de deținuți, şi chiar mai mult. Cei 
„supranumerari” dormeau la „şerpărie”, adică sub 
priciuri, direct pe ciment, eventual pe culoarul din 
mijlocul celulei, pe pervazul ferestrei cu oblon sau 
pe culoarul de legătură între celulele 9 - 12. 

Geamurile erau blocate cu obloane aplecate 
puţin, în partea de sus, spre interiorul celulei. 
Doar pe acolo putea intra aerul, rezultând din 
această cauză o gravă şi cronică lipsă de oxigen. 

7.9 Intrarea în Jilava, după terminarea 
procesului 

Prezentăm în continuare trei mărturii 
paralele privitoare la intrarea în Jilava. Pentru a 
nu pierde nimic din veridicitatea care se transmite 
prin aceste texte, le-am redat în întregimea lor, 
chiar dacă uneori momentele se suprapun. 

Prima mărturie. Elisabeta Postolache-Kastel 
descrie momentul intrării în Jilava, noaptea, după 
ziua în care a avut loc procesul: 


„Atunci când am ajuns la Jilava, era o ploaie 
torențială. Ne aflam într-un camion ca de vite, cu 
o prelată care nu acoperea tot camionul. 
Monseniorul Ghika era împins mai în faţă, nu avea 
aer. Respira sacadat. Mie mi-a strigat un gardian: 
«Sări!» Am căzut cu mâinile la pământ. Pe 
Monseniorul l-au împins din camion. Era prea 
bătrân să sară. A făcut efortul să sară, dar n-a 
avut puterea să cadă în picioare şi a căzut peste 
mine. Eu încercam să mă ridic. Mi-am murdărit 
mai mult pardesiul şi mai puţin fusta, dar dânsul s- 
a murdărit foarte tare în noroi. Reverenda s-a 
murdărit. S-a uitat cu blândeţe la mine: 
«Pardonnez-moi!», apoi a zis: «Pardonnons- 
leurs!», de două sau chiar de trei ori. „101 

Într-o înregistrare din 23.02.1010, Elisabeta 
Postolache-Kastel completează informaţiile de mai 
sus, spunând că şi-a reamintit aceste cuvinte pe 
tot parcursul celor 10 ani de închisoare, „dar în 
momentele cruciale, nu pentru fleacuri... aşa... 
când mi se întâmpla o nedreptate mare”. Referitor 
la momentul aruncării din camion ea adaugă: 
„Monseniorul a căzut jumătate pe mine şi 
jumătate în baltă. Aşa, cumva chircit. Nu m-a rănit 
pentru că s-a rostogolit imediat şi eu eram cu 
pardesiu. Nu şi-a rupt nimic. A fost un gest 
golănesc din partea ălora”. 

Reluăm descrierea intrării în Jilava, relatate 
tot de Elisabeta Postolache Kastel: 

„Poarta Jilavei era în construcţie. La intrare 


101 Notiţe luate de Em. C. în timpul unei convorbiri telefonice. 
Aceleaşi informaţii au fost repetate de Elisabeta Postolache-Kastel în 
mai multe convorbiri telefonice care au fost înregistrate. 


se afla o baracă de lemn, cu despărţituri ca nişte 
Pişete, pe care o numeau «cuciumie». Intra un 
singur om într-un fişet. Se închidea cu o sârmă. 

Ne-au băgat în aceste despărţituri în ordinea 
în care am căzut. Lângă mine era Monseniorul 
Menges. Incerca să şoptească: «Eu cred că ai să 
pleci!... Să ai grijă, au fost ascultători la fereastră! 
...> şi alte lucruri din astea. Am împins un nod 
într-o scândură, nodul a căzut şi am început să mă 
uit prin gaura rămasă liberă. La intrarea în 
edificiu stătea un plutonier. Erau două cutii goale 
de carton. Lângă el era unul cu un revolver. L-au 
scos întâi chiar pe Monseniorul. Problema era că 
el era foarte ud. Eu am văzut ce s-a întâmplat. L- 
au pus la o parte, lângă masă. 

— Dezbracă-te! 

El nu se putea dezbrăca destul de repede, 
mai ales că hainele îi erau ude. Au început să 
tragă de el. l-au tras reverenda: «Scoate asta... 
zdreanţă!» 

Avea izmene albe. l-au dat o zeghe. Ulterior, i- 
au zis: 

— Caută un pantalon! 

Pantalonul era mare şi cădea de pe el. A 
încercat să se îmbrace. Mergea foarte încet. 
Plutonierul s-a enervat şi l-a buşit de perete. 
Dumnealui s-a lăsat în jos, de neputinţă. Cum îşi 
ţinea pantalonii aceia, au zărit inelul. 

— Scoate-l! au strigat, urlând. 

— C'est pas possible. Până la moarte trebuie 
să-l ţin! 

S-au năpustit asupra lui. El a strigat: 

— C'est lisus Cristos! 


Au tras o înjurătură groaznică la adresa lui 
lisus şi au aruncat inelul în cutia de carton”. 

A doua mărturie: un extras dintr-o scrisoare a 
Luciei Florei: 

Am fost încărcaţi într-o dubă şi duşi în acea 
noapte la Jilava. După ce am fost descărcaţi în faţa 
unui birou improvizat, un fel de baracă, s-a făcut 
încarcerarea. În mijlocul curţii se aflau micile 
noastre bagaje într-un morman. 

Era o noapte neagră, fără stele. A doua zi, 
duminică, era sărbătoarea «Cristos Rege». 
Monseniorul s-a apropiat de mine, m-a luat de 
mână şi mi-a zis: «Rămâi cu mine să ne pună 
împreună». «Dar o să vă ducă cu bărbaţii şi pe 
mine cu femeile». «Lasă, poate nu observă» a 
replicat el. În acea clipă un miliţian ne-a observat 
şi cu câte un picior dat în spate ne-a proiectat în 
părţi opuse. 

Şi astăzi, cu lacrimi în ochi, îmi amintesc de 
vocea lui şoptită, care mă ruga să rămân cu el în 
acele momente grele. Cât de mult aş fi dorit să pot 
rămâne!... 

Pentru Monseniorul Ghika nu existau bărbaţi 
şi femei, pentru el erau toţi suflete, şi eu în acel 
moment eram cineva de acasă. Doar eram în 
Plecare dimineaţă şi seară acolo în biserică, la 
rugăciune. 

După formele scrise de încarcerare am fost 
duşi în nişte celule mici situate cam la intrarea în 
fort. În fiecare celulă au fost puşi 2 - 3 preoţi iar 
noi, femeile, eram toate patru la un loc. (Sylvia 
Placa, Silvia Montani, Lizica Castel şi eu). Nu ne 
puteam odihni deoarece celula era mult prea mică 


şi nu era nimic în ea. La un moment dat ne-am dat 
seama că a rămas un singur miliţian din pază pe 
coridor. Cum tineta se afla pe coridor, i-am cerut 
voie să mergem la tinetă. El a fost obligat să iasă 
afară iar noi ne-am repezit fiecare la câte o celulă, 
am deschis vizeta şi în cea mai mare grabă am 
făcut o spovadă generală. Ne aşteptau ani mulţi 
de închisoare şi nu se ştia care va supravieţui. Am 
nimerit la o celulă în care era Părintele Halder 
Xaveriu cu încă doi preoţi. M-am spovedit ad-hoc 
şi m-am trezit că primesc dezlegare de la toţi trei. 

Reîntoarse în mica celulă ne-am dat seama că 
a început percheziţia corporală a tuturor pe rând. 
Când au ajuns la celula de lângă noi am 
recunoscut vocea Monseniorului Ghika. Repede 
am pus cana de băut apă cu gura pe perete ca să 
aud mai bine. I se făcea Monseniorului percheziţia 
corporală, aşa cum se obişnuia, adică deţinutul 
era dezbrăcat complet de haine. Am auzit vocea 
miliţianului, batjocoritoare: «Ce-i, popo, nu ţi-au 
plăcut femeile?» Şi vocea calmă şi blândă a 
Monseniorului răspunzând: «Eu în viaţa mea n-am 
cunoscut femeie». 

Fără să vreau îmi curgeau lacrimi pe peretele 
celulei ascultându-i sublima mărturisire prin care 
l-a preamărit pe Dumnezeu. 

Au fost ultimele cuvinte pe care le-am auzit 
din gura Monseniorului Ghika. De atunci, anul 
acesta se împlinesc 50 de ani. Nu sunt vrednică 
să-i mulţumesc lui Dumnezeu pentru toate, după 
cum nu sunt capabilă să redau în cuvinte toate 


trăirile. „102 

A treia mărturie. Părintele Menges aduce 
detalii suplimentare din ziua intrării în Jilava: 

„La ora 22, procesul s-a terminat şi am fost 
din nou împinşi în dubă. Din acest moment eram 
câte doi în fiecare compartiment, şi fără ochelari. 
Gardianul înarmat nu se afla decât în coridorul 
dubei. Am fost transportaţi în închisoarea Jilava. 

[...] în faţa intrării fortului era magazia şi, 
vizavi de această magazie, numeroase celule de 
beton zidite în pământ. Prima era cea mai mare: 1 
m şi jumătate pe 3 m, celelalte având aproximativ 
O, 60 în pe 3 m. Pe jos era pământ. De-a lungul 
pereţilor şi de pe plafon curgea apa. Nevoile ţi le 
făceai pe loc. Cei şapte preoţi ai «lotului» au fost 
îngrămădiţi în prima celulă. 

Atunci Monseniorul Ghika ne-a strâns mâna 
tuturor, ne-a încurajat şi ne-a binecuvântat. Apoi 
ne-a spus: «La proces v-am văzut pe toți atât de 
speriaţi, încât am vrut să vă dau un exemplu de 
curaj». Mi-a strâns mâna şi mi-a spus să nu cumva 
să-mi închipui că eu eram răspunzător de faptul că 
a ajuns în închisoare şi că nu putea să-şi închipuie 
ceva mai onorabil decât o detenţie pentru numele 
lui Cristos. Urmând exemplul Monseniorului 
Ghika, au venit şi ceilalţi să mă încurajeze, 
asigurându-mă că nu mă considerau câtuşi de 
puţin responsabil pentru faptul că au fost arestaţi. 
A fost pentru mine o mare încurajare căci, la 
anchete, anchetatorii îmi făceau tot timpul 


102 Scrisoare din 28.07.2003 către Claudia Tudose, a cărei fotocopie 
se află în Arhiva 
Ghika de la ARCB. 


reproşuri că nenorocisem o lume întreagă, care 
acuma mă blestemă. 

Monseniorul Ghika era foarte slab. Mai avea 
încă barbă şi păr, ca de obicei. Nu a lăsat să re 
tuns şi nici ras. Era aproape dezbrăcat şi era frig. 
Ne aflam în noaptea de 24125 octombrie [1953], 
într-o celulă de beton, într-un colţ se afla o bucată 
de rogojină. Am întins-o şi l-am rugat pe 
Monsenior să se culce pe ea. 

În cursul nopţii am fost scoşi pentru 
percheziţie corporală. Unul după altul am fost duşi 
într-o cameră a magaziei. Acolo se aflau bagajele 
noastre. A trebuit să ne dezbrăcăm la piele. 
Lucrurile ne-au fost controlate de un miliţian, 
centimetru cu centimetru. Un alt miliţian se afla la 
birou şi scria. [...] Pentru Monseniorul a durat 
foarte puţin. Fiind arestat de pe stradă, îmbrăcat 
cu sutana şi mantia lui sacerdotală, n-a avut niciun 
fel de bagaje. Între timp, cămaşa lui s-a rupt, iar 
sutana şi mantia i-au fost reţinute la magazie. Aşa 
că nu a rămas decât în izmene, ciorapi şi 
încălţăminte. Nu-mi amintesc ce s-a întâmplat cu 
pantalonii lui. În tot timpul anchetelor de la 
închisoarea Uranus, din 18.11.1952 până la 
24.10.1953, bietul bătrân a rămas cu o singură 
cămaşă, o singură izmană, o singură pereche de 
ciorapi, fără prosop şi fără perie de dinţi. Eu care 
n-am rămas decât câteva luni fără prosop, fără 
batistă şi fără perie de dinţi (de pastă de dinţi nici 
nu putea fi vorba) ştiu ce înseamnă asta. El nici nu 
a pomenit măcar de aceste dificultăţi”. 

7.10 Condiţiile de viaţă din Jilava 

Prezentăm în continuare câteva mărturii 


privitoare la condiţiile din Jilava. 

Marcel Petrişor relatează: 

„Ei, ascultă... condiţiile erau următoarele: 
sobe nu erau, teoretic ar fi trebuit să fie. Dar nu 
erau, fiindcă era mulţimea, care dacă ar mai fi 
făcut şi foc acolo... Ţinând seamă că geamurile 
erau date cu var, alea de sticlă, care erau... după- 
aia erau obloanele alea care lăsau numai de sus, 
de acolo, să vină aerul eventual, şi aşa şi venea... 
Şi bineînţeles că ieşea şi duhoarea pe acolo. 
Pentru că pe reduit, ştii că... pe reduit şi pe secţii 
era un val de pământ în dreptul căruia... în dreptul 
ferestrelor era ca o fâşie aşa de foc. Înseamnă că 
putoarea respectivă ardea. „1% 

Cu ocazia unui parastas la Jilava, Marcel 
Petrişor ne-a relatat că au fost câteva momente în 
care a putut vedea reduitul din exterior. Cu acele 
ocazii a văzut că iarba de deasupra ferestrelor din 
dreptul celulelor 9 - 12 era arsă pe conturul 
geometric al acelor ferestre. 

Atmosfera respectivă... asta era cel mai 
groaznic. Îţi închipui că erau acolo 80 de oameni. 
Vorba aia, de la vlădică până la opincă, cu toate 
felurile... şi de aici interveneau o serie de chestii, 
mă rog, groteşti. Se certau, erau discuţii, se 
spărgea câte o tinetă, nu spun ce era pe jos. Adică 
era condiţie de-asta de mizerie, adică o mizerie 
cumplită, mă rog. Îţi închipui, se spărgeau tinetele 
alea, cu pişăraia, cu toată murdăria aia pe jos, se 
strângea cu mâinile. In sfârşit, nişte perioade, 
aşa... Şi toate astea într-o atmosferă în care lipsea 


103 înregistrare telefonică la 2.11.2010 - transcrierea se află în 
Arhiva Ghika. 


oxigenul. „104 

Când i-am spus domnului Petrişor de opinia 
după care la Jilava n-a fost moarte cu sânge, 
dânsul ne-a replicat prompt: „Dar a fost moarte 
prin sufocare!” 

Demostene Andronescu relatează într-o 
înregistrare audio: 

„În primul rând era, vara, lipsa de aer, 
aglomerația cumplită, mai ales începând din 53, 
de când s-a desființat Canalul [...] Jilava, care avea 
o capacitate normală... sau convenabilă de 2000 
de oameni... erau câte cinci, şase mii, şapte mii. 
Or, atunci erau claie peste grămadă. Deci era o 
aglomeraţie... vă închipuiţi igiena în asemenea 
cazuri, lipsa de apă, apa era raţionalizată, îţi băga 
un ciubăr de apă şi erau sute de oameni în celulă. 

Apoi masa extrem de... masa care era în 
unele perioade aşa, doar un pretext... Şi deci lipsa 
de hrană, toate astea se cumulau şi dădeau o 
mizerie cumplită. Oamenii se îmbolnăveau. Şi 
peste astea mai erau şi pedepsele date de 
regulamentele de ordine interioară. Să fii izolat, să 
fii pus în lanţuri, să fii lăsat în cameră cu umed pe 
jos, fără pat, n-aveai pe ce sta, să fii tot timpul în 
picioare; în momentul când te prăbuşeai, te 
prăbuşeai... 

Nu era apă propriu-zis, se scurgea apă de pe 
pereţi. Era rece. Aţi văzut cum vara... în timpul 
verii era acolo răcoare, d-apăi iama... 

Mirosul era... vă închipuiţi. Toţi îşi făceau 
necesităţile în hârdaiele alea care stăteau toată 


104 Idem. 


ziua, erau scoase dimineaţa şi seara. Era un 
program foarte strict, n-aveai voie să întrebuinţezi 
decât pentru urină în timpul zilei şi în cazuri de 
excepţie, când dădea o pântecăraie peste unul... 
încolo, necesităţile ţi le făceai dimineaţa, începând 
pe la ora 5, înainte de a se da deşteptarea, şi se 
lua număr de ordine la tinetă. [...] Se scotea tineta 
imediat după ora 7. „1% 

Monseniorul Ghika a trecut şi prin foame, şi 
prin lipsă de aer, dar credem că suferinţa cea mai 
mare i-au produs-o percheziţiile. Vom reda mai jos 
două mărturii care descriu două percheziţii 
terifiante, după care, de fiecare dată, Monseniorul 
a fost dus la infirmerie cu frisoane şi febră mare, 
practic în comă, după cum îşi aminteşte profesorul 
Florea Costache. 

Pentru a înţelege ce însemnau percheziţiile 
din Jilava, credem că e bine să prezentăm mai 
întâi mărturia unui alt deţinut, Constantin 
lonaşcu, care a trecut prin Jilava în 1950, deci 
înainte de Monseniorul Ghika. Iată câteva extrase 
din dialogul avut cu Traian Cătălin Uba: 

„Dintre închisorile prin care aţi trecut unde a 
fost cel mai greu? 

La Jilava. În celelalte erau alte condiţii. Şi 
alimentaţia era ceva mai bună... La Jilava, era 
distrugere. Frigul, foamea, lipsa de igienă... Dar 
Dumnezeu a ştiut de noi. Dar Dumnezeu a ştiut de 
noi... N-am răcit niciodată, domnule! Nici măcar 


105 înregistrare telefonică la 2.11.2010 - transcrierea se află în 

n-am tuşit! Cum n-aveam nimic pe nimeni şi 
stăteam cu picioarele goale pe beton, când făceau 
percheziţie [...] Ne scoteau din celulă şi ne 
duceau, acolo, la intrare, unde era spaţiu mai 
mare cu beton pe jos. «Toată lumea, dezbrăcarea 
pentru percheziţie!» Ne aliniau pe toţi cei din 
celulă, după care scoteam tot de pe noi, şi haine şi 
încălţăminte, tot, tot, tot... Nu mai aveam nimic pe 
noi. Şi ne lăsau aşa pe cimentul acela... Oricum ar 
fi fost timpul, tot frig şi rece era. Miliţienii plecau 
pentru că aveau alte treburi. Unul stătea cu noi, 
pândea... Ne lăsau să aşteptăm în pielea goală, cu 
toată îmbrăcămintea şi cu încălţămintea alături de 
noi, cu picioarele goale pe cimentul rece şi jilav. 

[] 

Cât timp vă lăsau milițienii să aşteptaţi în 
frig, dezbrăcaţi şi desculți? 

Până când îngheţau o parte dintre noi, până 
când te răzbea frigul. Ca să ne încălzim, ne lipeam 
unii de alţii, 3 - 4 inşi ne ţineam în braţe. 

Cât dura percheziţia? 

Stai, că încă nu începea percheziţia. Asta era 
pregătirea. Te lăsa să îngheţi, să suferi. 

Câte ore? 

Două-trei ore şi chiar mai mult, după cum 
aveau ei poftă... 

[...] 

Cea mai dură percheziţie era la Jilava? 

Da, aici era cea mai dură. Cine avea noroc să 
nu răcească era tare. "19% 


106 Constantin lonaşcu, Ororile şi farmecul detenţiei, o convorbire cu 

Un alt aspect: fiind atât de înghesuiți, 
deţinuţii trebuiau să stea perioade întregi culcaţi 
pe priciuri, pentru că nu aveau cum să încapă toţi 
în picioare pe culoarele înguste dintre priciuri. 
Aşa înţelegem de ce mărturiile din Jilava arată că 
Monseniorul Ghika stătea în majoritatea timpului 
culcat pe priciul său, rezemat de peretele de beton 
al celulei. Statul culcat era şi o necesitate. N-ar fi 
putut vorbi cu cineva, busculat pe culoarul cu 
lăţimea de 50 de cm. Dar, când vorbea pentru 
întreaga sală, preoţii catolici din celule îl ridicau 
pe priciul de sus şi, deşi vorbea şoptit, vocea lui se 
auzea până în cele patru colţuri ale celulei 
respective.  Deţinuţii se  înghesuiau „ca un 
ciorchine” stând în şezut şi cu picioarele 
încrucişate pentru a-l asculta pe el sau pe alţi 
„conferenţiari”, după cum povesteşte Aurel Mitroi. 

7.11 Viaţa Monseniorului în reduitul Jilavei 

Mărturia părintelui Menges: 

„La 25 octombrie [1953], pe la ora 10, am 
intrat pe uşa închisorii Jilava. Era duminică, de 
sărbătoarea lui Cristos Rege. Mi-am amintit de 
această sărbătoare şi de ceremoniile pontificale 
care se celebrau la ora aceea în lumea întreagă 
din respect şi spre cinstirea lui Cristos. Noi i-am 
oferit viaţa şi suferinţele noastre pentru triumful 
Bisericii sale şi am trecut cu fruntea sus pe sub 
arcada fortului. Am fost repartizaţi în trei camere 
ale reduitului. Eu am ales să fiu cu Monseniorul 
Ghika. Camera în care am intrat era de 
aproximativ 5 pe 6 metri. Erau două rânduri de 
priciuri, unul deasupra celuilalt, de-a lungul 
pereţilor. Pe priciuri se aflau rogojini sau vechi 


saltele de paie care nu mai aveau paie, ci doar 
praf. Priciurile erau ocupate până la ultimul loc, 
circa 40 de persoane. Patru persoane, generali, 
dormeau sub priciuri, pe ciment. Monseniorul era 
persoana a 45-a, iar eu a 46-a a camerei. Locul 
nostru era deci sub priciuri. A fost o vreme când în 
această cameră se aflau 70 de persoane. Locul sub 
priciuri se numea «şerpărie», pentru că intrai sub 
priciuri ca un şarpe, pe burtă (sau pe spate). Nu 
era destul loc ca să te întorci, priciurile erau prea 
joase. Pentru Monsenior s-a găsit imediat un tânăr 
care şi-a cedat locul de pe prici. 

S-au găsit imediat alţi deţinuţi care i-au dat o 
cămaşă, o batistă, un pulover şi un pantalon. 
Părintele Gonciu îi dăduse deja un pantalon. Eu i- 
am dat un pieptene, iar Monseniorul Ghika mi-a 
spus: « Din tot ce am primit, ceea ce mi-a făcut cea 
mai mare plăcere a fost pieptenul. Nu vă puteți 
închipui ce înseamnă să ai păr lung şi să nu-l poți 
pieptăna.» După câteva zile, un student mi-a oferit 
şi mie locul său aflat lângă Monseniorul Ghika, şi 
am ajuns astfel pe priciul lui. Un prici avea patru 
locuri. Locul era atât de strâmt încât nu puteai sta 
decât pe o parte. Dacă în cursul nopţii careva voia 
să se întoarcă pe partea cealaltă, trebuiau să se 
trezească mai întâi toţi cei patru şi să se întoarcă 
toţi în acelaşi timp. Monseniorul Ghika nu era 
decât piele şi os şi a suferit îngrozitor din cauza 
durității scândurilor, dar nu s-a plâns niciodată. 
Hrana era foarte slabă şi extrem de puţină. 
Monseniorul Ghika nu mânca niciodată totul şi 
dădea o parte unor tineri care mureau de foame”. 

Părintele Matei Boilă, în interviul dat la 


5.05.2006, îşi aminteşte: „Am stat cu Monseniorul 
Ghika timp de o lună la Jilava în 1953. Eram acolo 
240 de oameni [deci în fiecare dintre celulele 9 - 
12 se aflau cam 60 de deţinuţi, în loc de maximum 
40]. Când a fost introdus în celulă, era octombrie, 
era frig. El era în izmene. „| Matei Boilă povesteşte 
cum a reuşit să-l convingă pe Monsenior să 
accepte un pulover gros, alb, de lână, extraordinar 
de călduros, pe care îl tricotase Feti, sora lui.] 
Apoi a continuat: „Fu am făcut greşeala aceea... 
când a intrat în celulă Monseniorul Ghika, m-am 
dus la el şi... prima întrebare, aşa cum făceam cu 
toți care intrau înăuntru... «Care-i situaţia? Când 
ne vom elibera?» l-am intrebat. Si el s-a uitat aşa 
la mine... cu un aer blând... şi atuncea, în clipa 
aia, mi-am dat seama: «Ce prostie spun eu... că eu 
întreb pe omul cel mai liber pe care l-am cunoscut 
vreodată, şi care este liber acum, când ne vom 


elibera». Si el a zis: «Fii liniştit, ne vom elibera!» 
107 


n 


Mărturia lui Florea Costache: 

„Monseniorul a venit la reduit însoțit de cinci 
preoţi catolici, care s-au oprit în celulele 10 şi 11. 
Preoţii erau tineri şi, spiritual, erau subordonați 
Monseniorului. Erau deci un colectiv bine 
închegat, care, de la început, ne-a cucerit inimile. 
[...] 

E cazul, cred, să omagiez acest lot de preoţi 
catolici. Numai unul era ungur [Pr. Godo], altul 
german şi restul români. Acţionau totdeauna într-o 
perfectă bună înțelegere, de acord cu 


107 Interviul audio şi transcris se găsesc la Arhiva Ghika de la ARCB. 


Monseniorul, sau la îndemnul lui, deşi, îmi spunea, 
se simţea jenat că cea mai mică pedeapsă a 
primit-o el. Zadarnic îi spuneau preoţii că aceasta 
a fost voia lui Dumnezeu şi că ei sunt mulţumiţi că 
s-a procedat aşa”. (Manuscrisul 2) 

Mărturia părintelui Menges: 

„În primele zile a fost asaltat de la ora 5 
dimineaţa, ora deşteptării, până la ora 22 seara, 
ora culcării. Îţi era aproape imposibil să te apropii 
de el şi să vorbeşti între patru ochi cu el. Numai în 
timpul mesei putea să respire. Mi-am dat seama 
că în felul acesta nu va rezista mult timp şi l-am 
rugat să se odihnească puţin după masă. Vegheam 
atunci lângă el şi nu lăsam pe nimeni să se 
apropie de el. Vorbitul îl obosea foarte repede, 
pentru că nu avea decât un singur plămân. Vorbea 
totdeauna cu voce joasă, nu numai ca să nu se 
obosească, ci pentru că era convins că în cameră 
erau instalate microfoane. 

Într-o zi, cineva a venit să se spovedească, l-a 
cerut Monseniorului să-i asculte spovada, dar el a 
refuzat, pentru că nu voia ca administraţia să audă 
chiar şi păcatele acestui om. El a observat că eu 
spovedeam şi, într-un moment de linişte, m-a pus 
în gardă, spunând că sunt microfoane instalate în 
pereţi. Eu ştiam că existau peste tot aparate de 
ascultat. Şi la Predeal, Securitatea instalase un 
microfon în cameră. Dar aici, unde era aşa un 
vacarm, încât nu-ţi puteai recunoaşte propria 
voce, cel mai perfect aparat nu putea distinge o 
voce de alta. 

După masa de seară, povestea pentru toată 
sala. Atunci eu stăteam lângă el şi un altul se 


aşeza umăr la umăr cu el. În sală se făcea linişte 
totală. Vorbea încet, dar atât de clar, încât toţi îl 
înțelegeau, chiar şi atunci când am fost mutaţi 
după un timp într-o cameră mai mare, de 5 în pe 
12 în [e vorba de celula 8 din reduit], în care se 
aflau mai mult de 100 de persoane (a fost o 
perioadă în care erau mai mult de 250); vocea lui 
se făcea auzită până-n colţul cel mai îndepărtat. 
După o jumătate de oră, observam că obosea şi-i 
făceam semn ca să termine. 

La început, întreba întotdeauna: «Despre ce 
vreți să vă povestesc? Despre ce ţară?» Fusese 
peste tot şi cunoştea istoria şi geografia tuturor 
ţărilor. Intra în detalii, povestea întâmplări 
personale, amintea nume şi date exacte, în aşa 
măsură încât noi eram toţi uluiţi. Şi cu toate astea, 
se plângea tot timpul că-şi pierde memoria. Ne 
spunea: «Facultatea care suferă cel mai mult în 
închisoare este memoria». 

Prima dată ne-a vorbit despre Japonia!08. [...] 

În fiecare zi Monseniorul Ghika spunea 
rozariul cu un grup de deţinuţi. La fiecare decadă 
făcea o scurtă meditaţie. In anumite zile făcea 
Calea Crucii. Atunci îşi exprima toată tandreţea, 
toată afecțiunea pentru «Omul durerii». Acolo a 
încercat să-i încurajeze pe cei care sufereau, 


108 Nu putem cita în acest text descrierea detaliată a vizitei la 
împăratul Japoniei, aşa cum a reţinut-o Pr. Menges. Ea aduce detalii 
noi faţă de cele relatate de alţi martori. Evenimentul figurează şi în 
Arhivele Vaticanului: Segreteria di Stato, 1933, Romania, Rubr. 314, 
Fasc. 30-38, Mons Vladimiro Ghika: raporti vâri: missione Giappone; 
udienza Imperatore; Segreteria di Stato, Rubr. 180, Protocollo 128157, 
Mons Wladimir Ghika: Udienza Pontificia per riferire su viaggio in 
Giappone e circa Enciclopedia Catholica Cinese. 


îndemnându-i să suporte totul din iubire pentru 
lisus. Calea Crucii a fost devoţiunea ce i-a atras 
întotdeauna cel mai mult pe deţinuţi. 

Duminica făcea rugăciuni speciale şi ţinea o 
predică. A început prin citatul: «Acest loc este 
sfânt şi eu nu ştiam». A explicat cu ce ocazie au 
fost pronunţate aceste cuvinte de către Patriarhul 
Iacob. Apoi a vorbit despre importanţa suferinţei 
şi despre Providența lui Dumnezeu: «Avem în Cer 
un lată care ne iubeşte, care are grijă de noi şi 
caută binele fiecăruia în parte. Dacă Dumnezeu 
ne-a adus aici, înseamnă că a vrut să ne ispăşim 
păcatele şi să ne sfințim, să ieşim de aici alți 
oameni, oameni mai buni...» Toți l-au ascultat cu o 
reculegere sfântă”. 

Florea Costache aduce alte detalii despre 
prelegerile Monseniorului: 

„La scurtă vreme după ce am «dejunat», m- 
am întins pe priciul meu în credinţa că am să 
închid un pic ochii. Dar Nae Popescu m-a trezit 
precipitat: 

— Scoală! Scoală! mi-a zis el. Preoţii catolici 
îl urcă pe Monsenior sus pe prici! 

M-am sculat, dar Monseniorul era deja urcat. 
Apoi, cu glasul ca un clopot de aur, Monseniorul 
şi-a început o predică de idei şi de îndemnuri, într- 
o înlănţuire cauzală cum poate numai Sfântul 
Apostol Pavel ştia să o facă: «lubiţi pe cei ce vă 
resping, şi-a încheiat el predica, şi faceţi să 
trăiască o speranţă în inimile celor copleşiţi de 
durere!» „(Manuscrisul 1) 

Părintele Petru Pecican arată concret cum 
aveau loc discuţiile cu Monseniorul, probabil în 


celula 8 din reduit. Celula 8 este o celulă foarte 
lungă, alăturată celulelor 9 - 12. Monseniorul a 
ajuns în celula 8 înainte de Crăciunul anului 1953. 
In celula 8 erau priciuri numai pe o parte, nefiind 
destul loc pentru două rânduri de priciuri, deci 
rămânea un spaţiu liber mai mare pe culoarul din 
faţa priciurilor, unde se putea forma coada de care 
vorbeşte părintele Pecican în mărturia lui. 

Am văzut coada pelerinajului. La el era un 
pelerinaj... parcă erai la mănăstire. Era un rând, o 
coadă. Din respect pentru el, care era disponibil 
pentru toată lumea, lumea accepta o coadă. Dar 
animozitate exista, pentru că lumea abia aştepta... 
«Să ajung şi eu acolo... să ascult şi eu...» 
Nerăbdarea celui ce aşteaptă. Insă respectau 
coada, în principiu... De auzit, auzeau numai cei 
ce erau în apropierea lor, nu la coada 
îndepărtată... dar ceilalţi, de la 2 în încolo... 
pentru că totuşi, în celula aceea mare, de 80 m?, 
era gălăgie... cel puţin ca la restaurant. Fiecare se 
ducea cu întrebări... Eu, de pildă, nu m-am dus cu 
întrebare... eu m-am dus ca să întrebe el [...) 
Zicea: 

— Domnul... cum vă numiţi? 

[... J După prezentările de rigoare, se 
prezenta şi el, foarte politicos [...]. 

Imi amintesc dialogul. Zice el... văzând că eu 
întârzii, eram şi timid, probabil... nu ştiu... poate 
că uneori începea şi el, însă cu aşa ştiu că el avea 
aerul de a zice... parcă ar fi zis: 

— Dumneavoastră, vă rog? Cu ce vă pot 
servi? 

Cam aşa era... parcă... De la el începea. Zice: 


— Care este concepţia dumneavoastră de 
viaţă? 

A citit în mine, probabil... Trebuie să-ţi spun 
că nici acuma nu-mi aduc aminte de toate 
elementele răspunsului - nu ştiu de ce - eu nu uit 
chestiile astea... Ştiu atât, că a ieşit din declaraţia 
mea, într-o ambianţă de surâs, vorba ceea, 
condescendenţă... şi la el era respectul... era 
teribil când vorbea [... / zic: «S-ar putea ca la ora 
asta să nu am niciuna». 

Zice el... scapă... nu mai ştiu dacă atunci sau 
altă dată: «Tres bien». Eu credeam că mă mustră. 

— Foarte bine, zice. Da, avem ce discuta, 
zice, dacă doriţi neapărat... 

— Păi, zic, de ce aş fi venit altfel? 

— Vă rog să ocupați loc. 

Ştiu atâta că, după o discuţie de nu ştiu cât, 
nu putea fi foarte lungă, că era coadă mare, dar 
nici silabisit, nu... Ştiu că a terminat cu expresia 
asta... era doar a doua parte a expresiei... zice el: 
«Atunci vă veţi da seama că adevărul este mai 
simplu decât vi se pare acum...». Cam aşa cumva. 

Să ştii că nu exagerez dacă spun că mie mi-a 
fost destul expresia aia ca să fiu schimbat 
complet. În ce sens am fost schimbat? în sensul că 
trebuie să-L caut, să-L caut, să-L caut, să-L caut. 
Pornirea, paşii, deşi nu L-am căutat... 

Eu n-am putut să ajung la el să vorbim decât 
de câteva ori în patru luni [corect, nu mai mult de 
2 luni], cât am stat cu el. Aşa, ne vedeam în 
diferite locuri, la plimbare sau în altă parte, şi mai 
vorbeam noi, dar au fost prea puţine dăţile în care 
am putut vorbi ca lumea, pentru că fiecare dorea 


să ajungă să vorbească cu el”. 

Într-un articol pe care l-a scris în anul 1967, 
deci după ieşirea din închisoare, părintele Menges 
îşi aminteşte: «începând din prima zi, el s-a pus la 
dispoziţia tuturor: instruia, predica, ajuta, consola 
- cu un firesc de parcă ar fi fost dintotdeauna în 
închisoare.» 9 i 

Extragem şi alte pasaje din mărturiile prof. 
Florea Costache: 

„Discuţiile mele cu Monseniorul erau 
neîntrerupte, ziua şi noaptea. Am simţit în prima 
noapte cum Monseniorul a întins mâna şi a- 
nccreat să mă învelească. Atunci am fost aşa de 
emoţionat încât i-am sărutat mâna. Şi, ori de câte 
ori îi spuneam câte ceva, îl întrebam ceva, îmi 
dădea binecuvântarea sa. |. (Interviul5 cu Aurora 
Sasu) 

„V.G.: Mai spune-mi ceva, mă  îmbie 
Monseniorul. Vorbeşte-mi de mama dumitale. 

Şi-mi dădu binecuvântarea Sfinţiei Sale. [...] 

F.C.: [...] Atâtea taine sunt legate de trecutul 
nostru şi noi putrezim aici! 

V.G.: Domnule Costache, mă întrerupe 
Monseniorul, să nu-ţi faci griji că putrezim aici. 
Este un semn bun pentru mersul înainte al 
neamului pe drumul arătat de bunul Dumnezeu”. 
(Manuscrisul 1) 

„Constat însă că preoţii catolici nu se prea 
antrenează în discuţii cu Monseniorul. Trec pe la 
Monsenior, schimbă câteva cuvinte cu el şi apoi 
pleacă din om în om, de la un capăt la altul al 
celulei. Eu însă cred că sunt mai afectiv, mai 
natural. Uneori am impresia că întrec măsura cu 


afectivitatea mea şi sunt fericit atunci când îl văd 
pe Monsenior zâmbindu-mi. Este prea bătrân şi, 
oricât ar fi de pregătit pentru Golgota pe care o 
urcăm cu toţii, e nevoie de un Simon care să-l 
ajute la purtatul crucii. Aceasta nu înseamnă că 
mă cruța, dacă se întâmpla să greşesc cu fapta 
sau cu gândul”. (Manuscrisul 1) 

Prof. Florea Costache ne oferă o 
surprinzătoare amintire care atinge tema plecării 
din ţară. El citează din memorie spusele 
Monseniorului Ghika (textul de mai jos este 
preluat din Manuscrisul 1, dar apare şi în 
Manuscrisul 2): 

„Eu am răsfoit la Academie tot ce a scris 
Eminescu. Am citit şi tot ce a scris Bălcescu în 
timpul detenţiei sale din 1842. Manuscrisele lui 
Eminescu sunt bine păstrate, cu grijă scrise şi în 
ce priveşte caligrafia, ortografia, dar şi în ce 
priveşte greutatea cuvântului spus. Intre 
manuscrisele lui am găsit un fragment care mi-a 
dat mult de gândit: 

Că suntem aici În crucea drumului dintre trei 
lumi, de-aia am fost bătuţi în cuie de picioare şi de 
mâini. 

Apoi, referindu-se la cei care fug din ţară 
când vine primejdia: 

N-au rămas aici să lupte sau să intre în 
mormânt. 

Pe cerul credinţei noastre ne-ar fi dat şi ei un 
sfânt. 

Sunt în toate astea, domnule Costache, 
cuvinte puternice, şi faţă de Dumnezeu, şi faţă de 
pământul acesta şi oamenii lui, operă a lui 


Dumnezeu”. 

Marcel Petrişor a fost încarcerat cu Mons. 
Ghika tot în complexul de celule 9 - 12. Iată un 
extras dintr-o înregistrare din iunie 2007. 

„Înainte de a muri, când stăteam cu el de 
vorbă, aicea... ştiu că era aşa de senin, stătea pe 
partal, pe prici, acolo sus, şi povestea [...] Şi ce 
mi-a rămas... la un moment dat, stând acolo, era 
faptul că spunea: «Aş vrea să mor aicea, şi groapa 
mea să fie necunoscută, printre alte gropi ale 
celor care mor aici». Asta sigur a fost aşa! Aşa 
zicea! Eu, auzind chestia asta la 22 de ani, mi s-a 
părut o chestie fantastică... Să nu fie dezgropat şi 
să rămână cu aceşti morţi anonimi... Am auzit-o de 
la el... şi nu o dată, de mai multe ori. Şi-l întrebau: 
«Dar cum, dumneavoastră, care aţi umblat prin 
Japonia...?» Ăsta era semnul de maximă umilinţă, 
să fie necunoscut, în mijlocul unei mase de 
morminte”. 

7.12 Relicva la Jilava 

Continuăm cu prezentarea unui paragraf din 
Manuscrisul 1 al lui Florea Costache: 
„Monseniorul a fost un om de mare sprijin 
sufletesc în închisoarea noastră, dar era şi un 
mare doctor. Doctor în ce sens? în buzunarul 
hainelor era un ghimpe, spunea el, din Coroana de 
spini a Mântuitorului. Când cineva se-mbolnăvea 
de ceva, alerga la Monsenior sau îl duceau alţii la 
Monsenior. Monseniorul îi punea capul în poală, 
că de altfel Monseniorul şedea mai mult pe prici, 
în pat... punea capul în poală şi aplica ghimpele 
acela ca un plasture pe locul durerii sau pe locul 
suferinţei şi rostea în gând o rugăciune. lar când 


se termina rugăciunea, bolnavul era vindecat. 
Cazurile acestea erau aproape zilnice. Am stat în 
celula aceasta cu Monseniorul vreo 4 luni de zile 
[corect, mai puţin de 3 luni]”. 

Un caz concret relatat de Florea Costache: 
„Un croat plânge cu hohote. Are mari dureri în 
coşul pieptului. Îl sprijină Coceoran Marin să 
coboare de pe priciul de sus, iar Nae Popescu îl 
ajută să se culce lângă Monsenior. Monseniorul îl 
desface la piept şi scoate din buzunar un ghimpe, 
pe care îl are, zice el, din Coroana de spini a 
Mântuitorului. Ghimpele, de mărimea unui 
nasture de palton, îl pune ca un plasture pe locul 
durerii, apăsându-l uşor cu podul palmei şi 
rosteşte o scurtă rugăciune. Când Monseniorul a 
terminat rugăciunea, croatul s-a sculat. «Nu mă 
mai doare», ne-a spus el zâmbind. Şi sare din pat”. 
(Manuscrisul 1) 

In înregistrarea pe care a realizat-o Pr. Horia 
Cosmovici, Prof. Costache îşi aminteşte: 

„F.C.: Da, el lua ghimpele şi-l punea pe locul 
durerii, ca un plasture. Cred că rostea atuncea o 
rugăciune şi, după ce lua ghimpele, bolnavul se 
ridica, zâmbea, îi pupa mâna Monseniorului, 
pentru că noi aşa obişnuiam în închisoare, să-i 
sărutăm mâna... şi el era fericit. Şi fericit era şi 
bolnavul pentru că nu mai era bolnav, era sănătos. 
Aţi înţeles? 

H.C.: Da. Aţi văzut dumneavoastră vindecări 
din astea vreuna? 

F.C.: Toate cazurile au fost vindecate de 
ghimpele acesta. Toate cazurile”. (înregistrare 6) 

In Manuscrisul 3, Prof. Costache afirmă 


explicit că era vorba de „un spin pe care 
[Monseniorul] îl ţinea ascuns faţă de administraţia 
închisorii”. 

7.13 Prima percheziţie descrisă de părintele 
Pecican 

Pr. Pecican a prins o percheziţie la sfârşitul 
toamnei din 1953 [probabil în celulele 9 - 12]. Elo 
descrie, în interviul său din 4.09.2005: 

„intr-o noapte, la ora 12 - 1, după ce noi 
adormiserăm... la ora 10 trebuia să dormi... să te 
scoli la 5... simţim bocănituri prin geamuri, prin 
pereţi, prin acoperiş, simţeam ţipetele santinelelor 
de pe la cucurigu... de acolo, care înconjoară 
închisoarea... înjurături cu nemiluita, strigăte de 
intimidare... s-au apropiat de Jilava, au trântit 
patul puştii în poartă, au deschis poarta, au 
intensificat înjurăturile, au strigat Uuu... cu urale, 
ca la front, ca la lupta apropiată, şi s-au apropiat 
de partalele noastre, ne-au descoperit, ne-au 
smuls din culcuşurile noastre, ne-au răsturnat pe 
jos, ne-au călcat în picioare... şi nu ne-au lăsat nici 
să ne îmbrăcăm, dar ne-au poruncit să ieşim afară, 
pe coridorul care dădea afară, sub cerul liber, 
când ningea. 

Frig era, o zi de toamnă precoce. Brumar. Se 
întâmplă fenomenele astea la Brumar. 

Ei, Monseniorul avea la ora aia pe el numai 
cămaşa şi izmenele. La un frig de minus nu ştiu 
cât. La optzeci de ani. El a fost scos afară înaintea 
mea, pentru că ultima care a ieşit a fost camera 
noastră. Suntem 1, 2, 3, 4, dar când ieşim vom fi 
4, 3, 2, 1. [Se referă la schema de intrare şi ieşire 
în celulele 9 - 12, care comunicau între ele. Deci 


această percheziție a avut loc cel mai probabil în 
reduit]. 

Când ies afară, în faţa mea, Monseniorul alb 
ca varul, nu era roz niciodată, însă acum era 
pământiu. Şi, lângă el, un securist... l-a obligat să 
dea jos cămaşa de pe el, şi... a început să-l 
lovească, să-l înjure, să-l prindă de mâini, să-i 
învineţească mâinile... erau numai oase şi piele, şi 
să-l izbească cu spatele şi cu capul de zid. 

— Aţi văzut cu ochii? 

— Da, în faţa lui am fost! 

— În faţa dumneavoastră? 

— În faţa mea. 

E cel mai cumplit spectacol pe care l-am 
văzut cu el. 

Eram acolo, da, pe coridor. Afară ningea, 
dincoace poarta deschisă, dincolo poarta deschisă. 
Şi ger sec, cu grade, un minus zece, cincisprezece 
grade. 

— Un soldat sau un ofiţer? 

— Un soldat. Erau cădeţi, elevi de şcoală 
militară de Securitate. Şi l-am urmărit tot timpul... 
la un moment dat vrea să-l trântească, îl apleacă 
pe o parte, îl ridică pe cealaltă, şi povestea asta se 
repetă mult şi bine, m-am temut că moare în 
braţele lui. Atunci... aveam... îţi căşuna câte un 
gând: «Dom'le, dacă nu-l lasă în pace, săr la el în 
gât şi-l omor». Au fost şi întâmplări de felul ăsta... 

Am cunoscut un caz când un amic de 
suferinţă la Canal a sărit la securistul care îl bătea 
şi l-o bătut şi l-o lăsat linşat la pământ. Asta, în 
paranteză... [...] Când îl băteau, Monseniorul se 
ruga şoptit. 


Ăla îl tot pocnea... La un moment dat mă ia 
din locul unde eram, mă mută în alt sector de 
percheziţionare. Probabil că s-au schimbat coralii, 
ei între ei. Da. Şi nu mai rămân lângă 
Monseniorul. Nu mai ştiu. Ştiu că un prieten de-al 
meu de organizaţie, Năstase Oprea, numele ăsta 
nu-l uit niciodată, Năstase Oprea, s-a oferit să-l 
îmbrace pe Monseniorul, să nu răcească prea tare. 
Că l-a prins miliţianul că-l îmbracă sau nu, nu mai 
ştiu, că eu nu mai eram acolo. Când am plecat eu, 
l-o luat... Când am plecat de acolo, în alt punct. Eu 
m-am întâlnit cu Oprea Năstase după aceea şi nu- 
mi mai amintesc ce am vorbit cu el. Imi scapă. 
Plecăm de acolo pe la 4 dimineaţa. De la 
douăsprezece noaptea până la 4 a fost percheziţie. 
Şi intră fiecare în camera lui. În cameră, unde am 
intrat eu, dar şi în celelalte [prin faptul că știa de 
celelalte celule avem încă o dovadă că era vorba 
de celulele 9 - 12|, un morman de obiecte 
aruncate alandala, morman care-şi avea poalele pe 
ciment şi piscul în tavan. [...] Pe el l-a scos în luna 
noiembrie [...] şi l-a băgat la infirmerie”. 

7.14 A doua percheziţie descrisă de Prof. 
Florea Costache, urmată de confiscarea relicvei 

O altă percheziţie, diferită de cea descrisă de 
Pr. Pecican, este redată în dialogul emoţionant ce 
a avut loc între Prof. Costache şi Pr. Cosmovici. 

Ambii cunoscuseră Jilava şi ambii au fost mai 
mult decât apropiaţi de Monseniorul Ghika. (Pr. 
Cosmovici s-a dus în anul 1992 la Roşiorii de Vede 
pentru a-l întâlni şi a-l înregistra pe Prof. 
Costache.) 

„F.C.: 12, 12 jumătate noaptea. Un grup de 


ofiţeri... eram în celula 2 [pe secţia Ij şi ne-a 
dezbrăcat la piele şi ne-a băgat pe un coridor. Era 
iarnă, frig, şi el, săracul, era numai piele şi os. Că 
cineva vorbeşte că era voinic, robust... Nu era. 
Era... Aşa. Şi ne-a ţinut vreo două ore. In pielea 
goală. Şi i-a găsit într-un buzunar un ghimpe, cum 
spunea el, din Coroana de spini a Mântuitorului. 
Cu care făcea minuni acolo... în închisoare. Şi l-a 
întrebat un ofiţer: «Ce e cu asta?» Şi el a 
răspuns... deduc că el a răspuns, pentru că era 
nedumerit ofiţerul de Securitate: «Ghimpele din 
Coroana de spini a Mântuitorului». «Mai spune o 
dată». Şi când i-a spus a doua oară că e ghimpele 
din Coroana de spini a Mântuitorului, ofiţerul a 
tresărit. S-a uitat în dreapta şi-n stânga şi a luat 
ghimpele şi l-a băgat în buzunar. Dacă s-ar putea 
da de urma acestui ghimpe ar fi bine. 

H.C.: S-a dat. A sosit la mine şi acuma e unde 
trebuie. 

F.C.: Ghimpele? 

H.C.: Da. 

F.C.: îmi pare bine... Uite că Dumnezeu face 
minuni. 

H.C.: Face minuni. Nici eu nu ştiu cum a 
ajuns la mine, dar a ajuns la mine şi l-am dat 
Bisericii, pentru că asta nu-i... aparţine Bisericii 
oarecum şi... Aşa. 

F.C.: Şi dup-aceea ne-am îmbrăcat, am trecut 
fiecare la locurile noastre... 

H.C.: Eu... că vă-ntrerup... Deci înseamnă... 
dacă ofiţerul a băgat ghimpele în buzunar, 
înseamnă că ofiţerul a vrut să salveze ghimpele 
Mântuitorului, pentru că el a ajuns pe cale oficială 


la... la... 

F.C.: Şi eu m-am gândit la treaba asta şi, dacă 
el, pe cale oficială a făcut să parvină ghimpele de 
acolo, de unde a plecat...” 

În Interviul 5 dat Aurorei Sasu, Prof 
Costache face câteva precizări foarte importante. 
Reluând momentul percheziţiei şi al descoperirii 
relicvei, el adaugă: „Eram chiar alături de 
Monsenior în momentul ăla. Poate s-o găsi 
vreodată. Dar Monseniorul s-a îmbolnăvit, s-a 
îmbolnăvit... La câteva zile după aceea, avea febră 
mare, cred eu peste 40°C, a trebuit să batem în 
uşă şi să stabilim să fie evacuat în infirmeria 
închisorii”. 

Citâm şi un extras din Manuscrisul 1 al Prof. 
Costache: „A doua zi [după percheziţia la care i s- 
a luat relicva] Monseniorul avea temperatură şi nu 
se mai putea scula nici în capul oaselor. Aşa a fost 
evacuat de urgenţă la infirmerie, cum se spunea. 
După două săptămâni eu am fost transportat la 
Aiud şi am rupt orice legături cu Monseniorul”. 

Florea Costache precizează în alt manuscris 
felul în care s-a terminat această percheziţie: 

„În sfârşit, ne-am îmbrăcat şi l-am ajutat şi pe 
Monsenior să se îmbrace. Tremura însă. Şi când s- 
a băgat sub pătură tremura. Rogojina de sub el 
era prea subţire. Toată noaptea a tremurat fără 
întrerupere. 

A doua zi Eisenbeisser ne alarmează: 

— Moare Monseniorul, strigă el. 

Şi sărim toţi în picioare, în timp ce 
Fisenbeisser bătea la disperare în uşă, cerând 
internarea  Monseniorului la  infirmerie. Şi 


Dumnezeu a vrut să găsim o bună înţelegere la 
ofiţerul de serviciu. L-am aşezat uşor pe 
Monsenior pe o pătură. Era aproape în comă. Aşa 
l-am evacuat la infirmerie. 

Peste câteva zile a fost evacuat la infirmerie 
şi Mitroi Aurel şi l-a găsit în viaţă pe Monsenior. 
Slăbise însă mult şi nu se putea înţelege ce spune. 

— Totuşi m-a recunoscut, îmi relata peste ani 
Mitroi Aurel”. (Manuscrisul 1) 

Probabil că Monseniorul şi-a revenit oarecum 
şi de această dată, deoarece, în mărturia sa 
înregistrată de Aurora Sasu, Pr. Iosif Gonciu 
descrie un eveniment care i-a adus cu siguranţă 
Monseniorului o anumită consolare, şi anume 
aceea că relicva nu era pierdută: 

Cu Monseniorul am fost o dată la magazia de 
efecte... nu ştiu ce s-a întâmplat, mi se pare un 
cutremur sau ce a fost... şi s-au furat foarte multe 
lucruri, mai ales astea... verighete, ceasuri. 
Nimeni n-avea voie să le aibă şi le preda. Şi s-a 
auzit că... să se facă o reconstituire a bagajelor. 
[...] Şi atunci am văzut «relicvia» pe care a avut-o 
el în bagajul lui... mai era acolo, dar, după aceea, 
ce s-a făcut cu ea nu ştiu. Şi l-am condus atunci 
la... şi l-am ajutat acolo, am mai răspuns unele 
lucruri în locul lui, şi l-am dus înapoi...” 

E interesant faptul că, într-un al doilea 
proces-verbal de percheziţie a lui Vladimir Ghika 
din 31.12.1953 (deci după percheziţia din 
noiembrie 1953, descrisă de Petru Pecican), apare 
pentru prima oară menţiunea unui „portofel cu 
două cruciulițe”: 

Poate că, de fapt, n-a fost vorba de o 


percheziţie propriu-zisă, ci de un nou inventar, 
tocmai atunci când părintele Gonciu l-a condus pe 
Monsenior la magazia de bagaje. 

Pe formular e tipărit textul standard: 
„Percheziţia deținuților noi sosiți. Pentru 
încarcerare am procedat la percheziţionarea 
deținutului: „...Completarea scrisă de mână arată: 
„S-au găsit asupra sa: un ceas (buzunar, 
cronometru, fără lanţ), un inel cu piatră albă [de 
fapt e vorba de ametist, conform demnităţii de 
protonotar apostolic - informaţie primită de la Dr. 
Yves Nicolae Cernea, care o ştia de la 
Monseniorul Ghika], un carnet CEC, un portofel cu 
diferite acte, un portofel cu două cruciuliţe, o 
pereche ochelari, un patrafir, un brâu preoţesc. Au 
fost predate la magazie. „1% 

Aurel Mitroi, deşi foarte apropiat de Florea 
Costache, n-a ştiut de relicvă, cât timp a fost la 
Jilava!10. Putem trage concluzia că Monseniorul a 
cerut discreţie celor care aflau de relicvă. 

7.15 Momentul morţii 

Astfel, în luna mai 1954 Monseniorul Ghika se 
afla într-o stare de avansată epuizare la 
„infirmeria” închisorii Jilava. 

Pentru momentul morţii deţinem o mărturie 
directă a istoricului evreu Theodor Lavi!!1, precum 


109 Arhiva CNSAS, Dos. PI 109/18, f. 11. 

110 Convorbire telefonică Aurel Mitroi - Emanuel Cosmovici, 
6.09.2010, transcriere, p.8. 

111 Theodor Lavi s-a născut la Turnu Severin în 1905. A fost arestat 
în 1950, fiind judecat şi condamnat pentru participarea sa la activităţi 
sioniste, „culpă” pentru care a ispăşit apoi timp de cinci ani o dură 
pedeapsă cu închisoarea. Este autorul lucrării Istoria Sionismului, 
publicată în 1934 (reeditată în 1945), şi al unei monografii consacrate 


şi mai multe mărturii indirecte. Martorii indirecţi 
sunt: Pr. Menges, Horia Cosmovici, Pr. Godo 
Mihâly SJ (care s-a aflat, în ultimele zile ale vieţii 
Monseniorului la două celule distanţă de celula 
lui), şi Petre Pandrea. 

Într-o asemenea închisoare veştile circulau de 
la un deţinut la altul. Un bolnav din infirmerie se 
întorcea în celula de unde plecase şi povestea ce a 
aflat acolo (după cum ne-a relatat Demostene 
Andronescu). 

Părintele Menges s-a aflat la Jilava şi după 
moartea  Monseniorului!!?, deci a putut afla 
indirect, de la deţinuţii care au fost de faţă în 
momentul morţii Monseniorului, informaţiile pe 
care ni le-a oferit în mărturia lui. 

Este impresionant să vedem că Monseniorul 
Ghika a fost îngrijit, în ultimele momente, de un 
deţinut evreu, Theodor Lavi, că sutana i-a fost 
peticită de un hoge tătar şi că la căpătâiul lui s-a 
rugat un preot ortodox. 

Aşa cum se întâmplă deseori în mărturiile 
atât de imponderabile din închisori, în mărturia 
părintelui Godo mai apare un sionist alături de 
Monseniorul Ghika. Părintele Godo a acordat un 
lung interviu redactorilor emisiunilor religioase 


întemeietorului mişcării sioniste - Herzl (publicată tot în 1945). între 
1927 si 1929 a fost redactorul şef al publicaţiei „Ştiri din lumea 
evreiască" şi colaborator - până în 1939 - la „Hashmonaea”; îndată 
după război (începând din 1944) şi până în 1948, a fost de asemenea 
redactorul publicaţiei „Viaţa evreiască”. 

112 Pr. Menges se afla încă la Jilava la 15.04.1954 (Arhiva CNSAS, 
Dos. PI 109/6, f. 429). Francisc Augustin, Xaveriu Haider şi Godo 
Mihâly au fost transferați de la Jilava la 12.07.1954, deci după moartea 
Monseniorului, conform unei liste de transferuri aflate în Arhiva 
CNSAS, Dos. PI 109/11, f. 375. 


ale televiziunii maghiare, care a fost apoi publicat 
în anul 1995, sub numele „Iestamentum”115. În 
capitolul dedicat Jilavei, el spune că, Monseniorul 
Ghika «a fost un om minunat» \...] în cel mai înalt 
grad, în munca de apostolat, s-a remarcat 
Monseniorul Ghika. [...] Tineretul îl simpatiza 
enorm. Îl luau ca pe nişte moaşte, îl aşezau pe un 
loc mai înalt şi el ţinea prelegeri cu glas şoptit. Și 
acum port în suflet spiritul acestui om. Mai târziu, 
m-a onorat cu prietenia lui. A stat lângă noi la 
infirmerie |...] Acolo era un evreu, aproape 
absolvise facultatea, care a făcut servicii 
incredibile pentru deţinuţii politici şi pentru 
sionişti. Se ştia sigur că cine este sionist nu este 
delator. [...] 

Am ajuns deci la infirmerie, cu pneumonie 
gravă, alături se afla Monseniorul Ghika. 
Studentul evreu a spus că Ghika nu mănâncă 
nimic în afara cafelei de dimineaţă. Spun: «I-o dau 
lui pe a mea!» «Şi pâine...» Spun: «îi dau şi 
pâinea!» El va avea grijă să primesc mai mult 
arpacaş. «Cum vrei», i-am răspuns. Aşa era el. 
Avea grijă de «bătrânul domn». „Așa cum am 
arătat la subcapitolul 7.8, „Descrierea Jilavei din 
perioada detenției  Monseniorului”, deținuții 
bolnavi puteau circula, cu oarecare riscuri, către 
celulele vecine din baraca infirmeriei. 

Aşadar, tânărul sionist „văzut” de părintele 
Godo, aranjase lucrurile astfel: Pr. Godo îi dădea 
cafeaua şi pâinea lui pentru a fi date 
Monseniorului, iar tânărul avea grijă ca părintelui 


113 Godo Mihâly, Oneletrajz - Testamentum, Gloria Kiado, Kolozsvăr, 
2002. 


Godo să-i fie dusă porţia de arpacaş a 
Monseniorului. 

Din datele cunoscute astăzi, studentul sionist 
nu pare a fi una şi aceeaşi persoană cu istoricul 
Theodor Lavi. De altfel, în mărturia lui Florea 
Costache se vorbeşte de „grupul sioniştilor”, deci 
erau mai mulţi sionişti. 

lată un extras din mărturia lui Theodor Lavi: 

„Lângă patul meu zăcea un bătrânel, numai 
piele şi oase. Mi s-a prezentat: «Monseniorul 
Ghika». Avea barbişon şi plete albe, aproape 
imaterial în trupu-i firav. lradia bunătate. Era 
preot catolic [...] Mi-a povestit că a fost misionar 
şi, pregătindu-se pentru acest rol, a învăţat şi 
medicină şi chimie. Era atât de sleit de puteri, că 
nu s-a putut da jos din pat ca să mă examineze. 
Mi-a dat însă un sfat, care-l completa pe cel al 
generalului Arbore: «Să nu fii laş în faţa durerii. 
Trebuie să faci mişcări. Altfel ai să te anchilozezi 
într-adevăr.» l-am ascultat sfatul şi luptam cu 
durerile în încheieturi. Rezultatele erau slabe. [...] 
O figură interesantă era un hoge tătar din 
Dobrogea [...] Hogea se aşeza dimineaţa turceşte 
în patu-i de la etaj şi enunţa: «Am deschis 
croitoria». Peticea hainele noastre zdrenţuite. 
Peticele, pe care şi le strângea fiecare când i se 
rupea o bucată de rufă sau de haină, erau obiect 
de comerţ foarte fin. Moneda de plată era pâinea - 
o bucată sau mai multe, după mărimea sau 
calitatea peticului. Uneori şi ţigările - destul de 
rare - erau monedă de schimb. [...] 

[în infirmerie erau nişte tineri care] se băteau 
între ei, se certau, se înjurau. Din patul lui, unde 


începuse să agonizeze, Monseniorul Ghika i-a 
rugat să înceteze cu sudalmele şi ciorovăiala între 
ei. Le-am cerut şi noi ca, din respect pentru 
venerabilul prelat, să-şi pună frână. A folosit 
numai o scurtă vreme. Flăcările iadului au 
continuat să pâlpâie cu întreruperi. Monseniorul 
Ghika se stingea şi-şi dădea seama că i se apropie 
sfârşitul. 

În ultimele zile nu mai putea vorbi. îi 
umezeam buzele cu apă. Sanitarul venea la 
fereastră cu nerăbdare din ce în ce mai mare. 
«Cum, n-a murit încă?» Monseniorul ceruse să fie 
îmbrăcat, după moarte, în hainele-i preoțești. / le 
lăsaseră la închisoare, dar erau ferfeniţă. Hogea, 
tătarul, le-a cerut, s-a aşezat iarăşi turceşte pe 
patul de sus şi a pus petic peste petic. Agonia 
discretă şi demnă a blândului preot a durat 
unsprezece zile, până când medicul, venit la 
fereastră, a avut satisfacția să afle că, în sfârşit, 
mai murise cineva noaptea. Dispăruse unul dintre 
marile pericole ce amenințau temeliile regimului 
comunist şi construcţia socialismului. Noi eram cu 
toţii trişti. Până şi banda de tineri s-a potolit şi 
păstra tăcerea. Cineva i-a legat mortului cu o 
batistă falca de jos, ca să nu-i atârne. Apoi l-au 
îmbrăcat în haina-i preoțească. Aşa l-au ridicat din 
pat şi l-au aşezat pe podea pe pătura pe care avea 
să fie scos. [...] 

Lângă hoge s-a aşezat preotul american. Mai 
era şi un preot ortodox pravoslavnic din Banat. 
Cred că el e care a făcut în gând o rugăciune după 
ritul respectiv pentru cel decedat. 

Ceea ce regret este că l-am găsit în stare atât 


de atenuată, încât vorbea cu greu. Când se simţea 
mai bine îl mai descoseam. Imi povestise că la 
Paris, unde a stat o vreme, a fost prieten cu 
filosoful evreu Henri Bergson. Mi l-a dat ca 
exemplu. Bergson, bolnav de reumatism 
deformant, a învins durerile atroce prin puterea 
spiritului. Mi-a confirmat că marele gânditor se 
apropiase mult de catolicism - ceea ce se vedea şi 
din ultima carte ce i-o citisem: „Cele două surse 
ale moralei şi ale religiei’. Am înţeles că un 
oarecare rol în convertirea spirituală a lui Bergson 
l-a avut şi Monseniorul Ghika. Mi-a confirmat însă 
ceea ce citisem în ziare. Bergson a refuzat să facă 
ultimul pas al botezului, căci între timp se abătuse 
asupra lumii urgia hitleristă. El considera că ar fi 
fost o desolidarizare de evrei în epoca lor cea mai 
grea - deşi filosofic se distanţase de iudaism în 
cartea pomenită mai sus. 

Ocupanţii nazişti care căutau săi câştige pe 
francezi - i-au trimis acasă lui Bergson cartelele 
de alimente. El le-a refuzat şi a cerut să fie dus pe 
targă (suferea de un reumatism deformant) şi să 
stea la rând cu evreii ca să capete cartele 
speciale, cu porţii diminuate [...]” în sunt o 
mulţime de lucruri care confirmă că într-adevăr 
Lavi l-a văzut pe Monseniorul Ghika: faptul că a 
fost preot misionar, că ştia chimie şi medicină 
(fusese de fapt pasionat de chimie, după cum ştim 
din autobiografia din 1902), episodul extins cu 
Bergson. 

Mărturia Pr. Menges este compatibilă şi 
complementară cu cea a lui Lavi. 

„In timpul cât am stat împreună, am avut 


grijă de el. Am avut în special grijă să mănânce. 
Se silea să mănânce, dar era clar că fără hrană nu 
putea rezista multă vreme... Şi chiar aşa s-a 
întâmplat. Ajuns în grija altor persoane, care 
priveau cu poftă la gamela sa, nu l-au încurajat să 
mănânce. Îşi dădea «arpacaşul» altora şi slăbea 
tot mai mult, zi de zi. Tânărul Fundăţeanu, nepotul 
Amiralului Fundăţeanu, l-a îngrijit în ultimele sale 
zile. L-a ajutat să umble, să se spele şi l-a însoţit 
când îşi făcea nevoile. La 13 mai [1954] el a spus: 
«Astăzi este ultima zi în care vă deranjez. De azi 
nu mai am nevoie să ies. În patru zile mor. Te rog, 
spune Administraţiei să-l lase pe părintele Menges 
să vină la mine. Trebuie să-i spun ceva foarte 
important.» 

Văzând că Administraţia nu era de acord să 
merg la el, a încercat să-l cheme pe părintele 
Gunciu. Dar era clar că Administraţia n-ar fi dat 
niciun curs unei asemenea dorinţe. Începând cu 
data de 13 Mai, Monseniorul Ghika n-a mai 
mâncat nimic. A mai vorbit cu unul, cu altul şi s-a 
rugat. 

Aşa cum a prevăzut, a adormit în Domnul la 
17 mai [corect 16], exact la jumătatea pedepsei. 
Până în ultima clipă a fost lucid. Când a închis 
ochii pentru totdeauna, cei care au fost de faţă au 
zis: «A murit un Sfânt!» 

Nu ştiu ce s-a făcut cu trupul lui neînsufleţit, 
n-aş şti să spun. Înfăşurat într-o pătură, a fost scos 
din infirmerie. Figura sa blândă şi senină a rămas 
în amintirea tuturor. A fost un om extraordinar, cu 
o memorie fenomenală, de o vastă cultură, cu 
cunoştinţe din toate domeniile, dar, mai presus de 


orice alte calităţi, avea o iubire creştină faţă de 
Dumnezeu şi faţă de cei din jur, iubire care-l făcea 
să semene atât de mult cu Mântuitorul său. 
Împreună cu Sfântul Apostol Pavel, a putut spune 
şi el: «Caritas Christi urget me», «Iubirea lui 
Cristos nu-mi dă răgaz». Avându-l pe Cristos în el, 
a aşteptat moartea cu seninătate. 

Aflând de moartea lui, nu m-am rugat pentru 
el, ci l-am rugat să-mi obţină de la Dumnezeu tăria 
sufletească şi curajul pe care le-a avut el. 
Monseniorul Ghika trăieşte şi astăzi în amintirea 
şi în inima tuturor celor care l-au cunoscut şi l-au 
stimat. Astăzi îl venerez ca pe un Sfânt şi îl invoc”. 

Theodor Lavi relatează că el l-a îngrijit pe 
Monsenior. Părintele Menges relatează că tânărul 
Fundăţeanu l-a îngrijit pe Monsenior. Asta nu 
înseamnă că cele două mărturii sunt 
incompatibile, ele pot fi complementare. Am arătat 
mai sus că o mărturie din spaţiul halucinant de la 
Jilava nu este o dare de seamă în sensul de astăzi. 
„Tânărul” Fundăţeanu trăieşte şi astăzi şi a 
transmis la telefon rudelor care îl îngrijesc: „Cum 
să nu-l cunosc pe Monseniorul Ghika, doar nu a 
murit în braţele mele?” (informaţie de la doctorul 
Nicolae Cernea). 

Există o mărturie indirectă, la rândul ei 
compatibilă cu celelalte, a lui Petre Pandrea, care 
nu se mai afla la Jilava la 16 mai 1954. Pandrea 
ştie că moartea Monseniorului a fost într-o 
duminică, şi într-adevăr 16 mai 1954 a căzut într-o 
duminică. Ştie că Monseniorul Ghika i-a rugat pe 
codeţinuţi să-i cheme pe cei doi călugări catolici 
aflaţi în a doua celulă faţă de ei. Gardianul de pe 


coridor nu a permis acest lucru, după care 
Monseniorul ar fi început să plângă. Pandrea ştie 
că a fost dus la groapă într-o ladă comună de către 
patru deţinuţi, fraţi de suferinţă, care au săpat 
groapall?. 

Horia Cosmovici notează în Caietul său 
manuscris că în ianuarie sau februarie 1956, aflat 
în închisoare, a ajuns la el, indirect, următorul 
mesaj pe care i-l transmisese Monseniorul Ghika: 
„Prin prietenii voştri, spuneţi fiului meu Horia 
Cosmovici că m-am rugat tot timpul pentru el şi 
că, pe patul de moarte, i-am dat 
binecuvântarea” 115. Cu aceeaşi ocazie sau prin alt 
mesager, el a aflat de mărturisirea publică pe care 
a făcut-o Monseniorul Ghika, în lipsă de preot, 
înainte de moarte: 

JHor cu conştiinţa împăcată că am făcut tot 
ce am putut, deşi nu întotdeauna tot ce a trebuit, 
pentru adevărata Biserică a lui Cristos, într-o 
perioadă tristă pentru ţara mea şi pentru întreaga 
lume civilizată”. 

7.16 Celulele prin care a trecut Monseniorul 

Ştim că în toate timpurile creştinii au căutat 
trupurile martirilor şi le-au îngropat apoi cu tot 
respectul. Pentru deţinuţii din închisorile 
comuniste, moartea era prevăzută de comunişti 
prin simpla condamnare şi încarcerare; ea era 
„anonimă şi disimulată”!16. Nu era un eveniment 


114 Petre Pandrea, „Monseniorul Vladimir Ghika”, [extras din Jurnalul 
său]: Magazin istoric, iunie 2002, p. 60-61. 

115 Caiet manuscris I, p. 36. 

116 Un eminent specialist al istoriei religioase şi al martirologiei 
contemporane, Monseniorul Charles Molette, a înţeles că, pentru 


instantaneu, ci apărea cel mai adesea după o 
prelungită distrofie. 

Avem sentimentul că e de dorit să coborâm 
azi în Jilava şi să trecem cu respect şi emoție prin 
celulele în care şi-au purtat crucea fraţii noştri 
creştini înainte-mergători. 

Mergând pe firul mărturiilor lui Florea 
Costache, se poate stabili o parte din traseul pe 
care l-a urmat Monseniorul prin celulele Jilavei. 

— În prima zi de celulă în Jilava, Monseniorul 
s-a aşezat lângă Florea Costache în celula 12 din 
reduit. Din celula 12 exista o deschidere către un 
veceu de beton cu cinci găuri, care e vizibil şi 
astăzi, doar că deschiderea respectivă către celula 
12 este zidită în zilele noastre. 

— Înainte de Crăciun, Monseniorul şi preoţii 
catolici din lotul Menges, împreună cu Florea 
Costache şi Aurel Mitroi, au fost mutaţi într-o ce 
lulă vecină, mai mare, mai liniştită, celula 8 tot din 
reduit. În această celulă au prins Crăciunul. Aici a 
avut loc probabil percheziţia descrisă de părintele 
Pecican. 

— Odată cu venirea iernii, a urmat o nouă 
mutare a Monseniorului, împreună cu Florea 
Costache şi Aurel Mitroi, în celula numărul 2 din 
secţia I, „o ruină friguroasă, lipsită de ferestre şi 
deci de aerisire”, după cum relatează Florea 


perioada stalinistă din România, „«actele» proceselor nu erau în mod 
vizibil decât o sperietoare declamatoare şi absconse fantasmagorii 
destinate a oferi un pretext unei execuţii anonime şi disimulate”. 
Conferinţă ţinută la 23.01.2002 la Abația Sainte-Marie (3, Rue de ia 
Source, Paris), de către Mons. Charles Molette în timpul liturghiei 
celebrate în memoria Mons. Ghika, preot „biritual” din dieceza de 
Paris. 


Costache. Preoţii catolici au rămas în celula 8. În 
celula 2 a avut loc a doua percheziţie, descrisă de 
Florea Costache, în care i s-a luat Monseniorului 
relicva. 

— Imediat după percheziţie, Monseniorul a 
fost dus „aproape în comă” la infirmerie, unde 
deducem că a stat mai mult de două săptămâni, 
deoarece după aceste două săptămâni Florea 
Costache a fost dus la Aiud şi nu l-a mai văzut pe 
Monsenior. 

— După infirmerie, Monseniorul s-a mai 
întors o dată în reduit, unde a fost văzut de 
Demostene Andronescu şi de Valentin Cantor. De 
astă dată era complet epuizat şi vorbea cu greu. 
Demostene Andronescu îşi aminteşte că, prin 
martie-aprilie, Monseniorul a fost dus la infirmerie 
şi după vreo două-trei săptămâni a sosit vestea 
morţii lui. 

Subliniem încă o dată că nu trebuie să o luăm 
în nume de rău foştilor deţinuţi dacă greşesc vreo 
dată, vreo perioadă, numerele de celulă. In 
memoria lor, în lipsa oricărui reper, cum ar fi un 
calendar sau un ziar, timpul s-a contractat sau s-a 
dilatat după trăirile lor. E deja mult că au putut 
identifica ziua Crăciunului. 

Deţinuţilor nu le spunea nimeni numărul 
celulei lor. Întâmplător, din vorbe scăpate de 
gardieni, aflau care ar fi acest număr. Vom pomeni 
aici momentul emoţionant pe care l-a trăit 
Valentin Cantor cu ocazia unui parastas ţinut la 
Jilava la 10.12.2010. El şi-a recunoscut pentru 
prima oară celula în care a stat. Noi i-am adus 
detalii ştiute din mărturiile celorlalţi treisprezece 


martori ai încarcerării Mons. Ghika. În felul acesta 
am eliminat tot felul de alte variante, aşa încât nu 
mai rămânea posibilă decât varianta că el a fost 
încarcerat în celula 8 de astăzi. Valentin Cantor a 
cântărit foarte mult toate amintirile pe care le 
avea, a identificat locul „de plimbare”, şi-a amintit 
că pervazul geamului era la nivelul mâinii, a 
măsurat cu pasul celula, acum fără deţinuţi, ceea 
ce îl dezorienta, şi, într-un sfârşit, a ajuns la 
intima convingere că se afla în celula numărul 8 
din reduit şi ne-a arătat atunci că priciul 
Monseniorului fusese la etajul superior, pe 
dreapta, spre geam. Deţinuţii au sperat să-i fie mai 
cald Monseniorului. Deci abia după 56 de ani un 
deţinut din închisorile staliniste şi-a putut 
recunoaşte celula. 

Probabil că Monseniorul Ghika a fost de mai 
multe ori în infirmerie, după despărţirea de Prof. 
Florea Costache. La infirmerie veneau să moară 
bolnavii ajunşi în stare gravă, distrofică. Deţinuţii 
tineri şi-au revenit acolo de multe ori, ieşind din 
mediul umed şi otrăvit al Jilavei. Deţinuţii cu TBC 
erau scoşi mai uşor la aer în jurul infirmeriei. 
Deţinuţii bătrâni cu greu îşi puteau reveni. Frigul 
îndurat în cele două percheziţii cunoscute din 
mărturii şi lipsa mâncării l-au epuizat pe 
Monseniorul Ghika. 

7.17 Slujba la mormântul de la Jilava 

La 08.06.1954, Penitenciarul Jilava Bucureşti, 
serviciul evidenţă şi cazier, a trimis o scrisoare 
către Sfatul Popular al Raionului Stalin, Regiunea 
Bucureşti, cu următorul conţinut (dos. PI 109/18, 
f. 2): 


„Vă facem cunoscut că în ziua de 16 mai 1954 
a decedat în acest penitenciar numitul Ghika 
Vladimir, care a avut domiciliul în Bucureşti, str. 
Generalismul |șic!] Stalin, nr. 34, Raion Stalin, fiul 
lui loan şi Alexandrina, de profesie preot. Vă 
rugăm să înştiinţaţi familia defunctului pentru a se 
prezenta să-i ridice actele şi obiectele rămase la 
unitatea noastră”. 

La acea adresă era tocmai casa parohială a 
capelei Sacre-Coeur. Monseniorul nu mai avea 
familie. Părintele paroh, Francois Van Der 
Jonckheyd, a fost pus în situaţia de a găsi o 
soluţie. 

Scriitorul Andrei Brezianu ne-a relatat faptul 
că un fiu spiritual al Monseniorului, Ionel Cofariu, 
avocat şi mare rănit de război pe frontul de Vest, a 
avut curajul să meargă el la Jilava. După şocurile 
suferite în război, vorbea orice, fără nicio reţinere. 
Astfel el a reuşit să convingă administraţia 
închisorii că Vladimir Ghika nu are descendenţi şi 
că el este fiul lui spiritual; a obţinut astfel pelerina 
Monseniorului, precum şi relicva, pe care le-a 
predat părintelui François. Ionel Cofariu a reuşit 
să afle şi localizarea mormântului, obţinând 
aprobarea de a i se citi Monseniorului o scurtă 
slujbă la mormânt (pe care se afla un ţăruş cu nr. 
807). Aşa se face că pere François, însoţit de 
Andrei Brezianu, s-au deplasat, în vara anului 
1954, la groapa cu pământ încă reavăn din 
cimitirul comunei Jilava, secţiunea pentru deţinuţi, 
unde părintele a citit rugăciunea: „Libera me, 
Domine, de morte oetema...”, iar Andrei Brezianu 
a dat răspunsurile. 


7.18 Salvarea relicvei 

Pere François împrumuta relicva la persoane 
de încredere pentru diverşi bolnavi. Ştim, de 
exemplu, că sora Lidia Dumitrescu a fost o vreme 
în posesia relicvei!!”. La arestarea lui Pere 
François (la 18.04.1957), relicva era împrumutată 
pentru un bolnav îngrijit de Ion şi Clelia Obreja. 
Aceştia au ţinut-o ascunsă. Înainte de a emigra în 
Italia, i-au dat-o lui Agenor Danciul, care ieşise din 
închisoare. Agenor Danciul i-a împrumutat-o lui 
Horia Cosmovici, aşa cum declară el în mărturia 
sa scrisă!18, 

După moartea lui Agenor  Danciul 
(16.10.1993), considerând că relicva aparţine 
Bisericii, Horia Cosmovici a  înmânat-o 
Arhiepiscopului catolic de Bucureşti, Dr. loan 
Robu. 

Această relicvă există şi astăzi. Ea a fost 
recunoscută de Pr. Agenor Danciul, de Pr. Horia 
Cosmovici şi de martorii în viaţă care au văzut 
seria a IV-a a filmului documentar Monseniorul 
Ghika, un sfânt contemporan” realizat de Anca 
Filoteanu pentru postul BITV!!. Faptul că relicva 
există şi astăzi confirmă adevărul mărturiilor care 
ne-au parvenit din adâncul Jilavei. 

7.19 Deshumarea de la Jilava în anul 1968 

La 18.12.1968, un nepot îndepărtat al 
Monseniorului, Dr. Grigore Ghyka, însoţit de alte 


117 înregistrarea audio a convorbirii se află la Arhiva Ghika de la 
ARCB. 

118 Agenor [Bob] Danciul, „Relations sur Mgr Vladimir Ghika”, 1991, 
p. 20. 

119 Filmul poate fi vizionat integral pe site-ul www.vladimirghika.ro 


două rude ale Monseniorului, Marie Mavrocordat 
Florescu şi Lucian Spătariu, au cerut să li se 
restituie osemintele rudei lor de la cimitirul din 
Jilava. Cu ajutorul activ al preotului ortodox 
Totolici, după o serie de formalităţi, a putut fi 
stabilită ziua deshumării. La sosirea la bisericuţa 
cimitirului, oasele fuseseră deja deshumate de 
dimineaţă. 

Dr. Grigore Ghyka a redactat la faţa locului 
(la 18.12.1968) un proces-verbal antropologic, pe 
care l-a semnat şi Marie Mavrocordat. Citām un 
pasaj din procesul-verbal!” extins redactat de Dr. 
Grigore Ghyka cu ocazia deshumării: 

Dr. Grigore Ghyka scrie: „Am putut face un 
rapid inventar al oaselor şi am constatat că ele 
erau perechi pentru membre identice, ca şi cum 
cert ar fi provenit de la unul şi acelaşi individ [...] 
în al doilea rând, craniul, bazinul şi, în general, 
toate oasele proveneau cert de la un individ mai 
degrabă mic de statură, aşa cum de fapt era 
Vladimir Ghika. Cum aveam în mână doar un 
jurnal şi în buzunar un pix, m-am apucat, evident 
fără să spun nimănui [într-un paragraf anterior 
Grigore Ghyka arată că Marie Mavrocordat îl 
ținea de vorbă pe Pr. Totoliciļ, să proiectez 
dimensiunile anumitor oase pe hârtie, măsurând 
astfel măcar aproximativ dimensiunile lor [...] Cert 
este că am remarcat cu mirare că, lipite pe oasele 
din faţa mea, se găseau nişte petece dintr-o haină 
neagră, de o țesătură specială (putea fi o sutană 


120 La Arhiva Ghika de la ARCB există o copie a procesului-verbal 
antropologic şi a 
procesului-verbal extins redactat de Dr. Grigore Ghyka. 


preoțească) şi că pe ea, din loc în loc, se vedeau 
fire scurte de păr alb. Totul arăta că defunctul era 
un om în vârstă, care fusese înmormântat cu un 
veşmânt care, oricum, nu era o zeghe de 
puşcăriaş”. 

Osemintele au fost reînhumate la cimitirul 
Bellu ortodox, în locul care aparţine doctorului 
Grigore Ghyka. Acolo se află şi astăzi. 

La cimitirul Bellu ortodox, aproape de intrare, 
pe dreapta, se mai află şi mormântul tatălui 
Monseniorului, loan Ghika. Monseniorul a fost o 
dată la cimitirul Bellu, în anul 1952, însoţit de 
tânărul Nicolae Cernea, pentru a se ruga la 
mormântul tatălui său. Acolo s-a pus în genunchi 
şi a stat o vreme în rugăciune. A trecut apoi şi pe 
la alte morminte ale familiei. Deocamdată nu ştim 
unde a fost înmormântată mama Monseniorului. 
Sunt indicii că ar putea fi înmormântată la 
cimitirul din Piatra Neamţ. 

8. Despre martiriu 

Suntem conştienţi că mii şi mii de români 
nevinovaţi au trecut prin închisorile comuniste 
suferind aceleaşi condiţii inumane şi o mare parte 
dintre ei au avut o ţinută exemplară, eroică în faţa 
acestei suferinţe. 

În analiza pe care o face Biserica Catolică 
atunci când se întreabă dacă un creştin mort în 
faimă de martir este vrednic de această coroană, 
ea îşi pune anumite întrebări clarificatoare: 

— Oare acel Slujitor al lui Dumnezeu a 
acţionat în condiţii de persecuție religioasă, de 
ură împotriva credinţei? 

— Care au fost motivațiile lui? 


— Oare a acceptat în mod conştient moartea 
pentru Cristos, pentru Biserica lui sau pentru o 
altă virtute creştină? lar comportamentul său din 
anii anteriori s-a înscris fără echivoc pe linia unei 
trăiri creştine adevărate? 

— Oare moartea lui a fost cauzată de 
persecutor? 

— In ce mod a primit Slujitorul lui Dumnezeu 
suferinţa? 

Sperăm că cititorii acestui text biografic vor 
putea găsi răspuns la toate aceste întrebări şi vor 
putea plasa viaţa  Monseniorului Ghika la 
adevărata ei înălţime spirituală. 

Agendele Monseniorului 

Facsimile şi tabele sintetice 


Agendele Monseniorului Vladimir Ghika din 
anii 1945 - 1947 

(Prezentare sintetică) 

Pentru a putea oferi o privire de ansamblu 
asupra activităţilor Monseniorului Vladimir Ghika 
în România, aşa cum rezultă ele din agendele 
anilor 1945, 1946 şi 1947, prezentăm în 
continuare câte un tabel sintetic pentru fiecare 
dintre aceşti ani. 

In prima parte a unui tabel sunt trecute 
datele unor evenimente publice la care a luat el 
parte. Uneori Monseniorul a notat numărul de 
participanţi şi, câteodată, numele unora dintre ei. 
Nu ne este clară semnificaţia tuturor acestor 
întâlniri, dar poate că sunt cititori care vor putea 
face legătura cu informaţii din alte lucrări. 

În partea a doua a tabelului sunt trecute în 


mod sistematic toate datele întâlnirilor avute cu 
sculptorul Gheorghe Anghel, cu fetiţa bolnavă 
Silvia Nettal şi cu „micul”!?! Fotino, un tânăr 
paralizat. l-am trecut pe aceştia, deoarece ştim 
cine sunt. Dar am înregistrat şi alte întâlniri, fără 
a avea vreun criteriu oarecare. Agendele 
înregistrează mii de întâlniri pe an. 

Pentru uşurarea lecturii tabelelor, lunile şi 
zilele întâlnirilor sunt trecute cu caractere aldine. 
Insemnările Monseniorului sunt trecute în italice. 
Există două feluri de prezentări ale datelor 
calendaristice ale întâlnirilor, exemplificate în 
continuare: decembrie (4, 7, 15, 23) - atunci când 
sunt mai multe întâlniri în acea lună; 23 martie - 
atunci când există o singură întâlnire în acea lună. 

In aceste tabele nu am avut intenţia să notăm 
cu exactitate toate tipurile de evenimente şi toate 
întâlnirile Monseniorului. Scopul nostru a fost 
acela de a da doar o idee asupra activităţilor sale 
în România. 


I 
1 Înveşmântar 

0. e - călugărie 21 august (Nadege Carag 
1 Binecuvânta 19 iulie 

1. rea statuii Maicii 


121 Iată relatarea scrisă a Dnei Adina Nanu, Profesor la Universitatea 
Națională de Arte, București: ”L-am auzit vorbind la colega mea de 
liceu, Silvia Netta, care, în ultima clasă, s-a îmbolnăvit de paralizie 
infantilă şi a fost primul - poate şi singurul - pacient care, după al 
Doilea Război Mondial, prin 1945-1946, a beneficiat de un plămân de 
oțel adus din SUA Colega mea, complet paralizată, era întinsă, având 
tot corpul, de la gât în jos, într-un fel de sarcofag din metal şi sticlă, în 
care foaie uriaşe pompau aer cu presiune, acționând asupra toracelui 
ei ca o respiraţie artificială. Monseniorul Ghika a stat la căpătâiul ei şi 
i-a vorbit blând până ce ea s-a sfârşit.” 


Domnului (St. 


Vine.) 


Notre Dame 
de Sion 


21 mai 


Conferinţe 


3 mai (Băltăceano) 


Institutul 
bizantin 
(Asumpţionişti) 


martie (29 - joia sf; 30 
sâmbăta sf.); 1 aprilie (Pastele 


Institutul 
francez 


martie (12 - Mouton; 2 
aprilie (4 - Mouton, etc.; 16 - 
23 mai 


Legația 
Franţei 


13 decembrie (prânz) 


Cercetaşii 


3 iulie (+ Lepoutre); 7 iul 


Şcoala de 
infirmiere 
„Regina 


Elisabeta”. 


15 februarie; martie (1 - 
15; 22; 29); aprilie (5; 12 - co 


Văcăreşti 


12 mai 


Cimitirul 
Bellu 


12 mai (morminte fam.) 


Parastas 


23 decembrie (Nellu Ghil 


Călătorii 


Câmpina (23 iunie - fan 
lit, unită -, prânz Moisin; Sp 
25 iunie - lit, unită; cim.) 


Recepţii 


Elizabeth: ianuarie (11; 1 
(ceai); Irene Procopiu: ianuari 
40 pers., lume muzicală: Ti 


violoncelişti, etc.; 30 - cu Z 
februarie; Bendorf: 9 april 
aprilie; 16 mai; Mogosoaia: 12 


2 Sala Dalles 25 decembrie (Anghel!) 
4. 

2 San Antoniu 22 martie; aprilie (26; 3( 
5. < Panait Istrati>; conf. Filipine 

2 Bazar februarie (22 - 4 tinere 
6. 24; 25); septembrie (5; 6; 7) 

2 Arbitraj decembrie (14; 17 t) 
7. 

2 Are films 14 iulie [cu multe pers.] 
8. [Patria] 


Agendele Monseniorului Ghika / Sinteză 1945 

Persoane (1945) 

Fotino octombrie (6; 13; 20; 27); noiembrie 
(3; 10; 24); decembrie (1, 15.22) 

2. Gheorghe Anghel t 8.1.6.20.23.25.26 UU- 
ilH: 29; 30); (2; 12; 30); 


A 


„I. i 24, 13.22!; 26 iulie; 3 «** 5 °C. ombrie, 1; 


7; => 


(2; 6; 9; 10; 19; 29) - & 

Marie Mavrocordat Floresco 

4 ianuarie 

Abatele Lepoutre iulie (3; 7; 18 spov.) 

5. Arghezi ianuarie (15I - JUI, 17); 12 mai 

6. Bunaciu Chiţimia 8. Matei Balş mai (10 
VIlI—INII; 11; 17 - Trib, pop.; 19 III - IUI, 24////—///I; 

octombrie (18; 19 - Doctor Burghelea; 22; 23 
- Dr. Burghelea; 24; 25 - Dr. Burghelea) 
10. Otto Farrenkopf 


5 ianuarie 
Din agenda lui Vladimir Ghika - 1946 
Evenimente (1946) 


1, ASTRU 


Filosofie scolastică 


2. 

3. Reuniunea Unionistă 

4. Comitetul Apostol (Comitetul Fundaţiei Ar 
/ Comitetul Marie Apostol) 

5. Omul Nou 

6. Căminul de fete „Spiru Haret”. 

7. Spitale 

8. Nunţiatură 


9. Institutul francez 


Conferinţe 


11 aprilie (Batistei - A 
Veselovsky; Bemea, Tătar, 
aniveri sară); noiembrie (5 - 2 
ambasadorul Franţei); 23 - Si 
30 - Știrbei Vodă, 30 pers.); d 
Vodă, despre spiritism, 30 pel 
lume Sunt enumerate 13 pers. 


Conferinţă 
Mons. Suciu 


Iunie (15, 17, 19) 


Liturghii 


St. Vincent - 6 august; 24 
9 august; Arsenal - septe 
octombrie 


Ora Sfântă 


9 mai (str. Batistei); |! 
Unionistă); 26 septembrie 


18 iunie (Hurtig); 14 
Mărăsescu); 27 decembrie (Er 
Iunie (26 - copii pe 
Octavie Gheorghiu, J.F. Tor 
Agârbiceanu, Marie =G. 
Agârbiceanu; 27 - Octavie 
copii; 28 - impărtăşirea celor 


Botezuri 

Copii la 
prima sf. 
Impărtăşanie 

Consfinţire 


la Inima lui lisus 


2 august (fratele lui Hori 


Căsătorii 


7 iulie (Tatu), 1 septem 
pers, E. Manu, L. Fălcoianu, F 
Slăvescu) 


Casa fraţilor 


noiembrie (17 - 10 - 12; | 
16 - 20; 19- 10 - 12.30; 15 -. 


Reuniunea 
doamnelor 


7 martie (20 pers.) 


Notre Dame 9 septembrie 


0. de Sion 
2 
1. Pitar Moş 7 aprilie (Nunțtiu, Cisar, N 
întâlniri la 21 martie (P. Pojar, Prod 
2 STEA ma i + alte 10 pers.); 21 noiembr 
2. Aftenie, pe iezuiţi; Baltheiser: 
2 Biserica 25 martie - mai multe sp 
3: Polonă 300 pers; 100 împărt. 
2 Biserica 
4. Antim 18 octombrie (Mitrop. Mí 
2 
5. Bazar Inst, de Statistică - 18 de 

2 Călătorie 

6. Ardeal 
2 

Ta Proces H. 
2 Cosmovici 

8. Concert 
2 Film 

9. Excelsior seară 
3 |Gerbore 

0. 


10 august plecare Ardea. 
12 august - plecare ora 10.10 
7.25 plecare a „Cluj -, 3 rJOL 
ZZP T mulţime; 15”, glls 
Tg Mureş - vizită biser 
catolic pe Iosif Pom 20 J? f F 
„X * ce» «ta: 25 w «LI26 octol 


Wo? - Stfufescu; 5 octom 
25 ianuarie... 
5 aprilie (100 pers.) - 


CO 


CTI 


Persoane (1946) 


Ianuarie (5; 12; 28); febru; 
martie (9; 16; 23); aprilie (6; 13; 
iii 18; 25); iunie (1; 8; 15; 21; 29); 
august (3; 9; 31); septembrie (14 
(5; 12; 19; 26); noiembrie (2; 9; 16 
1. (6; 13; 15; 20, 24; 27) 
19 ianuarie, 5 februarie, apı 
2.| e iunie (4, 14, 29); iulie (20, 25, 3 
noiembrie; decembrie (5; 7; 11) 
Ianuarie (9; 28), martie (143 
3. Netta mai, 12 iulie, august (7; 9 - l 
octombrie (7; 18); 8 noiembrie; 2 í 
4. Bernea 4 februarie; 12 aprilie 
Pr. 
5.Schorung 13 martie - spovadă mutuală 
Vaier 
6.|Pop 14 ianuarie 
aprilie (5 pentru Pr. Merloz - 
7. Bunaciu |Groșanu) 
Maica 
8.lonela 16 mai a asistat la liturghie] 
Superioa 
ra Maica 
Domnului + 2 
9.lsurori 4 septembrie 
1 
0. Jora 14 septembrie 
1 Dr. 
1. Severin 6 noiembrie [a asistat la lituri 
1 Ion decembrie (4; 9) 


Chiricuţă 

Din agenda lui Vladimir Ghika - 1947 
Evenimente (1947) 


1. ASTRU 


Filosofie scolastică 


2. 

3: Reuniunea Unionistă 

4. Comitetul Apostol Omul Nou - Str. Polonă 
5. 


I mere de la cămin Spitale 


Nunţiatură Legația Franţei 


Institutul 
francez 


4 februarie 1 


Distribuţii 
premii la Lic. 
Francez 


14 iunie 


Liturghii 


Saint Vincent: 15 febr 
martie (13 - W. Castano; 
Noreano: 24 martie; J. Ralet: 
Branco: 25 aprilie: Dar 
septembrie. 27 noiembrie 


Conferinte 


1 februarie - Stirbei Vod 
15 martie - Petre Năsturel; i 
cultural [Breazal; 3 mai - £$ 
spiritism, 15 - 20 pers. 


Ora sfântă 


27 februarie - 15 pers. 


Curs 6 martie - Chius, Bordasi 
Stăniloaie - cu Danciul; Pr. Stâniloaie 
Antim 25 martie (13 pers - 2 că 
9 martie [Reuniune mare 
Pitar Moş (15; 17) 
Reuniune 
Ştirbei Vodă 22 mai 
Institutul aprilie (3 - joia's (; 4 - vir 
bizantin st; 6 - Pastele) 


Exerciţii 


spirituale la noiembrie (8; 9 - Alocuții 
2 biserica din str.[10; 11) 
0. Polonă 
2 4 ianuarie (Castelain- M 
1 Căsătorie (Coca Leon) 
2 Notre Dame 
2 de Sion 21 februarie; 25 martie (í 
2 Doamnele 11 mai; 17 septembrie 
3 sociale (it.); decembrie (26; 28) 


22 - 24 aprilie - Breaza; 

lecare în Moldova - 17, 30 

Călătorii lecare Săbăoani E Hălăuce 
4. Agapia: Irineu, Maica Stareţă 
Budeşti; 11 - 7, 45 - Bi 
Bucuresti); 12 noiembrie - Bu 


2 Foto bis, din 

5 Polonă 7 iulie-40 pers. 
2 Recepție 

6 Danciul 30 martie - 25 - 30 perso 
2 

7 Film englez 22 decembrie 
2 

8 Concert 1 aprilie (Mircea Săulesc 
2 Vizită 

9. Grădina Botanică 20 aprilie 

CURRICULUM VITAE 

DOCUMENT DIN ARHIVELE 
VATICANULUI”? 


122 Affari Ecclesiastici Straordinari, Anno 1923-1936, Fondo 


Originalul în limba franceză transcris de 
Clemence de Rouvray 

VLADIMIR I. GHIKA 

Născut la 25 decembrie 1873 la 
Constantinopol (unde tatăl său este reprezentant 
al Guvernului român). Botezat în Biserica Rusă. 

Aparţinând unei familii care a dat din 1657, 
celor două principate, al Valahiei şi al Moldovei, 
zece suverani şi în care a domnit de 21 de ori. 

Nepot al ultimului domn naţional al Moldovei, 
Grigore V Ghika X (1849 - 1857). 

Fiu al Generalului Prinţ loan Ghika (1830 - 
1881), fost Ministru al Afacerilor Externe, fost 
Ministru de Război şi fost Ministru Plenipotenţiar 
(Viena, Constantinopol, Sankt-Petersburg). Mort în 
1881, ca Reprezentant al ţării pe lângă Țar, la 
Petrograd. 

Studii în Franţa. Bacalaureatul la 15 ani. 
Licenţiat în drept; urmează în acelaşi timp 
ROMANIA, Posit. 43-45, Fasc. 34. în arhivele Affari Ecclesiastici 
Straordinari de la Vatican există un grup de documente legate de un 


proiect ecleziastic din anul 1930, care avea în vedere implicarea lui 
Vladimir Ghika în legătură cu: 


chestiunile Bisericii din România; 
chestiunile Bisericii în legătură cu emigrația rusă; 
opera de unire a Bisericilor, în general; 


lucrările unui eventual conciliu care l-ar încheia pe cel de la Vatican. 

în scrisoarea sa introductivă, Vladimir Ghika arată că depune un 
„curriculum vitae”. într-adevăr, în cadrul grupului de documente există 
o foaie dactilografiată recto- verso, nedatată şi nesemnată, care este 
un astfel de document. Unele informaţii din acest text sunt cunoscute 
din alte autobiografii sau documente disparate. Altele sunt cu totul noi. 
Putem considera că avem de-a face cel mai probabil cu o autobiografie 
redactată de Vladimir Ghika sau, mai puţin probabil, redactată de 
altcineva, dar asumată de el. Menţionăm că în aceste arhive există şi 
alte pagini dactilografiate care provin de la Vladimir Ghika. 


cursurile de licenţă în litere (filosofie şi istorie), în 
ştiinţe (chimie), şi Şcoala de Ştiinţe Politice 
[l’École des Sciences Politiques]. 

Evoluție catolică încă din tinereţe, bazată 
numai pe lectură şi pe rugăciune, fără a întâlni 
vreodată un preot catolic şi fără a fi supus 
influenţei vreunei individualităţi catolice 
marcante, laice sau consacrate. 

Face profesiunea de credinţă catolică la 15 
aprilie 1902, la Roma, la Santa Sabina, în camera 
sfântului Dominic, în mâinile Pr. Lepidi OP 
Magistru al Sacrelor Palate, în prezenţa Eminenţei 
Sale cardinalul Fruhwirth, a reverendisimului pe 
Emmanuel Bailly, superiorul general al 
Augustinienilor, şi a Domnului François Paris. 

Este primit la câteva zile după aceea de 
Sanctitatea sa Leon al XIII-lea, în acelaşi timp cu 
vara sa, Regina Natalia a Serbiei (convertită şi ea 
la două zile distanţă). Sanctitatea sa îşi exprimă 
dorinţa de a nu-l vedea abandonând complet ritul 
oriental. 

La sfatul şi la indicaţiile Eminenţei sale 
Cardinalul Vives, care îl consideră fiu spiritual, 
pentru a putea da curs unei vocaţii religioase 
foarte clare şi unei vocaţii sacerdotale lipsite de 
orice îndoială, începe studiile de Filosofie şi 
Teologie la Dominicani la Roma. Licenţă în 
Filosofie; Doctorat în Teologie (1906). 

Se întoarce în ţară şi, fiindcă nu îşi poate încă 
urma vocaţia, îndeplineşte, după indicaţiile date 
de însuşi Sfântul Părinte, timp de mai mulţi ani, 
rolul puţin obişnuit de misionar laic. In timpul 
acestor ani de apostolat rodnic (convertiri, 


propagandă, fundaţii, etc.) este de remarcat, mai 
ales, stabilirea, prin grija sa, a primelor opere de 
caritate catolice. Le aduce clandestin, dar j 

Datarea documentului: anul 1930. Intr- 
adevăr, din analiza grupului de texte din care face 
parte, rezultā că documentul a fost redactat după 
ratificarea Concordatului - 12.06.1929 şi în 
perioada în care Miron Cristea a fost patriarh 
regent (20.06.1927 - 8.06.1930). În plus, celelalte 
texte au înscrise pe ele numărul de înregistrare 
921/1930. 

Privitor la stilul redactării, fiind vorba de o 
eventuală implicare a sa într-o funcție de 
diplomaţie religioasă a Vaticanului, Vladimir Ghika 
a trebuit să prezinte un curriculum vitae cu 
„realizări”. 

Acelaşi lucru se poate observa şi în alte 
autobiografii redactate în vederea angajării în 
anumite acțiuni publice. Astfel s-au păstrat 
următoarele: 

— Autobiografia olografă de 13 pagini, scrisă 
înainte de a deveni catolic, în 1902; - Notiţa 
autobiografică citată de biografiile Estienne şi 
Miribel (texte identice); - Autobiografia din cadrul 
unei petiții în care Vladimir Ghika cerea în 1918 
să devină brancardier (document olograf); 

— O prezentare pentru un salon de artă 
(document olograf); 

— Informaţii biografice în ciorna răspunsului 
său la ziarul Epoca din 21.05.1902; 

— O biografie redactată de Canonicul Thierry 
din Belgia, în anul 1934, cu ocazia unei conferinţe. 
Monseniorul Ghika a corectat cu peniţa paginile 


respective; - Cronologia autografă din Arhiva 
Murgescu, constituită din 4 pagini redactate 
Monseniorului Ghika, în care sunt citate, pe 
fiecare an de viaţă (din 1873 şi până în 1939), 
nume de persoane, de localităţi şi evenimente. 

cu succes, pe Fiicele Carităţii ale Sfântului 
Vincențiu de Paul la Bucureşti şi face din casa lor 
centrul acţiunii catolice în România. Este, de 
asemenea, în acea vreme, iniţiatorul comunităţii şi 
bisericii române-unite din Bucureşti. În 1907, 
organizează, împreună cu Fiicele  Carităţii, 
ambulanţele pentru victimele teribilei revolte 
ţărăneşti din anul acela. In 1912 - 1913, 
înfiinţează cu ele unul din lazaretele pentru 
holerici, se închide împreună cu câteva mii de 
bolnavi, pentru a-i ajuta material şi spiritual, şi ia 
nu holera, ci medalia militară care îi este 
decernată, în afara regulilor obişnuite, în calitate 
de civil. 

In timpul Marelui război, se ocupă la Roma, 
alături de fratele său, Ministru pe lângă Regele 
Italiei, de bolnavi şi răniţi, formează Legiunea 
română în 1917, şi îndeplineşte mai multe misiuni 
diplomatice oficioase pe lângă Curia Romană. 

După Război, fără să se dezintereseze de 
operele sale din România, de care se ocupă de la 
distanţă şi care capătă din nou un mare avânt, ia 
parte, la Paris, mai ales prin lucrări literare, la 
mişcarea de reînnoire catolică franceză, publică 
un număr de articole în reviste (Correspondant, 
Revue hebdomadaire, hevue des Jeuries etc.) şi 
cărţi sau broşuri (La Visite des Pauvres, Pensees 
pour la suite de jours, LHeure sainte). 


Fiind îndepărtate obstacolele din calea 
vocației sale, cu totul exterioare de altfel, este 
hirotonit preot la 7 octombrie 1923, în biserica 
Lazariştilor, de către Eminenţa sa cardinalul 
Dubois, aparținând nominal de Dieceza de Paris. 

La 25 februarie 1924 este autorizat de către 
Sfântul Scaun să înființeze Asociația Pioasă a 
fraților şi surorilor Sfântului Ioan, grupare având 
la bază Euharistia şi activitatea misionară. 

La Paris, se îngrijeşte de străini, în biserica 
cu acelaşi nume; şi a început din 1925 
evanghelizarea periferiei roşii, la Villejuif, într-o 
baracă de lemn, în care a trăit ca un Robinson 
apostolic, cu mai multe mângâieri şi roade decât 
se putea spera la prima vedere. 

A trăit de la convertire (1902) până în prezent 
urmând un regulament de viaţă care a comportat 
în lume, şi după aceea, practicarea celor trei 
voturi, cu o adaptare specială destul de suplă 
pentru ascultare. A făcut în 1903 votul de a nu 
accepta nicio demnitate ecleziastică dacă ar primi 
hirotonirea, pentru a nu avea decât o autoritate 
morală în ochii tuturor. Vot dezaprobat, este 
adevărat, de directorul său Pr. Lepidi, şi 
considerat perimat de către Nunţiul la Bucureşti, 
Mgr Doici. 

Terţiar al Sfântului Francisc şi al Sfântului 
Dominic în acelaşi timp, printr-un privilegiu 
special acordat de Pius al X-lea. 

Membru al Micului Oratoriu al Sfântului Filip 
Neri, din Londra. 

Beneficiază, prin bunăvoința Sanctităţii Sale 
Pius al XI-lea, de facultatea de a celebra în cele 


două rituri, latin şi oriental. 

Membru al Comitetului permanent al 
Congreselor  Euharistice Internaționale (de 
aproximativ 8 ani). 

Decorat cu Legiunea de onoare (Ofiţer). 

Decorat cu Medalia militară română, de aur, 
cu titlu în mod excepţional civil. 

Decorat cu ordinul Sfântului Sava (Ofiţer), 
conferit de către vărul său, defunctul rege 
Alexandru al Serbiei. 

Unchiul după mamă. 

Domnul Țării Româneşti Alexandru 11 Ghika 
IX 

Rugăciune pentru obţinerea  beatificării 
Monseniorului Vladimir Ghika 

Doamne lisuse Cristoase, marele şi veşnicul 
Preot al sufletelor noastre, Tu i-ai trimis pe 
apostolii şi discipolii Tăi în lumea întreagă pentru 
a duce tuturor oamenilor vestea cea bună a iubirii 
Tale. În pragul sacrificiului Tău suprem, pentru 
mântuirea lumii, la Cina cea de pe urmă, Te-ai 
rugat Tatălui ceresc ca Biserica Ta să fie una. 

Priveşte cu bunăvoință la poporul român, din 
sânul căruia l-ai ales pe Vladimir Ghika, suflet 
nobil, atât din naştere cât şi prin vocaţie. El a dat 
mărturie despre Tine cu zel apostolic pe toate 
meridianele pământului şi şi-a pecetluit credinţa 
neclintită în Tine cu preţul martiriului său. 

Fă ca exemplul său de credinţă şi iubire să 
strălucească tot mai mult printre noi; aşa cum în 
vremea petrecerii sale pă mânteşti săvârşea, prin 
puterea Ta, măreţe fapte de binefacere, iar la 
chemarea Ta, îmbina armonios Orientul cu 


Occidentul, tot astfel acum dăruieşte-ne, pentru 
meritele şi sfinţenia martiriului său, harul ca el să 
fie ridicat la cinstea altarelor şi să mijlocească 
într-un viitor cât mai apropiat unirea tuturor 
creştinilor, spre slava Ta, care vieţuieşti şi 
domneşti în vecii vecilor. Amin. 

Lista fotografiilor 

Firul vieţii lui Vladimir Ghika în imagini p. 
179: (Fotografiile strămoşilor au fost publicate de 
Vladimir Ghika în revistele Convorbiri literare şi 
Revista Catolică înainte de Primul Război 


Mondial.) 
p. 180: (Arhiva Florin şi Carmen Murgescu) 
p. 181 - 182: (loan Ghika-htpt: //ro, 


wikipedia.org/wiki/loan Grigore Ghica, Registrul 
de stare civilă - Arhivele Naţionale ale României, 
v. p. 16, nota 2, Vladimir şi Dimitrie la Toulouse - 
arhiva Murgescu) p. 183 - 187: (Fotografiile 
respective fac parte din arhiva Florin şi Carmen 
Murgescu, exclusiv foto 16, care aparţine Mariei 
Sander, născută Stoina, şi foto 14, provenită de la 
Dr. Nicolae Cernea.) 

Legenda fotografiilor din paginile 183 - 187 

1 - La Bucureşti, între 1876 - 1878 

2 - idem 

3 - La Geneva, între 1883 - 1884, după 
moartea tatălui său 

4 - La Toulouse, unde a fost elev între 1884 - 
1890 

5 - La Paris, student, 1894 

6 - La Talloires, în Franţa, 1919 

7 - La Paris, în Biserica Străinilor, după 1923 

8 - Le Galibier, Franţa 


9 - Probabil în Piaţa Sf. Petru la Roma 

10 - Orfelinatul de pe Str. Labirint nr. 108, Dr. 
Iancu, 31.08.1943 

11 - idem 

12 - idem 

13 - Vizită la un spital, probabil la Panait 
Istrati 

14 - Postură foarte cunoscută de fiii spirituali 

15 - Botezul lui Petru Hoffmann, Bucureşti 28 
august 1943 

16 - Căsătoria religioasă a lui Tiberiu şi 
Ecaterina Stoina, 24 iunie 1951. 

Naşi: Agenor (Bob) Danciul şi Elisabeta (Beia) 
Sălăgeanu. Bucureşti, la capela Sacre-Coeur 

17 - Căsătoria religioasă a lui Horia şi Helga 
Cosmovici, 16 decembrie 1944 

18 - Botez, Bucureşti, 24 februarie 1943 

19 - Pregătirea copiilor pentru prima sfântă 
împărtăşanie 

Biserica din str. Polonă - ASTRU 

Punerea pietrei fundamentale la 3 iunie 1909 
în Str. Polonă nr. 194 (Foto 1 şi 2 aparţin ARCB, 
fondul Netzhammer, insigna se află la ASTRUC luj, 
în grija Codruţei Femeia, legitimaţia s-a aflat la 
Elena Tuţica Petre din Târgu Mureş, fotografia cu 
tinerii de la ASTRU provine de la Elisabeta Beia 
Sălăgeanu) 

— Foto sus stânga: Arhiepiscopul 
Netzhammer şi Vladimir Ghika în ceatrul pozei 

— Foto sus dreapta: Vladimir Ghika (cel care 
ţine un dosar în mână şi salută) 

— Legitimaţie ASTRU desenată de 
Monseniorul Ghika 


— Insigna ASTRU (cruce neagră, desen şi 
scris auriu, pe fond galben şi alb). Fiul spiritual 
Nicu Marcu din Aiud a avut o asemenea insignă, 
pe care care a îngropat-o în grădină într-un 
moment de pericol, şi pe care apoi n-a mai găsit-o. 

— Foto cu tinerii de la ASTRU (poate cea de 
la 7.07.1947, conform agendei) 

Inchisoarea Jilava - locurile prin care a trecut 
Monseniorul Ghika 

(Planul general al închisorii Jilava ne-a fost 
pus la dispoziţie de fostul deţinut politic Dl. 
Constantin lulian.). 

— Culoarul dintre celulele 9 - 12, aşa cum 
arată azi 

— Închisoarea Jilava - plan general 

— Inchisoarea Jilava - celulele prin care a 
trecut Monseniorul 

— Intrarea în Fortul 13 (coborârea deţinuţilor 
din camion) 

— Reduitul: ferestrele celulelor 9 şi 10 

— Reduitul: celula 12. Pe peretele din stânga 
se observă urma zidită a accesului la WC-ul de 
beton cu 5 găuri. 

— Reduitul: ferestrele celulelor 11, 12 şi WC- 
ul, la care accesul se făcea, în 

1954, doar din celula 12. În spate se vede 
peretele celulei 7. 

— În stânga: intrarea către celula 2. Pe 
culoarul din dreptul acestei celule fără geamuri a 
avut loc percheziţia în care i s-a luat 
Monseniorului relicva. 

— Intrarea în celula 2 - imagine din faţă 

— În dreapta: fundaţia fostei infirmerii, aflată 


peste drum de secţia I, oarecum în dreptul celulei 
2 (v. plan). Aici a murit Monseniorul Ghika la 
16.05.1954. 

Preoţii din lotul Menges, morţi în închisoare 

(Fotografie provin din dosarele PI 109 de la 
CNSAS) 

— Mons. Vladimir Ghika 

— Pr. Cornel Chira SJ 

— Pr. Xaveriu Halder 

Martorii care l-au văzut pe Monseniorul 
Ghika în Jilava 

— P. 196: (Fotografii din dosarele PI 109 de la 
CNSAS. Foto Matei Boilă provine din arhiva 
Academiei Civice.) 

— P. 197: (Foto Pr. Godo - CNSAS, respectiv 
volumul Testamentum, v. p. 120, nota 69. Pozele 
Prof. Florea Costache ne-au fost puse la dispoziție 
de nepoata lui, Ruxandra Borca.) 

Lista martorilor în ordinea apariției în 
fotografii: 

Elisabeta Postolache-Kastel Lucia Florei Pr. 
Matei Boilă Pr. Iosif Gonciu Pr. Hieronymus 
Menges Pr. Petru Pecican Pr. Godo Mihăly SJ Prof. 
Florea Costache Ioan Dan Valentin Cantor Marcel 
Petrişor Aurel Mitroi Demostene Andronescu 

Liturghie în reduitul Jilavei la 6.11.2011 

Au concelebrat IPS Ioan Robu, IPS György 
Jakubinyi şi cca. 80 de preoţi din Arhidieceza de 
Bucureşti. 

Liturghia a avut loc în culoarul central al 
reduitului Jilavei, în dreptul intrării către celulele 
7,8 şi 9 - 12. 

Piaţa „Monseniorul Vladimir Ghika”. 


Statuia din Piaţa Monseniorul Vladimir Ghika, 
opera lui Gheorghe Anghel, Ansamblul pieţei în 
construcţie (mai 2004) 

Piaţa Vladimir Ghika (placa indicatoare pusă 
la 18 ianuarie 2010) 

Mormântul Monseniorului şi crucea de la 
Cimitirul Bellu ortodox 

Mormântul aparţine azi urmaşilor doctorului 
Grigore Ghyka. 

Crucea de la mormânt este opera arhitectului 
Anghel Marcu. Ea a fost ridicată în luna mai a 
anului 1999, la iniţiativa Arhiepiscopiei Romano- 
catolice de Bucureşti. 

(Fotografiile la care nu se menţionează sursa 
aparţin familiei Emanuel şi Mihaela Cosmovici) 

lrima relatare documentată a vieții 
Monseniorului Vladimir Ghika în România, 
începând cu anul 1939 şi până la moartea acestuia 


mânchisoareajilava. 

Volumul, care se doreşte a fi un început de 
serie, cuprinde: 

1. Monseniorul - Spiritualitatea lui, aşa cum 
îşi aminteşte un martor direct: Horialosmovici. 

2. Anii de rezistenţă şi inchisoarea - O 
biografie documentată a perioadei 1948 - 1954, în 
urma desecretizării arhivelor Securităţii şi după 
înregistrarea a numeroşi martori din Jilava. 

3. Agendele - Viaţa cotidiană a Monseniorului 
notată în agendele sale din anii 1945 - 1947. 

4. Arhivele Vaticanului. Cel mai complet 
„curriculum vitae” al lui Vladimir Ghika (1930). 

5. Fotografii inedite şi facsimile. 

2 ACNSAS, dosar PI 109/3, f 285. 

3 Zenovie Pâclişanu (născut la 1.05.1886, la 
Straja, în jud. Alba - decedat la 31.10.1957, în 
arestul MAI, Bucureşti). Preot greco-catolic, 
căsătorit cu Hortensia (Tenzi) Pâclişanu. Istoric, 
profesor, diplomat, membru corespondent al 
Academiei Române; unul dintre artizanii unirii 
Transilvaniei cu România. A acceptat numirea 

12 Pr. Georges Schorung a fost preot 
misionar (lazarist) în Congregation de la Mission, 
înfiinţată de Sf. Vincențiu de Paul. El a funcţionat, 
încă din 1931, la Capela „Sacrecaeur”. 


